
I. 

Intet er saa rummeligt som Havet, intet 
saa taalmodigt. Paa sin brede Ryg bærer 
det lig en godslig Elefant de smaa Puslinger, 
der bebo Jorden; og i sit store kjølige Dyb 
eier det Plads for al Verdens Jammer. Det 
er ikke sandt, at Havet er troløst; thi det 
har aldrig lovet noget: uden Krav, uden 
Forpligtelse, frit, rent og uforfalsket banker 
det store Hjerte — det sidste sunde i den 
syge Verden. 

Og mens Puslingerne stirre udover, syn- 
ger Havet sine gamle Sange. Mange forstaar 
det slet ikke; men aldrig forstaar to det paa 
samme Maade. Thi Havet har et særskilt 
Ord til hver især, som stiller sig Ansigt til 
Ansigt med det. 



Det smiler med blanke, grønne Smaa- 
bølger til de barbente Unger, som fanger 
Krabber; det bryder i blaa Dønninger mod 
Skibet og sender den friske, salte Skumsprøit 
langt ind over Dækket; tunge, graa Sjøer 
komme væltende mod Stranden, og mens 
trætte Øine følge de lange, hvidgraa Bræn- 
dinger, skyller Skumstriberne i blanke Buer 
henover den . glatte Sand. Og i den dumpe 
Lyd, naar Bølgen falder sammen for sidste 
Gang, er der noget af en hemmelig Forstaa- 
else; hver tænker paa sit og nikker udover 
— som var Havet en Ven, der ved det hele 
og gjemmer det trofast. 

Men hvad Havet er for dem, der bo 
langs Stranden, faar ingen vide; for de siger 
ingenting. De lever hele sit Liv med An- 
sigtet vendt mod Søen. Havet er deres Sel- 
skab, deres Raadgiver, deres Ven og deres 
Fiende, deres Erhverv og deres Kirkegaard. 
Derfor bliver Forholdet uden mange Ord, og 
Blikket, der stirrer udover, vexler efter den 
Mine, Havet sætter op — snart fortroligt, 
snart halvt ræd og trodsigt. 

Men tag saa en af disse Strandboere, 
flyt ham langt ind i Landet mellem Fjeldene 
i den yndigste Dal, du kan finde; giv ham 
den bedste Mad og de blødeste Senge. Han 
vil ikke røre din Mad, ikke sove i Sengene; 



men uden at se sig om, vil han klatre fra 
Fjeld til Fjeld, indtil han langt — langt ude 
skimter noget blaat, han kjender. Da gaar 
hans Hjerte op; han stirrer mod den lille 
blaa Stribe, som glitrer derude, indtil det be- 
gynder at glitre blaat altsammen; men han 
siger ingenting. — 

— Det hændte ofte, at Folk inde i Byen 
sagde til Richard Garman: „At De — Hr. 
Legationssekretær! kan udholde det ensomme 
Liv derude i Deres Fyrtaarn!" 

Men den gamle Herre svarede altid: „Ja 
ser De! man føler sig igrunden aldrig ensom 
ved Havet, naar man først har gjort dets 
Bekjendtskab; — og desuden saa har jeg jo 
min lille Madeleine." 

Og det var hans Hjertens Mening. De 
ti Aar, han havde tilbragt herude paa den 
ensomme Kyst, hørte til de bedste i hans 
Liv, og hans Liv havde dog været bevæget 
og broget nok. Men enten han nu var træt 
af Verden eller om det var hans lille Datter 
eller det var Havet, som fængslede ham eller 
om det var lidt af alt dette , — vist er det, 
han havde slaaet sig tilro og syntes aldrig 
at tænke paa at forlade Bratvolds Fyrhus. 

Det havde nu ingen troet; og dengang 
det rygtedes, at Hr. Legationssekretær Ri- 
chard Garman, Søn af Byens største Handels- 

hus, søgte en simpel Fyrforvalterpost, fik de 
fleste sig en god Latter over dette nye Paa- 
fund af „den gale Kandidat". 

„Den gale Kandidat" — var Byens 
Kjælenavn for Richard Garman, og det var 
ikke frit for, at han fortjente det. 

Thi uagtet han ikke havde været saa- 
meget hjemme, siden han blevvoxen, kjendte 
man dog hans flotte og lystige Liv tilstrække- 
ligt til at korse sig over ham i hemmelig 
Beundring. Dertil kom, at de Besøg, han 
gjorde hjemme, ofte stod i Forbindelse med 
en eller anden stor, høitidelig Begivenhed. 
Saaledes da han som ung Kandidat var til- 
stede ved Moderens Begravelse, og endnu 
mere da han over Hals og Hoved kom hjem 
fra Paris til Gamle-Konsulens Dødsleie — i 
en Dragt og med et Væsen, som tog Veiret 
fra de fleste Damer og bragte Herrerne til 
Fortvivlelse. 

Siden saaes han ikke stort. Men Rygtet 
beholdt sit Tag i ham: snart havde en Manu- 
fakturist seet ham i Zinck's Hotel i Hamburg, 
snart levede han i et Pallads, snart vilde man 
vide, at han drev om i Dokkerne og skrev 
Matrosernes Breve for et Glas 01. 

Men en vakker Dag holdt Garman & 
Worse's store Gallavogn ved Dampskibs- 
bryggen. I Bagsædet sad Firmaets Indehaver 



Konsul C. F. Garman og den unge Frøken 
Rachel; lille Gabriel — den yngste Søn — 
sad ved Siden af Kusken. 

En fortærende Nysgjerrighed martrede 
Grupperne paa Bryggen. Den store Vogn 
var sjelden at se i Byen, — og nu helt her- 
nede øiensynligt ventende Hamburgeren. 
Endelig vovede Husets Mægler sig hen til 
Vognvinduet og spurgte efter nogle indledende 
Ord, hvem der ventedes? 

„Jeg venter min Broder — Legations- 
sekretæren og hans Frøken Datter," svarede 
Konsul Garman, idet han med en eiendom- 
melig Bevægelse lagde den glatragede Hage 
tilrette i det stive Halsbind. 

Denne Efterretning forøgede Spændingen. 
Richard Garman var ivente, „den gale Kan- 
didat" — Legationssekretæren — som nogle 
kaldte ham; og en Datter skulde han have 
med sig. Hvorledes mon det kunde hænge 
sammen? — mon han havde været ordentlig 
gift? — det var ikke ligt ham! 

Dampskibet kom. Konsul Garman gik 
ombord og vendte kort efter tilbage med sin 
Broder og en liden sorthaaret Pige, — det 
var vel Datteren. Richard Garman kjendte 
man strax igjen , skjønt han var bleven lidt 
sværere i Figuren. Men den ranke, elegante 
Holdning, de sirlige, sorte Moustacher vare 

Dette satte Richard Garmans Sind i Be- 
vægelse; han tog sig sammen og reiste hjem. 

Da han saa Broderen komme ombord 
paa Dampskibet, fik han Taarer i Øinene; 
han vilde aabne-sine Arme, forat omfavne 
ham. Men Konsulen strakte sin Haand frem 
og sagde roligt: „Velkommen Richard! — 
har du dit Tøi ved Haanden?" 

Siden var de heller ikke kommet til at 
snakke om dette; en enkelt Gang vovede 
Richard en Hentydning til hint Brev. Men 
Konsulen syntes at tro, at han ønskede at 
faa afgjort de omtalte Regnskabsforhold. 
Intet kunde være fjernere fra Legationssekre- 
tærens Tanker, og han følte sig næsten 
krænket. 

Det er en udmærket Mand — den Chri- 
stian Fredrik! — tænkte han, men han er 
næsten vel meget Handelsmand ! 

En Dag havde da Konsul Garman sagt 
til sin Broder: „Du Richard! — skal vi kjøre 
ud til Bratvold og se paa det nye Fyrhus?" 

Richard vilde gjerne være med; han el- 
skede fra sine unge Dage den eiendomme- 
lige Kyststrækning med de dunkle Lyng- 
sletter, Sandet og det store, aabne Hav. Fyr- 
huset faldt ogsaa i hans Smag, og da 
Brødrene satte sig i Vognen igjen, forat 
reise tilbage til Byen, sagde han: „Ved du 

livad? — Christian Fredrik! jeg kunde ikke 
tænke mig en Stilling, som bedre passede 
for sligt et Vrag som jeg, end at være Fyr- 
forvalter herude." 

„Der er ingenting i Veien for, at du kan 
blive det, u svarede Broderen. 

„Bah! — hvorledes skulde det gaa til! 64 
svarede Richard og smikkede Asken af sin 
Cigar. 

„Hør Richard!" udbrød Konsulen skarpt, 
„er der noget, jeg maa bebreide dig, saa er 
<iet din Mangel paa Selvtillid. Tror du ikke, 
at du med dine Evner og Kundskaber kunde 
faa et meget større Embede, hvis du bare 
vilde søge. 44 

„Nei — men Christian Fredrik!" — raabte 
Legationssekretæren overrasket og stirrede 
paa Broderen. 

„Som jeg siger!" vedblev Konsulen, „vil 
du have Posten, maa de naturligvis give dig 
den; og skulde der være nogen Vanskelighed, 
saa tænker jeg nok, at et Ord fra os til 
Amtmanden skal klare det hele." 

Dermed var den Ting afgjort. Richard 
Garman blev udnævnt til Fyrforvalter paa 
Bratvold, enten det nu var paa Grund af 
sine Evner og Kundskaber eller paa Grund 
af Ordet til Amtmanden. 

Den store Ensformighed i hans nye Til- 

værelse gjorde den gamle Kavaller godt. 
De faa Pligter, som paahvilede ham, opfyldte 
han med uhyre Alvor og Nøiagtighed. Sine 
ledige Timer tilbragte han mest med at ryge 
Cigaretter og se udover Havet i den store 
Kikkert paa Stativ, som han havde faaet i 
Present fra Christian Fredrik. Han var i 
Virkeligheden træt og det undrede ham, at 
han saalænge havde fundet Smag i sit uregel- 
mæssige Liv i Udlandet. 

Men der var en Ting, som Legations- 
sekretæren forundrede sig endnu mere over; 
og det var, hvor godt han kom ud af det 
med sine Indtægter. At leve for 2000 Kroner 
om Aaret syntes ham et halsbrækkende 
Kunststykke, og dog udførte han det. Det 
vil da sige: han havde jo en Smule Biind- 
tægt; men Christian Fredrik sagde altid, at 
det var saagodtsom ingenting. Hvormeget 
det var og hvori disse Smaaindtægter egentlig 
bestod, fik han aldrig Greie paa. Vistnok 
kom der hvert Aar Contocourant fra Garman 
& Worse, udarbeidet af Konsulen selv, han 
fik ogsaa ofte Handelsbreve fra Broderen. 
Men hverken det ene eller det andet gjorde 
Sagen klarere for Fyrforvalteren. Han skrev 
sit Navn under paa alle Papirer, hvor der 
syntes ham „Rum aabent". Stundom fik 
han nogle Vexler „at udfylde"; det gjorde 

han ogsaa efter bedste Skjøn ; men lige dun- 
kelt var og blev det hele ham. 

En Ting var sikker — at han klarede 
sig — klarede sig udmærket. Han holdt to 
Assistenter ved Fyret; havde sin Ridehest 
Don Juan og en Arbeidshest, fuldt op af Vin 
og altid nogle Penge liggende, som han ikke 
havde Brug for. 

Derfor anbefalede han alle, som klagede 
Over de slette Tider, at flytte ud paa Landet; 
det var rent utroligt, hvor billigt man kunde 
leve der. 

I de ti Aar, de havde boet herude, var 
Madeleine voxet fra otte til atten Aar. Ogsaa 
hun trivedes over al Forventning godt, og da 
hun var bleven fuldstændig hjemme i Sproget 
— Moderen havde nok været fransk — blev 
hun snart kjendt og afholdt i en vid Kreds 
omkring Fyret. Hun levede mest ude af 
Huset, omkring paa Nabogaardene og helst 
nede ved Søen i den lille Baadhavn. 

En hel Række af Gouvernanter havde 
forsøgt sig paa hende; men hun var vanske- 
lig at lære. Desuden kunde Faderen ikke 
taale Gouvernanter, som var stygge; og da 
de saa engang fik en, som var vakker, blev 
det endnu galere — paa den anden Kant igjen. 

Fyrforvalteren gjorde hyppige Besøg paa 
Sandsgaard, enten paa sin Don Juan eller 

afhentet i Garman & Worse's Jagtvogn. 
Madeleine derimod havde beholdt et fra- 
stødende Indtryk af det kolde, gammeldagse 
Hus og de fine, stive Mennesker. Ikke en- 
gang sin Kusine Rachel, som dog bare var 
et Par Aar ældre, kunde hun lide; derfor 
blev hun helst hjemme, og Faderen var 
heller aldrig borte mer end et Par Dage om 
Gangen. 

Desto mere Behag fandt hun i Fiskerne 
og Lodserne nede ved Stranden og oppe i 
Gaardene. Munter og uforfærdet blev hun 
snart taget med paa Søen i godt Veir, lærte 
at fiske, passe et Seil og bedømme et Fartøi 
i Horizonten efter Riggen. 

Madeleine havde <en særdeles god Ven, 
som hed Per; han var trefire Aar ældre og 
boede paa Gaarden nærmest Fyret. 

Per var lang og stærk med stivt gulhvidt 
Haar og store Næver, der vare haarde som 
Horn indeni af at ro. Hans Øine vare smaa 
og skarpe, som de pleie at være hos disse 
Folk, der fra Barndommen vænne sig til at 
stirre udover Søen i Regnveir og Skodde. 

Far til Per var Enkemand og havde ikke 
flere Børn. Men saa fandt han paa at gifte 
sig igjen, og nu fik han det ene Barn efter 
det andet. Folk gik og ærtede Per op, at 

han skulde kræve Gaarden delt; men Per 
vilde „vente og se". 

Men jo længer han ventede desto flere 
Halvsøskende fik han se. Folk lo saa smaat 
af ham, og en Dag kom en til at kalde ham 
Vente-Per — en Vittighed, som gjorde megen 
Lykke og sidenefter forblev hans Øgenavn. 

Per var forøvrigt ikke til at le af; han 
hørte til de raskeste paa Søen og var det 
fredsommeligste Menneske paa Jorden. Han 
brød sig ikke stort om at udmærke sig; men 
han havde en seig, ihærdig Arbeidslyst og 
var ikke ræd for nogenting. Derfor mente 
Folk, at Vente-Per var en Gut, som nok 
vilde slaa sig op. 

Venskabet mellem Fyrforvalterens Datter 
og Vente-Per var meget varmt fra begge 
Sider. I Førstningen prøvede en og anden 
af de unge Gutter at tage hende fra ham. 
Men saa hændte det en Dag, hun var ude 
med Per, at der blæste op en frisk Nordvest. 
Pers Baad og Greier var altid af første Sort, 
saa der var ingen Fare paafærde. Alligevel 
kom Fyrforvalteren, som havde seet Baaden 
i den store Kikkert, i en Fart ned til Stranden 
og gik helt ud paa den lille Molo. 

„Der er Far!" sagde Madeleine, „mon 
han er ræd for os?" 

Garman & Worsc. 2 

„Aa — han har vel bedre Forstand," 
mente Per besindigt. 

Legationssekretæren havde imidlertid ikke 
bedre Forstand, end at han var lidt urolig, 
der han stod. Men da nu Per med sikker 
Haand styrede lige ind i Seilløbet, svingede 
om Spidsen af Moloen saaat Baaden gled 
roligt ind i smult Vand bagom, — da blev 
den gamle Herre imponeret. ,jHan forstaar 
s'gu sine Ting u — mumlede han, mens han 
hjalp Datteren op ; og istedetfor den Skjænde- 
tale, han havde forberedt, sagde han bare: 
„Du er flink Gut — Per! men du faar ikke 
Lov til at seile med hende alene.'* 

Der var ingen i Nærheden, som kunde 
høre, hvad den gamle Herre sagde; men da 
de begge hilste — Madeleine rakte endogsaa 
Haanden ned til ham — kunde alle, som 
saa det fra Nøstene og oppe fra Gaardene, 
forstaa, at Per fremdeles stod sig godt med 
Fyrforvalterens. Og fra den Dag faldt det 
af sig selv, at han havde Eneret til at føre 
den unge Frøken. 

Per tænkte op og ned, hvem han vel 
skulde tage med paa Baaden. Han forstod 
godt, at hele Fornøielsen vilde være spildt, 
om en af hans Kammerater kom med. Til- 
slut valgte han en stakkels, halvtosset Gut 
paa en af Nabogaardene, som tilogmed var 

tunghørt. Folk kunde ikke begribe, hvad 
Per vilde med Tomle-Hans i Baaden; men 
Per var nu altid lidt egen. Per var tilfreds 
med sit Valg; Madeleine ligesaa. Og da hun 
nogle Dage efter stak Hovedet ind af Døren 
og raabte til Faderen: „Jeg seiler en liden 
Tur med Per!" — kunde hun med god Sam- 
vittighed tilføie : „ ]st naturligvis har han en 
med sig, naar du saa absolut vil det!" 

Hun lo høit med sig selv, da han og hun 
løb nedad Skrænten. Men Fyrforvalteren gik 
til den store Kikkert. 

Ganske rigtigt: agterud sad Per, der 
kom Madeleine ned i Baaden — i en Fart, 
og paa Seiltoften sad en Mandsperson med 
Vadmelstrøie og gul Sydvest. 

„Bien !" sagde den gamle Herre beroliget, 
„det er godt, at de har en med sig — i en- 
hver Henseende." 



II. 

Det høieste Punkt paa den milelange 
flade Sandstrand var Bratvoldsbrækken. Der 
var Fyrhuset bygget paa den yderste Kant 
af Skraaningen, som faldt saa brat af mod 
Søen, at man maatte løbe ned ad den paa- 
skjøns og krydse sig opover. Faarene havde 
siden umindelige Tider skaaret sig et Net af 
Veie i de steile Bakker, og paa Frastand 
saa disse Stier ud som mørkere Buer og 
Festons, der hang udover. 

Søndenfor den høieste og bratteste Brink, 
hvor Fyrhuset stod, trak Kysten sig med en 
Gang tilbage i en Bue, og paa det andet Ende- 
punkt af Halvcirkelen laa de store Bratvold- 
gaarde, mange Huse sammen som en liden 
Landsby. 

Nedenfor Gaardene i Stranden var den 
lille Baadhavn beskyttet af en Molo af svære 
Kampesten. Ogsaa fra Fyrhuset saa man 
ned i Havnen, og derfor kunde Madeleine 



21 

holde Øie med Pers Baad; hun kjendte den 
ligesaa godt som deres egen Dagligstue. 

Det var ellers en prægtig stor Stue, den 
Dagligstue. Selve Fyrtaarnet, der ikke var 
høiere end Huset, var bygget paa det syd- 
vestre Hjørne. Saaledes havde Stuen et stort 
Vindu vendt ud imod Havet og et imod Nord 
med Udsigt over de store Sandsletter med 
lave Lyngklitter og Marehalm. 

I Dagligstuen havde Fyrforvalteren sine 
Bøger, sit Skrivebord og først og fremst den 
store Kikkert. Den kunde dreies paa sit 
Stativ, saa man baade kunde se nordover 
og langt udover Søen. Madeleine havde ogsaa 
sine Blomster og sit Sybord her, og det 
smukke Møblement, som Onkel Garman havde 
bestilt fra Kjøbenhavn — Legationssekretæren 
kunde ikke noksom forundre sig over den 
billige Pris — tog sig godt ud i det lyse 
hyggelige Værelse. 

I de lange Aftener, naar Vinterstormene 
kom lige ind fra Havet og kastede sig over 
det lille Fyrhus, sad Fader og Datter lunt 
bag de tykke Mure og de lukkede Skodder; 
medens Lyset faldt i regelmæssige blændende 
Blink fra Fyrlygten udover Bølgerne, som 
kogte og brusede nede i Stranden. Det evige 
Drøn fra Havet blandede sig i deres Sam- 
taler, i deres Latter, i hendes Musik, — deres 

hele Liv tog en frisk Smag af dette altid 
vexlende Hav, der skyllede lige under deres 
Vinduer. 

Madeleine havde arvet meget af Faderens 
lette Sind; men saa havde hun ogsaa noget 
heftigt — en af Gouvernanterne havde kaldt 
det Trods. Da hun derfor blev voxen, blev 
hun den stærkeste; Faderen bøiede af, det 
var nu hans Methode; han lo af sin lille 
Tyran, og hun ruskede ham i hans tykke, 
krøllede Haar. Naar den gamle Herre halvt 
i Distraktion fortalte Historier, som truede 
med at tage en ængstelig Vending, skjændte 
hun paa ham. Men naar det hændte, at han 
i en eller anden Smaating ikke var rigtig til- 
freds med hende, tog hun sig saa nær af det, 
at hun følte det i lang Tid. Hendes Sind 
var muntert og freidigt, men hun trængte til 
meget Solskin; naar Faderen var i tungt 
Humør, var hun strax bange for, at det var 
hendes Skyld, og da blev hun ganske modløs. 

Madeleine havde ogsaa arvet sin Faders 
Øine — mørkebrune og blanke; men ellers 
lignede hun ham kun paa den slanke Hold- 
ning og de smukke Bevægelser. Hendes 
Mund var for stor og Hudfarven lidt brun- 
laden. Alle maatte indrømme, at det var en 
kjæk Pige; men ingen vilde kalde hende smuk ; 

de fleste unge Herrer vilde være enige om, 
at hun var styg. — 

— En vakker Eftermiddag tidligt paa Vaa- 
ren laa Per og ventede med Baaden udfor 
Odden af Moloen. Han havde ikke Tomle- 
Hans med sig; thi baade han og Madeleine 
vare enige om, at det ikke behøvedes, naar 
de bare skulde ro; og idag gjaldt det blot at 
forsyne Hummerteinerne med friskt Agn for 
Natten. 

En for en roede de andre Fiskere ud 
gjennem det småle Seilløb; de havde alle en 
liden ondskabsfuld Vittighed at slænge om- 
bord til ham, og bestandigt gik det igjen — 
det infame „vente". Det kogte i ham, der 
han laa og hvilte paa Aarerne — stirrende 
ufravendt mod Fyrhuset deroppe. 

Men der var alt stille. Det solide lille 
Stenhus laa saa fredeligt og velholdent i det 
klare Solskin. Det skinnede i de blanke 
Ruder og paa den rødmalede Hat over Fyr- 
lygten; han kunde se Fyrdrengen gaa uden- 
om paa det lille Galleri og pudse Glaspris- 
merne. 

Endelig — langt om længe kom hun ud 
paa Trappen. Et Øieblik efter var hun ude 
af Gaarden, henover den indhegnede Mark, 
som hørte til Fyret, ud gjennem den lille 

Port i Gjerdet, og nu kom hun i fuld Fart 
nedover Skraaningen. 

„Har du ventet?" raabte hun, da hun 
kom helt ud paa Spidsen af Moloen. 

„Hop ikke !" vilde han have raabt igjen ; 
men det var for sent; uden at minke Fart 
var hun sprunget fra Bryggen og lige ned i 
Baaden. Hun gled med Benene, saa at hun 
kom til at sidde paa Tiljen; lidt af Kjolen 
hang i Vandet. 

„Fanden til Fruentimmer!" raabte Per; 
han havde vist hundrede Gange sagt hende, 
at hun ikke maatte hoppe i Baaden; „nu 
slog du dig!" 

„Nei!" svarede hun. 

„Jo — du gjorde!" 

„Bare lidt, 1 "' svarede hun og saa stivt 
paa ham; men der kom Taarer iØinene; thi 
hun havde i Virkeligheden skrubbet sig dyg- 
tig paa Læggen. 

„Lad mig se — " sagde Per. 

„Nei — du faar ikke — " svarede hun 
og bredte Kjolen over. 

Per begyndte at skode mod Land. 

„Hvad vil du?" 

„Op efter Brændevin; jeg vil gnide Foden 
din." 

„Jamen det- faar du ikke!" 

„Saa faar heller ikke du være med mig," 
svarede Per. 

„Godt — saa lad mig komme op! u 

Endnu før han fik lagt Baaden til, sprang 
hun iland paa en Sten, steg op paa Moloen 
og gik raskt indover. Hun bed Tænderne 
sammen, thi det gjorde saa ondt, naar hun 
gik; men alligevel fulgte hun hurtigt den 
kjendte Sti med Øinene fæstede paa Jorden. 

Hun kom forbi Nøstene, steg over Aarer, 
Tjærekoster, gammelt Tougværk og alskens 
Skrab, som laa spredt mellem Baadene; 
krumme Krabbeklør laa rundt omkring og 
halvraadne Toskehoveder, hvor store mætte 
Fluer gik ud og ind i Øienhullerne. 

Hun naaede helt op til Fyret uden at 
vende sig; hun vilde ikke se efter ham. Alli- 
gevel stansede hun paa Toppen, for at puste 
ud; hun vilde dog se, hvor langt han var 
kommen udover. 

Madeleine vidste, at de andre Fiskere 
havde stort Forsprang, altsaa maatte hans 
Baad være bagefter — mellem dem og Land. 
Men han var ikke til at se, heller ikke i 
Havnen. Da saa hun med en Gang den 
kjendte Baad; men den var ikke bagefter — 
næsten i Række med de sidste; Per maatte 
have roet som en rasende. Hun forstod at 
bedømme Afstande og vidste, hvad det var 

for et Kraftstykke, hun saa for sig; og glem- 
mende baade, at hun var fornærmet og at 
hun var alene, vendte hun sig om — som til 
en stor Forsamling og pegte udover med 
straalende Øine: „Se paa ham! — det er 
Gut, som kan ro — det!" 

Men Per sad i Baaden og tog Spænde- 
tag, saa det knagede. Det var somom han 
vilde straffe sig selv i den uhyre Anstræn- 
gelse. Hun blev mindre ag mindre, eftersom 
han roede udover, tilsidst blev hun borte for 
ham. Men det havde han fortjent. Fanden 
til Fruentimmer — gjentog han, og hvergang 
tog han fat igjen somom det gjaldt Livet. — 

Der var det yndigste Solskinsveir den 
næste Dag ogsaa. Havet laa saa stille som 
det kan ligge; en engelsk Hummerkutter stod 
fra Land med halvfyldte Seil; man kunde se 
det slænge i den slanke Rig, eftersom Far- 
tøiet vuggede mageligt i den svage Dønning. 

Madeleine sad ved Vinduet; hun vilde 
ikke gaa ud. Hun fulgte med Øinene Hum- 
mersluppen, som hun kjendte saa godt; det 
var „Flying fish", Kaptein Crabb af Hull. 

Per havde altsaa været ude med Hum- 
mer imorges; mon han havde faaet mange? 

Bare han ikke havde forslidt sig igaar, 
da han roede. Hun gik ud paa Bakken og 

saa ned i Havnep. Hans Baad laa der; Per 
kunde gjerne være syg. 

Pludseligt be.stemte hun" sig til at løbe 
ned og spørge en Mand, som hun saa ved 
Nøstene. Men halvveis i Bakken mødte hun 
en, som kom opover. Madeleine havde ikke 
kunnet se ham før, fordi han var indunder 
det bratteste; men nu kj endte hun ham strax 
og sagtnede sine Skridt. 

Per maatte ogsaa have seet hende, skjønt 
han saa ned ; thi et Par Skridt fra hende steg 
han ned fra Hovedstien og tog en, som var 
lidt lavere. Da de derfor var ved Siden af 
hinanden, var hun lidt høiere end han. Per 
havde en Kibe paa Ryggen, og Madeleine 
saa, at der var Tåre i den. Ingen sagde et 
Ord, og begge vare lige nær ved at kvæles. 

Da hun var et halvt Skridt forbi, vendte 
hun sig og spurgte: „Hvad har du i Kiben? 
— Per." 

„Hummer," svarede han, svingede Kiben 
af Ryggen og satte den paa Stien. 

„Lad mig faa se den, tt sagde Madeleine. 

Han tog i en Fart Tåren væk og trak 
op en uhyre stor Rognhummer, som slog 
med de brede Haleskjæl. 

„Det var da en overhændig stor Hum- 
mer!" raabte hun. 

„Aa ja, den er ikke med de mindste." 

„Hvad vil du med den? u 

„Spørge Fyrforvalteren, om han vil have 
den." 

„Hvad skal du have for den? u spurgte 
hun, skjønt hun godt forstod, at det skulde 
være en Gave. 

„Ingenting!" svarede Per kort. 

„Det var pent af dig — Per!" 

„Aa — det er ikke stort," svarede han 
og lagde Tåren tilrette. 

* Med det samme det saa ud, somom de 
skulde skilles, sagde han: „Hvordan er det 
med Foden din?" 

„Tak godt — jeg tog Brændevin." 

„Sved det?" spurgte Per. 

„Aa — ikke stort." 

„Det var godt gjort," sagde han og løf- 
tede Øinene saa langt som til Spidsen af 
hendes Hage. 

Nu maatte de vel skilles; der var ikke 
mer at sige; men Madeleine syntes, at Per 
var svært ubehjælpelig. 

„Farvel Per!" 

„Farvel!" svarede han, og begge drog sig 
et Par Skridt afsted. 

„Du Per! — hvor skal du hen, naar du 
har været oppe med Hummeren?" 

„Ingen Plads," svarede Per. 

Han var dog altfor dum ; — og alligevel 
vendte hun sig endnu engang og raabte: 

„Jeg gaar nordover i Marehalmen, her 
er saa vakkert Veir — " derpaa løb hun. 

„Aa ja!" svarede Per og for som en Kat 
opover Skrænten. 

Mens han løb, kastede han al Tåren fra 
sig, for at have Hummeren fri; og da han 
fik op Kjøkkendøren, slængte han Uhyret 
paa Bænken og raabte „Værsaagod!" idet han 
forsvandt. 

Pigen havde kjendt ham paa Maalet og 
løb efter, for at bestille fersk Fisk til Fredag. 
Men han var alt udfor Bakken; hun stirrede 
halvræd efter ham og mumlede : „Jeg mener, 
Degeren tog h^n Per!" — 

Den gulhvide Sand strakte sig nordover 
med sine grønne Tuster af Marehalm, saa- 
langt Øiet kunde naa. Kystlinien bøiede sig 
i Næs og Bugter, hist og her en Klynge 
Baade; Maager og Ringgjæs havde travelt i 
Stranden, medens Brændingen rullede med 
smaa krumme Bølger, der tindrede i det klare 
Solskin. 

Per tog hende snart igjen; thi Madeleine 
gik langsomt idag. Hun havde plukket et 
Par unge Ax af Marehalmen og prøvede at 
fæste dem i Hattebaandet, mens hun gik. 

Uvenskabet fra igaar hvilede tungt paa 

dem begge; det var egentlig den første Be- 
givenhed, som indtraf i Forholdet mellem 
dem; og de følte kanske — hver paa sin 
Maade — at de stod ved et Afsnit. Derfor 
gjorde de begge saa stor en Bue som muligt 
udenom det, som egentlig beskjæftigede deres 
Tanker. Og Samtalen gik i korte, ligegyl- 
dige Sætninger afbrudt og stakaandet. Til- 
slut maatte hun prøve at bringe ham nær- 
mere til Sagen og spurgte ham, om han fik 
mange Hummer inat? 

„Syvogtyve — " svarede Per. 

Det var hverken mange eller faa, saa 
derom var ikke mere at sige. 

„Du roede fort igaar — u sagde hun og 
bøiede sig; thi hun følte, at nu nærmede 
de sig. 

„Det var — det var, — fordi jeg var 
alene i Baaden — " kom det stammende; han 
forstod strax, at det var dumt sagt; men han 
kunde ikke hjælpe det. 

„Kanske du liger bedst at være alene 
i Baaden?" spurgte hun raskt og saa paa 
ham. 

Men da han stod der foran hende — det 
lange, ubehjælpelige Mandfolk saa ynkeligt 
forfjamset og sønderknust og alligevel saa 
stor og stærk og vakker, kastede hun sig 
med et lidet Sprang om Halsen paa ham og 



31 

sagde halvt leende halvt skamfuld: „Aa du 
Per! — du Per!" 

Per havde ingen Ide om, hvad han skulde 
foretage sig med en Dame, der hang ham 
om Halsen, og han stod derfor ganske stille. 
Han saa nedover det lange sorte Haar og 
den slanke Ryg, — og skjælvende over sin 
egen Dristighed lagde han sin svære Arm 
lempeligt omkring hende. 

De vare komne ind mellem Marehalmen, 
°g bag en af de største Tuer satte hun sig 
i det varme tørre Sand. Han fik Plads ved 
Siden af hende. 

Per sad og saa sig om, af og til gled 
hansøine henover hende, men altid usikkert; 
han begreb øiensynligt ikke Situationen. Og 
tilslut blev han hende saa komisk, at hun 
reiste sig leende og raabte: „Kom Per! — 
lad os løbe!" 

Snart løb de, snart gik de Fod for Fod; 
hans tunge Søstøvler gjorde et bredt Mærke 
i Sandet, og hendes smaa Damestøvler tog 
sig saa snurrigt ud ved Siden, at de maatte 
vende sig og le. De legte og lo som Børn 
uden at mærke, at de vare voxne, og Per 
maatte love* at holde op med at tygge Tobak. 
Og langsmed den bugtede Strand lige paa 
Randen af det store friske Hav feirede de 
sin Livsfest — disse unge Hjerter, mens Bræn- 

dingen rullede med smaa krumme Bølger, 
der tindrede i det klare Solskin. — 

— Fyrforvalteren havde netop fuldført 
et Brev til sin Broder. Det var et af disse 
kjedsommelige Forretningsbreve med indlagte 
Vexelblankétter. Aldrig kunde han lære, 
hvor han skulde anbringe sit Navn paa disse 
utaalelige, langagtige Papirer. Men — under- 
ligt nok! — Broderen sagde bestandig, at det 
var ganske rigtigt, og Christian Fredrik var 
uhyre nøje paa det i slige Ting. Nu var da 
Brevet afsendt, og den gamle Herre aandede 
lettere, medens han stod ved Vinduet og saa 
udover. Da opdagede han to Skikkelser, som 
gik nordover mod Sandsletten. Halvt i Tan- 
ker flyttede han hen til det andet Vindu og 
rettede den store Kikkert. 

„Hm! — u sagde han, „er de nu der 
igjen!" 

Pludselig reiste han sig: „Hvad beha- 
ger? — Jeg tror saagu hun er gal!" 

Legationssekretæren bøiede sig igjen ned 
til Kikkerten og kastede sin Cigarette. Jo, 
ganske rigtigt! — det var hans egen Made- 
leine om Halsen paa Vente-Per. 

Han gned ivrigt Glassene med sit Lomme- 
tørklæde. Se saa! — der gik de da ordent- 
ligt ved Siden af hinanden. De vare indi- 
mellem Marehalmen ; nu gik de ind i en stor 

Tue og blev borte. Han rettede betænksomt 
Kikkerten mod den anden Kant af Tuen og 
ventede. • 

„Nu da?" sagde han og gned atter Glas- 
set. De vare endnu ikke komne frem igjen. 
Der gik et Par Minutter, Fyrforvalteren blev 
ganske nervøs. Endeligt saa han en Skikkelse 
reise sig, derpaa den anden. Kikkerten var 
udmærket, og den gamle Kavaller forstod 
Situationen ligesaa godt, somom han havde 
siddet i Marehalmen. 

„Naa — naa — ikke værre!" mumlede 
han; „men det kan blive slemt nok. Det er 
vel bedst, hun kommer til Byen." 

— Ved Middagsbordet sagde han altsaa: 

„Du ved, Madeleine! — der har længe 
været Tale om, at du skulde være nogen Tid 
paa Sandsgaard — " 

„ Aa nei — Pappa ! — " afbrød Madeleine, 
og saa bønligt paa ham. 

„Jo — Barn! det er paatide nu — mener 
jeg — "; — der var en usædvanlig Bestemt- 
hed i hans Tone. 

Madeleine fik en Anelse om, at han vidste 
det hele, og med en Gang stod det for hende, 
hvad det dog i Grunden var for en besyn- 
derlig Formiddag, hun havde tilbragt. Naar 
hun sad heroppe i den elegante Stue, Uge 
overfor Faderen, der var saa fin og statelig, tog 

Garman & Worse. 3 



34 

baade Per og Stranden og alt, hvad der- 
til hørte, sig ganske anderledes ud. Og iste- 
detfor den freidige Tilstaaelse, hun havde 
øvet sig paa, da hun gik hjemover, slog hun 
nu Øinene ned og blev blussende rød. 

Dermed var Sagen afgjort. Madeleine 
var glad over, at Faderen ikke lagde Mærke 
til hendes Forvirring. Og Legationssekre- 
tæren var lykkelig, fordi han slap nøiere at 
drøfte dette Emne med sin Datter. Thi den 
gamle Herre havde just ikke sin stærkeste 
Side i dette Kapitel. 

Den næste Dag red han altsaa til Byen. 



III. 

„åføøtr — avant — avu — saa var det! 

— avoir — avant — avu — det er rigtigt 

— Gutten min! — avoir — avant — ". 

Nu vidste hele Klassen, at Adjunkten var 
falden i Tanker. Han gik med lange Skridt 
op og ned paa Gulvet med halvlukkede Øine, 
af og til gestikulerende, medens han gjentog 
og gjentog det mishandlede Hjælpeverbum. 

Paa de øverste Bænke begyndte man at 
fnise; paa de nederste, hvor man ikke havde 
saa fint Øre for de franske Verber, lo man 
med for Selskabs Skyld. Men den ulykke- 
lige, som blev examineret, sad og skalv for, 
at Adjunkten tilslut skulde mærke, hvad det 
var for en underlig Konjugation. 

Denne ulykkelige var Gabriel Garman 

— yngste Søn af Firmaet ; han var en lang, 
smekker Gut paa femten, sexten Aar med et 
fint Ansigt, stor Næse og en rank Holdning. 

Gabriel sad i den nederste Halvdel af 

Klassen, hvilket var en stor Skam — mente 
Lærerne — , thi han havde gode Anlæg. 
Men det var en underlig, vrang Gut; i en- 
kelte Retninger — f. Ex. Regning og tildels 
Mathematik — udmærkede han sig; men i de 
vigtigste Fag — Græsk og Latin — var han 
næsten umulig at drive frem, og Gabriel var 
bestemt for Studering. 

Da den almindelige Munterhed i Klassen 
brød ud i forskjellige halvkvalte Lyd, vendte 
omsider Adjunkten tilbage fra sine dybsin- 
dige Drømmerier. Men da han igjen tog fat 
paa Bogen, forat gaa videre i Examinationen, 
vilde Ulykken, at han endnu engang gjentog : 

— avoir — avant! — " han for .iveiret — 
„avuf" skreg han i den høieste Discant — 
„aa, du Kamel! — kan du endnu ikke dit 
avoir! — hvad sked der vel blive af dig?" 

„Kjøbmand — " svarede Gabriel kort. 
„Hvad siger du! — svarer du din Lærer! 

— bruger du Mund! — jeg skal lære dig! 

— hvor er Protokollen! — " og med lange 
Skridt for han op paa Kathederet, dukkede 
ned i Pulten og rodede omkring. 

Idetsamme gik Døren til Gangen op, og 
et besynderligt lidet skolemæssigt Hoved stak 
ind — langt, amerikansk Bukkeskjæg, rød 
Næse og blaa Sømandshue. 

„Master Gabriel — " sagde Hovedet med 
en halvdrukken Stemme, „Master Gabriel ! — 
er du her? — aa sidder du der — poor boy! 
— tvi Fan for en Luft ! jeg vilde bare indom 
og sige dig, at du maa komme ned paa Værf- 
tet, naar du slipper af Skolen, — vi begynder 
paa Huden — " 

Længer kom han ikke; thi ved Synet af 
den langbente Adjunkt, der steg ned af Ka- 
thederet forfærdet over denne Forstyrrelse af 
Skolefreden, stansede Hovedet i sin Tale og 
med et hjerteligt: „Gudsbitterdød — for et 
Spøgelse !" forsvandt det og Døren lukkedes. 

Der skulde ikke saa meget til for at 
bringe de unge Mennesker i Latter, og da 
idetsamme Pedellens Klokke forkyndte, at 
Timen var forbi, brød den hele Klasse op, 
medens Adjunkten skummende af Raseri løb, 
for at klage til Rektor. 

Gabriel skyndte sig ogsaa ud af Skolen 
saa fort han kunde, for at indhente sin Ven, 
der havde forstyrret Skolefreden. Men han 
var allerede forsvunden, — formodentlig var 
han gaaet ned i Byen, forat styrke sig. 

Det var Skibsbygmester Tom Robson, 
som han hed efter sin Hjemkomst fra Amerika. 
Egentlig hed han Thomas Robertsen, da 
han reiste hjemmefra; men det blev foran- 

dret i Amerika, og nu beholdt han det som 
det var. 

Tom Robson var den flinkeste Bygmester 
paa Vestkysten; men han drak, saaat den, 
der skulde bruge ham, maatte føre streng 
Kommando og alligevel have megen Taal- 
modighed. For Garman & Worse havde han 
bygget flere Gange; men det Skib, som nu 
stod paa Stabelen ude i Sandsgaard, skulde 
dog blive hans Mesterstykke. Det var det 
største Fartøi, som endnu var bygget i Byen 
— paa en 450 Læster, og Konsul Garman 
havde givet Ordre til, at der ikke skulde 
spares paa nogen Ting, — det skulde blive 
en Mønsterskude. 

Derfor drak Tom bare af og til — ved 
de større Afsnit i Arbeidet ; saaledes idag, da 
man var kommen saa vidt, at man kunde 
begynde at lægge Plankehuden paa Span- 
tene. 

Da Gabriel ikke fandt sin Ven og heller 
ikke saa noget til Vognen fra Sandsgaard, 
som pleiede at holde udenfor Skolen, tog han 
paa Hjemveien tilfods — udover den lange 
Allee, som førte til Firmaets Eiendom. Det 
var en god halv Times Gang, og mens han 
vandrede afsted slæbende det tunge Læs af 
forhadte Bøger, gik Gutten i bitre Tanker. 

Hver Dag", naar han kom fra Skolen, 
mødte han de yngre af Kontorfolkene, som 
spiste i Byen; de saa trætte og tildels luv- 
slidte ud; men alligevel misundte han dem. 
De fik sidde og arbeide den hele Dag i Kon- 
toret — den store Helligdom, hvor han, som 
dog var Husets Søn, ikke havde noget at 
sige eller gjøre. Han maatte indskrænke sin 
Virksomhed til Værftet, hvor der var hun- 
drede Smuthuller, og hvor Konsulen sjeldent 
kom om Eftermiddagen. Derfor var ogsaa 
det store Skib hans Stolthed og Fryd; han 
krøb omkring baade udenbords og indenbords 
— oppe og nede — iagttagende hver Planke 
og hver Nagle, som blev slaaet i. 

Tilslut havde han erhvervet sig adskilligt 
Skjøn paa Skibsbyggeriet, og i Tom Robson, 
Anders Begmand og de andre smaa rundryg- 
gede Skibstømmermænd havde han erhvervet 
sig gode Venner. 

Det skulde blive det stolteste Skib i Byen, 
og hvergang han tænkte paa det, glemte han 
næsten sin Byrde af Græsk og Latin. Af 
halvtforstaaede Samtaler hjemme i Huset vidste 
Gabriel, at der havde været adskillig Uenig- 
hed mellem Faderen og Morten — den ældste 
Søn, som var optaget i Firmaet, dengang 
der fra først af var Tale om at bygge 
Skibet. 

Morten vilde, at man heller — enten 
alene eller sammen med et Par andre Fir- 
maer i Byen, skulde kjøbe et Jerndampskib 
i England. Han paastod nemlig, at den Tid 
ikke kunde være fjern, da Seilskibene maatte 
ligge aldeles under for Dampskibene. 

Men den Gamle holdt principielt paa 
Seilskibene; og desuden var det ham en 
utaalelig Tanke, at Garman & Worse skulde 
gaa i Kompagniskab med disse Grosserere 
fra igaar derinde i Byen. 

Altsaa blev det som Chefen vilde; Ski- 
bet blev bygget af egne Materialer, paa Fir- 
maets eget Skibsværft, af Husets egne Ar- 
beidsfolk, der i Slægtled havde havt sit Ar- 
beide hos Garman & "Worse. 

Da Gabriel kom saa langt, at han kunde 
se ned i den Bugt af Søen, hvor Sandsgaard- 
eiendommene laa, var derfor Skibet det første, 
han saa efter. 

Der stod det nedenfor Hovedbygningen 
paa Værftet med de stærke, velforbundne 
Spant og den fint bøiede Stevn. Det var 
Middagstider, og alle Mand var enten hjemme 
i de smaa Hytter, som strakte sig udefter 
Vestsiden af Bugten, eller laa og sov i Spaane- 
dyngerne. 

Som han stod oppe paa den lille Bakke, 
hvor Veien skraanede jævnt ned mod Husene, 

og saa udover alle disse Herligheder, som 
fra gammel Tid tilhørte Garman & Worse, 
blev Gabriel mere og mere tung tilmode. Der 
laa den gammeldagse Hovedbygning — hvid- 
malt ,med blaa hollandske Tagsten , og fuldt 
af Udbygninger og Vinduer paa Taget. Foran 
Huset mod Syd den store Have med Alleer 
og klippede Hækker, en liden Dam halvt 
overgroet med Siv og tykke Buske. Paa 
Nordsiden mod Søen var Indkjørselen og det 
flade, ryddige Gaardsrum med det gamle 
Lindetræ i Midten, og saa kom Søhusene — 
fire i Rad alle gulmalte med brune Døre; 
men bortenfor dem — netop midt i Bunden 
af Bugten var Skibsværftet. 

Længer oppe ved den Vei, som førte vi- 
dere sydover langs Kysten, laa „Gaarden", 
som den kaldtes. Det var Fjøs, Forpagter- 
bolig og andre Huse ; thi der hørte en meget 
stor Jordvei til Sandsgaard med Møllebrug, 
Meieri og deslige. 

Den Del af Forretningen havde aldrig 
interesseret Gabriel synderligt — og alligevel 1 
— om han endda havde faaet Lov til at blive 
Landmand. Saa kunde han styret Gaarden, 
og saa var han dog forbleven i Nærheden af 
Forretningen, Skibene og Søen. Men han 
skulde studere, der var ikke nogen Mulighed 
for at slippe. 

Konsul C. F. Garman var ikke let at 
bøie. Hans Fader havde gjort saaledes: op- 
draget den ældste Søn til Forretningen og 
den yngste til Studering, og saaledes vilde 
ogsaa han gjøre. Den oprørske Gabriel 
tænkte undertiden, at det var et tarveligt 
Udbytte, Onkel Richard havde af sine Stu- 
dier; men det turde han jo ikke sige. 

Fru Garman var af den Anskuelse, at 
det just var gavnligt for det unge, stridige 
Sind at kjæmpe mod sine Tilbøieligheder ; 
intet kunde være mere fordærveligt end at 
føie Kjødet. 

Der var altsaa ikke Hjælp at vente fra 
nogen Kant, og Gabriel vandrede modfalden 
nedover Alleen med sit tunge Læs af Bøger. 
Da opdagede han langt sydover paa Veien 
bagom „Gaarden" en Rytter, som han strax 
kjendte; det var Onkel Richard paa Don 
Juan. 

Gabriel tog øieblikkelig tilbens; han 
glemte sit tunge Læs af Sorger og Bøger 
og tænkte bare paa al den Munterhed og al 
den gode Mad, som altid fulgte med Onkel 
Richard. Han vilde skynde sig gjennem 
Kjøkkenet og sige det til Jomfru Cordsen, 
derpaa vilde han ind til Faderen; thi den var 
altid velkommen — det vidste Gabriel — , 

som kunde melde, at Legationssekretæren 
var isigte. 

„Ih! — Jøsses — Bitterdød ! u raabte Jom- 
fru Cordsen, „fyr under Stegovnen — Martha!" 
derpaa løb hun efter en ren Kappe. 

„Godt — min Dreng! — " sagde Konsul 
Garman og nikkede venligt til Gabriel. 
Konsul Garman havde faaet sin første Ud- 
dannelse i Christianes Institut i Kjøbenhavn, 
derfor sagde han Dreng istedetfor Gut og 
Pige uden g. 

Gabriel var meget vel tilfreds med Ud- 
faldet af sin Melding; han havde faaet Jom- 
fru Cordsen til at sige „Bitterdød u , hvilket 
var en Sjeldenhed, og Faderen havde været 
usædvanlig venlig. Thi Konsul Garman var 
ellers ikke nogen Følelsernes Mand. 

Unge-Konsulen, som han endnu kaldtes 
blandt Folkene fra den Tid, Gamle-Konsulen 
var Husets Chef, var lavere end sin yngre 
Broder, og medens Legationssekretæren i 
Aarenes Løb var bleven lidt førladen, syntes 
Unge-Konsulen snarere at tørke ind. Han 
havde glat, tyndt, graaligt Haar, som han 
greiede fremover fra alle Kanter, lyseblaa, 
skarpe Øine og Undermunden en liden Smule 
fremskudt. 

Glatraget og velbørstet, med stivt hvidt 
Halsbind, blanke Støvler og Stok med Sølv- 

knap — var der ved hans hele Person noget 
solid velholdent; hvert Ord, hver Bevægelse 
— lige til den lille karakteristiske Vending, 
hvormed han lagde sin Hage tilrette i det 
stive Halsbind — alt var saa sikkert, tørt og 
korrekt. Korrekthed var overhovedet et Ord, 
der passede paa Unge-Konsulen, somom det 
var opfundet for ham; baade hans Person 
og hans Liv gav overalt dette klare kolde 
Gjenskin af Korrekthed ud i de yderste 
Fibre. 

Foruden den vidtløftige Forretning og 
den store Formue, han havde arvet, havde 
Konsul Garman ogsaa arvet en ubegrændset 
Beundring og Respekt for sin Fader. Morten 
W. Garman — Gamle-Konsulen — modtog 
i sin Tid Sandsgaardeiendommene, som den- 
gang ikke stod høit i Værdi, temmeligt be- 
læssede med Gjæld og Forretningen i stor 
Forvirring efter sin Fader. Forat holde det 
hele sammen gik Morten W. Garman i Kom- 
pagni med en gammel rig Skipper ved Navn 
Jacob Worse — deraf Firmanavnet. Støttet 
af gamle Worses Penge kom der Liv i den 
faldefærdige Forretning og Morten Garmans 
store Dygtighed gjorde i faa Aar Firmaet 
til et af de betydeligste paa Vestkysten. 

Men da den gamle Worse døde, og hans 

Søn traadte ind i Firmaet, viste det sig, at 
Morten Garman og den unge Worse ikke 
kunde arbeide sammen. „Efter venskabelig 
Overenskomst" traadte da Worse ud med en 
betydelig Formue, og Garman beholdt Fa- 
milieeiendommen Sandsgaard og Firmaet. Fra 
denne Tid daterede sig egentlig den store 
Rigdom hos Garmans; medens Worse i kort 
Tid ødelagde sine Penge, og døde insolvent. 
Folk mumlede om, at Worse nok var kom- 
men lidt hovedkulds ud af Forretningen just 
som de gode Tider begyndte; men der var 
nu engang Lykke med Garmans. 

Forresten saa det ud til, at ogsaa Wor- 
se's Enke og Søn, der drev Forretning i Byen, 
skulde arbeide sig op igjen især i den senere 
Tid. Men hvorledes det end kunde hænge 
sammen med Skilsmissen mellem Garman og 
Worse, saa kunde aldrig nogen beskylde 
gamle Morten W. Garman for Uhæderlighed 
i Forretningen. Og hans Søn — Christian 
Fredrik — fortsatte nøiagtigt i sin Faders 
Spor, overalt følgende den Rettesnor: hvad 
vilde Far have gjort i det Tilfælde? 

Saaledes øgede Velstanden jævnt og det 
hele gik sikkert og ensformigt, indtil Unge- 
Konsulen begyndte at blive gammel og hans 
ældste Søn — Morten kom hjem fra Ud- 

landet og traadte ind' i Firmaet. Men fra 
den Tid fulgte der flere Forandringer. 

Den Unge-Grossereren, som han kaldtes, 
havde Hovedet fuldt af nye, udenlandske Ideer: 
der skulde rendes omkring i Byen, skrives og 
telegraferes Verden. rundt, tilbydes og anbe- 
fales — altsammen Ting, der var Garman & 
Worse ganske nyt og modbydeligt. 

„Lad dem komme til os," sagde Kon- 
sulen. 

„Nei — kjære Far!" raabte Morten, „ser 
du ikke, at Tiden løber fra dig. Det nytter 
ikke længer at sidde stille som i gamle Dage, 
man maa s'gu være ude om sig paa alle Kan- 
ter — ellers mister man de gode Forretnin- 
ger og beholder bare Affaldet." 

Saalænge holdt Morten sine Taler, at 
Konsulen indvilgede i at lade ham faa Kon- 
tor inde i Byen, — men under eget Navn. 
„Garman & Worse" var som før at finde 
paa Sandsgaard, og derud fik de Folk umage 
sig, som ønskede at gjøre Forretninger med 
Huset. 

Imidlertid gik der dog efterhaanden mangt 
og meget gjennem Grossererens-. Kontor i 
Byen. Konsulen ligte det ikke; men det 
var hans Princip at soutinere sin ældste Søn 
— saaledes havde hans Fader ogsaa gjort — , 
og derfor kom Huset opi mangen For- 

retning, som Konsulen aldrig vilde indladt 
sig paa. 

For Kontorpersonalet stod Unge-Kon- 
sulen som etslags høiere Væsen. Naar han 
gik gjennem Kontoret, bøiede alle Hovedet; 
det var som om alle følte, at nu saa de kolde, 
blaa Øine tvertigjennem alt, hvad der fand- 
tes — baade Bøger, Regnskaber og Breve 
— ja, endog tvertigjennem deres inderste Pri- 
vathemmeligheder. De vidste, at han kjendte 
hvert Blad i Hovedbogen; mangfoldige Conti 
kunde han nævne ved Pagina, og var der 
saasandt en liden Uregelmæssighed noget- 
steds, saa kunde man vædde paa, at Unge- 
Konsulen fik øie paa den. 

Derfor var det en fast Overbevisning blandt 
dem, at om alle Husets Kreditorer eller 
Skifteretten eller endog Fanden selv en Dag 
traadte ind i Kontoret, skulde der ikke fin- 
des en eneste Feil paa noget Blad i alle de 
tykke, vel indbundne Bøger. 

Og" dog var der en Conto, som ingen 
havde Greie paa, og det var Legationssekre- 
tærens. Den havde intet dødeligt Øie seet; 
nogle mente, den maatte findes i Konsulens 
røde Bog, andre troede, at den slet ikke var 
til. — Ogsaa Korrespondencen med Legations- 
sekretæren førtes af Husets Chef personligt; 

og det mærkeligste var, at disse Breve aldrig 
blev kopierede.* Kontorfolkene spekulerede 
mange Gange herover og fandt tilslut ud, 
at Unge-Konsulen ikke vilde, at man skulde 
erfare, i hvilket Forhold Richard Garman 
stod til Firmaet. 

En Ting var sikker og bestyrket ved 
lang Erfaring — nemlig, at Konsulen lagde 
stor Vægt paa de Breve, der kom fra Fyr- 
forvalteren. Han læste dem før noget af 
den øvrige Post, og dersom nogen kom ind, 
mens han var ifærd dermed, lagde han altid 
et Ark Papir over. 

Engang paastod en af de yngre Kon- 
torister, at han havde seet Vexler i et Brev 
fra Legationssekretæren. Men dette fandt 
liden Tiltro i Kontoret; thi det var bekjendt 
nok, at der i hele Forretningen ikke existe- 
rede et Papir med Richard Garmans Navn. 
Og endnu utroligere var den Beretning, som 
Kontorbudet afgav, en Dag, der var kommet 
Brev fra BratvQld. Da han — Budet — 
kom ind med Bankporteføljen, stod Unge- 
Konsulen henne ved Nøgleskabet med Bre- 
vet i den ene Haand og to Vexler i den 
anden — ganske rød og sammenkroget, som- 
om han vilde kvæles. Først troede Budet 
at Konsulen havde faaet Slag, da — ja 
•enhver kunde jo høre, at det var Løgn — 

da vilde han — Budet — tydeligt have hørt 
Konsulen — Unge-Konsulen — sprude ud 
i en liden kort, men tydelig Latter. Dette 
var naturligvis en Misforstaaelse ; enhver 
vidste, at Unge-Konsulen ikke kunde le. — 



Garman & Worse. 



IV. 

Ua Gabriel havde lukket Døren, efterat 
have meldt Onkelens Ankomst, reiste Kon- 
sulen sig og gik hen til Nøgleskabet. Her 
tog han et Uhyre af en Nøgle, hvorved der 
hang et gammelt sort Træstykke. Derpaa 
børstede han sine brede Frakkeopslag, lagde 
Hagen tilrette i Halsbindet, greiede det tynde 
Haar rigtig langt frem og forlod Kontoret. 

Det var et stort gammeldags Hus med 
lange Gange og brede Trapper. I den vestre 
Fløi var Kontorerne med særskilt Indgang 
mod Søsiden; mod Syd — med Udsigt mod 
Haven laa Familiens Soveværelser og de 
Stuer, der brugtes til dagligdags. Hele anden 
Etage var Selskabsleilighed, en stor Dansesal 
i Midten og rummelige Værelser til begge 
Sider. Her spiste man om Søndagene og 
saa snart der var Fremmede — helst i den 
lille Sal mod Nordvest med Udsigt over 
Værftet og Søen. 

I tredie Etage — eller rettere paa'Loftet 
var der en Utallighed af Soveværelser og 
Gjæsteværelser i alle de forunderlige Udbyg- 
ninger, som prydede Taget. 

Møblementet var gammel Mahogny med 
Hestehaar, høie, mørke Skabe, Speile med 
forgyldte Guirlander og Terriner ovenpaa og 
Glasset delt i to, dertil svære posede Lyse- 
kroner og Lampetter paa Væggene. 

Konsulen traf en Pige i Gangen: „Er 
Legationssekretæren kommen?" 

„Hr. Legationssekretæren er gaaet oven- 
paa til Fruen," svarede Pigen; hun havde 
lidt Møie med den vanskelige Titel; men 
hun vidste, at det maatte til, Konsulen taalte 
aldrig at høre „Fyrforvalteren". 

Fru Garman pleiede, naar Veiret var 
varmt, at foretrække en af de luftige Stuer 
ovenpaa. Det var en meget fed Dame, der 
levede i en stadig Kamp med sine Opstød. 
Fra hvilken Side man end betragtede hende, 
frembød hun overalt glatte, fyldige Rundinger 

— overtrukne med sort Silke. 

Det var igrunden forunderligt, at Fru 
Garman blev saa korpulent; det maatte vist 

— som hun selv sagde — være et „Kors"; 
thi ved Maaltiderne var hun altid først færdig, 
og hun kunde ikke noksom forbauses over 
de andres Appetit. Kun en enkelt Gang, 

naar hun var alene i sit eget Værelse, 
kunde hun faa Lyst paa lidt Mad, og Jomfru 
Cordsen bragte hende da en Bid af et eller 
andet, som just var ved Haanden. 

Da Konsulen traadte ind, sad Fruen i 
Sofaen og underholdt sig med Legations- 
sekretæren. 

„Goddag — goddag — Christian Fredrik!" 
raabte denne muntert og gik et Par Skridt 
frem: „Se her har du mig alt igjen!" 

„Velkommen Richard! det glæder mig 
at se dig, u svarede Konsulen med Hænderne 
paa Ryggen. 

Den anden blev ganske forvirret; saaledes 
gik det ham altid, naar han mødte Broderen. 
Undertiden kunde Christian Fredrik være 
munter og aaben som i Guttedagéne, og saa 
med en Gang stak Kjøbmanden frem — kold, 
tør og saa forbandet korrekt. 

„Kommer her nogen til Middag idag? 
— Caroline!" spurgte Konsul Garman. 

„Pastor Martens vil være saa inderligt 
snil at indføre den nye Skolebestyrer i Huset," 
svarede Fruen. 

„Formodentlig ogsaa en Theolog," sagde 
Konsulen tørt, „saa skal vi sende Søren ind 
med den store Vogn efter Morten og Fanny 
og bede dem tage et Par unge Mennesker 
med sig — Jacob Worse for Exempel." 

„Hvorfor det?« spurgte Fruen i en Tone, 
somom hun vilde vove en liden Kamp. 

„Fordi hverken Richard eller jeg synes 
om at spise mellem bare Præster," svarede 
Konsulen i en Tone, som betog Fruen Kamp- 
lysten; „vil du .saa være saa snil at konfe- 
rere med Jomfru Cordsen om Maden." 

„Aa — den Maden — den Maden!" 
sukkede Fru Garman, idet hun gik, „jeg be- 
griber ikke, hvorledes man kan lægge saa 
stor Vægt paa de Ting." 

Legationssekretæren fulgte sin Svigerinde 
til Døren; men da han vendte sig om igjen 
efter sit sidste ærbødige Buk, saa han Chri- 
stian Fredrik staaende midt paa Gulvet med 
Benene ud fra hinanden og den ene Haand 
paa Ryggen. Med den anden holdt han 
den uhyre Nøgle som en Lorgnet op for det 
ene Øie, idet han betragtede Broderen med 
en polisk Mine. 

„Kjender du den?" spurgte Konsulen. 
„Mats ouil u raabte Legationssekretæren hen- 
rykt, og nu kjendte han ogsaa Christian 
Fredrik igjen, saaledes som han var paa 
disse Expeditioner til Vinkjælderen. De to 
gamle Herrer gik derpaa Arm i Arm gjen- 
nem alle Værelserne til Kjøkkentrappen, 
forat stige ned i Kjælderen. 

Ved Kjøkkendøren stansede de, og Kon- 
sulen raabte ind: „Lygterne!" 

Der blev strax en Løben derinde, og et 
Øieblik efter kom Jomfru Cordsen selv ud 
med to ældgamle Haandlygter. 

Hver tog sin — de tog aldrig Feil af 
hinandens Lygter — , hvorpaa de steg ned ad 
den steile, begsorte Kjældertrappe. 

Først kom de ind i den store forholdsvis 
lyse Kjælder, hvor der laa almindelig Bord- 
vin — St. Julien, Rhinskvin, Graves og franskt 
Brændevin. Her førte Jomfru Cordsen Kom- 
mandoen, idet hun efter ubrødelige Regler 
fra Gamle-Konsulens Tid besørgede de regle- 
menterede Vinsorter fremsatte alt efter Sel- 
skabets Størrelse og Betydning. Men henne 
i den mørkeste Krog var der et gammelt 
Nøglehul, som alene Konsulen kunde finde; 
men han kunde ogsaa finde det i Mørke. 
Alligevel hørte det til, at begge holdt sine 
Lygter frem, forat søge, og Unge- Konsulen 
undlod aldrig atgjøre opmærksom paa, hvor 
klogt den Gamle havde vidst at anbringe den 
hemmelige Dør. 

Nøglen dreiedes to Gange om med en 
rusten' Lyd, som de to Brødre skulde kunne 
kjende fra enhver anden Lyd i Verden; der 
slog imod dem en Luft af Mug og Vin, da 
de traadte ind. Konsulen lukkede Døren og 

sagde: „Se saa! nu faar Verden hjælpe sig 
en Stund uden os." 

Den indre Vinkjælder saa ud til at være 
meget ældre end selve Huset, den mindede 
mest om en gammel Klosterhvælving. Der 
var saa lavt, at Legationssekretæren maatte 
bøie sig en Smule, derfor gik ogsaa Unge- 
Konsulen lidt kroget, naar han var hernede. 

I de gamle Rækker laa mange Slags 
Flasker overgroede med Støv og Spindelvæv, 
oppe i Muren i Fordybningen efter etGitter- 
vindu, som var tilmuret udenfra, stod der to 
gamle, hollandske Glas paa Fod, og henne i 
den ene Krog laa et stort Vinfad. Men 
foran Fadet var der stillet et tomt Anker 
midt imellem en Lænestol uden Ryg — Krøl- 
haar tød ud af Sædet — og en forhenværende 
Gyngehest, der havde mistet sine Meier. 

De satte Lygterne fra sig paa Bunden 
af Ankeret og trak sine Frakker af — hver 
havde sin Spiger at hænge op paa. 

„Ja — hvor mener du, vi skulde vende 
os hen idag?" sagde Christian Fredrik og 
gned sine Hænder. 

„Portvinen var ikke ilde" — mente Le- 
gationssekretæren og kigede ind i Rækkerne. 

„Portvinen var udmærket" — svarede 
Konsulen og lyste med Lygten, — „men se 
der inderst inde ligger en Snes Flasker, vi 

aldrig har prøvet; jeg gad dog vide, hvad 
det er." 

„Formodentlig Bedstemors Ribssaft — " 
mente Richard. 

„Aa Snak! — tror du Far gjemte gam- 
mel Ribssaft inderst i Kjælderen." 

• „Kanske holdt han ligesaameget paa det 
gamle som visse andre, jeg kjender," sagde 
Legationssekretæren. 

„Aa — du er nu altid saa forbandet 
vittig — u knurrede Konsulen, „kunde vi bare 
faa fat paa de Flasker." 

„Ja du faar krybe ind — Christian 
Fredrik, for jeg er for tyk." 

„Ja jeg faar vel det — " svarede Bro- 
deren og lagde sit Uhr med de tunge Sig- 
neter fra sig. Derpaa krøb den lille Herre 
forsigtigt ind mellem to Rækker. 

„Nu har jeg en — " raabte han ud. 

„Tag to med det samme du er der." 

„Ja — men saa maa du hale mig i Be- 
nene." 

„Avec plaisir — " svarede Legations- 
sekretæren, „men vil du ikke tage dig en 
Slurk Burgunder, mens du er derinde?" 

Dette maatte være en Vittighed; thi 
Unge-Konsulen lo — det var tydeligt og 
altimellem raabte han: „ — Jeg kvæles — 
Pirre! vil du hale! — din Satan!" 

Pirre var et Kjælenavn fra Barndommen; 
men med Vittigheden om Burgunderen for- 
holdt det sig saaledes: 

Det var engang Unge - Konsulen krøb 
inde mellem Flaskerækkerne, forat finde en 
eller anden Sjeldenhed, at han kom til at 
støde Hovedet mod en Flaske, som laa i 
Rækken ovenover — saa haardt, at Halsen 
knak, og en hel Flaske Burgunder styrtede 
ham i Nakken. Hvergang en af dem hen- 
tydede til denne Begivenhed, kom de paa 
Latteren ; og Legationssekretæren var endogsaa 
saa uforsigtig at komme med Hentydninger, 
naar der var andre tilstede. 

Saaledes kunde han sige ved Bordet, 
naar Talen faldt paa Rødvin: 

„Ja — min Broder Konsulen har nu 
en ganske egen Maade at nyde Burgunder 
paa — u hvorpaa der fulgte en Række Hoste- 
anfald og mange hemmelige Tegn mellem 
Brødrene. 

Ungdommen i Huset havde mange Gange 
prøvet at trænge ind i Hemmeligheden om 
Burgunderen, men forgjæves; alene Jomfru 
Cordsen, som hin Dag havde hjulpet Kon- 
sulen til en ren Skjorte, var Medvider; men 
Jomfru Cordsen kunde tie med værre Hemme- 
ligheder end den. 

Endelig kom Konsulen ud igjen — leende 

og skjændende, støvet nedover Maven og med 
Spindelvæv i Haaret. Efterat de havde leet 
endnu en Stund over Vittigheden — det var 
godt, at Hvælvingerne vare saa tykke — 
aabnede Legationssekretæren den ene Flaske 
efter alle Kunstens Regler, — det var hans 
Specialitet. 

„Hm!" — sagde Konsulen, „den har en 
egen Bouquet." 

„Den Vin er s'gu raadden," mente Lega- 
tionssekretæren og spyttede. 

„Tvi — ja du har Ret — Pirre," raabte 
Christian Fredrik og spyttede to Gange. 

Onkel Richard aabnede den anden Flaske, 
lugtede og sagde afgjørende: „Madeira". 

Den klare gule Vin blinkede saa godt 
den kunde i de gamle Glas, der aldrig bleve 
vaskede. 

„Ja — se det var noget andet," sagde 
Unge-Konsulen og satte sig overskrævs paa 
Gyngehesten, for det var hans Plads. 

Men Gyngehesten var et Legetøi fra 
deres Barndom — „alting var mere solid i 
gamle Dage — " sagde Christian Fredrik — 
og da den engang kom for Dagen blandt 
andet Skrammel, lod Konsulen den bringe 
ned i Vinkjælderen. 

I mange Aar havde han nu siddet paa 
sin Barnehest og drukket den gamle Vin af 

de gamle Glas med sin gamle Legekammerat. 
Og Legationssekretæren sad i den skrøbelige 
Lænestol, der knagede under hans Vægt, 
fortalte Historier og lo, mindedes gamle 
Dage og drak den funklende Vin. Og aldrig 
havde nogen Vin smagt ham saa godt, aldrig 
havde nogen Sal straalet saaledes i hans 
Øine som den lave Kjælderhvælving med de 
to osende Lygter. 

„Det er stor Skam — u sagde Konsulen, 
„at du endnu ikke har faaet din Halvpart af 
det store Portvinsfad. Jeg vil sende lidt Vin 
ud til Brat vold en af Dagene, forat du kan 
have noget, indtil vi faar tappet op." 

„Men hør nu Christian Fredrik! du 
sender mig saa ofte Vin; jeg er vis paa, at 
jeg har faaet min Halvpart for længe siden 
— og mer til." 

„Snak — Pirre! — holder du kanske 
Regnskab ?" 

„Nei ingenlunde!" 

„Ja — ser du det! men det gjør jeg; og 
du vil uden Tvivl have bemærket, at i vor 
Contocourant for forrige Aar — " 

„Ja — Gudbevares! — Skaal Christian 
Fredrik!" skyndte Onkel Richard sig at sige; 
det var hans Skræk, naar Broderen begyndte 
med Handelsordene. 

„Det er et meget stort Fad." 

„Ganske vist! — et overmaade stort 
Fad." Og begge de gamle Herrer rettede 
sine Lygter dg stirrede paa- Fadet; og den 
ene tænkte om den anden: „det er godt, at 
min Broder ikke ved, at Fadet næsten er 
tomt." Thi det gav en haabløs Klang, naar 
man bankede paa Bunden, og under Fadet 
havde der i umindelige Tider været en sort 
Flek af Fugtighed. 

Ved det sidste Glas reiste de sig begge 
og klinkede med hinanden. Derpaa tog de 
hver sin Flaske Burgunder, der skulde ser- 
veres ved Middagen, hængte Frakkerne over 
Armen og steg op igjen i Dagen. 

Det var strengeligen forbudt at møde 
dem, naar de kom fra Vinkjælderen , og 
Jomfru Cordsen havde sin Møie med at holde 
Passagen fri. De saa ogsaa høist besynder- 
lige ud — især den korrekte Christian Fredrik 
— naar de røde og straalende, støvede og i 
Skjorteærmer kom stigende hver med sin 
Flaske og sin Lygte. 

Men en Timestid efter mødte de begge 
ved Middagsbordet — Legationssekretæren 
friseret og pyntet — med sit forbindtlige 
Diplomatsmil, — Konsulen stram, høitidelig 
og korrekt ud i Fingerspidserne. — 

lVlan spiste ovenpaa i den lille Sal mod 
Nord, og Selskabet samledes i de to saa- 
kaldte Søndagsstuer, der vendte mod Haven. 
Fru Garman var altid i sort Silke; men 
idag var den ualmindeligt svær og skinnende. 
Hun havde glædet sig til en ganske liden 
Middag med Pastor Martens og den nye 
Skolebestyrer, og nu kom her jo en hel Del 
verdsligsindede Mennesker. Derfor var Fru 
Garman i ondt Humør, og Jomfru Cordsen 
maatte opbyde al sin diplomatiske Kunst. 
Men saa havde ogsaa Jomfru Cordsen lang 
Øvelse; thi Fru Garman havde altid været 
en vanskelig Dame, — og især i de sidste 
Aar — efterat „Religionen havde taget Over- 
haand" — som den letsindige Onkel Richard 
sagde. 

Fru Garman styrede i Virkeligheden ikke 
sit Hus; thi det hele gik saa snorlige efter 
de ubrødelige Regler fra Gamle-Konsulens 

Tid, at hun alt tidligt opgav at hidføre For- 
andringer efter sit eget Hoved. Men da hun 
saaledes var næsten uden positiv Indflydelse, 
indskrænkede hun sig til at svare „nei M til alt, 
hvad hun mærkede, de andre i Huset øn- 
skede. Paa denne Maade vedligeholdt hun 
etslags negativt Herredømme; thi selv om 
hendes „nei" ikke altid frugtede, saa havde hun 
dog efterpaa Ret til at vær,e krænket og til 
at lægge en Dæmper paa alles Stemning ved 
at møde op med et Ansigt fuldt af uforskyldt 
Lidelse og kristelig Overbærenhed. 

Det var just med dette Ansigt, hun 
hørte den lange Adjunkt Aalbom udvikle, 
hvor ussel og blødagtig den opvoxende Ge- 
neration var. Fru Aalbom sad henne ved 
Vinduet og lod somom hun hørte paa Kon- 
sulen, der med afmaalte Ord og stor Nøi- 
agtighed beskrev, hvorledes Haven havde 
været indrettet i hans salig Farfars Tid; men 
i Virkeligheden lyttede hun efter sin Mand, 
hvem hun beundrede over al Maade. Fru 
Aalbom var høi og ganske særdeles maver; 
fra Hoved til Fod var hun benet og knoklet, 
hendes Læber vare smalle og Tænderne 
store og gule. 

Man ventede endnu paa Vognen fra 
Byen og paa Præsten. Husets Datter — 
Frøken Rachel stod ved den store gammel- 

dagse Kakkelovn og talte muntert med Onkel 
Richard ; og idet nu Døren gik op og Præsten 
Martens med den nye Kandidat traadte ind, 
lo hun just endnu høiere, og Moderen sendte 
hende et Blik. 

Kandidat Johnsen havde aldrig været 
paa Sandsgaard før, og Pastor Martens førte 
ham derfor omkring til hver især — Fruen 
først — og forestillede ham.. 

Tilsidst kom de til Gruppen ved Ovnen. 
Legationssekretæren hilste med en udsøgt 
Kompliment; men Frøken Rachel vendte sig 
neppe om og kastede blot et flygtigt Blik 
paa det nye Bekjendtskab ; derpaa fortsatte 
hun Samtalen med Onkel Richard. 

Men til sin store Forbauselse mærkede 
hun, at den fremmede Herre var bleven 
staaende ved Siden af hende. Hun løftede 
de kolde, blaa Øine og saa op paa ham, thi 
han var lidt høiere. Da hændte der hende 
noget mærkeligt: hun maatte slaa sine Øine 
ned. Thi han saa ikke saaledes ud, som 
hun havde ventet — flau, keitet — trykket 
af de fremmede Omgivelser; tvertimod — 
man kunde se paa ham, at han var sig be- 
vidst, at han bar sig underligt ad, men gjorde 
det alligevel. Rachel blev forvirret. 

„Har Hr. Skolebestyreren været paa Vest- 

landet før?" spurgte Onkel Richard, forat 
komme hende tilhjælp. 

„Aldrig" — svarede denne, „jeg har al- 
drig seet andet af Havet end Kristiania- 
fjorden." 

„Og hvilket Indtryk har De faaet af vor 
Natur?" fortsatte den gamle Herre, „jeg for- 
udsætter, at De allerede har besøgt de større 
Udsigter ved Byen." 

„Et mægtigt Indtryk" — svarede Kan- 
didat Johnsen, „men Naturen her synes mig 
saa stor og gribende, at man altid maa føle 
en Tyngsel i disse Omgivelser." 

„Her er Dem vel for tungsindigt?" 
spurgte Rachel lidt henkastet. 

„Aa nei — just ikke det!" svarede han 
roligt, „snarere vilde jeg sige, at Naturen 
her har noget — ja hvad skal jeg kalde det! 
— noget fordringsfuldt: man faar ligesom en 
Følelse af, at man skylder at gjøre noget, 
udrette noget, som kan række vidt og sees 
fra det fjerne." 

Hun saa paa ham med Overraskelse, 
men Legationssekretæren sagde godmodigt: 

„Jeg for min Del finder nu, at den øde 
Kyst og det umaadelige Hav mere stemmer 
Sindet til Eftertanke og Drømmerier end 
egentlig opflammer til Handling." 

„Naar jeg kommer i Deres Aar — Hr. 

Legationssekretær," svarede Kandidat John- 
sen, „og faar udrettet noget, vil jeg maaske 
se paa Livet med de samme øine som De. u 

„Aa Gud bedre !" sukkede Onkel Richard 
halvt smilende halvt vemodigt, „hvad det 
angaar at have udrettet noget — saa — ." 

Idetsamme gik Døren op, og den unge 
Fru Fanny Garman traadte ind. Hun var saa 
straalende skjøn, at alle maatte se paa hende. 
Den lysegraa Silkekjole med de blegrøde 
Sløifer havde et Snit, som ikke hørte hjemme 
der paa Kysten. Men man kunde ikke 
blot se paa hende og paa Kjolen, at de vare 
Sjeldenheder i sin Kreds; men man saa og- 
saa ved første Øiekast, at de hørte sammen 
— disse to: det fine, raslende Stof og 
den slanke, bløde Kvinde med de blin- 
kende Øine. 

Og idet hun let og munter gik over 
Gulvet, forat hilse paa sine Svigerforældre, 
var der noget sikkert og ubekymret i hendes 
Gang og Væsen, som var meget forskjelligt 
fra den Blanding af Ængstelse og Arrigskab, 
hvormed unge Fruer pleie at bære kostbare 
Silkekjoler med Slæb. 

„Der har hun ved Gud en ny!" snerrede 
Fru Aalbom. 

„Mats mon dieu! comme elle est belle!" 
hviskede Legationssekretæren henrykt. 

Garman & Worse. 5 

Efter Fru Fanny kom den lille, smidige 
Kandidat Delphin, Amtmandens Fuldmægtig, 
derpaa Jacob Worse og tilslut Morten Garman., 

Den sidste var høi og sværlemmet; han 
syntes at have arvet noget af Moderens 
„Kors"; men han bar det endnu opreist og 
uden at synes besværet. 

Morten Garman havde et vakkert An- 
sigt; men det var lidt blødt, og Øinene be- 
gyndte at blive en Smule forkogte. 

Georg Delphin havde været et halvt 
Aars Tid i Byen som Amtmandens Fuld- 
mægtig; og da Fru Fanny Garman var 
Datter af Amtmand Holst, kom Delphin 
strax ind i den Garmanske Kreds og var en 
hyppig Gjæst paa Sandsgaard. 

Derfor havde ogsaa Morten hentet ham 
oppe paa Svigerfaderens Kontor, da den 
store Vogn kom „efter Undsætning"; Jacob 
Worse havde de derimod truffet, da de alle- 
rede sad i Vognen, og det var egentlig Fru 
Fanny, der raabte paa ham. 

Jacob Worse hørte just ikke til Mortens 
bedste Venner, skjønt de havde været meget 
sammen opigjennem Ungdommen. Derimod 
var Konsul Garman yderst forekommende 
mod Worse, og der var endogsaa dem, der 
mente, at Unge-Konsulen gjerne vilde have 

Worse-navnet ind igjen i Firmaet — for 
Exempel ved et Ægteskab. 

Men alle som havde Anledning til nær- 
mere Iagttagelse, forsikrede, at deraf blev 
der aldrig noget. Frøken Rachel kunde ikke 
lide Jacob Worse og for Fru Garman var 
han en Vederstyggelighed, efter at Pastor 
Martens havde betroet hende, at han var 
Fritænker. 

Konsulen førte Fru Aalbom tilbords, 
da hun var den ældste Dame; Georg Delphin 
var saa heldig at snappe Fru Fanny; men 
Rachel vendte sig mod Legationssekretæren 
og sagde: 

„Undskyld Onkel! — men idag faar du 
vist overlade mig til vor nye Gjæst. Hr. 
Kandidat Johnsen — vil De føre mig til- 
bords?" 

Han bød hende Armen — stivt , men 
ikke klodset og fulgte ind i Spisesalen. 

»Hvad Fanden gaar der af Rachel ? tt - — 
hviskede Morten til Worse, — „hun som 
ellers aldrig kan taale Mors Theologer." 

Jacob Worse svarede ikke, men tog med 
et høitideligt Buk sin „faste Borddame" 
Jomfru Cordsen. Men Gabriel aabnede i al 
Stilhed baade Vestespænden og Buxespænden, 
han vidste, hvad der skulde komme. 

Det var heller ikke vanskeligt at beregne 

for den, der kjendte Hus,ets Skik. Først var 
det Kjødsuppe med Gulerødder og Kjød- 
boller. derpaa Skinke og" smaa Svinekarbo- 
nader medSurkaal; saa kom en hel Lamme- 
steg og en hel Kalvesteg — med Portulak- 
stilker og Rødbeder, og tilslut var der Krum- 
kager og Vanillekrem. 

I Førstningen førtes Samtalen ved den 
øvre Ende af Bordet mest mellem Adjunkten 
og Delphin. De var begge fra Østlandet, 
og Adjunkten forsøgte af al Magt at lokke 
den anden til at sige noget ufordelagtigt om 
Vestlandet og dets Befolkning. Thi han 
vidste, at det kunde hverken Konsulen eller 
Legationssekretæren taale; og Adjunkt Aal- 
bom saa skjævt til alle nye, der trængte sig 
ind i det Garmanske Hus. 

Men Fuldmægtigen var ham for fin — 
enten han nu mærkede Hensigten eller om 
han virkelig mente, hvad han sagde. Na- 
turen — forsikrede han — var høist interes- 
sant, og han følte sig meget tiltalt af det 
Bekjendtskab , han hidtil havde gjort med 
Befolkningen. 

Legationssekretæren havde sin bestemte 

Plads øverst paa den ene Langside tilvenstre 

..af -Konsulen, der sad alene for Bordenden; 

han bøiede sig nu fremover — forbi Adjunkten 

og Rachel, som sad imellem — og hilste med 

sit Glas til den nye Skolebestyrer : „Hr. Kan- 
didat Johnsen! — Siden De er af samme 
Mening som Fuldmægtig Delphin med Hen- 
syn til vor Natur, haaber jeg ogsaa, at De 
vil befinde Dem ligesaa vel blandt Befolk- 
ningen. — Hr. Skolebestyrer! — maa jeg 
have den Ære." 

Konsulen betragtede sin Broder med en 
Smule Forbauselse; det var ikke ofte, at 
Legationssekretæren tog sig af de unge 
Mennesker, der kom i Huset — allermindst, 
naar de vare Theologer. 

„Ja — ser du — " hviskede Onkel Ri- 
chard, „han der er s'gu ikke saa gal!" 

Fru Fanny gav ogsaa Agt paa den Ud- 
mærkelse, der blev vist den nye Theolog 
skraas overfor; hun fæstede sine glimrende 
Øine paa ham og fandt ham interessant. 
Han var ikke saa elegant som Delphin ei- 
heller saa smuk som Worse, men alligevel 
sendte hun ham ofte et lidet blankt Kast 
med Øinene. 

Thi hverken Worse, som hun havde til- 
høire, eller Delphin, der sad ved venstre Side, 
var tilstrækkelig Beskjæftigelse for hende. 
Jacob Worse lod altid — i al Høflighed — 
somom han ikke lagde Mærke til hende; og 
at Delphin var forelsket og fortryllet, havde 
ikke stort at betyde for hende. Det var en 



Skjæbne, som uden Undtagelse havde rammet 
alle hendes Faders Fuldmægtige fra hun 
blev voxen. 

Kandidat Johnsen blev nu trukken ind i 
Samtalen. Delphin mødte ham i Begyndelsen 
lidt overlegent; men efter et Par Svar fra 
det alvorlige Ansigt overfor, trak Fuldmæg- 
tigen sine Følehorn til sig og blev elsk- 
værdig. 

Adjunkten derimod var ikke saa snar i 
Vendingen. Han ærgrede sig over, at Fuld- 
mægtigen ikke var gaaet i Fælden, og nu 
vilde han slaa sig til Ridder paa den anden 
nye Gjæst. 

I den halvt ærbødige halvt harcellerende 
Tone, hvori mange ynde at henvende sig til 
unge Theologer, begyndte han at gaa paa 
Skolebestyreren. Adjunkt Aalbom gjorde 
det saameget desto tryggere som han kjendte 
de gamle Herrer Garmans Aversion mod 
Theologerne, og Fruen var dybt inde i Sam- 
tale med sin Bordherre Pastor Martens — 
helt nede ved den anden Ende af Bordet. 

„De tænker vel at gjøre en rig Høst 
herborte i vore stærkt bevægede religiøse 
Forhold ? — Hr. Kandidat Johnsen!" — sagde 
Aalbom med et Grin til de andre. 

„Høst?" spurgte Johnsen kort. 

— „Eller Dræt — jeg ved ikke under 

hvilket Billede, De ynder at se Deres Kald" 
— henkastede Adjunkten. 

„Mit Kald er ialfald foreløbigt det samme 
som Hr. Adjunktens : at undervise Smaabørn, 
°S i e S ynder at se min Opgave klart og 
ligefrem — uden noget Billede," — den unge 
Theolog svarede stille; men der var dog en 
Underlyd i Stemmen, som bragte Adjunkten 
til at fare iveiret. 

Fru Fanny og Fuldmægtigen kunde ikke 
lade være at le — sig imellem; men Fru 
Aalbom snerrede: „at svare en Mand som 
Aalbom saaledes!" 

Imidlertid ledede Konsulen strax Sam- 
talen over i fredeligt Spor ved at spørge 
Johnsen om forskjellige Forhold ved Almu- 
skolen. Konsul Garman havde i flere Aar 
været Formand i Skolekommissionen; thi 
trods den ikke ubetydelige Afstand var dog 
Sandsgaard trukket indenfor Bygrændsen. 

Rachel sad og glædede sig over de 
korte, energiske Svar, hvormed hendes Bord- 
herre mødte Konsulens Bemærkninger. Især 
faldt det i hendes Smag, at den nye Skole- 
bestyrer med stor Bestemthed fordrede endel 
Forandringer og forøgede Udgifter ved Sko- 
len, som Konsulen fandt unødvendige og 
altfor kostbare. 

Det var ikke ofte, hun havde mødt en 

Mand, der viste saamegen Kraft og Virke- 
lyst som den unge Theolog. Og hvergang 
han paa sin rolige, faste Maade sagde: „det 
maa og skal gjøres" — eller noget lignende, 
saa hun halvt foragteligt over til Fuldmægtig 
Delphin, som nu var ganske optaget af at 
lære Fru Fanny en Kunst med en Kork og 
to Gafler. Men naar hendes Blik gled hen 
over Jacob Worse, kom der noget udfor- 
drende i Udtrykket, som han imidlertid slet 
ikke syntes at mærke. Thi han vedblev at 
tale halvt spøgende halvt fortroligt med 
gamle Jomfru Cordsen. 

Ligefra Jacob Worse begyndte at blive 
en stadig Gjæst paa Sandsgaard, var der op- 
staaet etslags Venskab mellem ham og den 
gamle Dame. Hun var ellers tør og inde- 
sluttet; men han havde et eget Lag til at 
faa hende paa Glid, saaat hun betroede ham 
mere end nogen anden. 

Adjunkten var saa sint, at han spiste 
næsten alle Rødbederne, og Legationssekre- 
tæren ærtede ham i al Gemytlighed. Men 
den unge Hr. Gabriel ofrede al den Tid, han 
kunde afse fra Spisningen, til at iagttage 
Adjunkten. Og hvergang denne saa nedover 
den Kant af Bordet, hvor Gabriel sad ved 
Siden af Jomfru Cordsen, tog den unge Herre 
sit Glas og tømte det med en rolig, voxen 

Mine. Thi han vidste, at det ærgrede Ad- 
junkten. 

Morten, som havde Plads mellem Kan- 
didat Johnsen og Præsten Martens, morede 
sig med at holde Theologernes Glas bred- 
fyldte. Ellers brød han sig ikke stort om, 
hvad der foregik ved Bordet, især efterat 
han havde arrangeret det saa, at den ene 
Flaske Burgunder fik Plads ved hans Cou- 
vert. 

Det var en stille, varm Vaardag. Ved 
Desserten begyndte Solen, som faldt skraat 
ind ad de to aabne Vinduer mod Nord, at 
naa hen til Bordet. Først skinnede den paa 
Fru Garmans sorte Silke og omgav Pastor 
Martens's blonde Hoved med en fin Straale- 
krands. Efterhaanden spillede Solstraalerne 
hen over hele den Række, der sad med 
Ryggen mod Lyset og faldt i skraa Striber 
mellem Stolene indover den hvide Dug og 
de slebne Karafler. Morten holdt sit Glas 
op og glædede sig over Glansen. 

„Se, hvor Deres Svigerinde tager sig 
godt ud i den straalende Belysning — " hvi- 
skede Delphin til Fru Fanny. 

„Aa — ja! — finder De egentlig det?" 
svarede hun. 

Lidt efter bad hun en af Pigerne, som 

vartede op, at rulle Gardinet en Smule ned, 
Solen skar hende i Øinene. 

Samtalen var nu meget livlig ved den 
øvre Ende af Bordet; man talte fremdeles 
om Ungdommens Undervisning. Adjunkten 
udbredte sig over sit Yndlingsthema : at det 
var umuligt for unge Mennesker at tilegne 
sig ordentlige Kundskaber, medmindre de 
fik Bank; og al høiere Dannelse vilde for- 
svinde — det bandte han paa — hvis man 
ikke itide fik sætte Grænse for den moderne 
Humanisme — det vil sige Forkjælelse. 

Fru Aalbom understøttede ham oprigtigt, 
Legationssekretæren, fordi det morede ham; 
men Konsulen var tvivlraadig. Han satte 
megen Pris paa den gode, gamle Tid; men 
han troede dog, at det kunde gaa med lidt 
mindre Bank end han havde faaet. 

Skolebestyreren fremholdt Vigtigheden 
af den religiøse Opdragelse og Hjemmets 
Indflydelse. 

„O — ja! — Hjemmet! Hjemmet!" ud- 
brød Fru Aalbom, „Skolen og Hjemmet bør 
gaa Haand i Haand." 

„Netop" — tog Adjunkten Ordet, „har 
en Gut faaet Bank i Skolen, bør han ogsaa 
have det hjemme." 

„Hjemmene ere jo forskjellige," sagde 

Johnsen; det var første Gang, han sagde 
noget, som Rachel ikke fandt kraftigt nok. 

„Aa — men alligevel!" raabte Fru Aal- 
bom, lagde Hovedet paa Siden og saa op i 
Loftet, „Hjerteforholdet — Hjemmet — Mo- 
derømheden — o — Hjemmet — Hjemmet!" 

„Det kommer s'gu an paa, hvadslags 
Hjem man har — Fru Aalbom!" lød det 
pludseligt fra Jacob Worse. Alle saa paa 
ham; han havde rettet sig op, Ansigtet var 
rødt og det lyste i hans Øine. 

Der blev en liden Pause, men Konsulen 
sagde smaaleende, idet han tog sit Glas: „Ja 
nu raader jeg enhver til at passe sig, for nu 
kommer Jacob Worse! — jeg har seet den 
Herre optræde et Par Gange før, og jeg ved, 
at da gaar det hedt til. Men lad os heller 
forlægge Kamppladsen til Havestuen, der 
kunne vi stride i Skyggen. Hvis mine Damer 
og Herrer synes som jeg , ville vi ønske hver- 
andre: velbekomme." 

Selskabet brød op. Legationssekretæren 
lo, saa det klukkede i ham, og takkede 
Worse, mens de gik nedad Trappen, fordi 
han saa beleiligt var plumpet ned i Samtalen. 
Jacob Worse maatte le selv, og tilsidst lo de 
alle undtagen Aalbom og Frue, der vare for- 
nærmede. 

Men Rachel undrede sig over, at hendes 

Fader var saa bange for at lade Worse 
komme tilorde. Hun havde ogsaa et Par 
Gange hørt ham deltage i en Disput, og 
hun havde forundret sig over den Heftighed, 
som da pludselig kunde komme over ham. 
Hans Meninger vare vistnok noget originale, 
men derfor behøvede han dog ikke at tie, 
og hun fandt det feigt af Jacob Worse saa- 
ledes at lade sig maalbinde. 

Under Maaltidet havde Pastor Martens 
gjort flere Forsøg paa at komme med i den 
almindelige Samtale. Men det lykkedes ham 
ikke. Man var altfor optaget af den nye, 
interessante Skolebestyrer, og desuden lagde 
hans Borddame Beslag paa ham. Ogsaa 
efter Bordet maatte han sidde i Sofaen hos 
Fru Garman, medens Ungdommen gik til 
Kroketpladsen — i Skyggen under den fir- 
skaarne Lindeallée. 

Men Adjunkt Aalbom gik — „omknok- 
let" af sin Hustru — som Delphin sagde — 
op og ned i den brede Gang foran Huset 
og ventede paa Kaffen. Han var endnu sint 
over sine Uheld og de Krænkelser, han havde 
lidt. Fruen søgte at berolige ham, idet hun 
slyngede den ene Arm omkring ham: 

„Hvorledes kan dog en Mand som du 
— Aalbom! — bryde dig om sligt! — disse 
nye, unge Mennesker kommer her en Tid, 

saa gjør de sig paa en eller anden Maade 
umulige. Vi er dog de første alligevel; — 
saa du ikke, Konsulen tog mig tilbords." 

„Aa skidt!" svarede hendes Mand, „hvad 
bryder jeg mig om disse Pengesække og 
Kræmmere! — men at en Mand af mine 
Kundskaber, med mine Fortjenester af Un- 
dervisningsvæsenet og Literaturen, skal være 
udsat for impertinente Svar af saadanne Grøn- 
skollinger — saadanne — " og af sit rige 
Forraad af Skjældsord udøste Adjunkten en 
udsøgt Strøm, hvilket forskaffede ham nogen 
Lindring. 

Aalboms boede omtrent midtveis mellem 
Sandsgaard og Byen, hvilket fra først af var 
Aarsag til, at de blev indbudne til Garmans. 
Siden havde de vidst at holde sig saa godt 
fremme, at det ialmindelighed var Aalboms, 
man greb til, naar der skulde samles et Sel- 
skab i en Fart. Konsulen havde ogsaa 
hjulpet Adjunkten med nogle uforudseede 
Udgifter i Anledning af en: „Kortfattet Over- 
sigt over det franske Sprogs Oprindelse og 
historiske Udvikling. — Til Skolebrug." Thi 
ved nederdrægtig Ondskab og Misundelse 
var denne Perle af en Bog ikke antaget til 
Skolebrug nogetsteds i Landet. 

De gamle Brødre Garman pleiede at sove 
Middag i sine Værelser; men idag blev der 

ikke sovet stort. Thi de aftalte alt i Anled- 
r ning af Madeleines Besøg i Byen. Hun 

skulde komme om to — tre Dage, og have 

■ Værelse ovenpaa ved Siden af Jomfru Cordsen. 

Men Gabriel stjal sig en Cigar og van- 

j drede glad og søndagsmæt ned paa Værftet, 

| for at inspicere Skibet og snakke engelsk med 

Mr. Robson. 



VI. 

Det første Bekjendtskab, Madeleine gjorde 
i sine nye Omgivelser, var med Sypigen; thi 
hun maatte naturligvis „syes fuldstændigt 
op" — især udvendigt. 

Selve Familien paa Sandsgaard kj endte 
hun jo paa en Maade før fra kortere Besøg, 
og den samme Fornemmelse af Kulde, som 
hun altid havde modtaget blandt disse Men- 
nesker, lagde sig ogsaa nu over hende. 
Imidlertid var Madeleine langtfra nogen 
frygtsom Natur — tvertimod; men Over- 
gangen fra den ubundne Frihed under aaben 
Himmel til det regelrette Liv i det korrekte 
Hus var altfor brat for hende. Hun prøvede 
forgjæves at finde sig tilrette, og i de første 
Uger længtede hun sig ganske syg. 

Dette skjulte hun dog i sine Breve til 
Faderen, hun vidste ikke rigtig hvorfor. 

Fætter Gabriel var den eneste, som talte 
muntert og venligt til hende; alle de andre 

vare saa stive og tilbageholdne somom de 
bare tænkte paa sig selv. 

Ikke engang til Rachel kunde hun rigtig 
slutte sig; de to Kusiner havde aldrig følt 
sig tiltrukne af hinanden. 

Skjønt kun faa Aar ældre var Rachel 
Garman dog sin Kusine meget overlegen i 
Kundskaber og Livserfaring. Medens Made- 
leines Sind var let og lyst som Solskin, var 
der paa Bunden af Rachels kolde og beher- 
skede Væsen en urolig Trang til at tage fat, 
til at gjøre noget — ligegyldig hvilket — 
bare komme i Bevægelse. 

For ikke længe siden havde hun havt 
en stor Strid med sin Fader. En Dag traadte 
hun ind i Kontoret og forlangte at faa ar- 
beide med i Forretningen. Konsul Garman 
tabte aldrig sin Fatning; men denne Gang 
var han paa Nippet. Striden endte imidlertid 
— som enhver Strid, der førtes mod Unge- 
Konsulens Principer — med en afgjort Seier 
for disse. Men fra den Tid blev Datteren 
endmere kold og indesluttet. 

Det var snart gjort for Rachels skarpe 
Øine at gjennemskue den lille Kusine fra 
Landet; og da hun havde overbevist sig om, 
at der ikke var noget i hende — hun gik 
vel kanske og længtede efter et eller andet, 
men uden nogen Trang til at handle, til at 

gjøre noget — saa lod hun Madeleine gaa 
sin egen Gang. Og Forholdet mellem dem 
blev staaende omtrent som mellem enVoxen 
og et Barn — venskabeligt, men uden For- 
trolighed. 

Fru Garman var ikke ganske naadigt 
stemt mod den nye Gjæst, fordi man ikke 
paa Forhaand havde indhentet hendes Sam- 
tykke. Og selv den gode Jomfru Cordsen 
skræmte Madeleine i Førstningen med sin 
tørre, høie Figur og de stivede Kappe- 
strimler. 

Men Sypigen var en bleg, svagelig Skab- 
ning med et Par underlige store Øine, der 
altid saa ud somom de bad Omforladelse. 
Hun var smuk endnu; men alle fik strax det 
Indtryk, at hun havde været meget smuk- 
kere; der var noget forkuet og falmet over 
hende; Kinderne var lidt indfaldne, man 
kunde se, at hun havde mistet flere Tænder. 

Madeleine maatte i de første Dage til- 
bringe sin meste Tid inde hos Sypigen; thi 
var hun først kommen, vilde Fru Garman 
ogsaa, at hun skulde være i Stil med det 
øvrige Hus, og desuden havde Konsulen givet 
Jomfru Cordsen Besked. Det var da ligesom 
en Trøst for Madeleine, der følte sig saa en- 
som, at være rigtig venlig og elskværdig 
mod den lille forskræmte Sypige. 

Garman & Worsc. 6 

En Aften, da hun var gaaet, spurgte 
Madeleine Jomfru Cordsen, hvem hun egentlig 
var. Den gamle Dame saa et Øieblik skarpt 
paa hende og svarede derpaa, at Marianne 
var en Sønnedatter af gamle Anders Begmand 
nede paa Værftet, og at hun for nogle Aar 
siden havde havt et Barn. Kjæresten — 
sagde Jomfru Cordsen og saa atter paa Ma- 
deleine — reiste til Amerika og Barnet døde. 
Saa lod Garmans hende lære Kjolesøm — 
hun havde tjent paa Sandsgaard — og siden 
havde hun havt sit stadige Arbeide i Huset. 

Mere fik Madeleine ikke vide, hun spurgte 
heller ikke efter; og Jomfru Cordsen følte 
sig beroliget. 

Thi det var ikke saa ganske sikkert og 
sandt, hvad den gamle Dame havde fortalt 
Madeleine. I Sypigens Historie var der skjult 
en af de Garmanske Hemmeligheder, som 
det var Jomfru Cordsens Livsopgave at vaage 
over. 

Og mens hun iaften gik hjemover, tænkte 
Marianne netop paa dette — ja det var igrun- 
den aldrig helt ude af hendes Tanker. 

Den muntre venlige Frøken Madeleine, 
der var saa ulig de andre Garmans, havde 
vakt alle hendes Erindringer tillive. Hun var 
vis paa, at endnu kjendte Madeleine ikke 

hendes hele Skam — hun kunde umuligt 
vide det, siden hun var saa venlig mod hende 

— og Marianne gruede for, at nogen skulde 
fortælle det. Thi der var nok af dem, 
som kunde fortælle; men der var Ingen, som 
vidste, hvad hun havde lidt. 

Og som hun gik, gled de forbi igjen alle 
de tunge Begivenheder fra hendes Livs 
Ulykke. Først huskede hun, hvor smuk han 
var — Husets Søn — da - han kom hjem fra 
Udlandet, — endnu før der var Tale om, at 
han skulde have Datter til Amtmanden; — 
hvorlænge han bad og plagede hende og 
hvorlænge hun stred imod. Saa kom den 
Skrækkens Dag, da hun blev kaldt ind til 
Konsulen i det indre Kontor. Aldrig havde 
hun kunnet begribe, hvorledes han egentlig 
havde faaet det at vide — den eneste, som 
kanske kunde vide noget, var Jomfru Cordsen ; 

— men endnu mindre kunde hun sidenefter 
forstaa, at hun selv havde ladet sig overtale 
eller tvinge eller hvad det nu var — til det, 
som nu kom. Det maatte vel være som Folk 
sagde, at Unge-Konsulen kunde Ingen staa 
sig imod; og saa blev hun da forlovet med 
Kristian Kusk — det værste, hun vidste — 
saa reiste han til Amerika, Barnet blev født 
og døbt Kristian. — Efter den Tid mindedes 

6* 

hun kun klart hin Nat, da Barnet døde; alle 
andre Indtryk flød sammen — tunge og graa 
som Skyer. 

Hun havde troet, at Skammen maatte 
dræbe hende; men den havde bare pint 
hende. Paa Sandsgaard, hvor hun aldrig 
mere vilde sætte sine Ben, gik hun nu dagligt. 
Hvergang hun traf nogen — især Fru Fanny 
— stansede hendes Hjerteslag. Men de gik 
saa kolde og rolige forbi, somom de ingen- 
ting vidste eller somom det hele slet ikke 
vedkom dem. Mange Gange havde hun ogsaa 
truffet ham. I Førstningen gik de hurtigt 
forbi hinanden; men tilslut syntes han ogsaa 
at have glemt det hele, og nu hilste han 
venligt med den gamle Stemme: Goddag 
Marianne. 

Det var somom disse Mennesker levede 
indenfor en stærk Mur, og somom hendes 
lille Skjæbne var knust mod den som et skjørt 
Glas. 

Marianne gik en Snarvei over Værftet, 
hvor Tømmermændene just var ifærd med at 
dele Spaanerne og putte dem i Sækkene. 
Hun fandt Bedstefaderen, som ogsaa var 
færdig i sit Beghus, og de fulgtes nu hjem- 
over. 

Anders Begmand boede i den yderste lille 
Hytte i den Række af rødtjærede Smaahuse, 

som laa indunder den bratte Fjeldskrænt paa 
den vestre Side af Sandsgaardsbugten. 

Veien langs Stranden var bare en Fod- 
sti, der førte til hver Mands Dør og saa bag 
Huset og videre. I Stranden laa der Tåre 
og Fiskeslo, som raadnede; bag Husene var 
der oftest Udløb for Kjøkkenvasken, aislags 
Søl kastedes ud, og Stien bestod mest af 
store Stene, hvor man hoppede, for ikke at 
stige nedi. 

Der boede mange i hvert Hus især om 
Vinteren, naar Søfolkene vare hjemme. Alle 
vare de Garman & Worse's Folk. Firmaet 
eiede alt, hvad de havde: deres Baade, deres 
Huse og Grunden under deres Fødder — alt 
havde været, var og blev Garman & Worse's. 

Naar Gutterne blev store nok, kom de 
ud med Firmaets Skibe, og de flinkeste af 
Pigerne fik Tjeneste i Huset eller paa 
„Gaarden". Forresten kunde de stelle sig 
som de vilde derude; der betaltes aldrig Leie 
af Husene, og der førtes intet Opsyn fra 
Firmaets Side med „west end u t som Folke- 
vittigheden havde døbt den lille Række af 
Smaahuse. 

Anders Begmands Hus var baade det 
yderste og det mindste. Men han behøvede 
heller ikke stor Plads nu, — han var alene 
med sine to Børnebørn Marianne og Martin. 

Før — da hans Kone levede, og da de havde 
tre voxne Søpner i Huset, hvoraf den ene 
var gift, kunde det mangengang være trangt 
nok. Nu var de alle døde og borte — Konen 
paa Kirkegaarden og Sønnerne paa Søen. 

Anders var en gammel, krogrygget Mand. 
Krøllet hvidt Haar stod ud i en Dusk over 
Ørene under den flade Hue, der saa ud som 
en Begklat, hvilket den da ogsaa omtrentlig 
var. I sin Ungdom havde han gjort en 
Middelhavstur med „Familiens Haab"; men 
han blev kasseret; thi Anders havde en 
Legemsfeil: han stammede. 

Han kunde snakke længe, uden at det 
kom; men kom det først, kunde han ligesaa- 
godt opgive at faa sagt mere for den Gang. 
Thi da blev han staaende og hakkede og 
hakkede, til han blev saasint, at han næsten 
fik Krampe. I Ungdommen var han derfor 
farlig at komme nær, naar han stammede; 
thi ligesom han blev sint, naar han stammede, 
saaledes stammede han ogsaa, naar han blev 
sint. Der var kun et, som hjalp, og det var 
at synge. Derfor hændte det undertiden, 
naar noget af stor Vigtighed kom ham paa- 
tværs i Halsen, at han greb til det fortviv- 
lede Middel at synge det ud; og da havde 
han en liden, munter Melodi, som han altid 
brugte. Man fortalte, at han maatte synge, 

da han friede til sin Kone, — hvis det nu 
var sandt; men sikkert er det, at det gik 
sjeldent paa med Sangen, og ve den, der 
vovede at sige: „Syng Anders \ u 

Det vil da sige i Ungdommen; nu var 
han knækket, og man kunde sige, hvad man 
vilde til ham. Derfor var der ikke længer 
nogen Fornøielse i at ærte ham, og han fik 
være i Fred. Mellem Arbeidsfolkene stod 
han i stor Anseelse, baade fordi han havde 
været ved Værftet i over 50 Aar, men helst 
fordi han havde havt megen Sorg paa sine 
gamle Dage — værst var det med Mari- 
anne, som var hans Øiesten og Lyspunktet i 
hans Liv. Thi af Martin havde han bare 
Sorg; det var en umulig Gut. Skipperen, han 
kom hjem med sidste Gang, klagede over 
ham og vilde ikke have ham med ud igjen. 
Nu gik han da hjemme og drev og drak. 

Aftenen var tyk og regntung, og der 
skinnede Lys i Hytten, da Begmanden og 
Marianne nærmede sig. 

„Nu sidder de vist og drikker igjen," 
sagde hun. 

„De gjør vel det — " svarede Begmanden. 
Hun gik hen til Vinduet, de smaa Ruder 
vare duggede; men hun kjendte en med 
Spræk i, som altid var klar. 

„De er" der alle fire," hviskede Marianne, 

„du maa sætte dig foran Kjøkkendøren — 
Farfar!" 

„Ja Barn — ja Barn! — u svarede den 
Gamle. 

Da de to traadte ind i Stuen, blev der 
en Pause i Samtalen mellem de fire, som sad 
og drak. De var nyligt begyndt og paa det 
første Stadium af beleven Oprømthed. 

Martin raabte i en lystig Tone, som skulde 
skjule hans onde Samvittighed: „Godkveld 
Gamling! — godkveld Marianne! — kom — 
faa Jer en Slurk 01! tt 

Den tætte Røg fra de første Drag af 
Piberne laa endnu udover Bordet samlet om 
den lille Parafinlampe uden Kuppel. Paa 
Bordet var der Tobak, Fyrstikker, Glas og 
halvtomme Flasker, og borti Bænken stod der 
nogle fulde og ventede sin Skjæbne. 

Tom Robson, som sad midt imod Døren, 
løftede sit Krus — han havde sit store Krus 
staaende hos sin Ven Martin — og sang med 
Haanden paa Hjertet: 

„O my darling! — er du der! 
Mary Anne, som jeg har kjær!" 

Det var en Sang, han selv havde lavet 
til Ære for Marianne og til stor Forargelse 
for den tynde Bogtrykkersvend, som sad i 
Krogen tæt ved ham. 

Gustaf, Oscar, Carl Johan Torpander var 

forsaavidt en mærkelig Svenske som han 
ikke drak. Men ellers var der ogsaa ved 
ham denne overdrevne Belevenhed, alt 
dette forlorent-franske , som pleier at følge 
de tvivlsomme Exi&tenser af denne Nation. 
Han havde reist sig ved Synet af Marianne 
og blev staaende i et dybt Buk med Skul- 
drene trukne op — den venstre høiest, Ho- 
vedet paaskakke og Øinene hele Tiden fæ- 
stede paa den unge Pige. Da Tom Robson 
istemte sin Sang, rystede Svensken paa Ho- 
vedet med et medlidende Smil til Marianne, 
der skulde udtrykke hans Beklagelse over, 
at de mødtes i saa slet Selskab. 

Den fjerde i Forsamlingen sad med 
Ryggen mod Døren og rørte sig ikke; thi 
han var døv. Men da han endelig blev op- 
mærksom paa Svensken, der stod og krum- 
mede sig, vendte han sin tykke Krop halvt 
omkring og nikkede dovent. 

Denne Persons Navn var næsten gaaet 
tilgrunde i Menneskenes Hukommelse, saa 
fast havde et Øgenavn klæbet sig ved ham. 
Han kaldtes nemlig „Væggelusen" af alle 
sine Bekjendte, og naar fine Folk blev nødt 
til at omtale ham, sagde de enten „Vægge- 
dyret" eller ogsaa „han — De ved! — 
Vægge — hm I — Omforladelse!" 

Væggelusen levede af at sidde i et halv- 

mørkt Kot paa Amtskontoret, hvor han enten 
sov eller forseglede og bandt omkring Pakker 
og Dokumenter. Men ikke destomindre var 
han absolut nødvendig. Thi han havde den 
Specialitet at vide Besked om ethvert Papir 
— af hvad Navn nævnes kan, som i de sidste 
25 Aar havde berørt Amtskontoret. Han 
kunde staa midt paa Gulvet og pege omkring 
paa Hylderne langs Væggene og sige — 
uden at betænke sig, hvad der fandtes i hver 
af dem og hvad der manglede. Derfor gik 
han ogsaa som et dyrebart Inventarium fra 
Amtmand til Amtmand, og efterhvert som 
hans Kundskaber øgede, sørgede han ogsaa 
for at tvinge sin Gage iveiret, saaat han 
sorgløst kunde hengive sig til sine to Pas- 
sioner: at drikke 01 og læse Romaner om 
Natten. 

Marianne gik fort gjennem Stuen. Hun 
flyttede Bedstefaderens Stol nær hen til 
Kjøkkendøren og saa paa ham; han nikkede, 
at han havde forstaaet. Derpaa sagde hun 
Godnat til den Gamle og gik ud i Kjøkkenet. 
Herfra førte en liden mørk Trap ovenpaa, 
hvor hun, havde sit Kammer. 

Marianne laasede sin Dør og gik tilsengs. 
Hver Aften var hun saa overtræt, at hun 
næsten var i en Døs, mens hun klædte af sig, 
og saasnart hun kom iseng, sovnede hun. 

Nedenunder rumsterede Mændene, kjæglede 
og bandte. Det blandede sig i hendes Drømme 
og hun sov tungt og afbrudt. Om Morgenen 
kunde hun mærke, at hun havde været hed 
om Natten, thi Haaret og Hovedpuden vare 
fugtige, hun frøs nedover Ryggen og kjendte 
sig mere træt, end da hun lagde sig. 

Samtalen nede i Stuen kom snart igang 
igjen. Martin fortalte, at han om Formid- 
dagen havde været oppe i „Kontoret". Det 
var hans Agt at tale med Unge -Konsulen 
selv; han vilde klage over den Kaptein, som 
havde snakket ondt om ham. Men han slap 
ikke engang ind til Konsulen; hvorimod en 
af Kontorfolkene — „en forbandet Flab med 
Seglas" — kom ud med den Besked, at 
Martin fik ikke Hyre med Firmaets Skibe, 
medmindre han vilde gaa paa Styrmands- 
skolen ivinter og lade være at drikke. 

Mens han fortalte dette, flammede det 
op i hans Øine, der vare store og blanke 
som Mariannes, men stikkende og haarde. 
I det blege Ansigt fandtes ogsaa det samme 
Træk af Svagelighed som hos Søsteren; men 
Martin var høi og knoklet med lange stærke 
Arme. Og mens han talte, svingede han med 
dem, slog af og til i Bordet; Heftigheden 
kogte op i ham, alteftersom han drak og 
bandte. Han vilde ikke gaa paa „Skolen" 



92 

efter Garman & Worse's Ordre, og om han 
drak, saa skilte det ikke Unge -Konsulen. 
Men han skulde — og med en vældig Ed 
rystede han de store Næver mod Sandsgaard- 
kanten. 

„Det var Ret — Gut!" raabte Tom 
Robson leende, „puss ta dem! lad mig se, 
du er Kar!" — Mr. Robson var aldrig saa 
tilfreds, som haar han kunde faa Martin til 
at snakke sig selv op i større og større Sinne, 
og det var ikke vanskeligt at faa ham til. 

Thi Martin havde fra han var liden 
været en lidenskabelig, misfornøiet Karakter. 
Han medbragte det Ord fra Skolen, at han 
var det bedste og det stridigste Hoved blandt 
Gutterne, og sidenefter havde han ikke gjort 
andet end komme paatvers med Alt og Alle, 
som han kom ilag med. 

Naar de fire sad sammen — de tre, forat 
drikke, Torpander, for at være i den Elskedes 
Nærhed — førte Martin oftest Ordet. Vægge- 
lusen fik lidet være med, thi han var saa 
besværlig, og naar Mr. Robson, der inde- 
havde etslags Præsidentværdighed, undertiden 
lod ham komme tilorde, havde Væggelusen 
saa mange fremmede Udtryk, at de ikke for- 
stod ham. 

Heller ikke Carl Johan Torpander pleiede 
at sige stort. Aftenetis Begivenhed var for 

ham Mariannes Hjemkomst, og efter den Tid 
sad han helst i stille Henrykkelse. Men 
iaften understøttede han Martins rasende An- 
fald paa Garmans — som Torpander ogsaa 
hadede — og kom med en Del Avistirader 
om Kapitalens Tyranni og sligt noget. 

„Aa — Fanden ivold med dit fordømte 
Svenskesnak!" skreg Præsidenten, „lad os 
høre, hvad det er Væggelusen sidder og 
knurrer om." 

„Ser De — mine Herrer!" begyndte 
Væggelusen strax, „Proletariatets Ret — " 

„H vadforslag?" — raabte Martin. 

Væggelusen hørte ikke og blev ved med 
sit, idet han lod sine dovne Øine glide fra 
den ene til den anden, forat se, om de hørte 
efter. 

Men Martin kunde ikke tie længer; han 
tog atter paa at bande og skjælde Garman 
& Worse og Kapitalen og Kapteinen og 
hele Verden, mens han uafladeligt drak 01 
og tændte Piben over Lampen. 

Gamle Anders havde først sat sig foran 
Kjøkkendøren; men iaften vare de saa rolige 
— syntes han, og desuden maatte han altid 
høre efter, naar Talen var om Firmaet. Der- 
for flyttede han henimod Bordet. TomRob- 
son gjorde Plads for ham i Bænken og bød 
ham sit Krus. 

„Tak — Mr. Robson," sagde Begmanden 
og drak. 

Tom Robson var ikke blot Selskabets 
Præsident; men han var ogsaa etslags Vært, 
forsaavidtsom han bekostede Drikkevarerne. 
Ved Siden af sig paa Bænken havde han 
staaende en Flaske Rum, hvoraf han fra Tid 
til anden skjænkede et Spidsglas rundt til 
Selskabet. Selv brugte han at hælde en god 
Slump Rum i sit 01, „forat døve Vandsmagen" 
— som han sagde. Han sad nu og karvede 
op et Stykke Skraatobak forat stoppe i Piben. 

„Deilig, fin Tobak — Mr. Robson!" 
sagde Begmanden. 

„Værsaagod — stop i! — if you please 
— " svarede Tom godmodigt. 

„Tak — Mr. Robson! — " sagde den 
Gamle fornøiet og drog frem sin Kridtpibe. 
Stilken var sletikke over halvanden Tomme 
lang, og den hele Tingest var ligesaa beg- 
sort som alt det, der tilhørte Anders. 

Han pressede den fugtige Tobak nedi 
saa haardt han kunde; det gjaldt at faa saa 
meget, at det kunde vare et Par Dage. Der- 
paa fandt han sig en Torvglo ude i Skor- 
stenen, som han lagde oppaa. ' Det var ikke 
let at faa Fyr; men saa smagte det ogsaa 
stærkt og godt af den brændende varme 
Røg. Saaledes sad han sammenkroget i 

Bænken, passende paa som en Smed hver- 
gang Tom bød ham Kruset: „Tak Mr. Rob- 
son! u — han spyttede ud, tørrede sig om 
Munden og drak. 

Men Martin blev sintere og sintere: „Er 
det ikke nok — u skreg han, „at vi slider os 
helseløse for disse Mennesker! — vil de og- 
saa raade over hver Bid, vi æder og hvert 
Glas, vi drikker! Se bare, hvordan de bor 
— hvordan de lever deroppe! hvem har 
skaffet dem alt det? — jo vi — Far! vi, 
som har slidt herhjemme og nordpaa i Fisket 
og ude med Skibene — Aar efter Aar — 
Søn efter Far! slidt og kavet i Stormen 
og vaaget om Natten i Haglbyger og Sne- 
drev, forat føre Rigdommen uskadt hjem til 
dem. Og se saa, hvordan vi har det! — i 
en Rad med Grisehuse bor vi, — som vi ikke 
engang eier — ingenting eier vi, de deroppe 
eier det alt — altsammen! Klæder, Sko, 
Mad og Drikke, Hus og Hjem, Legeme og 
Sjæl! — every bit!" 

Begmanden rokkede frem og tilbage, 
spyttede og tog igjen fat paa Piben. 

„Eiendom er Tyveri — u begyndte Vægge- 
lusen, han saa, der var en Pause. 

Men Martin lod sig ikke stanse: „Der 
er ingen Mennesker i Verden," skreg han, 
„som taaler sligt! hvorfor gaar vi ikke op 

og siger: Del — del med os, som har havt 
Arbeidet! — nu kan det være nok med 
Blodsugeriet! — Men nei! vi er ikke andet 
end gamle Kjærringer — alle Mand! sligt 
blev aldrig taalt i Amerika!" 

„Hahaha! nu var du god igjen!" lo Tom 
Robson, „du tror kanske, Folk deler broder- 
ligt i Amerika? nei — Gutten min! der skulde 
du Pinedød faa andet at føle!" 

„Kanske Arbeidsfolk lever slig i Amerika 
som vi?" spurgte Martin lidt uvis. 

„Nei, men de gjør noget andet, som du 
ikke kan," svarede Tom. 

„Hvad gjør de — u spurgte Martin. 

„Dearbeider — Far! og det gjør hverken 
du eller nogen herhjemme!" raabte Tom 
Robson med et tungt Slag i Bordet, han be- 
gyndte at blive drukken. 

„Hva falls? — arbeta! — jo ta mig Fan 
— u begyndte Svensken. 

„Hold Kjæft! — u raabte Tom, „lad den 
Gamle faa snakke." 

„Du forsynder dig — Martin!" sagde 
Begmanden uden at stamme; han havde druk- 
ket flere Gange, og de gamle Øine vare fug- 
tige, „du forsynder dig groyeligt, naar du 
snakker sligt om Firmaet. Her har baade din 
Far og din Farfar havt sit gode, visse Arbeide, 
og det kunde du ogsaa havt, hvis du havde 

artet dig bedre. Gamle-Konsulen var den første 
Mand i Verden — Unge- Konsulen er ogsaa 
en Hædersmand — Skaal for ham! — " 

„Aa — " afbrød Martin, „jeg ved ikke, 
hvad du snakker efter — Farfar ! jeg synes ikke, 
du just har saa stort at rose af. Hvor blev 
der af Far min og Farbror Svend og Farbror 
Reinert? — væk allesammen paa Konsulens 
Skibe! — og hvad har duigjen? — to tomme 
Næver og saameget Mad, at du netop bjerger 
Livet! Eller kanske du synes — u lagde han 
til med en styg Latter — „at vi hører til 
„Familien" for Mariannes Skyld!" 

„Martini — din forb — forb — fo — " 
den gamle Mand blev rød i Hovedet helt op- 
imellem de hvide Haartotter, han stred og 
arbeidede med det gjenstridige Ord; men det 
blev bare værre. 

„Drik Gamling!" sagde Tom godmodigt 
og rakte Kruset frem. 

Begmanden stansede og trak Pusten. 
„Tak — Mr. Robson!" sagde han og tog 
en Slurk. 

„Hvad sagde Stamfaderen?" spurgte 
Væggelusen med forstilt Alvor; men denne 
Vittighed var for fin til de andre, og Vægge- 
lusen maatte le alene. 

Tom Robson gjorde Miner til de andre, 
at de skulde lade den Gamle i Fred. Beg- 

Garman & Worse. 7 

manden lagde Piben i Vestelommen, reiste 
sig og gik ind i det lille Kammer ved Siden 
af Kjøkkenet, hvor han sov. Den stærke 
Drik havde bragt Ungdommens Hidsighed 
op igjen; men aldrig havde hans Magtesløs- 
hed ligget saa tungt paa ham som iaften. 

Endnu længe sad de andre og drak, til 
der ikke var mer; Lampen begyndte at ose, 
for Olien slap op. Saa tumlede de afsted, 
Væggelusen indover T west end u , men Tom 
Robson klatrede op ad en Sti, som førte op- 
over Fjeldet bag Begmandens Hytte. Han 
boede hos en Enke i Skippermarken — et 
»tort Stykke Udmark, som hørte til ^Gaarden". 

Torpander fulgte med Robson, fordi han 
var ræd for at gaa gjennem „west end", og 
fordi han vilde kaste et sidste Blik paa den 
Elskedes Kammervindu, som vendte mod 
Fjeldsiden. 

Martin lukkede Døren efter dem og gav 
sig ifærd med at løfte Laaget af Bænken, 
hvori han skulde ligge. Han saa ikke, at 
der laa nogle tomme Flasker ; de rullede paa 
Gulvet og en knustes mod Spyttebakken. 
Laaget gled ham ud af Hænderne, og uden 
at prøve paa at klæde sig af lod han sig 
falde »om han var i Sengklæderne. 

Det lille grumsede Bundfald i Lampen 
tørrede ganske ud, og den sidste blaa Flamme 

for op gjennem Cylinderen og sluktes. . Efter- 
paa kom der en tæt graa Røg, som viklede 
sig af den gloende Væge og svirrede i muntre 
Spiraler opigjennem Glasset, gled ud i Stuen 
og lagde sig i tynde Traade foran Graalys- 
ningen fra Vinduerne. 

Der hørtes ikke anden Lyd end Mændenes 
dybe Aandedrag; den Gamle pustede kort 
og stødvis; men Martin væltede sig i Bænken, 
laa lidt og begyndte at snorke; saa for han 
op igjen varm og tung af Drik og Hidsighed. 

Men endnu længe lyste den lille røde 
Glo i Lampevægen, medens Røgen i tyndere 
og tyndere Spiraler svirrede muntert op- 
igjennem Glasset og spredtes i Mørket. — 

VII. 

Fru Fanny Garman havde lige fra først 
af været overmaade venlig mod Madeleine 
og bedet hende endeligen at se indover til 
dem i Byen. Men derved blev det ogsaa; 
og selv Madeleine, som dog ikke var synder- 
ligt dreven i de selskabelige Former, forstod, 
at Indbydelsen bare var en Talemaade. 

Da hændte det en Søndag, at Madeleine 
kom til at staa foran et af de store Speil 
ovenpaa; hun var lysklædt og bar det store, 
mørke Haar halvt krøllet halvt udslaaet ned- 
over Nakken. Fanny gik forbi og saa sit 
Billede ved Siden af Madeleines. 

Den smukke Frue stansede og blev op- 
mærksom; den andens mørke Haar og lidt 
brunagtige Hudfarve stod fortræffeligt sam- 
men med hendes egen klare Hud og lys- 
blonde Haar. Madeleines Figur var vistnok 
lidt høiere og stateligere ; men selve Ansigtet 
var jo ikke det ringeste smukt — nei ikke 

det ringeste! — Fru Fanny betragtede op- 
mærksomt de to Speilbilleder , medens hun 
ordnede Madeleines Haar. Da hun var kom- 
men tilende med sine Iagttagelser, lagde hun 
sin Arm om den unge Piges Liv og drog 
hende med sig gjennem Stuerne. 

„Hør nu — søde Madeleine!" — begyndte 
hun og rynkede Øienbrynene, „jeg er saa 
rasende vred paa dig, fordi du aldrig kom- 
mer ind til Byen. Til Straf skal du følge 
med os ind iaften; Morten kan sidde hos 
Kusken." 

Madeleine saa ind i det lille fine Ansigt 
og maatte uvilkaarligt tænke paa, hvor dei- 
ligt det var. De store blaa Øine laa saa 
smukt i Hovedet, selve Hovedet var saa lidet 
og sad saa frit paa Halsen, og om Munden 
var der saamange vexlende Træk, at man 
ikke kunde faa Øinene fra den, naar hun 
talte. 

„Hvad glor du paa? — " spurgte Fanny 
spøgende. 

„Du er altfor vakker — " svarede Made- 
leine oprigtigt. 

„Naa — det maa jeg sige! — det var 
en landlig Kompliment," lo den unge Frue; 
men hun blev alligevel en Smule rød og saa 
endmere straalende ud. — 

— Madeleine fulgte med til Byen og blev 
der et Par Dage. Senere kom hun oftere 
derind for en kort Tid. Fanny tog hende 
med til de faa Fornøielser, Byen frembød; 
ofte var der smaa Selskaber hos hende eller 
i hendes Omgangskreds. Overalt var de sam- 
men, den ene fremhævende den anden ved den 
eiendommelige Kontrast i deres Ydre og ved 
en koket Lighed eller Forskjel i deres Toi- 
letter. 

Det gamle Garmanske Hus udmærkede 
sig derved, at enhver af Husets Beboere 
kunde gjøre omtrent, hvad han vilde — gaa 
og komme, kjøre eller ride — ganske efter 
sit eget Hoved. Huset var saa stort, og der 
kom saa mange Mennesker — dels Gjæster, 
dels Forretningsfolk, som blev over tilmiddags 
eller tilaftens, saa det mærkedes aldrig stort, 
om en eller anden var borte. 

Madeleine kunde derfor heller ikke mærke, 
at nogen savnede hende synderligt i Huset. 
Fru Garman var jævnthen lige sær, og Rachel 
holdt sig mest for sig selv, hvilket — paa- 
stod Fanny — kom af, „at hun havde taget 
sig en ny Skriftefader." 

Alene Konsulen syntes at sætte etslags 
Pris paa hende. Naar hun kom tilbage fra 
et Besøg i Byen, sagde han altid: „Se — vel- 

kommen tilbage! — min Pige! — " og strøg 
hende over Haaret. 

En Dag, hun skulde just stige ned i 
Fannys Enspænder, forat kjøre til Byen, kom 
Konsulen gjennem Gangen. 

„Ei — ei! vil du nu løbe fra os igjen", 
sagde han venligt, idet han gik forbi. 

Madeleine fik saadan ond Samvittighed, 
og under megen Stammen og Beklemmelse 
fik hun endelig frem: om Onkel syntes, det 
var leit, hun reiste til Byen. 

„Ih — bevare — nei!" sagde Konsulen 
og klappede hende paa Kinden, „du maa 
endelig gjøre ganske som du selv har Lyst 
til — Barn!" 

Da Madeleine sad i Vognen, syntes hun, 
at hun var den dummeste Skabning paa Jor- 
den. Hvorialverden kunde det nu falde hende 
ind, at nogen her i Huset brød sig om enten 
hun var her eller der eller hvorsomhelst; 
snarest var hun vel til Besvær. Hun angrede 
sin taabelige Opførsel, og da hun Dagen efter 
kom tilbage til Sandsgaard, strøg Onkelen 
hende ikke over Haaret. 

Idetheletaget forstod hun slet ikke sine 
nye Omgivelser; alt var kommet saa ganske 
anderledes end hun havde tænkt sig det. Da 
hun skiltes fra Vente-Per, havde de ikke vex- 
let mange Ord; men da han gik nedover 

Bratvoldsskrænten, stod hun længe og stir- 
rede efter ham. 

Hun lovede dengang sig selv at holde 
fast ved ham, hvad de saa sagde i Byen, — 
og hun vidste, at alle derinde vilde være 
mod hende. Og hun kastede et Blik udover 
Havet og kjendte sig saa sund og stærk, hun 
følte baade Mod og Kraft til at føre sin Kamp 
for sin Ungdomskjærlighed. 

Men nu var det det, som hændte, at der 
sletikke blev nogen Kamp. 

Hun var saa sikker paa, at Rygtet om 
hendes Forhold til Vente-Per var naaet til 
Sandsgaard, saamegen Tale som hun vidste, 
der var folkimellem om hendes muntre Fri- 
luftsliv paa Bratvold; og i Førstningen gik 
hun og lurede paa den mindste Hentydning. 
Det var hendes faste Plan strax at tilstaa, at 
saaledes var det nu engang; han var en sim- 
pel Bonde og Fisker og hun — Madeleine 
Garman — holdt af ham. 

Men ikke i den fjerneste Krog af Samtalen 
kunde hun finde nogen Hentydning; hun 
kunde ikke engang opdage, om man over- 
hovedet vidste noget. Der blev aldrig talt 
om hendes Fortid paa anden Maade, end 
somom hun selvfølgeligt til enhver Tid liavde 
opført sig som det sig hør og bør en Frøken 
Garman. Andet syntes ikke at kunne falde 

disse Mennesker ind, og det var det, som tog 
Magten fra hende. 

Fru Fanny holdt sit Hus i en mønster- 
værdig Orden og det var et meget elegant 
Hus. Her fandtes hverken gammel Mahogny 
eller Hestehaar, alt var nyt og fuldt af For- 
siringer. Det hele Møblement var fra Ham- 
burg, Valdnødtræ med Decoupørarbeide og 
Plyds, For Dørene hang tunge Portierer; i 
alle Kroge og foran Vinduerne stod Blomster- 
borde eller Stativer med smukke Bladplanter, 
og midt paa Gulvet omkring Divanbordet 
var der grupperet en Uendelighed af Læne- 
stole — bløde, udstoppede og broderede. 

Leiligheden var ikke stor, men naar 
alle Døre stod aabne, var det et prægtigt 
Syn gjennem Rækken af Værelser fulde af 
Møbler og kostbare Gjenstande, Malerier, 
Brysseler Tæpper og især store Speil med 
Guldrammer. 

Paa Sandsgaard var der saa koldt og 
tørt i de store Stuer, hvor Møblerne stod 
langs Væggene, at Madeleine uvilkaarligt gik 
stille og fik en Trang til at sætte sig hen i 
en Krog. Hos Fru Fanny var det derimod, 
somom Draperierne og de stoppede Møbler 
trængte sig lige ind paa hende, og der var 
saa mange Lænestole, at hun aldrig vidste 
hvor hun skulde sætte sig. 

Ikke engang Husets Herre syntes at be- 
væge sig med fuldkommen Frihed i sine egne 
Værelser; der var ikke Plads for hans svære 
Skikkelse. Men Fru Fanny tog ikke den 
ringeste Notice af ham ; og han fandt sig til- 
slut i alt — magelig, som han var, og des- 
uden gik han helst sine egne Veie. 

Morten Garman havde Ord for at være 
en hjertens godmodig Fyr, men lidt vanskelig 
at omgaaes. Naar man vilde gjøre Forret- 
ninger med ham, maatte man være forsigtig. 
Et eneste Ord kunde pludselig fordærve det 
hele, og havde man først faaet ham vrang, 
kunde Intet formilde ham' igjen. Gamle Folk 
foretrak derfor at gaa til Sandsgaard og for- 
handle med Unge-Konsulen selv ; det gik vel 
ikke saa fort; men det gik korrekt og med 
absolut Paalidelighed. 

Den Unge — Grossereren — havde den 
Maner pludselig at se paa sit Uhr, afbryde 
Underhandlingen, stige tilvogns og fare afsted 
— til Sandsgaard eller andetsteds, efter- 
ladende løse Aftaler og halv Besked. 

Fru Fanny havde aldrig plaget sin Mand 
med overdreven Ømhed endsige med Skin- 
syge; hun kjendte ham godt nok til at vide, 
at om hun nogensinde skulde faa Brug for 
hans Overbærenhed, var der Skyld nok paa 
hans Side at kvitte af. — 

„Der gaar din Beundrer — Pastor Mar- 
tens — , se Madeleine ! hvor han skjeler bort- 
over til os — den Guds Mand. Han hilser 
— Godmorgen Hr. Pastor!" sagde Fru Fanny, 
idet hun besvarede Præstens Hilsen. Paa 
samme Tid gjorde hun ogsaa Tegn til ham, 
at han skulde komme op. 

Præsten var paa den anden Side af Gaden; 
men den var ikke bred. Et Øieblik syntes 
han at betænke sig, inden han gik over. 

Imidlertid ringede Fanny paa Pigen og 
ordinerede Chocolade. Disse Formiddags- 
timer ved en Kop Chocolade eller et Glas 
Vin var hendes Sværmeri, og hun holdt altid 
Øie med Gaden. Kapellanen — Martens var 
residerende Kapellan — hørte til hendes hyp- 
pige Gjæster, især efterat hun havde sat sig 
i Hovedet, at Præsten var indtaget i Made- 
leine. 

Det var ellers ikke saa urimeligt, at Fru 
Fanny havde sin Opmærksomhed henvendt 
paa at finde et Parti for Kapellanen — den 
hele Menighed var igrunden optaget af det 
samme. Thi Martens var en Mand paa en 
tredive Aar af et fordelagtigt Ydre, og nu 
var det over halvandet Aar siden han mi- 
stede sin første Kone, saa intet kunde være 
mere passende end at tænke paa den anden. 

„Godmorgen Frue! — Godmorgen Frøken 

Garman! — hvorledes befinder De Dem — 
mine Damer!" sagde Præsten, idet han traadte 
ind; „jeg kunde ikke modstaa Deres venlige 
Vink — Frue ! — skjønt jeg ved af Erfaring, 
at en Visit hos Dem er altfor behagelig til 
at kunne afgjøres i Korthed." 

„Aa De er altfor god — Hr. Pastor! og 
jeg undrer mig mange Gange over, at De 
har saameget tilovers for et saadant Verdens 
Barn som jeg er," sagde Fru Fanny med et 
lidet Blik henimod Madeleine. 

„Der er saamænd flere, som undrer sig 
derover," svarede Kapellanen uden at forstaa 
Hentydningen. 

„Nei — virkeligt! — hvem? hvem?" 
raabte Fanny nysgjerrigt. 

„Ah! — Devedneppe, Frue!" forklarede 
Martens med et Skuldertræk, „i hvilken Grad 
vi stakkels Præster blive iagttagne af Menig- 
hedens hundrede Øine. Saa er der da ogsaa 
nogle skikkelige gamle Koner, der have taget 
Forargelse af mine hyppige Besøg paa Sands- 
gaard og her hos Dem." 

„Nei — hvor morsomt! — hører du Made- 
leine!" raabte Fru Fanny straalende. 

„Ja De ler — Frue!" sagde Kapellanen 
godmodigt, „men det kunde sandelig være 
slemt nok for mig, hvis jeg ikke havde saa 
god Støtte i Provsten." 

ud af det med hinanden; jeg troede ellers, 
at Forholdet " 

„I Begyndelsen — Frue! — kun i Be- 
gyndelsen, og jeg skammer mig ikke ved at 
tilstaa, at det var min Skyld. Ser De, jeg 
kom fra først af opi det med nogle af de 
saakaldte Vakte her i Byen — skikkelige, 
brave Mennesker — Gud bevare mig for at 
sige andet! — men ikke ganske saadan — 
saadan — " 

„Comme il faut?" sagde Fru Fanny. 

„Naa — naa! — " svarede han smilende, 
„det var jo ikke netop det Ord, jeg søgte 
efter; men lad gaa, De forstaar, hvad jeg 
mener." 

. „Fuldkomment!" lo Fru Fanny, idet hun 
tog imod Koppen, som Madeleine havde 
skjænket for hende. 

„Saa kom jeg da i en skjæv Stilling til 
min Overordnede og havde mangfoldige Ube- 
hageligheder, indtil jeg ret lærte Provsten 
Sparre at kj ende; men da jævnede det sig saa 
smukt det hele, og nu tør jeg nok sige, at 
Forholdet mellem os næsten er som mellem 
Fader og Søn. O det er en sjelden Mand!" 
gjentog Kapellanen flere Gange. 

„Ja ikke sandt?" — raabte Fru Fanny, 
„det er den smukkeste Præst, jeg nogensinde 

har seet. Om man ikke forstod et Ord af 
Prædikenen, vilde det være en hel Opbyg- 
gelse bare at se ham forrette Gudstjenesten. 
Og saa de deilige Digte, han skriver!" 

„Ja jeg for min Del sætter nu hans sidste 
Digtsamling „Fred og Forsoning" over alt, 
hvad der er udkommet i vor Literatur i de 
sidste ti Aar. Kan De tænke Dem — mine 
Damer! et yndigere Digt end det lille: 

„Jeg sad i Kveldens stille Fred 
Paa Bænken ved min Hytte — " 

— „Har han været fattig?" spurgte Made- 
leine hurtigt. 

Fanny lo; men Kapellanen forklarede 
hende venligt og omstændeligt, at Digtet var 
skrevet, efterat Sparre blev Provst; det med 
Hytten var nærmest et digterisk Udtryk for ' 
hans store Tarvelighed. 

Madeleine følte, at hun havde spurgt 
dumt, og satte sig til at se paa Gaden. 

„Ja — " vedblev Kapellanen, „der er noget 
uforklarligt noget ved den Mand; jeg kan 
aldrig ret komme efter, hvori det ligger; men 
bare man staar Ansigt til Ansigt med ham, 
kommer der over En — en Følelse af det 
Mægtige, Overlegne, men ogsaa af etslags 
Fortryllelse. Naar han bliver Biskop — " 

„Biskop? — " spurgte Fru Fanny. 

„Ganske vist — Frue! — der er ingen Tvivl 

orn, at Provsten Sparre jo er selvskreven til 
den første Bispestol, der bliver ledig. Det 
har allerede været udtalt offentlig." 

„Nei virkelig! det har jeg aldrig tænkt 
paa!" raabte Fruen, „men det er ogsaa sandt ! 
han vil tage sig ganske pragtfuld ud — den 
mægtige Skikkelse med de hvide Lokker og 
saa det store, blanke Guldkors paa Brystet! 
Det er kjedeligt, at Byen ikke er Stiftsstad; 
en Biskop er virkelig saa interessant". Ma- 
deleine, har du nogensinde seet en Bisp?" 

Madeleine vendte Hovedet ind mod Stuen 
og blev blussende rød, idet hun stammede: 
„Hvad — hvad var det, du spurgte om — 
Fanny?" 

Men Fru Fannys flinke øine havde alle- 
rede bemærket Delphin, der styrede over 
Gaden mod Huset. Hun besvarede hans Hil- 
sen og sagde til Madeleine, idet hun nøie 
iagttog hende: „Vær saa snil at hente en 
Kop til Fuldmægtigen — søde Madeleine." 

„Kommer Kandidat Delphin herop?" 
spurgte Kapellanen og saa sig om efter 
sin Hat. 

„Ja — men De faar slet ikke Lov til at 
gaa — Hr. Pastor ! — nu sad vi saa hyggeligt 
sammen." — Delphin traadte ind, Fru Fanny 
hilste med et fortroligt Nik og vedblev: „nu 

skal De netop som Præst hjælpe os at om- 
vende den ugudelige Kandidat Delphin."- 

„Behøves ikke — behøves ikke! — naa- 
dige Frue!" — raabte Fuldmægtigen mun- 
tert; „jeg er allerede saa omvendt som jeg 
overhovedet kan blive. Skolebestyrer Johnsen 
har besørget det hele i en lang, dybsindig 
Samtale." 

„Vi sad just ogsaa i en religiøs Under- 
holdning," sagde Fru Fanny. 

„Kommer De fra Skolebestyrer Johnsen?" 
spurgte Kapellanen; han havde fundet sin 
Hat og stod færdig til at gaa. 

„Jeg fulgte ham et Stykke paaVeien ud 
til Sandsgaard; han lod til at være inviteret 
derud," svarede Fuldmægtigen. 

„Idag igjen!" — raabte Fru Fanny. 

„Godmorgen Frue! godmorgen — nei 
De maa virkelig ikke overtale mig, jeg har 
allerede været her altfor længe. Godmorgen 
Frøken!" — Madeleine kom just ind; Kapel- 
lanen gik et Skridt frem, forat række hende 
Haanden. Men hun bar et Bræt med Kop- 
per, saa han maatte nøie sig med at betragte 
hende med varm Ærbødighed. 

I Trappen tænkte han paa, hvor det dog 
var uheldigt, at denne Delphin bestandig 
skulde komme ham iveien. Af Naturen var 

Severin Martens meget godmodig; men han 
kunde ikke udstaa Fuldmægtigen. Hvergang 
denne kom ind i Samtalen, gik alt paatvers 
for Kapellanen; han havde en egen Maade 
til at hænge sig i enkelte Ord, vrænge det 
hele om til Karikatur og fremkalde en Lat- 
ter, som ofte kunde være yderst generende. 

Kapellanen var heller ikke tilfreds med 
Skolebestyrer Johnsen. Den tilsyneladende 
saa ubehjælpelige unge Mand havde vidst at 
hjælpe sig fortræffeligt selv. 

„Næsten daglig Gjæst paa Sandsgaard! 
hm! — " mumlede Pastor Martens, mens han 
gik nedad Gaden. — 

Men oppe i Fru Fannys lille Salon tog 
Fuldmægtigen Præstens Plads, og Samtalen 
skiftede strax Farve. 

„Den brave Kapellan ligte ikke, at Johnsen 
skulde til Sandsgaard," sagde Fru Fanny, 

„Det var just derfor, jeg fortalte det — 
Frue!" 

„Aa — jeg forstod det meget godt! — 
De er altid saa udsøgt ondskabsfuld! Men 
kan nu forresten nogen begribe, hvad der 
gaar af min lærde Svigerinde? Rachel, der 
ellers er kold og utilgjængelig som en Isbræ, 
bliver med en Gang imødekommende — ind- 
til det upassende ligeoverfor — ja det er det 
mærkeligste! — ligeoverfor en Theolog!" 

Garman & Worse. 8 

„Deres Svigerinde sværmer for den dystre 
Kraft — u sagde Delphin. 

„Ah! — " henkastede Fruen, „der er 
ikke stort ved ham! i Førstningen fandt jeg 
ham ogsaa ret interessant — saadan i Smag 
af Ibsens „Brand 4 * eller noget lignende. Men 
du gode Gud! hvor han dog i Grunden er 
kjedsommelig med sine korte Kraftsætninger, 
der dumpe ned i Samtalen som Stene." 

„Jeg er en Folkets Mand! — i Folket 
har jeg min Plads! — " sagde Delphin, idet 
han efterlignede Skolebestyrerens Stemme og 
Manerer. 

Fru Fanny lo og klappede i Hænderne. 
Ogsaa Madeleine lo med; hun maatte altid 
le, naar Delphin var morsom. Forresten 
kjendte hun ham ogsaa fra den alvorlige 
Side. Det var især, naar de var alene, at 
han havde en trohjertet, aaben Maade at 
tale paa, som gjorde hende saa godt. Hun 
kunde snakke med Kandidat Delphin om 
mange Ting, hun ellers ikke havde Mod til 
at udtale sig om for andre. Det var ogsaa 
klart — for Fanny — ikke for Madeleine, at 
den unge Herre fortrinsvis søgte Huset i de 
Dage, Madeleine var i Byen. — 

Mens de sad saaledes og passiarede mun- 
tert om alverdens Ting, raabte pludselig Fru 

Fanny, som altid holdt Øie med Gaden : „Nei 
— se mig til Jacob Worse! han gaar min 
Dør forbi, — hilser ikke engang op! — han 
talte med nogen nede i Porten, — hvem kan 
det have været?" 

Og den nysgjerrige Frue glyttede paa 
Vinduet: „Aa — u lo hun, „det var ved Gud 
lille Fredrik, han talte med. — Fredrikmand ! 
— " raabte hun ned, „kom op til Mamma, 
skal du faa Chocolade." 

Den lille Christian Fredrik — en hvid- 
haaret, tyk Tingest paa fem, sex Aar — kom 
stavrende opad Trappen. Pigen lukkede ham 
ind, og Moderen spurgte, mens hun gjorde 
en Kop istand til ham: „Hvem var det, Fre- 
drikmand snakkede med nede i Porten?" 

„Det var med den store Manden — " 
svarede Barnet og saa paa Koppen med 
runde Øine. 

„Den store Manden er Jacob Worse, og 
den „lille Manden" — det er Dem — Hr. 
Kandidat Delphin!" — forklarede Fanny 
leende, „min Hr. Søn er ikke endnu ganske 
salonfahig. — Spurgte den store Manden, 
hvem der var oppe hos Mamma?" 

„Han spurgte, om Tante Rachel var i 
Byen — " svarede den Lille og greb ivrigt 
efter Koppen. 

8* 

Madelaine kunde ikke rigtig forstaa, at 
de to andre fandt dette saa uimodstaaeligt 
morsomt; men hun lo alligevel med, fordi 
lille Fredrikmand var hendes Yndling. 

„De er en farlig Dame — Frue!" sagde 
Georg Delphin, da han tog Afsked, „jeg 
faar nok give min Ven Worse en Advarsel." 

„Ja — dersom De vover — ! u raabte Fru 
Fanny og truede ad ham med en liden hvid, 
spids Pegefinger. 

Der var noget ved Fanny — Madeleine 
vidste ikke, hvad det var — , som hun ikke 
ret kunde lige. Det kom helst frem, naar 
der var Herrer tilstede; men ogsaa alene 
med hende kunde der mangengang komme 
over Madeleine en Følelse, somom hun gene- 
rede sig. Hun var ikke vant til alle disse 
Spørgsmaal, Drillerier og Hentydninger, som 
bestandig gik i en og samme Retning. Men 
tilslut blev hun saa omspændt af sin livlige 
og snaksomme Veninde, at hun begyndte at 
miste noget af sin ubevidste Sikkerhed; og 
stundom kunde hun gribes af etslags Angest, 
somom hun gik noget imøde — noget uund- 
gaaeligt, hun ikke selv forstod. 

Fru Fanny stod ved Vinduet og saa 
efter Delphin. Han var igrunden sletikke 
liden — Figuren ypperlig, og Klæderne sad 
som støbte omkring ham. Det krøllede Haar 

og de sorte Moustacher gav ham et vist di- 
stingveret Udseende; det var en Mand, man 
overalt maatte blive opmærksom paa. Under- 
ligt nok! — at hun nu først lagde Mærke 
til det! 

Fru Fanny vendte sig mod Madeleine, 
der ryddede paa Bordet, og betragtede 
hende nøie. 



VIII. 

„Der er noget, jeg bestandig undrer mig 
over ved Dem — Hr. Kandidat Johnsen!" 
sagde Rachel, „i næsten alle de Samtaler, vi 
har havt om alvorlige Ting, kommer vi til et 
eller andet Punkt, som pludseligt vækker en 
hel Række af Tvivl og Spørgsmaal hos os 
begge — ja jeg synes — næsten mest hos 
Dem!" 

„Det er, fordi De fører Samtalen med 
Deres overlegne Skarpsindighed," svarede 
Skolebestyreren. 

Rachel saa et Øieblik paa ham. Alt 
flere Gange under dette interessante Bekjendt- 
skab havde hun været paa sin Post mod et- 
hvert Ord, der kunde have den fjerneste 
Smag af en Kompliment. Men hvergang 
hun betragtede det alvorlige — lidt grove 
Ansigt, følte hun sig beroliget; hun svarede 
derfor: ;? Aa der skal ikke stor Skarpsindighed 
til, forat indse, at naar to Mennesker drøfte 

en Ting sammen, maa der komme mere ud 
deraf end om hver tænkte alene for sig. 
Men hvad der undrer mig, er egentlig dette, 
at De ikke forlængst har gjennemarbeidet 
disse Problemer og disse Tvivl." 

„De har aabnet mine Øine for meget, 
som før — u 

„Men — hør nu! u — afbrød Rachel lidt 
utaalmodigt, „nu har vi gaaet op og ned her 
— vist i en halv Time og talt om de mange 
Kollisioner, hvori en Præst maa komme, naar 
han baade skal være Guds og Statens Tjener. 
Og hvert Øieblik — eller ialfald flere Gange 
har De sagt : Ja De har Ret — det har jeg 
ikke tænkt paa før — eller lignende — " 
Rachel stansede midt i den brede Gang mel- 
lem Hækkerne foran Huset, hvor de gik 
frem og tilbage, og saa ham ind i Øinene: 
,, Hvorledes kan det dog være muligt — Hr. 
Kandidat Johnsen! — at De, som har stu- 
deret Theologi, og som har til Hensigt med 
Tiden at blive Præst, — at De ikke allerede 
forlængst har gjort Dem alt dette klart og 
taget Deres Parti." 

Kandidaten slog sine Øine ned for dette 
klare, gjennemtrængende Blik, idet han sva- 
rede: „Tvivl og Anfægtelser har jeg nok 
havt, — det gaar ingefi af os fri for. Men 
naar det ny synes Dem — og" jeg maa be- 

kjende: det er virkelig Tilfældet — at enkelte 
Ting komme ligesom bagpaa mig, saa har 
dette for en Del sin Grund i min eiendomme- 
lige Udvikling. Jeg kommer fra et fattigt 
Hjem — et meget fattigt Hjem — u han 
gjenvandt sin Sikkerhed, mens han talte 
— „uden synderlige Evner har jeg arbeidet 
mig frem ved Flid. Derfor havde jeg fuldtop 
at gjøre, mens jeg studerede og — ja det 
er sandelig min Mening — den, som har 
rigtig haardt alvorligt Arbeide, faar lige- 
som ikke Tid til Tvivl. Desuden er der 
ved selve Studiet og ved de Mænd, der lede 
det, noget — ja hvad skal jeg kalde det! — 
noget beroligende — nei — betryggende vil 
jeg sige, som bevirker, at de Tvivl, der frem- 
byde sig, ligesom bære sin Løsning i sig 
selv. Men Livet og ikke mindst mit Bekjendt- 
skab med Dem — Frøken Garman! har 
bragt meget til at vakle hos mig." 

„Mindes De vor første Samtale?" — 
spurgte hun. 

„Jeg tror ikke, jeg har glemt noget Ord, 
vi have vexlet med hinanden." 

„Det var en af de første Søndage, De 
var paa Sandsgaard — " 

„Ved Bordet dreiede Samtalen sig om 
Krig — var det ikke den Dag, Demener—" 
spurgte han. 

„Jo netop — " svarede Rachel, „Kan- 
didat Delphin udviklede paa sin flotte, over- 
fladiske Maade, at den nye Tidsaand vel 
skulde faa Bugt med Krigsondet, naar man 
bare kunde blive af med Kongerne og Præ- 
sterne. Som De husker — blev Præsten 
Martens meget ivrig og paastod, at Præsterne 
netop vare Fredens Mænd og deres Arbeide 
et Fredens Værk. Og Kandidat Delphin 
svarede saa behændigt, at enhver, som havde 
Lyst, kunde bare gaa hen i Kirken en Søn- 
dag og høre, hvor smukt den Fredens Mand 
Pastor Martens bad for Krigsmagten tillands 
og vands." 

„Jeg erindrer det godt — " svarede Skole- 
bestyreren med et Smil, „det var da, at jeg 
tog Ordet." 

„Ja — De forsikrede, at De aldrig — 
om De blev Præst — vilde medtage Krigs- 
magten i Deres Kirkebøn." 

„Det vil jeg heller ikke! — aldrig skal 
nogen Magt tvinge mig dertil — aldrig!" 

Rachel saa paa ham; saaledes var det, 
hun vilde have ham. 

„Jeg minder Dem om dette — " fortsatte 
hun, „fordi jeg nu ved, at der ogsaa er 
mange andre af Præstens Embedspligter, De 
ikke vil kunne udføre af fuld Hjertens Over- 
bevisning. De har i vore Samtaler udtalt 



122 



stærke Betænkeligheder ved Vielsesritualet, 
ved Absolutionen, ved Konfirmationen og 
mange andre Ting, saa tilslut staar det saa- 
ledes for mig, at enten maa De opgive at 
blive Præst, eller De maa lyve!" 

„Lyve kan jeg ikke — " raabte han, — 
„heller give Afkald paa min Fremtid!" 

„Men er da det nok?" 

„De mener? — Frøken!" 

„Synes De, at De har gjort Dem selv 
Fyldest ved saaledes at gaa afveien for de 
Krav, Deres Overbevisning stiller. Om jeg 
var Mand — u Frøken Rachel rettede sig — 
„saa vilde jeg netop opsøge Kampen — ikke 
krybe iskjul!" 

„Jeg skal heller ikke krybe iskjul — 
Frøken!" svarede Kandidat Johnsen. 

„Det haaber jeg heller ikke, De vil; her 
er nok af dem, som gjør det." 

Hun saa opimod Huset, som de nu var 
tæt ved. I den aabne Havedør stod Fru 
Fanny og fjasede med Delphin. Præsten 
Martens og Madeleine gik bortover mod 
Kroketpladsen og Jacob Worse stod og saa 
efter dem med en Cigar i Munden. 

Rachel vendte sig hurtigt om mod Kan- 
didat Johnsen og sagde : ; Jeg ved ikke noget 
uslere, end naar en Mand ikke vover hverken 
i Ord eller Handling at aabenbare, hvormeget 

han i sit inderste Væsen er i Strid med den 
almindelige, gjængse Opfatning. Den, der 
lister sig saaledes gjennem Livet, er i mine 
Øine feig." 

Hun gik op imod Huset; men Skolebe- 
styreren stod et Øieblik, derpaa vandrede han 
nedover Grusgangen igjen i dybe Tanker. 

Jacob Worse sagde til hende, da hun 
gik forbi: „Har De Lyst til at tage et Parti 
Kroket? — Frøken Rachel! — jeg synes 
Synd i Deres Kusine, hvis hun skal spille 
alene med Kapellanen." 

„De kan vist godt spare Dem Deres 
Medfølelse — Hr. Worse!" svarede Rachel 
i en Tone, som bragte ham til at fare iveiret 
og se paa hende; „jeg tror tvertimod, at 
Madeleine befinder sig meget vel i Præstens 
Selskab — det er netop Selskab for hende." 

„Jeg beder Omforladelse — " svarede 
Worse godmodigt, „det var ikke min Mening 
at være indiscret. Men jeg har faaet det 
Indtryk, at Deres unge Kusine igrunden 
sidder inde med en stor Portion Livlighed, 
som hun ikke ret faar udfolde." 

„Jeg ved ikke, om Madeleine eier noget 
saadant skjult Fond af Liv. Idetheletaget 
har jeg ikke meget tilovers for Folk, der 
ikke tør vise, hvad der bor i dem." 

„Ikke tør? a — spurgte han forbauset. 

»J a — J e g" siger: ikke tør! Hvad er 
det andet end Mangel paa Mod, naar man 
saa omhyggeligt skjuler sit Indre, dækker 
over sin Overbevisning — lyver og spiller 
Komedie fra Morgen til Aften. Da er det 
dog bedre som Deres Ven deroppe — u hun 
gjorde et Kast med Hovedet mod Delphin 
— „at paradere med sine Grundsætninger 
og strø dem ud i Paradoxer og Vittigheder." 

Jacob Worse forstod nu, at han havde 
truffet Frøken Rachel i en dybere Stemning 
end han havde ventet. 

„Jeg har ofte lagt Mærke til — u sagde 
han alvorligt — , „at De — Frøken Rachel — 
finder det at være en Mands Pligt at træde 
frem overalt, hvor han føler sig krænket i sin 
Overbevisning. Men lad mig faa Lov til at 
forklare T)em — a 

»J e g bryder mig ikke om nogen For- 
klaring — M afbrød hun, „De skylder mig 
hellerikke nogen; men jeg gjentager det: 
det er feigt!" 

Hun angrede Ordet med det samme, det 
var udtalt. Det var ogsaa faldt hende i 
Munden, fordi hun just havde brugt det i 
Samtalen med Johnsen. Men hun gik allige- 
vel ind i Huset uden nogen videre Forklaring. 

Jacob Worse stod og stirrede betæn- 
keligt paa sin Cigar. Nu var den altsaa 

kommen til Udbrud — den Misstemning, han 
længe havde mærket hos hende. Han vidste; 
at hun mente, hvad hun sagde; hun syntes, 
at han var feig. 

Deres Forhold havde ligefra først af 
taget en kammeratslig Vending, som ude- 
lukkede enhver Kurtise. Hun havde lige- 
frem sagt ham, at saaledes vilde hun have 
det, hvis de overhovedet skulde blive Venner. 
Han var gaaet ind paa det , og de havde talt 
meget sammen; men ikke saa meget i den 
senere Tid. 

Da Jacob Worse vendte sig om, saa han 
lige foran sig Skolebestyrer Johnsen, der kom 
opover Gangen med bøiet Hoved. Det gik 
med ét op for ham, at her var paa en eller 
anden Maade Aarsagen til Rachels sælsomme 
Opførsel; men denne Opdagelse bidrog ikke 
til at gjøre hans Sind blidere. 

Amtmand Hiorth og Adjunkt Aalbom 
havde slaaet sig ned i den gamle Have- 
pavillon bag Dammen. I Søndagsselskaberne 
paa Sandsgaard holdt de sig gjerne sammen, 
og det var ikke frit for, at de skumlede en 
Smule. 

Amtmand Hiorth tilhørte en gammel 
Embedsfamilie, og holdt meget stærkt paa sin 
Honnør. Men ved Datterens Giftermaal — 
Morten Garman var det bedste Parti, der var 

at opdrive i Amtet — kom hans noget sen- 
sible Ambition oftere til at tørne mod den 
urokkelige Selvbevidsthed, som ved den solide, 
arvede Velstand var bleven indgroet i den 
Garmanske Familie. 

Derfor turde Adjunkten slippe sin skarpe 
Tunge løs overfor Amtmanden, og dertil var 
han især oplagt efter en god Middag. 

„De sove — Hr. Amtmand! jeg tør bande 
paa, at desove — begge to!" raabte Aalbom, 
„har Hr. Amtmanden ikke lagt Mærke til, 
at baade Legationssekretæren og Konsulen 
forsvinde efter Bordet hver Søndag." 

„Jeg synes jo nok, at jeg ikke pleier at 
se dem ved Kaffeen; men det er jo bare et 
Kvarters Tid," svarede Amtmanden og knip- 
sede lidt Cigaraske af sit venstre Frakke- 
opslag, hvor hans nye Nordstjerneorden var 
fæstet. 

„At byde en Mand som Hr. Amtmanden 
saadant !" blev Adjunkten ved, „og især denne 
saakaldte Legationssekretær! — som gjør 
Fordring paa etslags — " 

„Aa — hvad ham angaar," afbrød den 
anden, „saa er det vel snarest en Demon- 
stration mod Embedsstanden. Richard Gar- 
man er — som alle halvtforlorne Existenser 
— ultra-radical." 

„Uden Tvivl — Hr. Amtmand! Konsulen 

er heller ikke ganske sikker. Ingen Agtelse 
for den høiere Dannelse! — a 

„Man kan jo heller ikke vente mere af 
disse Handelsmænd — " 

„Disse Kræmmere — Hr. Amtmand !" 
hviskede Adjunkten og saa sig forsigtig om 
til alle Sider. „Se saa — for Satan!" tilføiede 
han, „nu regner det! ja var det ikke det, 
jeg kunde tænke! har der skinnet lidt Sol 
om Formiddagen, saa maa der nødvendigvis 
regne om Eftermiddagen! Hvilket Klima! — 
hvilken Egn ! hvilket Folkefærd ! — " og under 
gjensidige Udgydelser og Klager skyndte 
de to Herrer sig omkring Dampien og naaede 
Huset just som det begyndte at regne for 
Alvor. 

Man pleiede at holde sig nedenunder 
efter Middagen, naar der var godt Veir, 
fordi der var store aabne Glasdøre mod Haven 
i den midterste Stue. Men da det nu blev 
Regnveir, og Søndenvinden begyndte at ruske 
i Blomsterne og den vilde Vin om Have- 
trappen, flyttede man ovenpaa. 

Enten nu de gamle Brødre Garman vir- 
kelig havde demonstreret mod Embedsstanden 
ved at sove eller om deres" Fraværelse havde 
været tilfældig, saa var de ialfald nu paa sin 
Plads : Legationssekretæren med Ryggen mod 

Ovnen og Konsulen henne under den store 
Klokke i Samtale med Jacob Worse. 

Det var efter den almindelige Mening 
disse Søndagssamtaler med Worse, som holdt - 
Unge-Konsulen saa fortræffeligt a jour med 
alt, hvad der foregfik i Byen. 

Madeleine sad ved Vinduet og saa paa 
Regnet. Hun var helt overrasket over, 
hvilken behagelig Mand Præsten Martens 
var. Hendes Kjendskab til det Slags Folk 
havde hidtil mest indskrænket sig til de lidet 
smigrende Skildringer, hendes Fader gav til- 
bedste. 

Men Præsten Martens var jo en livlig 
Mand — næsten munter. Han havde ikke 
givet hende en eneste Formaning — und- 
tagen til at slaa rigtig haardt, naar hun kro- 
kerede; og han spillede Kroket ret godt og 
med megen Iver. Det var virkelig kjedeligt, 
at det skulde begynde at regne, før de vare 
færdige med Spillet. 

Det var af den Art Eftermiddagsbelys- 
ning, da der ikke er mørkt nok til at tænde 
Lys, men netop saa mørkt, at ingen kan 
tage sig noget for. Naar der saa tilogmed 
silregner ude, kan en Sommereftermiddag 
blive dygtig lang i et Familieselskab, før 
Lysene, Kortene, Noderne og Toddyen komme 
frem. 

Fru Garman og Fru Aalbom sad i So- 
faen og smaasnakkede. Fru Fanny, som i 
Dagens Løb havde faaet en hel Serie af 
„Blikke 4 * fra Svigermoderen, fordi hun koket- 
terede formeget med Fuldmægtigen, tog sig 
nu en Pønitensetur med de gamle Damer, 
og Præsten Martens sluttede sig til dem. 

Men henne ved Ovnen samlede der sig 
en Gruppe omkring Legationssekretæren — 
bestaaende af Amtmanden, Adjunkten og 
Georg Delphin — Morten var ude — ingen 
vidste hvor. 

Fuldmægtigen vilde helst slippe ud af 
Samtalen, forat gribe Anledningen til en 
téte-a-tete med Madeleine. Men Legations- 
sekretæren holdt ham fast. Georg Delphin 
hørte til de Folk, han godt kunde lide. Den 
gamle Herre gjenfandt hos ham noget af sin 
egen Ungdom, den belevne, sikre Selskabs- 
tone og den slagfærdige Konversation. 

Saa var det ogsaa en Svaghed hos den 
gamle Diplomat at ærte Folk saa smaat op 
imod hverandre, medens han selv — ved af- 
vexlende at hjælpe begge Partier — sørgede 
for Ligevægt og god Tone i Diskussionen. 
I denne Henseende var nu Georg Delphin et 
rent Fund. Han besad netop denne drillende 
Aandrighed — lige paa Kanten af det nær- 
gaaende, men saa glat, at det vilde være 

Garman & Worse. 9 

Mangel paa god Tone at blive -fornærmet. 
Derfor var det en sand Fest for Onkel Ri- 
chard at se Amtmand Hiorth med al sinApIomb 
vride sig under den lille behændige Fuld- 
mægtigs Naalestik. Adjunkt Aalbom der- 
imod var ikke saa fin paa det og brød derfor 
ofte gjennem den gode Tone — til stor Ulei- 
lighed baade for Amtmanden og Legations- 
sekretæren. 

Idag havde Onkel Richard faaet Sam- 
talen ind paa et Feldt, som han vidste vilde 
skaffe rigelig og interessant Underholdning. 
Det var i sin Almindelighed om Fædrelandets 
Fordele fremfor Udlandet. 

Amtmanden havde været i Paris under 
Louis Philippe; Delphin havde for to Aar 
siden gjort en Sommertur gjennem Evropa, 
og Adjunkten havde været i Kjøbenhavn paa 
et Studentertog. 

Delphin skildrede med Begeistring sine 
Reiser; men alt kulminerede i den høieste 
Lovprisning af Paris. Amtmanden holdt for, 
at Paris var en farlig, urolig og fordærvet 
By, det havde han godt mærket i 1847, og 
det var som bekjendt blevet endnu galere 
siden; Adjunkten prøvede at faa et Ord ind- 
ført om Thorvaldsens Museum. 

Samtalen begyndte at tage Fart. Lega- 
tionssekretæren fordelte sin Hjælp saa ligeligt 

som han kunde; og naarhan syntes, han var 
kommen vel langt over paa Amtmandens Side, 
plirede han med Øinene til Fuldmaegtigen. 

Ivrigere og ivrigere kom man fra Gj en- 
stand til Gjenstand. Kvindespørgsmaalet 
dukkede op. Amtmanden styrtede sig over 
den franske Usædelighed ; men han var ulyk- 
keligvis nødt til at lægge Baand paa sig for 
Damernes Skyld. 

Aalbom, som her fik fast Fod under sig 

— paa Grund af sit Kjendskab til „det fran- 
ske Sprogs Oprindelse og historiske Udvikling" 
ilede sin Ven Amtmanden til Undsætning 
med de forfærdeligste Citater ligefra Rabelais 
til Zola. Derpaa tog de begge i Forening 
„Hjemmets Kvinde!" — „Nordens Kvinde!" 

— „den sande Kvinde!" — „hun, som dybest 
inde" og saa videre — og løftede hende høit 
paa Skjolde. Men baade Legationssekretæren 
og Delphin vare altfor galante Mænd til at 
sige noget herimod, og de to andre nød 
Sejerens Triumf. 

Da reiste Jacob Worse sig og traadte 
hen til Gruppen. Han havde ikke kunnet 
lade være halvveis at følge med Samtalen 
ved Ovnen, og pirrelig som han var efter 
Mødet med Rachel kunde han ikke længer 
tie stille. Konsulen smilede, da han gik og 
sagde halvhøit: „Jeg skal have et Øie med 

Dem ; bliver det for galt, skal jeg hjælpe 
Dem." 

Fra det Øieblik, Jacob Worse kom ind i 
Samtalen , følte Legationssekretæren, hvor- 
ledes Tøilerne gled ham ud af Jlaanden. 
Worse gik frem som en Berserk; ikke saa, 
at han talte for høit eller brugte upassende 
Ord. Men hans Anskuelser vare saa altom- 
styrtende, saa uhørte, at alle de andre et 
Øieblik * forstummede. 

Han ryddede i en Fart tilside „al denne 
Snak om Kvinden herhjemme som den eneste 
sande — og saa videre" og gik saa løs Sagen 
om Kvindens Stilling hos os. Amtmanden 
spurgte ham overlegent, om han var en Til- 
hænger af „Emancipationen", og da Worse 
svarede ja, spurgte Amtmanden atter med et 
Smil, om han troede, han vilde være tjent 
med en emanciperet Hustru? Hertil mente 
Worse, at nu var der ikke Tale om, hvad 
Manden var tjent med, men om hvad der 
var retfærdigt mod Kvinden. Den Tid maatte 
lakke mod Enden, da Hensynet udelukkende 
var, hvad der var mest bekvemt for Manden, 
og Fremtidens unge Mænd vilde forhaabentlig 
undse sig for at argumentere fra den Basis. 

Dette var en aabenbar Fornærmelse ikke 
blot mod Amtmanden, men mod alle gamle 
Ægtemænd. Adjunkten protesterede, Fru 

Aalbom vrinskede henne i Sofaen og Pastor 
Martens kom hen til de disputerende Herrer. 

Men Jacob Worse var kommen iaande. 
Hans Tale flød raskt og med en haard Klang 
som af en indestængt Vrede: Hvad var det 
for nogle forkvaklede Grundsætninger, hvori 
Kvinden herhjemme opdroges ! — hvormange 
tusinde gik tilgrunde som forkuede, udslidte 
Hustruer ; — Evner spildtes og Kraft sløsedes 
bort til ingenting. Og Renheden skulde man 
tale saa sagte om i et Samfund, hvor Manden 
skulde vide alt og have Ret til alt; medens 
Kvinden kun skulde have Ret til Ingenting 
at vide. 

I den første Pause kastede atter Adjunkten 
sig ind med en skingrende Protest paa Kvin- 
dens Vegne; Amtmanden fulgte ham, Martens 
var ogsaa med; og Samtalen hvirvlede høiere 
og høiere, Delphin listede sig hen til Made- 
leine, og Worse kjæmpede alene med Svar 
til begge Sider, Ordene rev hverandre med 
sig, Sætningerne slyngede sig i hverandre, 
medens Stemmerne steg og Mændene bleve 
røde og varme. 

Men Legationssekretæren lagde Hænderne 
paa Ryggen og iagttog halvræd den Storm, 
han havde reist og som han ikke formaaede 
at besværge. 

Skolebestyreren ' prøvede et. Par Gange 



134 

at komme med; men Samtalen havde alle- 
rede en saa rivende Fart, at ingen vilde høre 
paa hans afmaalte, vægtige Indledninger. Ra- 
chel fulgte Disputen med Interesse; men hun 
ærgrede sig; hun ærgrede sig, naar de andre 
sagde noget dumt, og naar hun maatte give 
Worse Ret, ærgrede hun sig endnu mere; 
— det hele ærgrede hende: der stod disse 
vigtige Mandfolk og behandlede hende og 
hendes Stilling, som om hun var et fraværende 
Dyr, og ikke en af dem faldt paa at spørge 
om hendes Mening. 

Forresten var Samtalen allerede forlængst 
snurret forbi Kvindespørgsmaalet. Jacob 
Worse prøvede forgjæves at holde den fast; 
afsted gik det gjennem den nyeste Literatur, 
saa Bladene fløi, saa gjennem Udenrigspoli- 
tiken, saa gjennem Indenrigspolitiken — be- 
standig ivrigere og hurtigere, bestandig med 
den samme Partistilling. Men Præsten kom 
efterhaanden mere i Forgrunden, Aalboms 
Stemme var kommen saa høit op i Applica- 
turen, at den sprang ret som det var; 
Amtmanden kom aldrig længer end til Be- 
gyndelsen af sine Taler, han slog sig gjen- 
tagne Gange paa sin Stjerne og sagde: „For 
Gud og Kongen!" — og før nogen vidste Ord 
af det, var man midt opi „den moderne 
Vantro". 

Jacob Worse protestefede mod denne 
Digression; men Præsten Martens, hvis Stemme 
var ligesaa rolig, som da han begyndte, for- 
klarede, at herom havde igrunden den hele 
Samtale .dreiet sig. Den moderne Vantro 
havde været ligesom Baggrunden, og alt, 
hvad der „fra et vist Hold" var fremført, 
havde sin Rod i den. 

Heri var Amtmanden og Adjunkten enige ; 
men Jacob Worse rettede sig iveiret med en 
heftig Bevægelse, hans Ansigt var blegt, da 
han begyndte: „Mine Herrer!" 

Da gjorde Konsulen et Tegn til Jomfru 
Cordsen. Hun aabnede Dørene til Spisesalen ; 
det stærke Lys faldt i en bred, blændende 
Stribe ind i Værelset. Først nu mærkedes 
det, at man havde snakket til det var blevet 
ganske mørkt. Herrerne førte sine Damer 
tilbords i den lyse, kjølige Spisestue. 

Manaandede ud efter Kampen; men alle 
havde beholdt saameget af den, at Stemningen 
forblev lidt trykket. 

„Hvor har du faaet de prægtige Hum- 
mere fra? — Mor!" spurgte Morten, der 
pludseligt var kommen tilstede — Ingen vidste 
hvorfra — ; han passede Maaltiderne. 

„Hummerne er kommen med Onkel Ri- 
chard," svarede Fru Garman; „jeg tror han 
har en Fisker derude paa Bratvold, som 

skaffer ham de bedste Hummere." Hun 
havde forsynet sig med et Rognstykke; Fru 
Garman spiste blot Rognen, mens den endnu 
var saa ung, at den laa som en koralrød 
Stribe i det hvide Kjød. 

Madeleine blev næsten ligesaa rød som 
Hummeren og bøiede sig over sin Thekop. 
Vente-Per og alt det andet derudefra var 
kommet paa saadan Afstand; og naar hun 
nu tænkte paa sin oprindelige Plan, at for- 
tælle det altsammen aabent for alle, syntes 
det hende en vanvittig Tanke. Hvor godt 
var det ikke, at ingen af disse Mennesker 
havde nogen Anelse om, hvor nær hun havde 
været ved at forløbe sig saa enormt. 

— Om Aftenen, da de skulde lægge sig, 
snakkede Brødrene om Dagens Begivenheder. 
Legationssekretærens Værelse var indaf Bro- 
derens, og uagtet han hver Aften røg Ciga- 
retter, hvilket var Konsulen en Pest, saa 
maatte dog Døren altid staa aaben mellem 
dem om Natten. 

De havde hver sin Maade at klæde sig 
af paa. Konsulen tog langsomt hvert Klæd- 
ningsstykke efter en vis Orden og lagde det 
sammenlagt paa en vis bestemt Plads. Onkel 
Richard derimod rev Yderklæderne af sig 
og kastede dem, hvor det traf. Derpaa ind- 

hyllede han sig i sin Slobrok og satte sig 
til at røge, indtil Broderen blev færdig. 

„Det er en Fandens Kar — den Worse !" 
— sagde Legationssekretæren og strakte sig 
i Lænestolen, „det gjør en formelig godt at 
høre et Menneske snakke saaledes fra Leveren." 

„Han er for hidsig, — han holder ikke 
Maade — " svarede Konsulen fra sit Værelse. 

„Bah! — man kan s'gu ogsaa faa for- 
meget af dette Maadehold. Det er godt, at 
Ungdommen faar skaffe sig Luft, — det har 
den Ret til!" 

„ Aa — hvad er nu det for noget forbandet 
Snak — Pirre!" raabte Konsulen og kom 
helt hen i Døren, „hvad Pokker skulde vel det 
gavne Verden, om Ungdommen fik Lov til 
at. skraale saaledes op ved alle Leiligheder!" 

Men Onkel Richard var ikke ræd, naar 
de var paa Tomandshaand. Han reiste sig 
mageligt og lod Slobrokken glide af Skuldrene. 
De to Brødre stod ligeoverfor hinanden — 
endogsaa i Negligé saa høist forskjellige. 
Unge-Konsulen var i Natskjorte og Flonels- 
underbuxer, bundne for Knæerne med Baand 
og brede Linninger; de tynde Lægger stak i 
lange, graa Strømpeskafter, som alene Jomfru 
Cordsen kunde strikke. 

Legationssekretæren derimod havde tyr- 
kiske Tøfler, glatte Tricots, der sluttede stramt 

om hans smukke Ben, og fin, stivet Skjorte, 
som han brugte at ligge med om Natten — 
der var ingen af Richards Feil, der syntes 
Broderen saa vederstyggelig som denne. 

„Ja — ved du hvad — Christian Fredrik!" 

— sagde Onkel Richard og lagde sin Haand 
paa Broderens Skulder, „om Ungdommen 
gavner Verden stort ved at skraale, det skal 
jeg lade være usagt. Men at vi to ikke har 
gavnet Verden et Gran ved at holde vor 
Mund — , det er jeg ganske sikker paa!" 

„Hvad be — ? — aa Snak! Richard!" 
sagde Konsulen uvilligt og vendte tilbage til 
sit Værelse. 

Begge gik tilsengs og slukkede Lysene. 

„Godnat — Christian Frederik!" 

„Godnat ! u svarede Konsulen kort. — Men 
da Onkel Richard var lige paa Nippet til at 
sove ind, hørte han Broderen raabe: „Pirre! 

— Pirre! sover du alt?" 

„Nei!" svarede denne og reiste sig op i 
Sengen. 

„Hør du!" lød det atter fra Konsulens 
Værelse, „der var dog kanske noget i det, du 
sagde. Godnat !" 

„Godnat !" svarede Legationssekretæren 
og lo saa smaat i Puden. 

— En liden Stund efter snorkede de 
gamle Herrer fredeligt sammen. 

VJustaf, Oscar, Carl Johan Torpander for- 
tæredes af sin stille Elskov. Alle de Skillin- 
ger, han kunde afse, anvendte han dels til 
at smykke sin Person, dels til at traktere 
den Elskedes Broder. Thi han havde endnu 
aldrig havt Mod til at byde Marianne nogen 
Foræring. 

Den Omvei, han saaledes maatte gaa i 
sin Kjærlighed, var ikke videre behagelig for 
Svensken, og Drikkelagene i Begmandens 
Hytte, som han var nødt til at være med i, 
forat faa se et Glimt af Marianne, vare ham 
rentud modbydelige. 

Fra først af følte Marianne sig svært pla- 
get af Bogtrykkersvendens Tilbedelse. Hun 
havde fra sin tidligste Ungdom været vant 
til at værge sig mod Mandfolkene; thi hun 
havde været saa smuk. Men efter hendes 
Ulykke var al den Hyldest, der bragtes hende, 
bleven mere lig Efterstræbelse, og den Afsky, 

hun viste, blev ialmindelighed modtaget med 
et vantro Smil eller en drøi Hentydning. 

Der var noget over. al Beskrivelse skrække- 
ligt i dette, at Mændene ikke længer vilde 
tro, at hun mente det alvorligt, naar hun 
værgede sig; og derfor var hun ræd enhver, 
der nærmede sig. 

Men da hun saa, at Torpander vedblev 
at holde sig paa den samme Afstand — 
høflig indtil Ærbødighed, blev hun tilslut vant 
til ham og endte med at føle etslags Med- 
lidenhed med ham. Men for Tom Robson 
nærede hun en uovervindelig Afsky. 

Nu saa hun ogsaa Tom fra hans værste 
Side — naar han drak. Om Formiddagen 
derimod kunde der endogsaa være noget af 
en Gentleman ved Mr. Robson. Han gik 
altid i fine, blaa Klædesklær, kulørt Skjorte 
og — naar det var tørt — med amerikanske 
Seildugssko. 

Det var en Fornøielse for Unge-Konsulen 
at gjøre sin Morgenrunde paa Værftet sam- 
men med Mr. Robson. Arbeidet gik godt 
og Skibet saa ud til at blive baade smukt 
og velbygget. Konsul Garman kjendte lige- 
saa godt som nogen anden til Tom Robsons 
Svaghed. Men naar han bare passede sit 
Arbeide, fik han bruge Fritiden som han selv 
vilde. Den Grundsætning var gammel og 

nedarvet i Firmaet : at jo mindre man beskjæf- 
tigede sig med „Folkene", desto bedre arbei- 
dede de og desto mindre Vrøvl havde man. 

„Jeg mener, hun er færdig til Vaaren?" 
— sagde Unge-Konsulen en Dag i Begyn- 
delsen af Juli. 

„Om otte— ni Maaneder, hvis Vinteren 
ikke bliver for fugtig — Hr. Konsul!" sva- 
rede Tom. 

„Jeg skulde gjerne se, at vi kunde lade 
hende løbe af Stabelen den 15de Mai," sagde 
Konsul Garman halvhøit; „men De skal ikke 
nævne Dagen for nogen. De forstaar? — 
Mr. Robson?" 

„All right! Sir!" svarede Tom. 

Ikke engang til sin Ven Master Gabriel 
forraadte Tom Dagen; han sagde bare, det 
blev engang til Vaaren, og dermed slog Ga- 
briel sig tiltaals. Derimod plagedes han 
stærkt af Nysgjerrighed efter at faa vide, 
hvad Navn Skibet skulde bære. Tom svor 
paa, at han ikke vidste det, og Morten sva- 
rede, at „det var Noget, som ikke skilte 
Skolegutter", hvoraf Gabriel uddrog den Slut- 
ning, at ingen af dem vidste Besked — ial- 
fald ikke Morten. 

Hele denne Sommer gik det daarligt 
paa Skolen med Gabriel. Det var ogsaa 
formeget forlangt, at han skulde hænge 

over Bøgerne, mens der arbeidedes, raabtes 
og bankedes den hele Dag nede paa Værf- 
tet. Hans Karakterbog frembød et trist Skue, 
og hver Maaned, naar han skulde ind til 
Faderen med den, foresatte han sig at holde 
en liden Tale, hvoraf Hovedindholdet var, at 
han ikke vilde studere, men komme i Kon- 
toret eller gaa tilsøs eller hvilketsomhelst 
andet. Men hvergang han stod foran de 
klare, kolde øine, var hvert Ord blæst sporløst 
ud af hans Hukommelse, og han saa saa dum 
og forvirret ud, at Faderen rystede paa Ho- 
vedet, naar han gik: „Det er dog besynder- 
ligt med den Dreng, at han aldrig vil blive 
voxen!" 

I den første Tid, efterat Madeleine var 
kommen til Sandsgaard, havde det været en 
stor Trøst for Gabriel at betro sig til hende. 
Men nu var hun bleven ham f6r klog; hun 
lod sig ikke længer skræmme, naar han truede 
med at rømme ud tilsøs eller give Adjunkt 
Aalbom Rottekrudt i Toddyen. Og tilslut 
begyndte han at blive skinsyg paa Kandidat 
Delphin. 

Fuldmægtigen beskjæftigede sig aaben- 
bart meget med Madeleine, det havde Fru 
Fanny længe mærket. Og jo mere hendes 
klare, blinkende Øine iagttog, hvad der fore- 
gik omkring hende, desto sikrere stod det 

for hende, at hun var geraadet i den eien- 
dommelige Situation: at spille Skjærmbræt. 

Hun vidste, at Delphin havde været ad- 
skilligt med i Hovedstadens, Selskabsliv; han 
var hverken saa ung eller saa grøn som de 
Fuldmægtige, hendes Fader pleiede at have. 
Derfor havde hun glædet sig til at se ham. 
Men da han saa kom, strax overgav sig og 
begyndte at overvælde hende med Beundring, 
saa tænkte hun: aa pyt! han er jo ikke 
anderledes end de andre! 

Nu derimod begyndte hun at se lidt 
nøiere paa ham. Det var kanske ikke værdt 
at lade ham slippe sig saa ganske ud af 
Hænderne. Den smukke Frue lo til sig selv 
i Speilet ; det var dog ved Gud altfor latter- 
ligt! — at se saaledes ud — og saa spille 
"Skjærmbræt! 

Fru Fanny havde faaet det saaledes ord- 
net, at Madeleine skulde tage Musikinforma- 
tion i Byen; og Kandidat Delphin syntes 
paa en Prik at kjende hendes Spilletimer. 
Madeleine traf ham næsten bestandigt, og 
de pleiede da gjerne at gaa en liden Omvei 
sammen enten i Gaderne eller i Parken. 
Disse smaa Møder morede Madeleine, og 
hun talte muntert og aabent med ham. 

„Hør — Hr. Kandidat Delphin !" — sagde 
hun saaledes en Dag, „hvorfor er De saa 

slem og kritisk, naar der er flere tilstede? 

— naar vi er alene, er De meget elskvær- 
digere." 

„Det kommer af, at naar jeg taler alene 
med Dem — Frøken Madeleine ! — saa kom- 
mer der mere frem af mig selv. Naar der 
er flere i Samtalen, bruger jeg at gjemme 
mig." 

„Gjemmer De Dem? — " spurgte hun 
og lo. 

„Ja — det vil sige: jeg synes ikke om, 
at enhver Forbigaaende skal kige ind til 
m igJ J e g" holder af at leve for nedrullede 
Gardiner." ^ 

„Aa ja! — nu forstaar jeg — " svarede 
hun alvorligt — ikke fordi hun mærkede det 
Fortrin, han indrømmede hende, men fordi 
hun kom til at tænke paa, hvormeget ogsaa 
hun skjulte bag nedrullede Gardiner. 

I en af de smaa Gader ved Havnen kom 
de indimellem en Flok Fiskere. Folkene bar 
Snører, Oliekiær og store Knipper med Fisk, 

— de havde været paa Søen om Natten. 

„Puh!" — sagde Delphin, da de var 
forbi, „den Fiskelugt kan jeg ikke taale. 
Men det er jo sandt! De — Frøken Garman 

— maa jo være vant til denne Odeur fra 
Deres Barndom derude paa Bratvold?" 

„Aa ja! u svarede Madeleine og blev lidt 
forvirret. 

„Ja — hvad mig angaar — " fortsatte 
han muntert, „saa kan jeg med Sandhed sige, 
at jeg er en Folkets Mand paa min Hals. 
Men jeg maa tilstaa, at naar det kjære Folk 
kommer min Næse for nær, saa er det, 
somom min folkelige Begeistring kjølner. Der 
er noget ved denne Blanding af Fisk, Tobak, 
Tjære og vaadt Uldtøi, som jeg ikke kan 
vinde over." 

Madeleine følte, hvor den passede — 
denne Skildring af de Folk, hun havde levet 
blandt, og til ham, som hun saa nær — aa 
— det var dog godt, at hun aldrig havde 
forraadt sig til nogen! 

Da de gik over Torvet, pegte Delphin 
udover Sandsgaardveien : „Se der gaar san- 
delig Skolebestyrer Johnsen til Sandsgaard 
idag igjen. Ved De -^- Frøken! at han er 
bleven tummelumsk i Hovedet?" 

Nei — det havde hun ikke hørt noget om. 

„Jo — tummelumsk er han," forsikrede 
Fuldmægtigen, „men det er endnu ikke til- 
fulde konstateret, om det er Kjærlighed eller 
Religionsskrupler. For det første — Kjær- 
ligheden — taler den Omstændighed, at han 
næsten hver Dag løber til Sandsgaard og 
taler i Enrum med Frøken Rachel. For det 

Garman & Worse. I0 • 

andet — Religionsubehageligheder — taler 
det, at han skal tænke paa at holde en 
Dommedagsprædiken en af de første Søndage. 
De vil vel høre ham? a 

„Jeg ved ikke — dersom de andre gaar 
i Kirken — saa — u 

„Aa nei — lov mig, at De vil gaa i 
Kirken den Søndag — " bad han og saa paa 
hende. 

Der blev ikke Tid til at svare paa det; 
thi de vare ved Porten, og Madeleine saa et 
Glimt af Fanny bag Gardinet i Stuen ovenpaa. 

— Imidlertid fortsatte Skolebestyrer John- 
sen sin Vandring udover; han skulde ganske 
rigtigt til Sandsgaard. Derimod var det 
Overdrivelse, naar Delphin fortalte, at han 
var der hver Dag. Siden hin Søndag, da 
der blev disputeret saa stærkt, havde han 
ikke værQt paa Sandsgaard; men i alle disse 
Dage havde han ikke tænkt paa andet end 
den sidste Samtale med Rachel i Haven. 

Erik Johnsen kom — som han selv 
pleiede at fortælle — fra et mere end tarve- 
ligt Hjem. I Konsul Garmans Hus saa han 
for første Gang den Luxus paa nært Hold, 
som han ellers havde lært sig til at foragte. 
Derfor havde han paa Forhaand bestemt sig 
til ikke at lade sig dupere af noget eller 
nogen, og derfor havde han ogsaa givet sin 

første Optræden i Huset et saa strængt og 
overlegent Præg, som han kunde opdrive. 

Men ligesom han blev overrasket af den 
jævne, prunkløse Komfort i Huset, saaledes 
blev han endmere rokket i sine forudfattede 
Meninger om de Rige ved at lære Garmans 
at kjende. Johnsen havde tænkt sig Rig- 
dommen mere støiende — saadan i Retning 
af Champagne og Skaaltaler. Men de rolige, 
glatte Mennesker, det stilfærdige og korrekte 
ved den hele Husholdning og først og sidst 
Frøken Rachel — endte med ganske at kuld- 
kaste hans tidligere Opfatning. 

Det Velbehag, han følte, efterat have 
været paa Sandsgaard et Par Gange, blev 
ham imidlertid snart mistænkeligt. Han var 
paa sin Post mod alt, hvad der vHde trække 
ham bort fra hans Kald. Det var en Ting, 
han tog meget alvorligt; var han selv kom- 
men af det ringe og fattige, saa skulde han 
ogsaa der finde sit Arbeide — blandt Al- 
muen — paa Almuskolen. 

En Dag greb han sig virkeligt selv i at 
staa tvivlraadig udenfor Skolebygningen — 
kviende sig for at gaa ind i den kvalme, 
forpestede Luft, naar det ikke var absolut 
nødvendigt. Dette gjorde ham i Førstningen ' 
alvorligt bekymret. 

Men saa begyndte hans Forhold til Rachel 

10* 

at faa en dybere Betydning for ham. Det 
var ikke længer det fine Hus, som trak, — 
derom var han overbevist; heller ikke var det 
nogen anden Følelse for den unge Dame end 
Interesse — dyb, alvorlig Interesse for alle 
de gribende Indtryk, han modtog gjennem 
hende. 

Hun besad i Virkeligheden en vidunder- 
lig Magt over ham; naar hun talte, faldt der 
ligesom skarpe, klare Lysblink over meget, 
han hidtil havde overseet. Han bar som alle 
Mennesker Spirer til Tvivl i sit Hjerte, og 
han var endnu saa ung Og uberørt, at det 
hele kun var løseligt tildækket, men intet 
endnu helt visnet i ham. Da derfor denne 
overlegne Kvinde saa uventet kom ham 
imøde , blev der et stærkt Røre i ham ; og 
ligesaameget opflammet af hende som af sin 
vaagnende Energi, øgede hans Virkelyst for 
hver Dag, som gik. Det tause, opslidende 
Hverdagsarbeide syntes ham saa feigt; der 
maatte noget ganske andet til, forat gjøre 
sin Overbevisning Fyldest — det havde hun 
selv sagt. 

Han gik nu ud til hende — beredt til 
en hvilkensomhelst Kamp, hun maatte ville 
sende ham i. — 

— Frøken Rachel var vant til at gjøre, 
hvad hun vilde, hjemme. Alle de syv hundrede 

Hensyn, der gjælde for unge Piger, satte 
hun sig ud over, og det faldt som af sig 
selv; hun var nu engang ikke som andre. 

Da hun derfor, efterat Johnsen havde 
vexlet et Par Ord med gamle Fru Garman. 
uden videre Indledning sagde: „Kom — Hr. 
Kandidat Johnsen! — lad os gaa en Tur i 
Haven — " saa undrede Moderen sig slet ikke. 
Rachel var forlængst voxet hende over Ho- 
vedet; og naar alt kom til alt — tænkte 
Fru Garman — var denne overordentlige For- 
kjærlighed for en Theolog ikke det galeste, 
Rachel kunde finde paa. 

— De begyndte at gaa nedover Midt- 
gangen i Haven, hvor de pleiede at spadsere 
frem og tilbage. Det faldt ham lidt vanske- 
ligt at finde Traaden i det, han vilde sige, 
derfor var han lidt usikker, da han sagde: 
„Jeg har tænkt meget paa vor sidste Sam- 
tale — ja jeg har egentlig ikke tænkt paa 
andet siden. Dersom De tillader det — Frø- 
ken ! vilde jeg gjerne tale mere med Dem om 
den Sag?" 

„Det er mig altid kjært at tale med 
Dem — " svarede Rachel og saa paa ham. 
Det var de samme kloge, blaa Øine som 
Konsul Garman havde. Rachel lignede over- 
hovedet mest sin Fader; hendes Undermund 
var ogsaa en liden Smule fremskudt. Det 

mørke Haar var lidt rødligt, især fremover 
Panden, og hendes Figur var høi og kraftig. 
Alt dette gjorde hendes Person mere impo- 
nerende end egentlig hvad man kalder ind- 
tagende. Hun varde unge Herrers Skræk og 
havde Ord for at være lærd og skarp som 
bare Fanden; hvilket var stor Synd for hende; 
thi ellers var hun jo et glimrende Parti. 

Skolebestyrer Johnsen tænkte ikke paa 
noget af dette; han søgte bare at gjenfinde 
Traaden i det, han vilde sige; og tilslut 
lykkedes det ham. Han talte med større og 
større Liv om den Forandring, der var fore- 
gaaet i ham, hvoriedes hun ikke blot havde 
vakt ham til Eftertanke, men ogsaa meddelt 
ham en Virkelyst, han maatte faa udfolde; 
nu var han kommen, forat hun skulde sige, 
hvorledes og hvor han skulde begynde. 

Rachel blev lidt forlegen. 

„Det er ikke saa let for mig," svarede 
hun, „der — som Kvinde — selv er udeluk- 
ket fra at tage fat, om jeg kunde have Lyst, 
— at anvise Dem — Hr. Kandidat! — hvor 
De skal begynde. — u 

„Jeg er beredt til alt," af brød han ivrigt, 
„til at optræde i Tale eller Skrift mod alle 
de Misbrug, jeg nu ser; skille mig ved min 
Stilling — om det kræves; ikke lade nogen 
Krog af mit Indre være skjult, men vedstaa 

min Overbevisning aabent — som det sømmer 
sig en Mand." 

Den unge Dame var for klog til ganske 
at rives med, og hun fik en liden Mistanke til 
denne Begeistring, der kom saa pludseligt. 

„Jeg vil give Dem at betænke, u begyndte 
hun, „at de Ting, vi har talt om, jo egentlig 
kun ere spredte Enkeltheder. Der er neppe 
nogen uløselig Uoverensstemmelse mellem 
Deres Opfatning og den almindelige christe- 
lige. 44 

„Men det Christelige vil annammes enten 
helt eller slet ikke. Det er denne Halvhed, 
jeg ikke længer vil leve i." 

„Og desuden — " fortsatte hun — „vil 
jeg aabent tilstaa, at disse Dogmer og disse 
Former have meget liden Vægt for mig. 
Naar vore Samtaler væsentligt have dreiet sig 
herom, har det vel nærmest været, fordi De 
er Theolog." 

„Men det er ikke derom vi have talt — " 
raabte han ivrigt, „hvad der laa under det 
hele, det var, at De vilde kalde tillive hos 
mig Følelsen af det personlige Ansvar, som 
følger med en Overbevisning." 

„Ja — " svarede hun, „det er sandt! det 
var det, jeg vilde. 44 

„Theolog eller ikkeTheolog kommer her 
ud paa et. Hovedsagen er at være Mand — 

Mand for at have en Overbevisning og Mand 
for at vedstaa den!" 

Han overvandt Rachels Betænkeligheder, 
saa stærk og tilforladelig som han stod for 
hende, og hun svarede hurtigt og ligesom 
lettet: „Ja — saaledes er det! — det er 
denne personlige Sandhed, der er saa sjelden. 
Selv kan jeg kun ufuldkomment realisere den 
i mit Liv — og hvad Magt ligger der for- 
resten paa et Fruentimmers Overbevisning i 
et Samfund som vort! — men hvor jeg ser 
dette kjæmpe sig frem, der er jeg med. Og 
derfor tror jeg ogsaa nu, at De er paa ret 
Vei — til Kamp mod Løgnen; thi det er 
bedre at slide sig op i den Kamp end leve 
fredsommeligt med Løgnen i samme Stue!" 

De kloge blaa Øine bleve straalende, 
mens hun talte; han saa henrykt paa hende 
og sagde derpaa — med en pludselig Over- 
gang, der var karakteristisk for ham — ro- 
ligt, ja næsten stille: „Saa vil jeg da rydde 
min Stue for Løgnen!" 

Han gik et Par Skridt og talte langsomt 
og vægtigt: „Jeg vil begjære Provstens Til- 
ladelse til at prædike i Kirken næste Søndag 
— jeg har allerede talt foreløbig med ham 
om det. Jeg vil tale til Menigheden — " 

„Det var kanske ikke værdt — " sagde 



153 

Rachel, „at gaa jnærmere ind paa de specielle 
Punkter — " 

„Nei — det er heller ikke min Mening. 
Jeg vil tale om at være sand i Livet. Jég 
vil sige bent ud, at jeg er en Tvivler; men 
at Gud findes i Oprigtighed, ikke i Formerne; 
°S J e g" v *l strængt gaa irette med min egen 
Stand, der mer end nogen anden er stivnet 
hen i Former og Ceremoniel." 

„Det vil kunne koste Dem Deres Frem- 
tid; iethvertfald vil De faa mange Fiender." 

„Men kanske ogsaa en og anden Ven. ' 

„Mit Venskab skal De faa," sagde hun 
og rakte ham Haanden, „om De finder nogen 
Erstatning i det; De kan stole paa mig, om- 
end alle de andre vende Dem Ryggen." 

„Tak! — a sagde han næsten høitideligt 
og slap hendes Haand. Derpaa gik han hur- 
tigt opover; men ikke gjennem Huset. Han 
tog en Sidegang og kom gjennem den lille 
Haveport ud i Gaarden. 

Rachel stod længe og saa efter ham 
indover Alléen. Endelig havde hun truffet 
en Mand, som turde vove noget. Det havde 
aldrig Jacob Worse havt Mod til. 

Jacob Worse's Moder var en af Byens 
Originaler. — Da hendes Mand døde, var 
han saa fallit som det omtrent er muligt at 
blive. I de sidste Aar havde han holdt For- 
retningen gaaende ved en utrolig Masse 
Papir; og ligetil sin sidste Dag førte han 
det flotteste Hus i Byen. 

Alt dette faldt sammen til en Pakke 
* Vexler, da han var borte. Folk rystede paa 
Hovedet, og Alle begav sig til Enken, forat 
beklage sig. Der kom baade Venner og 
Fiender; men alle var de Kreditorer. Nogle 
vilde sælge strax, andre vilde holde Boet 
gaaende, en vilde kjøbe Hestene underhaanden, 
og den Afdødes „Bostonparti" slog sig sam- 
men om at give Enken en maanedlig Under- 
støttelse. 

I nogle Dage gik Fru Worse i alt dette — 
forvirret og fortumlet ved den uventede Ruin. 
Hun havde aldrig kjendt det mindste til sin 

Mands Forretning, men været overbevist om, 
at de vare meget rige. Og der sad hun nu 
Aftenen efter Begravelsen alene med sin 
Søn Jacob — en Gutunge paa syv — otte Aar. 

Da kom der en liden tør, graa Mand ind 
i Stuen og hilste ærbødigt: „Godaften Fru 
Worse!" — derpaa gik han hen til Bordet 
og lagde fra sig nogle Kontorbøger og 
Papirer. 

Fru Worse kjendte ham godt; det var 
Hr. Peder Samuelsen — almindeligt kaldet 
Pitter Nilken — ; han forestod Butikhandelen 
i Bagbygningen. Worses gamle Eiendom 
omfattede nemlig et helt Kvartal, hvis For- 
side vendte mod Havnen og Dampskibs- 
bryggen ; men paa Bagsiden var der et mørkt 
Smug, og der holdt Pitter Nilken til i Kram- 
boden. 

Grosserer Worse havde aldrig ligt, at 
man talte om den Krambod; det var ikke 
stort og fint nok for ham at drive Krambod- 
handel. „Det er" — pleiede han at sige — 
„mest for gamle Samuelsens Skyld, jeg be- 
holder den Smule Butik; den har jo ingen 
Betydning i en Forretning som min!" 

Det havde ogsaa Fru Worse troet; men 
hin Aften lærte hun noget andet. Det viste 
sig, altmedens Hr. Samuelsen forklarede og 
beregnede, at Kramboden slet ikke var til 

at foragte. Fruen fik tilslut en Følelse af, 
at det igrunden var den, som alt længe havde 
holdt Liv i det hele. 

Langt udover Natten sad de to og reg- 
nede. I Førstningen syntes det Fru Worse 
saa haabløst at høre efter; alt hvad hendes 
Mands Venner og Kreditorer havde forklaret 
hende i de sidste, Dage, havde været saa 
indviklet og fuldt af vanskelige Ord. Men 
det var anderledes med Peder Samuelsen; 
han gav sig ikke, før han mærkede, at hun 
forstod. Saa begyndfe det at dages for hende, 
og tilslut sagde hun Gang efter Gang: „Nei 
— men Herregud! dette er jo saa greit som 
Fod i Hose!" 

Den næste Dag lod hun spænde for og 
kjørte alene ud gjennem Byen. Den For- 
argelse, dette vakte, lader sig ikke beskrive. 
Tænke sig, at hun, som neppe eiede Kjolen 
paa Kroppen, vovede at kjøre med to Heste 
midt for Næsen paa alle dem, hendes Mand 
havde taget ved Næsen. Stemningen havde 
været noksaa blød i Betragtning af, at det 
dog skulde blive ret opbyggeligt at se den 
hovmodige Fru Worse leve af maanedlig 
Understøttelse; men nu slog den om og blev 
haard som Sten. 

Men Fru Worse syntes ogsaa at være 
bleven haardere siden igaar, og da hun 



'57 

traadte ind i Konsul Garmans Kontor med 
Pitter Nilkens Papirer under Armen, var 
hendes Skridt faste som en Mands. 

Det var vistnok mange Aar siden Worse 
var traadt ud af Firmaet; men der var altid 
et Nag mellem begge Partier; den Afdøde 
og C. F. Garman havde aldrig kunnet for- 
drage hinanden. Det var derfor et stort 
Tiltag for Enken at henvende sig til Konsul 
Garman. Men Samuelsen havde sagt, at 
uden Garanti fra Garman & Worse var det 
ikke at tænke paa at holde Boet sammen. 

Da Unge-Konsulen saa Fru Worse træde 
ind, tænkte han, at hun kom med en Tigger- 
liste, forat faa Midler til at opdrage sin Søn 
eller noget lignende. Og idet han bød hende 
Plads ved den anden Side af Bordet, over- 
lagde han med sig selv, hvor stort Beløb han 
skulde tegne sig for. 

Men efterhvert som hun talte og for- 
klarede Boets Stilling — alt efter Pitter Nil- 
kens Beregninger , forandredes Konsulens 
Mine. Han reiste sig, gik omkring Bordet 
og tog Plads ved Siden af Fruen. 

Med de rolige, kolde Øine mønstrede han 
hvert Papir, prøvede Beregningerne og Kal- 
kulationerne ; tilslut læste han nøiagtigt det 
Garantidokument, Samuelsen havde gjort Ud- 
kast til. 

„Hvem har hjulpet Dem med dette? — 
— Fru Worse!" spurgte han. 

„Hr. Samuelsen — " svarede hun spændt. 

„Samuelsen — Samuelsen?" spurgte Kon- 
sulen. 

„Ja — det vil sige Pitter Nilken — 
kanske Hr. Konsulen kjender bedre — u 

„Aa — rigtig — rigtig! — den lille 
Mand i Kramboden; —hm! vil Hr. Samuelsen 
gaa i Kompagni med Dem? Frue!" 

„Jeg har spurgt ham; men han fore- 
trækker at forblive i sin Stilling og hjælpe 
mig med Forretningen." 

Konsulen reiste sig og tog Garantidoku- 
mentet med. Det var en af hans Særheder, 
at han ikke kunde skrive Firmaets Under- 
skrift, uden naar han sad paa sin Plads. 
Men da han var kommen tilrette i den gamle 
haarde Armstol, skrev han med store lod- 
rette Bogstaver og mange nedarvede Kruse- 
duller og Prikker: „Garman & Worse." 

Udrustet med dette Dokument begyndte 
Fru Worse og Hr. Samuelsen at rydde i 
Ruinerne. Først blev der solgt, hvad sælges 
kunde, men ved Konsul Garmans Hjælp 
lykkedes det at redde den gamle værdifulde 
Handelsgaard. Hele det store Hus mod 
Gaden blev leiet ud, og Fruen flyttede over 
i Bagbygningen. I Kramboden skiftede hun 

med Samuelsen, hun var sent og tidligt paa- 
færde, snakkede med Kunderne og solgte 
Tobak, Talglys, Salt, Kaffe, Begtraad, Sild, 
Tran, Parafin, Olieklæder, Maling og utallige 
andre Ting. 

Men under alt dette blev Fru Worse i 
Aarenes Løb saa gruværdigt simpel. Den 
fine Del af Byen tilgav hende aldrig hin 
Kjøretur, men endnu mindre, at hun — en 
Dame — ikke besad mere Selvagtelse end 
saaledes at synke ned til en simpel Krambod- 
madam. Den ufine Del derimod ligte godt 
Madam Worse, og den lille mørke Krambod 
faldt just i dens Smag. Derfor gik det trods 
alle onde Spaadomme godt med Forretningen; 
thi Madam Worses Forretning var en ganske 
ufin Høkerforretning. 

Den trofaste Hr. Samuelsen arbeidede 
for tre. Det var en liden graaagtig, støvet 
Mand med et Ansigt som en tørret Figen. 
Han kunde være 40 Aar eller han kunde 
være 60 — det var ikke godt at vide. I sit 
ensformige Liv havde han kun havt ét stort 
Øieblik; det var hin Aften, da han traadte 
ind til Fru Worse med sine Bøger og Bereg- 
ninger; og efter den Tid havde han troligt 
hjulpet hende at kjæmpe sig gjennem mange- 
haande Vanskeligheder. 

Men Hr. Samuelsen førte ogsaa en meget 

heftig Privatkamp — mod hele Byens Ung- 
dom. Thi det havde været og var fremdeles 
en yndet Forlystelse for Gutter og Piger n at 
synge for PitterNilken". Dette gik saaledes 
for sig. Man samlede sig i en stor Flok — 
jo flere jo bedre — helst i Mørkningen og 
sneg sig ganske stille ned i Worsesmuget. 
Naar da Banden var samlet lige under Hr. 
Samuelsens Krambodvindu, istemte de plud- 
seligt til en urgammel Melodi: 

Lille Pitter Nilken 
Sidder paa Stilken, 
Jo længer han sidder 
Des mindre han bli'r. 

Omigjen og omigjen sang de Verset i 
stigende Spænding, indtil den plagede Mand 
trev Jernlinealen og svang sig over Disken. 

Da styrtede de afsted under Skrig og 
Skraal opad det trange Smug, thi det for- 
taltes om Jernlihealen, at der var rustet 
Menneskeblod paa den. Men Hr. Samuelsen 
vendte roligt tilbage til sin Pult; i Aarenes 
Løb var dette Sæt over Disken blevet ham 
en Vane; han vidste, at det var det eneste 
Middel, hvorved han kunde faa Fred for en 
Stund. — 

— Der kunde vel ingen fortænke Fru 
Worse i, at hun forgudede sin Søn; han var 
jo det eneste hun havde at slide for. Og 

Jacob var ogsaa en god Søn og han artede 
sig vel efterhvert. Thi som Gut havde han 
voldt sin Moder mange Taarer, naar han kom 
hjem skamferet og forreven efter Slagsmaal. 
Der var nemlig „formeget Krudt i Gutten" 
— som Rektoren sagde; og naar han blev 
hidsig, gav han sig gjerne i Kast med de 
største og stærkeste Gutter i Skolen. Men 
det blev jo bedre med Aarene, og da han 
kom hjem fra Udlandet, forat etablere sin 
Forretning, var han — det var ikke bare Fru 
Worses Mening — den smukkeste og mest 
belevne unge Mand i Byen. 

Jacob Worse tog sin Faders gamle Kon- 
torer i Hovedbygningen mod Torvet og 
Dampskibsbryggen. Han drev dels Agentur- 
dels Spekulationsforretning. Især i Korn- 
handelen, som hidtil havde været næsten ude- 
lukkende i Hænderne paa Garman & Worse, 
begyndte han at konkurrere med Held. Det 
gamle Firma havde et saa stort Overtag paa 
alle Kanter, at hvor han vendte sig, tørnede 
han mod Garman & Worse. 

Morten foreslog, at Firmaet en Gang for 
alle skulde tage op Kampen og knuse den 
lille Konkurrent, før han fik Tid til at blive 
farlig. Men det vilde Konsul Garman ikke 
høre noget om. Han havde fattet en ube- 
gribelig Forkjærlighed for Worse; i Forret- 

Garman & Worse. t 1 

ninger gik han afveien for ham og tilslut fik 
han drevet det dertil, at „Konkurrenten" blev 
en stadig Søndagsgjæst paa Sandsgaard. 

I Førstningen vilde Jacob Worse ikke 
gaa fra Moderen om Søndagen; men Fru 
Worse sagde: „Vil du bare gaa — dit lange 
Drog! Tror du kanske, Samuelsen og- jeg 
vil have dig siddende og le af os, naar vi 
spiller Rambus? — og desuden — " hun 
puffede ham lidt i Siden — „saa ved du, 
der er en, som venter dig derude." 

„Aa Mor! vil du ikke holde op med de 
Hentydninger. Du ser jo selv, at det bliver 
der dog aldrig noget af." 

„Hør Jacob," sagde Fru Worse med 
Hænderne i Siden, „saa klog som du er, saa 
er du en stor Tosk — rigtig en Havtosk, 
naar det gjælder Fruentimmer. Du kan da 
selv begribe, at alt maa komme iorden. Hun 
skal jo være lidt underlig af sig den Frøken 
Rachel, siger de; men splittergal kan hun da 
ikke være! bare se du til, — det gi-r sig i 
Enden — det kommer s'gu nok iorden alt- 
sammen!" 

Det var Omkvædet paa alle Fru Worses 
Betragtninger over det Kapitel, og Sønnen 
indsaa, at det kunde ikke nytte at sige hende 
imod. Heller ikke kunde det nytte at fore- 



1 63 

slaa for hende at ophøre med Krambodhan- 
delen eller ialfald overlade den til andre. 

„Jeg fik Vattersot," pleiede hun at sige, 
„og Samuelsen kom til at tørke ganske ind 
paa fjorten Dage, om vi ikke havde Kram- 
boden." 

„Ja men — " indvendte Jacob, „nu be- 
høver du jo ikke længer at arbeide, du kan 
have fortjent at faa hvile dig ud paa dine 
gamle Dage. Desuden er du daarlig tilbens 
— Hofterne — " 

„Hofterne! — " raabte Fru Worse og slog 
paa dem, „Hofterne ere s'gu gode nok til en 
Krambodmadam ! u 

„Saa kjøb dig ialfald Hest og Vogn, det 
har du Raad til." 

„Jeg har gjort en Kjøretur, som havde 
vasket sig," svarede Moderen, „og jeg tænker 
at gjøre en til; men det bliver nu ikke før 
alt er iorden." 

Der var ikke noget Udkomme med hende. 
Saa forblev hun og Samuelsen i den kjære 
Bagbygning, og Jacob indrettede sig i Hoved- 
bygningen. Naar Fru Worse var i sin Søns 
Værelser, spillede hun Dame — til sin egen 
store Fornøielse. Men naar hun fik ham 
over i Bagstuen, skoggerlo hun og slog sig 
paa Laarene; — hun var virkelig blevet 
gruværdigt simpel. 

— En Lørdag Eftermiddag kom Kandi- 
dat Delphin ind i Kontoret til Jacob Worse 
med nogle Bøger, han havde laant. 

„Ved De — at jeg har kjøbt mig en 
Hest?" — spurgte han muntert. 

„Nei — u svarede Worse, „hvad er nu 
det for en ny Galskab? 44 

„Jo — ser De! jeg har sat mig i Hove- 
det, at det vil gjøre et bedaarende Indtryk 
paa Frøken Madeleine at se mig tilhest. 
Naar jeg kommer paa en stor Hest med 
flagrende Manke — - omtrent i Smag med Ge- 
neral Prim — saaledes!" — han gallopperede 
henover Gulvet og stansede foran Worse — 
„saaledes ser De! med det mørke Blik sku- 
ende nedad — ikke sandt? — det er af stor 
Virkning!" 

Jacob Worse maatte le, skjønt han ingen- 
lunde syntes om den lette Maade, hvorpaa 
Delphin gjorde Kur til Frøken Madeleine. 

„De vil vel ikke ride ud til Sandsgaard 
imorgen?" 

„Nei desværre! — det gaar ikke an. Jeg 
kan jo ikke møde op i Ridedragt og det er 
latterligt at ride i Selskabsdragt. Men iaften 
har jeg tænkt at ride derud — saadan mellem 
sex og syv — ser De! belyst af Aftensolens 
sidste Straaler farer jeg forbi med en flygtig 

Hilsen ind over Havemuren. Aa — det vil 
være uimodstaaeligt!" 

„Jeg frygter for — eller rettere sagt: jeg 
haaber, at Frøken Madeleine ikke forstaar 
at vurdere den udsøgte Maade, hvorpaa De 
gjør Kur til hende," sagde Worse halvt al- 
vorlig. 

„Ah Høistærede ! De kjender ikke Kvinde- 
hjertet! — og hvorledes skulde De ogsaa 
det? — De, der søger Idealet i den ligeberet- 
tigede Kvinde — et stort, knoklet Fruentim- 
mer med Moustache under Næsen og „Kvin- 
dernes Underkuelse" under Armen. u 

„Hold op — for Fanden!" raabte Worse, 
„De er i Deres allerutækkeligste Hjørne. Gaa 
heller hen til Fru Fanny, hun vil vist finde 
Dem fortryllende idag." 

„En god Ide, som jeg forresten allerede 
havde — " svarede Delphin og tog sin Hat, 
„saa abonnerer jeg med det samme paa en 
Plads i Vognen for imorgen." 

~ „Vil De ikke kjøre med mig? — " raabte 
Worse efter ham. 

„Nei Tak! — jeg foretrækker Fru Fan- 
nys Enspænder, om ikke for andet, saa for 
at have den Fornøielse at se Ægtemanden 
paa Bukken — u dermed for han sin Vei. 

Jacob Worse saa efter ham. Delphin 
havde fra først af været et Bekjendtskab, han 

satte Pris paa; der var ikke mange unge 
Mænd i Byen, som han kunde slutte sig til. 
Fuldmægtigen var kvik og havde adskillig, 
spredt Læsning og paa Tomandshaand kunde 
han være interessant. Men efterhaanden kom 
det lette og holdningsløse ,mere frem, og 
Worse begyndte at blive lidt kjed af sin 
Ven. 

— Imidlertid sad Fru Fanny og kjedede 
sig. Lille Christian Fredrik var sendt ud 
med Barnepigen ; Gaden var afskyelig, støvet, 
varm og fuld af simple Folk, som gjorde 
Lørdagsindkjøb ; — Fruen gad ikke se ud. 
Lænet helt tilbage i sin blødeste Stol sad 
hun og gabede foran Speilet: skulde hun 
tage Madeleine med til Byen imorgen — der 
var gaaet nogle Dage siden hendes sidste 
Besøg — og heller resikere at blive staaende 
som Skjærmbræt; — eller skulde hun be- 
gynde for egen Regning? — ja hvorfor ikke! 
— men han kom jo aldrig indom, naar Made- 
laine ikke var i Byen — aa ! man kunde gabe 
sine Kjæveben af Led! 

Da han nu pludseligt traadte ind i Stuen, 
gik der et Stød gjennem hende; men hun blev 
liggende i Stolen og rakte ham sin venstre 
Haand, som var nærmest: „Velkommen — 
Hr. Kandidat! — jeg sad just og tænkte paa 
Dem i min Ensomhed." 

„Det var smukt af Dem — Frue!" sva- 
rede han og satte sig foran hende. 

„Ja — hvad kan man ikke falde paa 
for dumme Ting, naar man sidder saaledes 
alene — " 

„Jeg var ellers ikke det dummeste, De 
kunde tænke paa," svarede Delphin muntert ; 
„men det er igrunden sandt, De sidder vist 
meget alene i den sidste Tid?" 

„Aa ja — hvis jeg nu havde mine 
Grunde?" 

„Saa vilde jeg tillade mig at spørge efter 
disse Grunde." 

„Det var kanske det bedste, om jeg for- 
talte Dem. mine Grunde — " sagde Fruen og 
betragtede opmærksomt Spidsen af sin Fod, 
som stak frem, idet hun laa tilbagelænet. 
Hun havde smaa, spidse Parisersko med ud- 
skaarne Striber over Vristen, hvor man saa 
en glat, mørkeblaa Silkestrømpe. 

„Jeg forsikrer Dem Frue ! — at jeg vilde 
være ligesaa taknemmelig som discret." 

„Madeleine er jo saa ung," sagde Fruen, 
somom hun fortsatte sin egen Tankegang, — 
„jeg er jo paa en vis Maade forpligtet til at 
passe lidt paa hende — og — " 

„Mon det skulde være saa nødvendigt?" 
— spurgte han. 

„Aa ja! — naar en ung Pige saa naiv 
som Madeleine kommer i iBerørelse med Her- 
rer, der ere — nuvel! der ere saa behændige 
som De — Hr. Kandidat Delphin! — saa 
— u hun saa paa ham, idet hun stansede i 
Sætningen. 

„Dfe gjør mig altformegen Ære! — " lo 
han, „desuden — hvorledes skulde det kunne 
falde mig ind at benytte mig af — u 

„Pyt!" afbrød hun og trak sine Øienbryn 
op, „den Snak kjender vi. De er som alle 
de andre; De tager ikke i Betænkning at be- 
nytte Dem af enhver — selv den allermindste 
Chance — ikke sandt? — vær nu oprigtig!" 

„Nuvel — " svarede han og stod op, „naar 
De gaar mig saadan paa Livet, saa vil jeg jo 
tilstaa, at naar jeg ser et Jordbær, som ingen 
passer paa, saa ta'r jeg det ialmindelighed." 

„Ja — det er just den Graadighed hos 
Mandfolkene, jeg finder ligesaa farlig som 
forunderlig." 

„Ih — men Frue! Jordbær ere dog saa 
fortryllende!" 

„Ja — naar de ere modne — u svarede 
Fru Fanny. 

De sidste Ord kom saa blødt som Katte- 
fødder. Georg Delphin var gaaet et Par 
Skridt henover Gulvet. Han vendte sig hur- 

tigt og fik netop se det sidste Glimt af et 
Blik, som maatte have hvilet paa ham, mens 
hun talte. 

Det var ikke ofte, han mistede sin Hold- 
ning i Konversationer som denne; men den 
Opdagelse, han gjqrde eller troede at gjøre, 
Uvisheden, den forfængelige Glæde — for- 
virrede ham, saa han stammede, blev rød og 
stod og stirrede paa hende. 

Udstrakt som hun laa i den lave Stol 
løb de bugtede Linier fra det lille Hoved 
nedover de fyldige Lemmer — helt ud til 
Spidsen af hendes Parisersko. Hendes Skjøn- 
hed var saa fuldt færdig, saa sikker og ube- 
kymret i hvert Led og hver Bøining. 

Hun forstod, at nu var det nok og reiste 
sig uden at lægge Mærke til hans Forvirring. 

„Ved De hvad!" sagde hun pludseligt og 
lo høit, „det er dog latterligt, at jeg vil holde 
Prækener for Dem. Hver faar passe sig 
selv, og jeg maa gaa og passe en Kjole — 
jeg haaber, De undskylder. Godaften — Hr. 
Kandidat! — maatte Deres Jordbær bekomme 
Dem vel!" 

Han stod ganske fortumlet; men endnu 
før han fik Tid til at tage sin Hat, stak hun 
Hovedet ind ad Døren — smilende — straa- 
lende, og raabte: „De kjører vel med mig 

imorgen?" — og uden at vente paa Svar, 
forsvandt hun med et lidet Nik. — 

Endnu halvt fortumlet foretog Delphin 
sin Ridetur; men der blev ikke noget af 
den flygtige Hilsen over Havemuren; thi 
han saa ingen i Vinduerne eller paa Trap- 
pen. Oprigtig talt var han altfor optaget 
af Dagens Begivenhed til at se rigtigt nøie 
efter. 

Da Fru Fanny saa overlegent afslog hans 
Tilnærmelse i den første Tid, havde han 
fundet sig i sin Skjæbne med al Resigna- 
tion. Georg Delphin var ikke den Mand, 
som tabte sin Tid og sit Humør i haabløs 
Tilbedelse; der er mange respektable Gevin- 
ster i Lotteriet foruden den største. 

Og nu — idag aabnede der sig pludse- 
ligt en Chance for det store Lod: den be- 
undrede, blændende Fru Fanny. Hans Hjerte 
svulmede af Stolthed, og dersom Jacob Worse 
havde seet det Blik, hvormed han saa ned 
paa de Spadserende, vilde han uden Tvivl 
have tænkt paa General Prim. — 

Dagen efter paa Sandsgaard var Fanny 
og Madeleine Arm i Arm hele Aftenen. 
Delphin kunde ikke komme til at tale med 
nogen af dem særskilt. En eneste Gang traf 
han Fru Fanny i Havestuen ved Pianoet; 
men hun reiste sig strax og gik ud. 



Da de kjørte hjem sammen om Aftenen, 
blev der neppe talt et Ord. Fanny saa hele 
Tiden udover Fjorden, som skimtedes mellem 
Stammerne i Alléen; det var en blikstille 
Høstaften. Delphin var i en underlig spændt 
Stemning'; hvergang han rørte sig, knitrede 
det svagt i hendes store Silkekjole, som næsten 
fyldte Vognen. De sad begge stille og tause, 
helt til de kom til Byen. 

— Men i de følgende Dage var Made- 
leine atter stadig Gjæst i Byen; Fanny for- 
doblede sin Elskværdighed mod hende og 
Delphin kom endnu hyppigere end før. Der- 
imod mødte hun ham ikke mere paa Gaden ; 
det fortalte hun til Fanny. 

Fru Fanny smilede og sagde, at det var 
meget rigtigt af Delphin — og respektabelt. 
Folk var allerede begyndt at snakke om deres 
Spadsereture i Gaderne. 

Madeleine tænkte med Gru paa, hvor 
meget her er at tage sig ivare for i denne 
Verden. Men en Tid efter traf hun allige- 
vel Fuldmægtigen, og de gik en morsom 
Tur sammen; han var saa munter og elsk- 
værdig. 

Fru Fanny var i denne Tid mere straa- 
lende end nogensinde. Naar hun betragtede 
Madeleines og sit eget Billede i Speilet — 

hvilket var blevet en Vane hos hende — gik 
der et tilfreds Smil over hendes Ansigt. 
Rollerne vare ombyttede uden at Madeleine 
havde mærket det, og nu kunde Stykket 
spilles, thi nu fandt den smukke Frue, at 
Rollerne vare komne i de rette Hænder. 

Alle Frøknerne Sparre — de var fem 
— styrtede til Vinduerne. 

„Det er Johnsen — Skolebestyreren — 
aa langtfra — jo det er! — det er Fattigfor- 
standeren — tror du ikke, jeg kjender Johnsen ; 
han har endda faaet ny Høstfrak — han 
kommer herop — Clementine — du har taget 
mine Mansjetter — jo du har — de laa paa 
Pianoet — han skal vist bare til Papa — 
Clara, Clara ! du staar paa mit Slæb — han 
kommer herind — paa Visit — o min Gud! 
hvem har taget mine Mansjetter!" 

Fru Sparre grupperede dem i en Fart; 
Gadedøren blev aabnet — ; en aandeløs 
Spænding i Stuen ; — Frøken Barbara — den 
ældste — skulde sige: „kom ind!" — hun 
var ganske bleg af Sindsbevægelse og alle 
stirrede paa hende. Da bankede det; men 
det var paa Studereværelsets Dør, Provsten 
raabte — „kom ind"; man hørte Døren gaa 

og en dæmpet Samtale begyndte i Side- 
værelset. — 

„Hvad sagde jeg? — han skulde til Papa 

— det sagde jeg ogsaa — hvorfor for du da 
omkring som du var gal efter dine Mansjetter 

— jeg for ikke omkring — jo du gjorde — 
hys! hvad mon han vil Papa?" — sagde Fru 
Provstinden. 

Alle forstummede, men man kunde allige- 
vel ikke høre noget af den dæmpede Sam- 
tale derinde. 

Kandidat Johnsen var kommen, for at 
bede om Tilladelse til at prædike i Kirken 
næste Søndag. Provsten havde for nogle 
Uger siden været saa venlig at love ham — 

Provsten mindedes godt sit Løfte, og det 
var ham en Glæde at indfri det. Han vilde 
ogsaa takke, fordi Kandidat Johnsen var 
saa snil at lette en gammel Mand i hans 
Embedsbyrder. 

Ja — hvad nu det angik — svarede 
Skolebestyreren — saa vilde han ikke lægge 
Skjul paa, at det ikke saameget var dette 
Hensyn, der bevægede ham; tvertimod det 
var af rent personlige Grunde, han ønskede 
at tale til Menigheden. 

Det kunde Provsten saa godt tænke sig, 
at han som Skolebestyrer kunde føle Trang 

til at henvende nogle Ord til de Forældre, 
hvis Børn vare ham anbetroede. 

Heller ikke derom vilde Kandidat Johnsen 
tale. Mangt og meget kunde trykke en Mand, 
megen tung Byrde kunde hvile paa Sindet; 
det var bedst at lette sin Samvittighed ved 
at fremtræde ærlig og sand. 

Provsten fandt meget Behag i denne 
Anskuelse. Det var en Christens og end- 
mere en vordende Præsts første Pligt at være 
sand i Livet. Men Sandheden var Livets 
rare Klenodie — ofte skjult i Tilværelsens 
mangehaande Dunkelhed. Man maatte være 
varsom — nøie ransage sig selv og Skriften. 

Johnsen turde nok sige, at han gjennem 
alvorlig Kamp og samvittighedsfuld Gransken 
var kommen til sit Standpunkt. Hans Over- 
bevisning var Frugten af mange ensomme 
Timers strænge Selvprøvelse. 

Provsten kunde forsikre, at ogsaa han 
kj endte disse ensomme Selvprøvelsens Timer. 
Stor var den Velsignelse, der kunde rummes 
i dem. Men han vilde ogsaa fremhæve — 
han vidste det af egen Erfaring — at et 
Menneskes ensomme Arbeide ikke altid er 
det paalideligste. Derfor tilraader ogsaa 
Skriften at bekjende for hinanden, at 
arbeide i Fællesskab, den ene hjælpende den 
anden. 

Derfor vilde han ogsaa bekjende for den 
hele Menighed — svarede Kandidaten. 

De sad overfor hinanden ved Provstens 
Skrivebord og saa hinanden lige i Øinene. 
Johnsen var bleg og der gik noget nervøst 
gjennem ham, somom han var begjærlig 
efter at komme afsted. 

Provsten Sparre sad lidt tilbagelænet i 
sin Armstol. I Haanden holdt han en stor 
elfenbens Papirkniv, som han brugte til at 
markere sine Ord med — ikke ved at gesti- 
kulere eller støde i Bordet, men ved af og 
til med et stærkt Tryk at føre den polerede 
Kniv op og ned paa det Hefte Papir, som 
laa foran ham. 

At bekjende for Menigheden var visse- 
ligen baade i og for sig en skjøn og god 
Ting og fuldkommen skriftmæssig. Men der 
kunde ogsaa tænkes Bekjendelser, der ikke 
vare for alle Øren. Kirken havde derfor en 
anden — en engere Form for Bekjendelsen, 
der fuldt saameget var i Overensstemmelse 
med Ordet og som mangen Gang var end- 
mere skikket til at lette det bekymrede 
Hjerte. Skolebestyreren begyndte at reise 
paa sig, for at tage Afsked: han følte en stor 
Trang til at henvende sig til Menigheden; 
— det var ham fremfor alt om at gjøre, at 
enhver, som vilde, kunde erholde Klarhed 



over hans Standpunkt, at der intet skjult eller 
usandt var mellem ham og Menigheden. 

Provsten reiste sig ogsaa og rakte ham 
Haanden til Afsked. Han ønskede sin unge 
Ven Velsignelse til sit Forehavende og bad 
ham mindes, at han — Provsten — bestandig 
stod rede med Raad eller Daad, om han 
nogensinde følte Trang til hans Hjælp. 

„Det vil De mindes — kjære unge Ven! 
— ikke sandt ?'* — sagde den gamle Præst, 
idet han saa paa ham med et faderligt Blik. 

Kandidat Johnsen mumlede noget til Tak 
og skyndte sig ud. Han var kommen ud af 
den Stemning, hvori han havde været i de 
sidste Uger. Der var noget underligt ved 
dette lune, stille Studereværelse med de 
mange Bøger — store ærværdige gamle Bøger. 
Og saa den overlegne Personlighed, saa al- 
vorlig og dog saa mild. Der lagde sig noget 
blødt — ligesom Filt over den unge Theologs 
Sind, — npget han selv ikke syntes om, — 
ikke vilde kj endes ved. 

Efter en meget lang Spadseretur kom 
han ad en Omvei udenom Sandsgaard op i 
Skippermarken. Herfra saa han ned i Haven 
og Gaarden ved Hovedbygningen. Han fulgte 
med Øinene den brede Grusgang, hvor 
Rachel og han saa ofte havde vandret op 

Garman & Worse. 12 

og ned, og deres Samtaler stod atter klart 
for hans Sind. 

Længe stod han der og blev stærk igjen. 
Hvad vilde han ikke have givet til, at hun 
havde vist sig — bare et Glimt paa Trappen. 
Men han vilde ikke gaa derned; der skulde 
ikke blande sig nogen anden Følelse i den 
hellige Iver, hvoraf han var fyldt. Med en 
kraftig Beslutning vendte han sig om og gik 
indover mod Byen. Han havde gjenfundet 
sig selv. — 

— Kirken var overfyldt hin Søndag, da 
Skolebestyrer Johnsen skulde holde sin første 
Prædiken. Det store Antal, som altid er 
begjærligt efter at høre en ny Taler, var 
forøget ved den Interesse, man nærede for 
den unge alvorlige Mand, der holdt sig saa- 
meget til de Fornemme. 

Fru Garman sad med sin Datter i Fa- 
miliestolen, Fanny og Madeleine var der ogsaa. 
Provsten Sparre med Frue og Frøken Bar- 
bara sad paa forreste Bænk i den dybe 
Præstestol; bagom saa man Pastor Martens 
og de øvrige Frøkner Sparre og allerbagerst 
Madam Rasmussen — Kapellanens Hushol- 
derske. 

Der var saamange Mennesker, at Salme- 
sangen svulmede, somom det kunde været 
Juledag, og da Prædikanten kom nedover 

mod Prækestolen, dreiede alle de syngende 
Hoveder sig langsomt, eftersom han gik. 

I den trange Trappe, hvor intet Øie 
kunde se ham, havde han etØieblik af Svag- 
hed, det kjendtes, somom han maatte synke 
under sin Byrde, og han forstod aldrig ret, 
hvorledes han var vundet op af de sidste 
Trin til Prækestolen. Men da han nu stod 
der oppe, og de hundrede Øine atter borede 
sig i ham, tvang han sig med den ham egne 
Evne til bratte Overgange; og han stod saa 
roligt, at de fleste vare enige om, at de al- 
drig havde seet en ung Præst bevæge sig 
saa frit paa „Stolen". 

Kandidat Johnsen havde gode Øine; han 
kjendte mange af de Ansigter, han saa. At 
Frøken Rachel sad ligeoverfor i Garman & 
Worse'sStol, havde han mere paa Følelsen, end 
fordi han egentlig havde seet hende. Thi han 
holdt sine Øine borte fra den Kant, for ikke 
at forvirres. Kvindesiden havde han lige 
nedunder Prækestolen paa Gulvet — de 
private Kirkestole dannede etslags Galleri — , 
og mens Menigheden fuldførte det sidste Vers 
i Salmen, lod han sit Blik glide ud over alle 
disse Øienpar — nogle stikkende, nysgjerrige, 
nogle fromme, bedende — enkelte saa dybe 
og forunderlige, somom han saa ned i en 
Brønd. 12* 

Efter Indgangsbønnen læste han Dagens 
Text med klar og sikker Stemme. Derpaa 
begyndte han kort og greit at udvikle Evan- 
geliet. Det var i den sidste Del af Prækenen, 
at han egentlig skulde komme ind paa de 
mere personlige Punkter. Men jo mere han 
nærmede sig dette Afsnit, desto mindre tryg 
følte han sig. 

Da han begyndte sin Præken, havde han 
fæstet sine Øine paa et fast Punkt, som han 
søgte, hvergang han saa op fra Papiret. Og 
dette Punkt var — han vidste det fra først 
af neppe selv — Provsten Sparres Hoved. 
Det hvide Haar og det skinnende Halsbind 
fremhævede sig saa stærkt mod den mørke 
Baggrund, og jo mere Taleren stirrede paa 
dette ædle Hoved, desto mere gruede han for 
Slutningen. 

Han var allerede lige ved det Punkt, 
hvor han skulde begynde at tale om Sand- 
heden i Livet, at rydde sin Stue for Løgnen. 
Men — han vidste ikke, hvorledes det var 
— de tunge, lidenskabelige Ord, han skulde 
til at sige, passede saa lidet tiji det lyse, 
fredelige Smil og til hele denne ærværdige 
Skikkelse saa fuld af Alvor og Harmoni. 
Det gik rundt for ham, han kunde ikke 
komme videre; der blev dødsstille i Kirken, 
medens han langsomt tørrede sin Pande. 

Men da han saa igjen løftede Hovedet, 
saa han med Vilje forbi Provsten og søgte i 
sin Nød hende, som egentlig var Skyld i, at 
han stod, hvor han stod. 

Og han blev ikke skuffet. Thi med det 
samme han fik Øie paa det aabne, kraftige 
Ansigt, gik der et Stød gjennem ham. Hendes 
Øine hvilede fast paa ham med et prøvende 
næsten ængsteligt Udtryk; han forstod hende ; 
hun skulde ikke blive skuffet i sin Tro til 
ham. Og med ny Kraft og uden at skjælve 
i Stemmen tog han fat paa det sidste Afsnit. 

Bestandigt høiere og fyldigere lød hans 
Røst, indtil hans prægtige, malmfulde Organ 
fyldte Kirken og kastedes tilbage fra Hvæl- 
vingerne. Hele Menigheden fulgte med, 
nogle gamle Koner græd og snøftede; men 
en sælsom Uro begyndte at snige sig fra den 
ene til den anden i den store Forsamling. 

Hvad var dog dette for en underlig Tale ? 
disse heftige Fordringer til at være fuldtud 
sand og oprigtig — den hensynsløse For- 
dømmelse af al Form — alt Ceremoniel — 
alle smaalige Hverdagshensyn — det var 
altfor voldsomt, altfor overdrevet. 

Han var en Tvivler — han vilde bekjende 
det; han var ikke alene med sin Tvivl; men 
han stod nok temmeligt ensom med sin Be- 
kjendelse. Han kjendte det godt — dette 

fine Net af Beroligelse og Bortforklaring, 
hvori man indspandt Samvittighederne. Han 
kjendte det fra sin egen Stand — den geist- 
lige — , der mer end nogen anden skulde 
leve i Sandhed, den haarde — klare Sandhed, 
foragtet, forhadt, forfulgt i den forfuskede 
Verden. Og se — hvorledes gik det saa til? 
— en bekvem, hædret Embedsstand, der 
levede af at skjule over egnes 6g andres 
Brøst, — dække Tvivl og dulme, dæmpe alt 
kraftigt Liv hos den enkelte, forat det hele 
kunde gaa stille, regelmæssigt og uden Larm. 
Sandheden var et tveægget Sværd, klar — 
skjærende haard som Krystal; — naar Sand- 
heden brød gjennem i et Menneskeliv, var 
det smerteligt, sønderrivende — som naar en 
Kvinde føder sit Barn til Verden; — og 
istedetfor dette, havde man et døsigt Liv i 
Løgn og Former, ingen Kraft, intet Brud, 
intet haardt, intet stærkt, — men Filt oven- 
paa Filt i det uendelige! 

Han reves selv i den Grad med, at han 
forlod Papiret og sagde meget, han ikke 
havde vovet at skrive; og efter et sidste 
tordnende Udfald sluttede han med en kort 
brændende Bøn om Kraft for sig og alle til 
at trodse Menneskeløgnen og leve' fuldtud i 
Sandhed. 

Derpaa tog han med fuldstændigt for- 

andret Stemme fat paa Kirkebønnen, og Rachel 
lagde Mærke til, at han udelod Krigsmagten 
tillands og vands. 

I den rolige, stille Tone, hvori han holdt 
Kirkebønnen, aandede den hele Forsamling 
ud — som efter et Uveir. Blandt Mandfol- 
kene blev der hvisket lidt: — Skandale — 
komplet Skandale! — mente nogle; han vil 
blive tiltalt for Konsistorialretten — uden 
Tvivl — mente de juridiske. 

Paa Kvindesiden var Stemningen uvis, 
og mange spørgende Øine vandrede over til 
Mandssiden, forat udforske, hvad man skulde 
sige til dette — enten hos en Fader eller 
Ægtemand eller Broder eller overhovedet 
hos den Mandsperson, efter hvis Dom hver 
især paa Kvindesiden var vant til at dømme. 
Men de fleste Øine søgte Provsten. 

Han sad — som han havde siddet under 
hele Prædikenen lidt tilbagelænet med sin 
store Salmebog — en Gave fra hans forrige 
Menighed — mellem Hænderne. Fra de 
øverste Vinduer mod Syd faldt et dæmpet 
Lys over hans. Skikkelse; — Ansigtet havde 
det samme Præg af ophøiet Sjælefred ; intet 
Udtryk af Uro eller Misbilligelse var faret 
hen over det under Talen, og dette gjorde 
en beroligende Virkning paa Menigheden. 
Stemningen, var urolig og febrilsk; men de 

fleste opsatte med at fælde nogen endelig 
Dom. 

Pastor Martens havde forladt Præste- 
stolen strax efter Prækenen; thi han skulde 
forrette Tjenesten ved Alteret. Mens han 
messede, dirrede hans noget tørre Stemme af 
indre Bevægelse. Endeligt var det da bleven 
aabenbaret, hvad der boede i denne Skole- 
bestyrer. Kapellanen kunde ikke lade være 
at glæde sig en liden Smule til den Opreis- 
ning, som Provsten dog nu var nødt til at 
yde ham. Thi det havde været meget imod 
Kapellanens Raad og Vilje, at Johnsen fik 
prædike til Høimesse i Kirken; man burde 
først have prøvet ham ved en Bibellæsning 
eller i det høieste ved en Aftensang. Nu 
var det skeet! — et fuldstændigt Brud med 
Standen — foran den hele Menighed ! — hvad 
mon Provsten vilde gjøre? — det maatte na- 
turligvis indberettes. 

Saasnart han var færdig, forlod han Al- 
teret og skyndte sig ind i Sacristiet, hvor 
han havde seet Provsten gaa ind. 

„Nu! — hvad siger saa Hr. Provsten til 
det?" — raabte han aandeløs, da han havde 
lukket Døren efter sig. 

Provsten Sparre sad i Lænestolen i det 
høie, hvælvede Sacristi og læste i sin store 
Salmebog. Ved Kapellanens Spørgsmaal 

hævede han Hovedet med et Udtryk af mild 
Beklagelse over at blive forstyrret og sagde 
adspredt: „Hvilket? — hvad mener De?" 

„Ih — Prækenen! — naturligvis Præ- 
kenen! — det er jo en komplet Skandale!" 
— raabte Kapellanen ivrigt. 

„Nuvel — " svarede Provsten, „jeg vil jo 
ikke sige, at det i alle Dele var en god 
Prædiken; men naar man tager i Betragt- 
ning — " 

„Men — Hr. Provst!" — afbrød Kapel- 
lanen. 

„Det synes mig — og det er ikke første 
Gang — , at De — kjære Martens! ikke ret 
kan komme overens med vor nye Medarbeider 
Kandidat Johnsen. Og det var dog netop 
hos os, han skulde finde sin Støtte." 

Kapellanen slog sine Øine ned. Hvad 
var det dog for en vidunderlig Magt, dejine 
Mand besad! for et Øieblik siden var han 
selv saa sikker i sin Dom, og ikke før stod 
han foran dette klare Ansigt, før alt for- 
andredes. 

„Det gjør mig ondt at maatte sige Dem 
dette — kjære Martens! — men det sker i 
en god Mening, og vi ere jo alene." 

„Men synes ikke Hr. Provsten, at han 
var voldsom — altfor voldsom?" — spurgte 
Kapellanen. 

>J° ~ ganske vist! — ganske vist!" — 
indrømmede Provsten venligt, „han var vold- 
som som alle Begyndere — kanske den vold- 
somste, jeg har hørt. Men vi vide jo, at saa- 
ledes begyndes der saa ofte i vor Tid — " 
Martens maatte uvilkaarligt tænke paa sin 
første Optræden — „det vilde være Uret at 
fordre Aandens fulde Modenhed hos den 
Unge." 

„Men han sagde, at vi — Geistligheden 

— fremfor andre levede i Løgn, i døde tanke- 
løse Former — " 

„Overdrivelse! — det er stor og farlig 
Overdrivelse — deri har. De fuldkommen Ret 

— kjære Martens! men paa den anden Side 

— hvem af os vil nægte, at en Embedsgjerning 

— den være noksaa skjøn, noksaa dyb — dog 
i Tidens Løb, naar den gjentages ofte, kan 
ligesom miste noget af det personligt gri- 
bende. Se — hvem vilde nu her kaste den 
første Sten? — jo — det vil Ungdommen, 
som endnu ikke har prøvet det møisomme- 
lige Arbeide, der bliver tro indtil Enden; og 
deri ligger Overdrivelse — farlig Overdri- 
velse!" 

„Men — " vedblev Provsten, „lad fremfor 
alt os to være enige om, at se hans Tale i 
det rette Lys; thi manges Dom vil afhænge 
af vor. Dersom vi slipper ham nu, kan han 

være tabt for den gode Sag — og jeg har 
dog saa stort et Haab til den unge Mand! 

— stillet paa sin rette Plads — helst i en 
stor By — for Exempel i Hovedstaden, vil 
han blive en fremragende Geistlig, hvis 
Virksomhed vil blive saare vækkende, det 
tør jeg forudsige." 

Ved disse Ord saa Kapellanen atter op 
paa sin Overordnede, og i dette Øieblik blev 
det ham med ét klart, hvad det var, som 
gjorde dette Aasyn saa uimodstaaeligt. Det 
var Smilet — dette Smil, som vexlede og 
skiftede, men som aldrig helt forsvandt fra 
de ædle Træk; saa varmt, saa blødt som en 
Solstraale faldt det over alle hans Ord, og 
idet Kapellanen bøiede sig selv og sin Mening 
under dette Smil, kjendte han, hvorledes 
Musklerne om hans Mund uvilkaarligt trak 
sig hen mod en Efterligning. — 

Madame Rasmussen maatte beundre den 
Overbærenhed, hvormed Kapellanen omtalte 
Johnsen' s Prædiken; selv var hun i høieste 
Grad forarget. Men da hendes Logerende 
sagde: „Tro mig Madam Rasmussen! han 
vil blive en meget dygtig Hovedstadspræst!" 

— syntes hun næsten, det var at drive Over- 
bærenheden vel vidt. 

Men han var saa snil — Pastor Martens; 
han havde nu boet hos hende i to Aar, og 

aldrig var der vexlet et ondt Ord mellem 
dem. 

Madame Rasmussen var en ung Enke. 
rund og vakker og af et muntert Sind. Hun 
var børnløs og havde ret en Glæde af at 
stelle for Kapellanen, lave hans Yndlings- 
retter og holde alt hans Tøi iorden. 

Madame Rasmussen var den eneste i 
Byen, som vidste, at Pastor Martens gik med 
et lidet Kunstværk af en Paryk. Men det 
var ikke noget at fortælle; det vedkom jo 
ingen andre. 

— Da Fru Garman og Rachel kjørte 
hjem fra Kirken — Madeleine var ogsaa i 
Vognen — talte Fruen misbilligende om John- 
sens Præken. 

Det var ikke passende — langtfra pas- 
sende at optræde paa den Maade for et ungt 
Menneske. Men det var Tidsaanden, som 
Pastor Martens saa sandt havde udviklet 
forrige Søndag — aa! Pastor Martens — det 
var dog en ganske anderledes Mand ! — „ikke 
sandt? Madeleine!" — spurgte Fru Garman, 
da der ikke korn nogen Lyd fra Rachel. 

,Jo — jo da!" — svarede Madeleine 
aandsfraværende. Hun sad og grundede over, 
hvor ialverden Delphin kom fra, da han saa 
pludseligt dukkede op ved Siden af Fanny 
og hende i Trængselen ved Kirkedøren. 

Han havde hilst venligt paa hende; men 
da de naaede Vognen, var baade han og 
Fanny forsvundne uden at sige Farvel. 

Rachel lod Moderen snakke som hun 
pleiede; imidlertid sad hun opfyldt af den 
store Begivenhed og tænkte over, hvorledes 
det nu herefter vilde gaa med Johnsen. Det 
var klart, at den hele By vilde være af samme 
Mening som hendes Moder; men Misfor- 
nøielsen vilde tage en langt skarpere Form 
hos de fleste. Hun saa ham staa opi alt 
dette — rolig og urokkelig; — det var da 
endeligt en modig Mand! 

Ved Bordet* gav Delphin — saavidt han 
turde for Fru Garman — dramatiske - Ex- 
trakter af Prækenen, hvorover Legations- 
sekretæren lo umaadeligt. Rachel bed sin 
Vrede i sig; hun vidste, at en alvorlig Sam- 
tale med Delphin overhovedet var en Umu- 
lighed. 

Men Madeleine kunde ikke lade være at 
le; Delphin var virkeligt saa morsom og til- 
lige saa godmodig. Hun var i det sidste 
næsten vred paa Fanny, fordi hun behandlede 
Delphin kort og skjødesløst. Men Delphin 
syntes slet ikke at tage sig nær deraf, — 
tvertimod han saa blot endnu gladere ud. 
Han var dog en godmodig Fyr. 

Morten Garman var ogsaa en godmodig 

Fyr — mente mange — , at han lod Kandidat 
Delphin saa uforstyrret arrangere sig med 
Fru Fanny. Det var ikke godt at vide, om 
Morten saa noget eller ikke; om han havde 
saa god Tro eller saa ond Samvittighed. — 
— Mandag og Tirsdag gik Rachel i en 
feberagtig Spænding; noget maatte ske — 
syntes hun. Stemningen var mod Johnsen, 
men det maatte sikkert komme stærkere 
frem. Hun vidste, at han vilde søge hende; 
hvad det saa blev til — ; og hun ventede 
ham. — 

vJnsdag i samme Uge skulde Fanny og 
Madeleine i Dameselskab , Rachel havde sva- 
ret nei Tak — kort og godt; men det var 
man vant til. 

„Aa — jeg har saadan forskrækkelig 
Hovedpine," klynkede Fanny, hun kom ind 
til Madeleine, medens denne klædte sig til 
Selskabet. Madeleine var fulgt med til Byen 
Søndag Aften. 

„Stakkels Fanny — " sagde Madeleine 
oprigtigt, „har du nu faaet Hovedpine igjen!" 

„Ja — det kom somom det var kastet 
paa mig, just som jeg skulde til at bytte 
Kjole — aa — hvor ondt det gjør." 

>J e ? synes, du har saa ofte Hovedpine i 
det sidste — Fanny! — du skulde tale til 
Doktoren om det." 

„Det nytter ikke," svarede Fru Fanny 
og trykkede sin Pande mod det lille Haand- 
speil, forat kjøle sig; „der er bare et, som 

hjælper mig, og det er frisk Luft; — og saa 
Stilhed — huh! her er saadan Larm fra Ga- 
den. Og saa tænke sig, at jeg skal sidde 
en hel Aften i en varm Stue! — aa jeg hol- 
der det aldrig ud! u 

„Du skal slet ikke gaa i Selskab saa 
daarlig som du er," sagde Madeleine afgjø- 
rende, „jeg skal gjøre en smuk Undskyldning 
for dig." 

„Ak — om jeg turde blive hjemme — 
eller — endnu bedre, om jeg var paa Sands- 
gaard — der er saa stille," sukkede Fanny. 

„Ja — det skal du netop gjøre — " raabte 
Madeleine, „du tager Vognen, naar den har 
kjørt mig, og reiser derud. Det klarner op 
— tror jeg — , det bliver vist en stille deilig 
Maaneskinsaften. " 

„Ja — det kan nu være det samme for 
mig," sagde Fanny med et mat Smil, „men 
synes du, det gaar an, at jeg — " 

„Det skal du ikke være bekymret for; 
jeg skal undskylde dig med saa smukke og 
forbindtlige Ord, at du ret skal have Ære af 
al den Umage, du har med at opdrage mig. 
Se nu — saaledes vil jeg komme — " og 
Madeleine, som endnu ikke havde faaet Kjo- 
len paa, neiede og smilede og holdt en fly- 
dende Tale om den kjære Fru Fannys slemme 
Hovedpine. 

Fanny lo, indtil det pludseligt gjorde saa 
ondt i Hovedet, at hun maatte skrige lidt. 
Imidlertid lod hun sig overtale, og Madeleine 
kjørte alene til Selskabet. 

Madeleine begyndte at finde sig tilrette 
i den nye Tilværelse. Fanny var saa god 
og elskværdig mod hende, at den unge Pige 
tilslut vandt Bugt med sin Skyhed og for- 
talte Veninden hele Historien om Vente-Per 
og alt det andet derudefra. Og Fanny lo 
slet ikke; tvertimod sagde hun, at hun mis- 
undte Madeleine denne lille romantiske Kjær- 
lighedshistorie ; det var en skjøn Erindring 
for hele Livet. 

Men da saa Madeleine frygtsomt sagde, 
at for hende var det mere end en Erindring, 
at hun betragtede sig som bunden, da stødte 
hun paa en Modstand saa afgjort, at hun 
blev helt forvirret. Saadanne Urimeligheder 
— sagde Fru Fanny — finder altid unge Pi- 
ger paa i en vis Alder. Selv havde hun væ- 
ret forelsket indtil Vanvid i en Skorstens- 
feier — en virkelig Skorstensfeier! — saa 
kunde Madeleine selv begribe 1 

Og alt som hun mere levede sig ind i 
Bylivet, fik hun alle de gamle Tanker puttet 
hen i en Krog; — der laa de og saa paa 
hende med store Øine, hvergang hun var 
alene. Men hun gik forbi dem: det maatte 

Garman & Worse. 13 

dog være en Urimelighed. Madeleine havde 
aldrig Lyst til at følge med Faderen hjem 
til Bratvold for et Par Dage; det var somom 
hun gruede for at se Havet igjen. — 

— Ogsaa denne Dag havde Rachel ven- 
tet forgjæves. Hun begyndte at blive urolig; 
hvorfor kom han ikke ud til hende? — han 
maatte dog vide, hvormeget hun ønskede at 
tale med ham — takke ham, hun som havde 
saa stor Andel i hans Optræden. Han kunde 
dog umuligt tro, at ogsaa hun syntes, han 
var gaaet for vidt. Kom han ikke imorgen, 
vilde hun skrive til ham. 

Aftensbordet var stille den Aften. Kon- 
sulen var ordknap som han pleiede, naar han 
var alene med Damerne. Fanny, der var 
kommen, for at pleie sin Hovedpine, var taus 
og lidende. Klokken ti var hele Huset stille 
og uddødt, alene Rachel sad i sit Værelse 
og stirrede hen for sig. Hun kunde ikke 
læse, flere Gange tog hun en Pen, forat 
skrive, hun vidste ikke selv hvad. Men det 
blev ikke til noget; saa slukkede hun Lyset 
og satte sig til at stirre udover Fjorden, som 
laa blank i Maaneskin. 

Dersom han nu kom — forladt af alle 
andre, og bad om mere end hendes Ven- 
skab? — hun var forberedt paa det og havde 
taget sin Bestemmelse. Han var en Mand 

— en modig Mand, og hun vilde følge ham. 
Hun havde glædet sig til at møde en saa- 
dan Mand; — men hvorfor var hun ikke 
glad? 

Rachel sad saalænge ved Vinduet, til 
hun hørte Vognen, der bragte Madeleine 
hjem fra Selskabet; da klædte hun sig hur- 
tigt af og gik iseng. 

— Da Madeleine kjørte hjem, blev Vog- 
nen stanset udenfor Klubben, og en Gut talte 
nogle Ord med Kusken. 

Det var gamle Per Karl, som kjørte 
iaften. For mange Aar siden var han kom- 
men op fra Danmark med et Par Heste til 
Unge-Konsulen. Baade han og Hestene vare 
forlængst ude af Tjeneste; men naarsomhelst 
Per Karl kunde passe sit Snit, fik han de 
gamle sorte for Vognen og sig selv op paa 
Bukken. Saaledes ogsaa iaften, da det bare 
var den gode Frøken Madeleine, som skulde 
hentes. Hun var saamænd lige glad, om det 
ikke gik i saadant „forskrækkeligt Jav" — 
mente den gamle Jyde. 

Men nu vendte Per Karl sig om og sagde 
til Madeleine: 

„Ih — Jøsses bevares — lille Frøken! 
nu vil her ligge et Hus! Grossereren vil 
kjøre ud med os, og naar han ser, vi har „de 
gamle", saa — M 

13* 

Efter et Øieblik kom Morten og tog Plads 
ved Sidenr af Madeleine under mange Und- 
skyldninger. Han vilde ud og se til Fanny 
— sagde han — ; hun havde seet saa daarlig 
ud. Og desuden — hvilken henrivende Kjøre- 
tur i Maaneskin! 

— Han satte sig mageligt tilrette og tog 
et langt Drag af sin Cigar; men med ét for 
han iveiret: „Stop! hvad var det!" 

Den ene af Hestene havde snublet lidt, 
saa det gav et Ryk i Vognen. 

„Det er jo de gamle — og Per Karl! u 
raabte Morten og reiste sig halvt op. „Hvad 
Fanden skal det betyde?" 

„Aa — " brummede Per Karl, han var 
forberedt paa en Batalje — „de gamle er s'gu 
inte at kimse ad. Men havde vi ellers 
vidst, at Hr. Grossereren vilde tage med, 
saa — M 

„Snak! — de gamle skal ikke bruges 
mere — det ved De godt — Per Karl! Jeg 
skal tale med Far; de skal skydes imorgen 
den Dag." 

Morten interesserede sig meget for Heste, 
og desuden var han i den Stemning af Iver 
og Vigtighed, som man ofte bringer med fra 
en Attensmad i Klubben. . 

Madeleine prøvede at formilde sin Fætter ! 
men det gjorde ham bare værre. 

„Se — hvorledes hun gaar og stiger paa 
Foden — hun den venstre — " 

„Den nærmer? — mener Hr. Grosse- 
reren?" 

„Aa Fanden ivold med Deres nærmer 
og fjærmer! — hun tilvenstre der — Hop- 
pen — hun har Staalsvamp saa stor som en 
Sofapude paa begge Forbenene, det saa jeg 
ivaar." 

„Inte paa dem begge — u svarede Per 
Karl trodsigt. 

„Jo — hun har; — men det skal vi nok 
faaGreie paa; jeg vil en Gang for alle have 
en Ende paa dette! — " sagde Morten med 
Kraft; han var netop i Stemning til at tage 
Tingene grundigt. 

Da de kom frem, havde han neppe Tid 
til at hjælpe Madeleine ud af Vognen af 
bare Iver for at faa denne Staalsvamp kon- 
stateret, og hun hørte dem snakke og rum- 
stere borte i Stalden, mens hun steg op af 
Trapperne. 

Madeleines Værelse vendte mod Vest, 
og da hun kom op, stod hendes Vindu aabent. 
Hun vilde lukke det; men Haven laa saa 
fredelig nedenfor hende i det klare Maane- 
skin, at hun lagde sig paa Knæ paa Stolen 
og saa ud. 

Maanen var endnu ikke kommen saa 

langt, at den skinnede paa hendes Vindu; 
fra Hjørnet af Huset faldt der en skraa Skygge 
henover Hækkene og lod en Trekant ind- 
under Husvæggen være i Mørke. 

Da Madeleine lænede sig udover, saa 
hun, at ogsaa Jomfru Cordsens Vindu stod 
aabent. Først vilde hun raabe ind til den 
gamle Dame, med hvem hun stod paa en 
venskabelig Fod; men hun, betænkte sig; hun 
vilde heller nyde Ensomheden og den deilige 
Høstaften. 

I denne Del af Haven var der mest store 
Trær og overgroede Gange. Den lille Dam, 
hvor der i gamle Dage havde været Karud- 
ser — ja de var der vist endnu, men Ingen 
agtede paa dem — var kantet med høit Siv, 
og paa den anden Side var den gamle Have- 
pavillon — næsten skjult i Buskene, som 
aldrig bleve klippede. 

Hovedinteressen ved Haven havde efter- 
haanden samlet sig om Midtpartiet foran 
Husets Fa9ade, derfor blev denne Del om- 
, trent* overladt til sig selv. 

Langs med Havemuren stod en Række 
Aspetrær, hvis" Blade alt begyndte at gulne 
og strø sig udover Gangene ; men næsten alle 
de andre Trær holdt sig endnu, skjønt man 
var i September. Rognbærrene tog til at 
rødme og i det klare Maaneskin glinsede de 

store Bærklaser indimellem Løvet, hvor et 
enkelt Blad var blevet gult med høirøde 
Kanter. Bøgetræerne, der vare plantede i 
Unge-Konsulens Farfars Tid, bredte sine 
Grene vidt udover. Det blanke mørkegrønne 
Løv hang i rige Buer helt ned mod Jorden, 
og paa de tynde Grene sad Bøgenødderne 
en paa hver Side langs opefter med de lodne 
gulgrønne Tuster. 

Saa stilt og hemmelighedsfuldt var der i 
Haven. Maaneskinnet rislede ligesom lydløst 
indimellem Bladene, listede sig nedad Stam- 
merne og flød udover Græsset, — stansede 
foran de lange, sorte Skygger. 

I Aspetræerne sad nogle Gulspurve, Bog- 
finker, et Par Troster og andre Høstfugle. 
De fleste sad stille og puslede med Fjærene; 
kun nogle Aarsunger hoppede endnu omkring 
fra Gren til Gren. De gamle Fugle saa paa 
dem og tænkte formodentligt paa, hvor dei- 
ligt det er at være ung og uskyldig. 

Den hele Natur var saa færdig. Al den 
vilde Travlhed fra Vaaren var glemt ; Fuglene 
vare mætte og rolige ; Hanner og Hunner sad 
fredeligt Side om Side; der var hverken Til- 
bud eller Efterspørgsel. Kjærligheden med alle 
dens Galskaber var bragt til Ro — for iaar. 

Kun de underlige Libeller med de fire 
store Vinger og Kroppen saa tynd som en 

Griffel, drev endnu deres Elskovsspil over 
Dammen. Der havde regnet og blæst saa- 
meget i August, at de tog tiltakke med det 
klare Maaneskin i den lune Høstaften. 

Hannerne sad hist og her i Sivet, spei- 
dende til alle Sider med de fremstaaende 
Øine. Naar to kom hinanden for nær, styr- 
tede de mod hverandre; de klare Vinger 
som fine — fine Plader af Kraagesølv slog 
mod hinanden med en Hvislen, og det raslede 
saa smaat, naar de skjællede Kroppe stødte 
sammen i Kampen. Saa blev der igjen stille 
i Sivet, indtil der nærmede sig en Hunlibelle. 

Den kom surrende langsomt og ubestemt 
etstedsfra i Haven, nærmede sig Dammen, 
kastede tilsiden, vendte om og kom igjen. 
Det lille Hjerte bankede vist, saa mangt kan 
hænde den ubeskyttede Skjønhed i Maaneskin ; 
tilslut tog den Mod til sig, lukkede Øinene 
og gled frem over Sivet. 

Strax skjød fem sex Hanner iveiret, styr- 
tede mod hinanden som Riddere i Panser 
og Plade, kjæmpede, forvirredes, for hid og 
did med en Støi som af en bitteliden Vaa- 
benlarm. 

Men han — den ene, den lykkelige — 
han gav Kampen en god Dag og skjød forbi 
de andre lige op til den Skjønne. Deres 
Vinger svirrede et Øieblik mod hinanden i 

den lille Skinfægtning, som nu engang hører 
til. Men saa gled de, gjensidigt bærende 
hinanden paa de lette Vinger, vidunderligt 
omslyngede gjennem det tindrende Maanelys 
— den lystigste wedding-trip — høit over de 
fortumlede Riddersmænd, for at søge et en- 
somt Sted langt inde i Sivet. — 

Der lød nogle skarpe Pigestemmer over 
fra west end\ Melodien var uendelig følelses- 
fuld og Madeleine kunde følge hvert Ord i 
den stille Aften: 

„Nu maa jeg Afsked tage 
Fra dig min lille Ven; 
Lad ingen dig bedrage, 
Jeg kommer snart igjen." 

Hun blev saa underligt beklemt. Netop 
som i Kirken isøndags saaledes dukkede 
pludseligt Delphins Billede op i hendes Tan- 
ker; hun vidste ikke, hvor han kom fra. 
Mange forvirrede Drømmerier begyndte at 
knytte fine Traade i hendes Sind, medens 
Maanen spandt sit hemmelighedsfulde Net af 
Straaler over den stille Nat. 

Da blev hendes Opmærksomhed vakt 
ved en Lyd fra Haven. Hun troede bestemt 
at have hørt Døren til Havepavillonen knirke 
paa de rustne Hængsler. Idetsamme hørte 
hun ogsaa Mortens tunge Trin nede i Trap- 
pen; han var vel færdig med Staalsvampen. 

Det var Tid til at lægge sig; alligevel blev 
hun staaende og saa henimod Pavillonen. 

Og nu opdagede hun to Skikkelser, der 
langsomt gik nedad en Gang, som førte mod 
en liden Port i Havemuren. Der var høie, 
overgroede Hækker langs den Vei, hvor de 
gik; hun saa bare Hovederne af og til. I 
den Tanke, at det var en af Pigerne i Huset, 
som havde en Kjæreste, vilde hun lukke Vin- 
duet ; det var jo ikke noget, som vedkom hende. 

Da naaede Parret just et Sted, hvor to 
Veie krydsede hinanden, og tversover kastede 
Maanen en bred Lysstribe. Madeleine var 
dog nysgjerrig efter at se, hvem det kunde 
være og blev staaende med Haanden paa 
Stormkrogen. 

De Elskende stansede ogsaa, somom de 
følte, at det var et farligt Sted at passere. 
Endelig tog de Mod til sig og gled hurtigt 
forbi. 

Men ikke hurtigt nok; — Madeleine 
havde kjendt dem begge. Hendes Hjerteslag 
stansede, Brystet snøredes sammen og uden 
at give en Lyd fra sig gled hun ned paa 
Gulvet foran Vinduet. 

Da hørte hun paa Gangen udenfor sin 
Dør Morten gaa brummende tilbage fra det 
Værelse, hvor han og Fanny pleiede at ligge ; 
han havde ikke fundet sin Kone. 

Med ét blev hendes Hoved klart; om et 
Øieblik kunde han være nede af Trappen 
— ude i Haven — og saa! De maatte red- 
des — hvorfor? — det vidste hun ikke, hel- 
ler ikke hvorledes; men reddes maatte de. 
Et Øieblik tænkte hun paa at lukke Vinduet 
med et Smæld; men hun vovede ikke at 
reise sig.' I sin Nød saa hun Vandkaraflen 
paa Bordet, hun greb den og satte den 
uden at løfte Hovedet i Vinduskarmen ; hun 
stødte til med Haanden og et Secund efter 
hørte hun Glasset knuses og det store 
Klask af Vandet, som skyllede ud over de 
flade Stenheller inderst ved Husvæggen. 
Hun laa stille sammenkrøben indunder Vin- 
duet. 

Lette hurtige Trin og en Damekjole 
raslede hen over Gruset; der var saa stille 
og hendes Nerver vare saa anspændte, at 
Madeleine hørte Glasdørene i Havestuen 
±>live aabnede og lukkede igjen. De kom 
opad Trappen, og idet de gik forbi hendes 
Dør, hørte hun Morten sige: „Vente? du 
kunde jo ikke vide, at jeg vilde komme herud 
iaften," — og Fanny svarede: „Aa — sligt 
har man paa Følelsen!" 

Madeleine for sammen; det var netop 
Fannys Stemme, naar hun var mest elskvær- 
dig og bedaarende. 

En Stund efter reiste hun sig og trak 
Vinduet til. I den inderste Krog af Værel- 
set klædte hun sig hurtigt af og krøb i Seng. 
Taarerne trillede hele Tiden ; men hun vidste 
knapt af det ; hun var som lamslaaet og gled 
snart over i en tung, tung Søvn. 

— Men en hel Time, efterat Madeleine 
var sovnet, aabnedes hendes Kammerdør 
stille og et langt Spøgelse gled ind i Væ- 
relset. Spøgelset satte en Vandkaraffel paa 
Bordet. 

Maanen var nu kommen saa langt, at 
den skinnede skraat indad Vinduet og hen 
paa Sengen, hvor Madeleine sov. Den hvide 
fekikkelse trak Gardinerne godt for, og idet- 
samme gled en Straale af Maanen henover 
den6 Ansigt. Det var tæt furet af utallige 
Smaarynker, en Natkappe med stivet Strim- 
mel var knyttet stramt om Hagen. 

Lydløst som det var kommet gled Spø- 
gelset ud igjen, og Døren lukkedes. — 

Uen næste Dag øsregnede det. Morten 
og Fanny kjørte til Byen strax efter Frokost. 
Madeleine laa tilsengs og. havde Feber. 

Rachel var inde og saa til hende; men 
hun fandt Madeleine saa besynderlig, at hun 
vilde lade Doktoren hente. Jomfru Cordsen 
mente dog, at det var bedst at lade den Syge 
have fuldkommen Ro, saa vilde det nok rette 
paa sig — med Tiden. 

Rachel vilde alligevel have sendt Bud 
efter Doktoren, hvis hun ikke havde glemt 
det, da hun kom ned i Stuen. Hun var saa 
optaget af sine egne Tanker: vilde han ikke 
komme idag heller? 

En Vogn rullede ind paa Gaarden. Fru 
Garman, som just havde endt en liden Pri- 
vatfrokost i sit eget Værelse, lod Avisen 
synke og sagde: 

„Herregud! — kommer her nu Visitter 
— i dette Veit!" 

Rachel følte, at hun blev rød ; hun havde 
kjendt hans Stemme i Gangen. For ikke at 
forraade sin Bevægelse, satte hun sig ved 
Pianoet og bladede i Noderne. 

Døren gik op, og ind traadte — først 
Provsten Sparre og saa Kandidat Johnsen. 

Rachel vendte sig paa Stolen og greb 
saa haardt fat i Pianoet, at hun anslog et 
Par Toner i Bassen. Hendes Øine hvilede 
ufravendt paa Johnsen, somom hun hvert 
Øieblik ventede, at han skulde tale, forklare 
hvad det skulde betyde — dette, at han kom 
i Følge med Provsten. 

Provsten Sparre hilste med stor Ven- 
lighed paa Damerne og bebreidede mildt 
Rachel, at hun aldrig var at se i Præste- 
gaarden; han havde saa mange Hilsener til 
hende fra „Smaapigerne". 

F,ru Garman var strax bleven forsonet 
med Visitten, da hun saa, hvem det var; at 
underholde sig med geistlige Mænd var hende 
altid kjært. 

Samtalen dreiede sig først om det usta- 
dige Veir, og Rachels Øine veg ikke fra 
Skolebestyreren. Han saa ikke til hendes 
Kant; hans Ansigt var blegt og Munden fast 
sammenpresset. 

„Vi vilde gjerne — min unge Ven og jeg — u 
begyndte endelig Provsten, „aflægge dette 

Besøg i Deres Hus — Frue! — sammen; 
mangt og meget kan forklares , megen Mis- 
forstaaelse undgaaes, naar man faar tale — 
saadan tales nærmere ved." 

Provsten stansede og saa paa Skolebe- 
styreren; denne gjorde øiensynligt en An- 
strængelse for at tale, men opgav det. „Det 
vilde være beklageligt," fortsatte da Provsten, 
„om man af mindre vel betænkte Ord skulde 
faa det Indtryk i Menigheden, at der her- 
skede Uenighed — eller vel endog Splittelse 
blandt de Mænd, der have at samarbeide i 
Kirkens Tjeneste." 

Rachel havde reist sig og stillede sig 
midt foran Skolebestyreren: „Er dette Deres 
Mening?" 

„Nei — men Rachel!" udbrød Fru Gar- 
tnan; det gik dog over alle Grænser med 
Rachels Besynderligheder. 

„Er dette Deres Mening? 44 gjentog den 
unge Dame strængt som en Forhørsdommer. 

Han hævede raskt Hovedet og saa paa 
hende: „Lad mig forklare Dem — Frøken ! — " 
men han kunde ikke holde Stand mod de 
kolde, blaa Øine; hans Blik gled tilside, og 
han stansede i sin Tale. Da vendte Frøken 
Rachel sig om uden at sige et Ord og gik 
ud af Stuen. 

„Jeg maa isandhed — " sagde Fru Gar- 

man, „bede mine Herrer undskylde min Dat- 
ter. Rachel er undertiden saa besynderlig 

— jeg forstaar ikke — u 

„Ungdommen — kjære Fru Garman!" 
sagde Provsten mildt, „er idetheletaget lidt 
besynderlig nutildags; men vi' maa betænke — M 
og han glattede udover med sin varsomme, 
bløde Haand, saaat Fru Garman — da de 
havde taget Afsked — næsten kjendte sig 
tilmode som efter en Opbyggelse. 

— Men at Provsten i tre — fire Dage 
havde fremkaldt dette Omslag hps Kandidat 
Johnsen, var for Martens en ny Kilde til 
Beundring, ligesom ogsaa den hele By følte 
en stor Beroligelse ved at se de to kjøre paa 
Visitter sammen. 

Hele hin mindeværdige Søndag havde 
Johnsen spadseret op og ned i sine Værelser. 
Han gjentog Talen stykkevis for sig selv. 
Enkelte Ting havde han ikke faaet sagt, et 
og andet kunde have været endnu skarpere; 

— men alt i alt var han tilfreds. Ikke til- 
freds i den Forstand, at han syntes, han 
havde udrettet noget stort; men tilfreds som 
den, der endeligt faar Luft. Vind i Seilene 

— selv om det er Storm, er dog bedre end 
Dødveir. 

Det maatte have rystet ordentlig op i 
alle de dorske Sjæle; hvormange Mennesker 

rundtomkring ham sad ikke nu og kjæmpede 
med de stærke Tanker, han havde kastet ud 
blandt dem. Undertiden saa han ud paa 
Gaden, og det undrede ham næsten, at Byen 
var saa rolig og søndagsstille. 

Om Eftermiddagen ventede han Provsten; 
han var vis paa, at han maatte komme. Og 
Skolebestyreren havde hele den Tale færdig, 
hvormed han vilde modtage sin Overordnede. 
Han vilde ikke bøie sig; — langt heller op- 
give sin Stilling — og saa? — saa vidste 
han en, der havde lovet ham sit Venskab, 
om alle andre vendte ham Ryggen. Og alt- 
som Dagen gik og der blev Skumring i 
Stuerne og ingen Provst viste sig, kom hun 
mere og mere i Forgrunden; han tænkte sig 
hende ved sin Side — de to i Kamp med 
hele Verden! og fuld af Haab og Mod gik 
han tilsengs. 

Da han vaagnede den næste Morgen, 
piskede Søndenvind og Regn paa Ruderne. 
Tomme Kjærrer kjørte i Trav ned ad Gaden 
foran hans Vinduer ; hele Mandagstravlheden 
var igang i den sølede, halvlyse Høstmorgen. 
Han skulde være i Almuskolen før otte og 
indlede Ugens Gjerning med Bøn og Sang. 
Dette havde han slet ikke tænkt paa igaar. 

Han kom til at mindes, hvor Børnene 
lugtede ondt, naar de kom vaade i Skolen, 

Garman & Worse. H 

den uskjønne Sang og al den trevne Aand- 
løshed, hvormed Skoleugen atter begyndte at 
slide sig henimod Lørdag og Søndag, og 
hele dette smaalige Hverdagsarbeide forekom 
ham idag saa trøstesløst. Var det noget for 
ham? 

Mens han sad ved Frokosten og just 
tænkte paa, at sende Pigen hen til Skolen 
med en Sygmeldelse, blev der banket paa 
Døren og Provsten Sparre traadte ind. Strax 
begyndte Kandidat Johnsen i sin Hukom- 
melse at lede efter den Tale, han igaar havde 
sat sammen til Provsten. Men han kunde 
ligesaa godt have forsøgt at synge Lohen- 
grin udenad som , overhovedet at gjenfinde 
nogetsomhelst fra igaar — i denne, raakolde 
Morgenstund foran dette bekymrede Smil. 

Provsten gik uden Omsvøb lige løs paa 
Sagen ; men fra en helt anden Kant end 
Johnsen havde ventet. Han syntes nemlig 
uden videre at forudsætte, at Johnsen var 
forelsket i — kanske endogsaa forlovet med 
Frøken Rachel Garman, og at han igaar i 
sin Prædiken havde talt lige ud af hendes — 
ganske vist originale, men vist ogsaa lidt for- 
skruede Anskuelser. Frøken Garman var 
uden Tvivl en begavet Dame, men — 

Alt, hvad Johnsen forsøgte, for at faa 
Provsten ud af denne Tankegang og gjøre 



21 I 

ham begribeligt, at han tog feil i sin Forud- 
sætning, at der aldeles ikke var noget mellem 
ham og Frøken Rachel, som kunde ligne et 
Forhold — det var altsammen spildt Umage. 

Provsten hørte venligt og taalmodigt paa 
ham og tog fat, hvor han slap. Tilslut 
sagde han roligt og ligefrem: „Elsker De da 
ikke denne Kvinde?" 

Johnsen vilde strax svare nei; men han 
fik ikke Ordet frem, stammede og sagde: 
„Jeg ved ikke". 

Fra dette Øieblik havde Provsten afgjort 
Overtaget. Skolebestyreren prøvede at af- 
bryde Samtalen ved at se paa Uhret, da det 
led henimod' otte. 

„De tænker som samvittighedsfuld Mand 
paa Deres Skole — ikke sandt?" — sagde 
Provsten, „men De behøver ikke at være 
ængstelig; jeg gik indom og meldte, at De 
var forhindret fra at komme. Lærer Palle- 
sen vil forrette Morgenandagten." 

Johnsen satte sig igjen — meget mod- 
falden ; han følte sig somom han i al Lempe, 
lighed var afsat og indespærret. 

Og Provstens vellydende Stemme gled 
videre. Han berørte ikke direkte noget Punkt 
i Prækenen; derimod skildrede han, hvor- 
ledes den jordiske Kjærlighed — Forbilledet 
paa en høiere Kjærlighed — ofte fører os 

14* 

Mennesker paa Vildspor. Han vidste det af 
egen Erfaring — han vilde ikke gjøre sig 
bedre end han var; men det gjaldt — især 
for Ungdommen at være paa sin Post. John- 
sen kunde selv se, hvor langt han igaar 
havde ladet sig føre. 

„Thi er der noget — u fortsatte Provsten, 
„hvorved De udmærker Dem — kjære unge 
Ven! — og hvorfor jeg just har havt og 
endnu har saa stort et Haab til Dem, saa er 
det den Retsindighed, den Trang til Sand- 
hed og Oprigtighed, der danner Understrøm- 
men i Deres Væsen. Men — kjære Ven! — 
hvorledes staar det til med Oprigtigheden, 
naar en Mand træder frem og raaber: se — 
jeg elsker Sandheden over alle Ting! mit 
Hjerte er fuldt af Kjærlighed til den høie, 
rene Sandhed! — og saa viser det sig, at 
den Kjærlighed, hvoraf hans Hjerte var fyldt 
— det var den jordiske Elskov til den Kvinde, 
som havde indgivet ham disse Tanker. Eller 
kan De nægte, at det var saaledes, det hang 
sammen igaar?" 

Ganske kunde Johnsen ikke nægte dette, 
og Provsten tog den halve Indrømmelse og 
udviklede den uden at blive træt. Da han 
endelig gik — udpaa Formiddagen, sagde 
han: 

„Jeg ser indom til Dem i Eftermiddag. 

\ 

s 

\ 

De har naturligvis saa meget at tænke paa, 
at De ikke gaar ud idag — det vilde kanske 
ogsaa se mindre godt ud." 

Ogsaa i de følgende Dage holdt Johnsen 
sig inde og Provsten kom til ham Morgen 
og Aften; indtil pludseligt Omslaget ind- 
traadte. Det blev ham med en Gang klart, 
at han havde været nær ved at komme paa 
Afveie. Alle hans Betænkeligheder fra den 
første Tid paa Sandsgaard vaagnede op; han 
havde nær glemt og sveget sit Kald blandt 
Almuen, hvoraf han var kommen. Men nu 
havde han faaet Øinene op, og selve den 
Kjærlighed, hvis Styrke han nu først følte, 
vilde han bringe som et Sonoffer, fordi han 
saa nær var bleven sit Kald og sig selv utro. 
Han sprang op og greb Provstens Haand : 
„Tak — Tak! De har reddet mig." 
Hans Øine lyste, det stærke, brede Bryst 
udvidede sig; i dette Øieblik kunde Provsten 
have sendt ham i den visse Død, og han var 
gaaet. 

— Da de nu kjørte tilbage fra Sands- 
gaard, iagttog Provsten nøie sin unge Ven. 
Visitten hos Garmans var ikke løbet saa hel- 
digt af som hos flere andre Familier i Byen, 
hvor de alt havde været, og hvor Skolebe- 
styreren ved sit rolige, værdige Væsen havde 
gjort et godt Indtryk. Det var kanske ikke 

værdt at drive det videre, tænkte Provsten 
Sparre, Sagen var kommen i en god Gjænge. 
Derfor blev der ikke gjort flere Visitter; 
hvorimod de kjørte hjem til Provstens, forat 
drikke en Kop Chocolade. Frøken Barbara 
skjænkede. — 

— Jomfru Cordsen havde faaet to Pa- 
tienter at passe ovenpaa; thi ogsaa Rachel 
holdt sig nogle Dage paa sit Værelse. Den 
gamle Dame gik fra den ene unge Pige til 
den anden. Det var ikke godt at vide, hvor- 
meget hun forstod af det hele. Munden med 
alle de smaa Rynker omkring var saa vel 
tillukket, den skulde ikke forsnakke sig. Lyd- 
løs og utrættelig færdedes Jomfru Cordsen 
overalt i det store Hus ; oppe og nede mødte 
man hendes stivede Kappestrimmel, og der- 
fulgte en liden gammeldags Lavendellugt med 
hendes Klæder. 

Rachel kunde sidde timevis og stirre hen 
for sig uden at foretage sig noget. At og- 
saa dette skulde ende saaledes! — var det 
da umuligt at finde et Menneske med Mod i 
Brystet og Blod i sine Aarer. Selv var hun 
jo afstængt fra al Virksomhed, der kunde til- 
fredsstille hende; fordømt til dette ørkesløse 
Dagdriverliv. Og hendes Sind blev saa bit- 
tert — først mod ham, der havde skuffet 
hende, og siden mod alle Mennesker. 

Madeleines Sind blev derimod ikke bit- 
tert — bare forskræmt — mer og mere for- 
skræmt. Den store Troløshed hos hendes 
Veninde, en Troløshed saa bundløs, at hun 
aldrig havde kunnet tænke sig den; og saa 
han, at det netop maatte være ham, den 
eneste blandt de fremmede Mennesker, hun 
følte sig tiltrukken af — og det netop paa 
Grund af hans Aabenhed! Omigjen og om- 
igjen kom alle disse Tanker og pinte hende; 
det kjendtes somom hun havde mistet Fod- 
fæste for bestandigt. Der var kommen noget 
urent ind i hendes liv, som gjorde hende 
sky og mistænksom blandt disse Mennesker, 
der oversaa eller bedrog hende. 

Morgenen efter hin Nat var hun bleven 
vækket af Fanny, som kom ind halvklædt, 
før det endnu var rigtig lyst. Fanny havde 
nemlig ikke sovet stort, hele Tiden plagende 
sig med Tvivl og Formodninger, hvorfra Ad- 
varselen var kommen. Thi hun var sikker 
paa, at det var en Advarsel. Det maatte 
enten være Jomfru Cordsen eller Madeleine, 
hun havde seet begges Vinduer aåbne. Var 
det Madeleine, saa var Situationen fortvivlet 
— saa fortvivlet, at hun ikke turde tænke 
paa det. Var det Jomfru Cordsen, saa var 
det jo slemt nok, men altid lidt bedre. Efter 
Lyden gjettede hun paa et Glas Vand eller 

sligt, og saasnart det lysnede, stod hun op, 
mens Morten snorksov; hun vilde have Vished. 

Madeleine reiste sig op i Sengen, da 
hun kom ind: „Undskyld Madeleine! jeg kom- 
mer, forat faa et Glas Vand hos dig; der 
var kommen en Edderkop i vor Karaffel." 

Hun trak Gardinerne fra; der stod Ka- 
raffelen ' — og Glasset ogsaa. Den smukke 
Frue udstødte et Lettelsens $uk; men Made- 
leine laa længe og stirrede paa Karaffelen 
uden at kunne begribe det hele. — 



XIV. 

INu var Høstregnet rigtig begyndt. Dag 
ud og Dag ind strømmede Vandet ned, og 
om Natten hørte man det piske paa Ruden 
og dryppe fra Taget, hvergang man vaagnede. 

Først regnede det længe med Sydvest; 
men det var der ikke noget at sige paa, 
Sydvesten er nu en Regnvind. Men da det 
saa i fjorten Dage havde regnet med Nor- 
denvind, saa sagde Folk, som forstod det: 
Ja — begynder det først at regne med Nor- 
denvind, saa faar det aldrig Ende. 

Saa var det stille en Morgen med tunge, 
mørke Skybanker, og Folk, som forstod det, 
sagde hovedrystende: idag blir det værre 
end værst! Men saa regnede det ikke hele 
Formiddagen; Luften blev lysere og tyndere, 
og da den var bleven ganske lysegraa, be- 
gyndte det at smaaregne. 

Og det duschregnede, og det smaareg- 
nede, og det silregnede, og det øsregnede, og 
det styrtregnede, og det plaskregnede; — men 

værst var det, naar det silregnede — jævnt 
og- ubønhørligt fra Morgen til Aften. 

De „nye Maaner" gik ind med Regn 
og gik ud med Regn, og alle Almanakkens 
Mærkedage vare lige vaade. Men Vinden 
for omkring til alle Kanter, samlede Skodde- 
banker ude i Søen og tykke Regnskyer oppe 
i Fjeldene, sobte alt sammen og lod det 
regne og regne og regne over den hele 
Vestkyst. 

Og Stormen tog fat for Alvor, ruskede 
i de gamle Trær i Alléen og peb i Riggen 
paa Skibene, som laa i Vinteroplag. I de 
store Huse paa Sandsgaard havde hver enkelt 
Vind sine Hylekroge, som den gjenfandt med 
Henrykkelse hvert Efteraar. Nordenvinden 
kom brølende op imellem Søhusene; Sønden- 
vinden tog de vaade Blade fra Haven og 
kastede dem i nævevis mod Ruderne ; Østen- 
vinden for ned i Piberne, saa det røg i alle 
Stuerne, og Vestenvinden havde sin Specia- 
litet i at klapre med tyve Tagsten ad Gan- 
gen — den hele udslagne Nat. 

Konsulen gik og kigede paa Barome- 
teret og pikkede paa det, for at se, om Kvik- 
sølvsøilen steg eller faldt. Men — sandt at 
sige — det gjorde ikke stor Forskjel enten 
den steg eller faldt: Luften, Skyerne, Reg- 
net, Stormen — det var i et Røre altsam- 

tnen, og dermed gik det Uge efter Uge ud- 
imod Vinteren. 

Paa Værftet gik det langsomt; thi Gar- 
man & Worse var ikke saa nymodens, at 
de byggede under Tag. Men Mr. Robson 
mente dog, han skulde blive færdig „paa 
Dagen", — skjønt det var „et Fandens Veir". 

Men den, som mest bandte Veiret og 
Vestlandet og alt, hvad dertil hørte, var Ad- 
junkt Aalbom. Naar han gik hjemmefra om 
Morgenen, piskede Vind og Regn ham i An- 
sigtet, -og naar han forlod Skolen, var de saa 
venlige at følge ham helt hjem til Døren 
igjen. Et Stykke ude i Alléen pleiede Vin- 
den at kaste sig ovenfra ned paa hans Pa- 
raply, ruske i den og trykke den ned, indtil 
Hatten kom opimellem Spilerne. Saa gjorde 
den pludseligt den samme Manøvre neden- 
ifra, for opunder Paraplyen og ind mellem 
Adjunktens .lange Ben, fyldte den fodside, 
knappede Regnkappe, saaat han holdt paa 
at gaa tilveirs. — 

October og November gik hen paa denne 
Maade, og Folk, som vare vittige, sagde, at 
de havde glemt, hvorledes Solen saa ud. — 

Jtindeligt — en Dag ude i December 
syntes det onde Veir at have raset ud for 
en Stund. Himlen var ganske klar, og der 
fandtes ikke den mindste Sky, som kunde 
foranledige Spaadomme. 

Om Natten havde der været et Par Gra- 
ders Kulde, og Veiene, som i lang Tid havde 
været næsten umulige for Fodgjængere, blev 
med en Gang haarde og tørre. Paa Vand- 
pytterne laa den første Is saa klar og tynd 
som Rudeglas, og de vaade Marker vare let 
kridtede af Rim. 

Udover mod Sandsgaard vandrede Kapel- 
lanen med, sit nye Smil. Det smukke Veir 
oplivede ham og gav hans Tanker et Sving 
af Haab og Fortrøstning. Thi Kapellanen 
gik paa Frieri. 

Det var nu snart gode to Aar, siden han 
mistede sin første Kone. Han havde holdt 
af hende; men nu var det jo længe siden. 

Det vilde have været altfor paafaldende 
— Menigheden vilde ikke engang have ligt 
det — , om en saa ung Enkemand forblev 
ugift længer end nødvendigt ifølge Reglerne 
for Anstand. Nu vidste Kapellanen ligesaa 
godt som nogen anden, at der er en egen 
Charme ved en ugift Præst — for en Tid. 
Men han var ogsaa fuldstændig enig med 
Provsten Sparre, der for en Tid siden havde 
sagt: „Skal Menigheden ret faa den lune, 
beroligende Følelse af Sjælesørgeren, bør den 
have et stille Husliv for Øie, en venlig Præste- 
kone og helst et talrigt Afkom." 

Forøvrigt var Præsten Martens ogsaa 
forelsket. — Madeleine Garman havde for 
længe siden — ligefra hun kom til Byen — 
erobret hans Hjerte ved sit beskedne, land- 
lige Væsen. Og der blandede sig ingen verds- 
lig Beregning i Kapellanens Kjærlighed. 
Han vidste, at Richard Garman ikke eiede 
eri Skilling, og .han var fordomsfri nok til at 
trodse det almindelige Rygte, at Madeleines 
Fader ikke havde været ordentligt gift med 
hendes Moder. 

I Madeleine haabede han at finde denne 
bly, ydmyge Kvinde, han søgte. Især i den 
sidste Tid, da hun var bleven endmere stille, 
var han kommen hende nærmere, og det 

syntes ham, at hun kom ham imøde paa en 
tækkelig", kvindelig Maade. 

— Paa Sandsgaard traf han Fru Garman 
i Stuen. Han betroede sig til hende. I 
Førstningen var det, somom Fruen ikke syn- 
tes om det; men ved nærmere Eftertanke 
blev hun venligere stemt. Hun beregnede, 
at sent eller tidligt maatte dette komme, og 
da var det dog bedre, at hendes kjære Ka- 
pellan fik en, som hørte til Huset. Derfor 
sagde hun tilslut: 

„Ja — ja! — naar De virkelig tror — 
Hr. Pastor! — at Madeleine kan blive Dem 
en god Hustru for Gud og Mennesker, saa 
vil jeg pet inderligt ønske Dem tillykke 
med Deres Valg. Madeleine er inde i den 
grønne Stue." 

Præsten Martens gik ind i den grønne 
Stue og kom tilbage efter et Kvarters For- 
løb. Men hvad kan lignes med Fru Garmans 
Overraskelse, da hun erfarede, at han med- 
bragte en Kurv. 

„Fortæl — " stønnede hun — „fortæl hvert 
Ord! — aa det arme — vildledte Barn!" 

„Hvert Ord kan jeg ikke gjentage for 
*Dem — Frue!" svarede Martens bleg af 
Sindsbevægelse, „dertil er jeg altfor angre- 
ben og — " 

„ — og overrasket!" fuldendte Fru Gar- 

man, „ja det finder jeg saa rimeligt! hvad 
gaar der dog af Barnet? — hvilken Grund?"' 

„Hun sagde ikke stort," svarede Præsten, 
„det var næsten som hun var ræd mig. Hun 
gik til Døren og begyndte at græde og 
sagde — " 

„Hvad? — hvad sagde hun?" 

„Hun sagde tydeligt og gjentagende 
„nei!" — " svarede Kapellanen modfalden. 
Fru Garman kunde ikke komme sig af sin 
Forbauselse. 

Der var ikke saa megen Oplivelse i det 
klare Solskin, da Pastor Martens gik til Byen 
igjen. Alligevel betvang han baade sit Sind 
og sit Ansigt ; det var en Prøvelse, han skulde 
modtage i Ydmyghed. Kun angrede han, at 
han havde betroet sig til Fru Garman. — 

— Pastor Martens's Frieri fuldstændig- 
gjorde den pinlige Tilstand, hvori Madeleine 
havde levet siden hin Maaneskinsaften ihøst. 
Og alligevel kunde Kapellanen paa en vis 
Maade have Ret, naar han syntes, at Made- 
leine var kommen ham imøde med Venlighed. 
Der laa nemlig i den næsten faderlige Vel- 
vilje, hvormed han behandlede hende, noget, 
som beroligede hendes forskræmte Hjerte; 
hun trængte til at føle fuld Tillid til nogen; 
og den rolige, alvorlige Præstemand syntes 
hende at være saa fjernt fra alt det, hun 

ved hin Opdagelse havde faaet saamegen 
Afsky for. 

Og saa kom ogsaa han og talte om det 
samme — paa en helt anden Maade, det 
forstod hun jo godt; men det var dog det 
samme — bestandigt dette, hvor hun vendte 
sig. Saa tog ogsaa Fru Garman hende 
strængt i Skole for hendes upassende og 
taabelige Afslag til en Mand som Pastor 
Martens; og det ene med det andet gjorde, 
at den unge Pige blev ganske syg, og Dok- 
toren fik sin Møie med en haardnakket Bleg- 
feber. — 

— Georg Delphin havde strax faaet at vide 
af Fanny, at det var gamle Jomfru Cordsen, 
som havde seet dem i Haven og givet dem 
den betimelige Advarsel. 

Dette var ham en større Lettelse end 
Fanny anede. Thi efter den første stolte 
Glæde over den skjønne Erobring havde 
Delphin stærkere og stærkere følt et Nag i 
sit Hjerte, hvergang han tænkte paa Made- 
leine. Bryde med Fanny vilde han ikke — 
ja han turde ligefrem ikke. Men let og be- 
hændig som han var, mente han, at han 
skulde kunne spille et dobbelt Spil med dem 
begge« Tiden fik da afgjøre, om han kunde 
vinde Madeleine, og da fik han afgjøre, om 

hun var værdt den Pris: at bryde Forholdet 
med den straalende Fru Fanny. 

Men allerede et Par Søndage efter hin 
uforsigtige Aften, kom han ud af sin For- 
blindelse. Fanny var ikke paa Sandsgaard 
— lille Christian Fredrik havde faaet Mæs- 
lingerne — og Delphin forsøgte derfor at 
knytte en Samtale med Madeleine i den god- 
modige fortrolige Tone, som var Brug mel- 
lem dem. Men bare et Blik fra hendes for- 
skrækkede Øine var nok for ham; han slog 
sine Øine ned, taug og gik under et Paaskud 
strax efter Bordet. 

Han havde desuden lovet at se indom 
til Fanny om Eftermiddagen, og hun ventede 
ham — i et fortryllende Halvtoilette fra sit 
Barns Sygeværelse. Da han traadte ind, løb 
hun ham imøde med fremstrakte Hænder. 

Delphin tog dem ikke, men sagde al- 
vorligt: „Nu ved jeg, hvem der saa os hin 
Aften; det var ikke Jomfru Cordsen." 

„Det har jeg længe anet — tt svarede 
Fru Fanny smilende; „men jeg har ikke villet 
allarmere dig. Forresten er Madeleine altfor 
dum til at kunne skade os." 

I dette Øieblik var han næsten bange 
for hende. Han kunde ikke blive hos hende, 
skjønt ,hun bad saa indstændigt. 

Fru Fanny stod og saa efter ham og bed 

Garman & Worse. 1 5 

sig i, de smaa røde Læber; Taarerne stod 
hende i Øinene, og hun greb krampagtigt i 
Gardinet, bag hvilket hun skjulte sig. Thi 
den Erobring, hun paa sin Side havde gjort 
— ogsaa i Forfængelighed, havde endt med 
at vende sig mod hende selv. Hun elskede 
ham og forstod hele Sammenhængen. — 

— Juletiden nærmede sig og gled over. 
De reglementerede Festligheder i det Gar- 
manske Hus gik sin Gang, men tungere iaar 
end nogensinde. Der var mange, som havde 
hver sin Sorg, den de bar adskilt — hver for 
sig. Og lille Christian Fredrik — det eneste 
Barn i Familien — laa hjemme og skallede 
efter Mæslingerne. Ikke engang Legations- 
sekretæren kunde finde sin Julestemning; 
Madeleines Udseende voldte ham saa megen 
Bekymring. Efter at han ikke længer kunde 
holde Øie med hende i den store Kikkert, 
var hun kommen rent bort for ham blandt 
de andre derinde i Byen , og naar de en en- 
kelt Gang var alene sammen, kom Made- 
leine altid til at græde; han skjønte det ikke. 

— Morten gruede for Aarsopgjøret sam- 
men med Faderen. Den Del af Forretningen 
i Byen, der kunde regnes som Filial af Gar- 
man & Worse, maatte nøie holdes ud fra 
endel Privatforretninger og Privatgjæld, som 
Grossereren i Aarenes Løb havde lagt sig 

til paa egen Haand. Hans Husholdningsconto, 
som Faderen altid ønskede at se, maatte og- 
saa udarbeides paa en egen Maade. 

Men det allerværste var, at naar de sad 
sammen i Konsulens Kontor paa Aarets 
sidste Dag, kunde Morten aldrig blive kvit 
den Tanke, at hvormeget han end snoede og 
dreiede sig, saa gjennemskuede dog de klare 
blaa Øine alle hans Manøvrer; og dette gjen- 
sidige Komediespil var h^m yderst pinligt. 

Da de vare færdige iaar, satte Konsulen 
Fingeren paa Aarets Indtægt og sagde: „Det 
er altfor lidet!" 

„Det har været daarlige Tider," svarede 
Morten, „jeg er sikker paa, at til næste 
Aar — * 

„Tiderne have ikke været værre — " af- 
brød Unge-Konsulen, „end at Huset med den 
Formue, vi raader over, burde have tjent det 
dobbelte. I min Fars Tid tjente vi mere 
med den halve Kapital." 

„Jaja! det var andre Tider den Gang — 
Far!" 

„Og saa var det andre Folk den Gang," 
sagde Konsulen skarpt, „dengang gik man 
langsomt og sindigt fremad, og forspildte 
ikke sin Kredit ved at være med blandt 
alslags Spekulanter i alskens tvivlsomme 
Foretagender." 

15* 

Morten følte Snerten og svarede: „Aa 
jeg tror ikke, G-arman & Worse har sat no- 
get til af sin Kredit til denne Dag." 

„Huset er ikke længer, hvad det har 
været — u sagde Unge-Konsulen kort og slog 
den tykke Bog sammen. Derpaa rakte han 
Haanden over Bordet: „Tak for det gamle 
Aar — Morten!" 

„Tak skal du have Far! — u svarede 
Morten, og de s^a hinanden et Øieblik i 
Øinene. 

Unge-Konsulen tænkte paa de Tider, da 
han selv stod, hvor Morten nu stod, og 
Gamle -Konsulen sad i Armstolen. Hvor 
ganske anderledes alle Ting vare i gamle 
Dage. 

Dermed var Aarsopgjøret forbi, og glad 
var Morten. — 

— Efter Julen fulgte en Række Sel- 
skaber og Baller inde i Byen. Paa Sands- 
gaard blev der kun givet et stort Bal om 
Aaret, og det var paa Gamle-Konsulens Fød- 
selsdag den 15de Mai. 

Madeleine gik ikke ud denne Vinter, hel- 
ler ikke kom hun mere ind til Fanny. Rachel 
var som altid uberegnelig; snart svarede hun 
sit bekjendte: nei Tak! — snart kunde det 
falde hende ind at pynte sig, tage paa Bal 

og være elskværdig eller skarp — ganske som 
det kunde træffe. 

Den Skuffelse, hun havde oplevet med 
Kandidat Johnsen, gjorde hende endmere 
bitter. Men paa ham selv tænkte hun ikke 
mere. Hun havde strøget ham ud — som 
hun sagde til sig selv — , og da det var gjort, 
hørte hun med stor Ligegyldighed, at Skole- 
bestyreren havde et enormt Tilløb til sine 
Bibelfortolkninger i Bedehuset. 

Men i sit stille Sind følte Rachel man- 
gengang en Tomhed, som hun selv blev 
ængstelig over; hun syntes, at alt var saa 
ligegyldigt; ingenting havde hun Lyst til, og 
i den Stemning var det ialmindelighed hun 
gik paa Bal. 

I Februar var der et stort Bal i Klubben, 
hvor baade Rachel og Fanny vare. Fru 
Fanny var i blaa Silkekjole, blaa Sko, blaa 
Blomster paa Haaret, blaa Vifte og de blaa 
Øine blaaere end alt det andet. 

„Ein Meer von blauen Gedanken 
Ergiesst sich iiber mein Herz — u 

havde Delphin sagt, da hun traadte ind i 
Salen; og paa denne Kompliment levede hun 
den hele Aften. Thi hun kunde ikke længer 
skjule for sig selv, at Delphin holdt paa at 
glide fra hende. Hun gjorde ham aldrig Be- 
breidelser; Fru Fanny havde det paa Følelsen, 

at saasnart der kom Bebreidelser mellem dem, 
var det hele forspildt ; — og hun kunde ikke 
slippe ham. 

Jacob Worse dansede en Fran9aise med 
Rachel. I Pauserne prøvede han flere Gange 
at lede Samtalen hen paa den Fornærmelse, 
hun havde tilføiet ham ved at kalde ham 
feig. Først bøiede hun af: det var et altfor 
alvorligt Emne for en Balsal. Men Worse 
gav sig ikke; det var ikke saa ofte, han 
havde Anledning til at tale med hende, og 
* tilslut lovede Rachel ham halvt i Spøg at 
staa til Ansvar for sine Ord, naar Dansen 
var endt. 

Da de nu sad for sig selv henne i en Krog 
i et af Sideværelserne, medens Ballet støiede 
videre, sagde hun : ' 

„Jeg beder Dem om Forladelse for mine 
Ord dengang. De er ikke feigere end alle 
de andre." 

„Naar vi engang kunde komme tilbunds 
i dette: hvad De egentlig forstaar ved Feig- 
hed — " sagde Jacob Worse. 

„Det ved De meget godt!" 

„Nuvel! — er ikke dette omtrent Deres 
Mening: naar en Mand enten i religiøs eller 
i politisk eller i en anden Henseende er i 
dyb Uoverensstemmelse med det Samfund, 
han lever i, saa kan der — naar han for- 

Aarsag end den, at han er — som De kalder 
det — feig." 

„Det er netop min Mening og den fast- 
holder jeg." 

„Paa den anden Side vil De vist ind- 
rømme," fortsatte Jacob Worse, „at det ikke 
er al Opposition, som er lige værdifuld ; man- 
gengang kan det skade mere — " 

„Aa — jeg kjender dette Feighedens 
Skalkeskjul," afbrød hun ivrigt, „hvad nytter 
det ! — siger man — hvad kan vel jeg alene 
udrette? — og saa lægger man sig til at 
sove — det er netop Feigheden par excel- 
lence /" 

„Da kan jeg dog sige Dem — Frøken 
Rachel! - j - M svarede Jacob Worse, og Blodet 
steg ham til Hovedet, „at der gives mange 
Mænd, der gjennem hele Livet føle det som 
et smerteligt Tryk, at de ikke formaa — lige- 
frem ikke formaa at gjøre sine Anskuelser 
gjældende eller endog blot fremstille dem for 
Verden. Men det er ikke Mod, de mangle 
— disse Mænd — langtfra!" 

„Jeg skulde tro, De talte om Dem selv," 
sagde Rachel næsten ligegyldigt. 

wJ a — J e g" gJØ r — " svarede han hurtigt 
og kort, „jeg har alle Dage været af de 
tunge og langsomme Mennesker; men saa 

har jeg noget, som det Slags Mennesker 
burde være fri for: jeg er hidsig. Ligefra 
Gut har jeg vidst det og holdt det nede efter 
bedste Evne ; men alligevel griber denne Hef- 
tighed mig pludseligt, naar jeg mest behøver 
min Eftertanke; jeg farer op, Ordene be- 
gynde at strømme som en Fos, og jeg hører 
halvt forskrækket paa mig selv. Ja — De 
har selv hørt mig en enkelt Gang — Frø- 
ken; — " tilføiede han og smilte, „og De vil 
vist indrømme, at en Mand som jeg er lidet 
skikket' til at optage Kampen mod For- 
domme; thi dertil udfordres Taalmodighed og 
et koldt Hoved." 

„Det kan gjerne være, at de Egenskaber, 
De der nævner, ere gode at have," svarede 
Rachel, „men alligevel staar det fast, at hver 
Mand, som har en Overbevisning, pligter at 
gjennemføre den; hvormeget han udretter, 
det kommer ikke ham ved, men han skal 
prøve." 

„Jeg skal fortælle Dem hvorledes det gik 
med min første Prøve," sagde Jacob Worse, 
„da jeg kom hjem — det er nu to — tre Aar 
siden — havde jeg hele Udlandets frie Luft 
i mig. Og det første, som faldt mig i Øinene 
herhjemme, var den unaturligt slette Tilstand, 
hvori vore Arbeidere og Haandværkere leve. 
Baade Huse og Madstel, Børneopdragelse, 

Læsning, Dannelse — det hele Stel stod saa 
langt under, hvad jeg mente, det burde være. u 

Rachel afbrød ham: „Det samme har 
jeg ogsaa ofte tænkt paa; men Far siger, det 
er Folkenes egen Skyld, de vil ikke have det 
anderledes." 

„Det er en af Deres fortræffelige Faders 
værste Fordomme. Men jeg begyndte alt- 
saa med at stifte en Forening, — hvilket er 
saare let herhjemme. Det gik godt i Begyn- 
delsen. Da der skulde vælges Formand, sagde 
en: Worse skal være Formand! — og deri 
vare alle enige — det var jo ogsaa noksaa 
rimeligt. Jeg blev da Formand og gjorde 
mig megen Umage med at lære Folkene, 
hvad de kunde forstaa og have Nytte af. 
Men saa begyndte jeg hist og her at høre 
smaa Hentydninger, man forundrede sig — 
hed det — over, at der aldrig var valgt or- 
dentligt paa Formand. Jeg agtede ikke stort 
paa det, men berammede dog nyt Formands- 
valg. Ja — Dagen kom, og saa blev en 
anden valgt." 

„Det var Præsten Martens — ikke sandt ?•' 
spurgte Rachel. 

„Jo — ganske rigtigt! Jeg blev over- 
rasket og lagde ikke Skjul paa det. Pastor 
Martens havde ikke sat sin Fod i Forsam- 
lingen, før hin Aften, han blev valgt — det 

hele var mig ufatteligt. Men saasom det i 
vore Forhold ikke er vanskeligt at faa en 
hvilkensomhelst Ting at vide, naar man bare 
ikke generer sig for at spørge efter, saa fik 
jeg snart fuld Vished for, at den, der havde 
sat det hele i Scene, var Provsten Sparre. 
Saa gik jeg en Dag op til ham." 

„Nei — dette har jeg aldrig hørt — " 
raabte Rachel, „hvad sagde Provsten?" 

„Ingenting ! — han svarede mig i Virke- 
ligheden ingenting; — ikke saa at forstaa, at 
han taug — tvertimod, han talte — talte med 
sin smukke Stemme — venligt — smilende — 
ja næsten anerkjendende. Men ikke et eneste 
Ord kom der fra hans Læber, der gik lige 
paa Sagen. Det var mig umuligt at faa ham 
til at diskutere et enkelt Spørgsmaal, eller 
forklare, hvorfor han overhovedet havde 
trængt mig ud af Arbeiderforeningen og sat 
sin Kapellan istedet. Han benægtede Intet, 
— indrømmede Intet — og tilslut — ja der ser 
De igjen min Ulykke! — tilslut blev jeg saa 
gal af at se ham lænet tilbage i Stolen med 
de hvide Lokker og dette evige Smil, at jeg 
fik et af mine allerværste Anfald og holdt 
ham en rigtig Tordentale." 

„Nu? — og Provsten? blev han heftig?" 
spurgte Rachel. 

Worse lo: „Jeg kunde ligesaagodt have 

prøvet at slaa Gnister af Filt — som at faa 
ham heftig. Nei Provsten var lige blid, og 
da jeg gik, trykkede han min Haand og haa- 
bede snart at se mig igjen. Men senere har 
jeg faaet min Løn for den Visit." 

„Hvorledes det? — " spurgte hun. 

„Jo — ser De — efter den Tid er jeg 
sat i etslags Ban. Det kommer frem paa 
utallige smaa Punkter • — i Forretningen, i 
Selskabslivet — overalt; Mor — Stakkel! — 
hører det i Kramboden af Kunderne*, bestan- 
dig dette Arrigskab under Form af Bekla- 
gelse over Fritænkeren — den Vantro — 
og saa videre, og jeg er vis paa, at de fleste 
anser det som et overordentligt Held, at jeg 
itide blev forhindret fra at fordærve — mindre 
kan det ikke være — fordærve vor hæder- 
lige Arbeiderstand. Da sagde jeg til mig 
selv: naar der er en saa stor Afstand mellem 
mine Meninger og deres, som jeg vilde hjælpe, 
og jeg dertil selv er saadan som jeg er, saa 
er der ikke andet for mig at gjøre end lukke 
mig inde i mit Arbeide og holde mig iro." 

„Iro — ja der er det igjen!" sagde Rachel 
og saa hen for sig, „men nei — nei! De har 
ikke Ret!" 

„Lad mig nu faa Lov til at sige noget 
om Dem — Frøken Garman ! — " sagde Jacob 
Worse og tog Mod til sig, „hverken jeg eller 

nogen anden i Deres Omgivelser formaar at 
gjøre de Fordringer Fyldest, De opstiller. 
Men jeg skal nævne Dem en, som kan det 

— og det er De selv — De Frøken Garman 
har alle de Betingelser, vi andre mangle." 

»Jeg? — en Kvinde! — værre endda: 
en Dame ? — " Rachel saa paa ham i største 
Forbauselse, „og hvorledes? — om jeg maa 
spørge." 

„De skal skrive!" 

Rachel studsede og betragtede ham 
mistroisk. „Det er ikke første Gang, jeg 
hører det. En og anden har sagt mig det 
før; det er nu engang saa, at Forfatterskab 
regnes med blandt en emanciperet Kvindes 
Unoder." 

Jacob Worse blev atter rød i Hovedet: 
„Jeg kan taale, at De kalder mig feig — 
Frøken Garman ! men naar De tror eller lader 
som om De tror, at jeg ikke mener det al- 
vorligere end en hvilkensomhelst — " 

„Nei, nei — bliv siddende! — jeg beder 
Dem," bad Rachel ængsteligt og lagde Haan- 
den paa hans Arm, „det var ikke ondt ment, 
men jeg er saa mistroisk; — Omforladelse I 

— se saa ! lad nu det være glemt ! De mente 
altsaa virkeligt, at jeg burde skrive." 

„Uden Tvivl — " svarede Worse, som 
strax blev god igjen, „De sidder inde med 

mange originale Tanker, De har en Energi, 
som vil overvinde enhver Vanskelighed, og 
Mod mangler De ialfald ikke!" 

Midt i den tossede Ballarm omkring dem 
lød de dobbelt underligt i hendes Øre — 
disse opmuntrende Ord, som med en Gang 
aabnede nye Udsigter. 

„Men — hvad skulde jeg vel skrive? 
hvad ved jeg, som ikke Verden allerede ved 
i Forveien; nei — nei! — De tager feil Hr. 
Worse! — jeg kan ikke — " hun saa ned- 
over sin Pynt og begyndte at finde det hele 
temmeligt dumt af Worse. 

„Det er umuligt at forudsige, hvad De 
vilde skrive," svarede han, „men det er sikkert, 
at der er uendeligt meget, som Verden kun 
kan faa vide af Kvinden, og som den venter 
paa at faa vide. For Dem gjælder det blot 
at ville; De gjennemgaar en Krise i denne 
Tid, der er en Gjæring i Dem — u 

„Jeg synes, De behandler mig mere som 
en chemisk Forbindelse end som et Menneske 
— endsige da — som en Dame — " sagde 
Rachel leende. 

„Lader os takke Guderne, fordi De er saa 
lidet Dame," sagde Jacob Worse oprigtigt. 

Nu begyndte en Dans, som Rachel havde 
lovet bort. Hendes Kavaller kom og førte 
hende bort. 



Jacob Worse saa en Stund efter hende; 
derpaa fik han fat paa sit Overtøi og gik 
hjem. 

Han forstod godt, at naar han vakte 
denne Tanke hos hende, fjernede han end- 
mere enhver Udsigt til det, der udgjorde 
hans Livs Drøm. Men det var hans Over- 
bevisning, at de herlige Anlæg hos Rachel 
vilde gaa aldeles tilgrunde i disse trange Om- 
givelser; og han troede ialfald, at han var 
fuldtud oprigtig mod sig selv, naar han sagde, 
at han ikke vilde stanse hende paa den Vei, 
han følte, hun maatte gaa — selv om han 
derved kunde opnaa den høieste Lykke for 
sig selv. 

Men da han kom hjem i sine tomme 
Værelser, faldt det saa tungt paa ham. Thi 
det følte han, hvis Rachel først kom til fuld 
Bevidsthed om, hvad hun evnede, vilde Hjem- 
met være hende for trangt, og et Ægteskab 
— som han kunde byde det — vilde ikke 
være noget for hende. 

Der var Lys i Bagbygningen; Klokken 
var ikke mere end elleve. Jacob Worse gik 
over til sin Moder, som han fandt i Nattrøie 
ifærd med at ordne sin Smule Haar til Natten. 

Det var ikke at undres over, at den gode 
Fru Worses Øine tindrede af Stolthed, da 
den store, smukke Søn traadte ind i fuldt 

Baltoilette. Men da han kastede sig paa 
Sofaen, gjemte Ansigtet i Hænderne og sagde 
— „Aa — Mor — Mor!" — ganske som i 
Gutteaarene, naar han havde gjort noget rig- 
tig dumt — , da rystede Madam Worse sine 
knyttede Næver mod en eller anden usynlig 
Skikkelse borte i Krogen og mumlede: 

„Er det Maner at sende mig slig en Gut 
hjem paa den Maade?" 

Men hun sagde det ganske stille for sig 
selv; gik hen og trak hans Hoved op paa 
Fanget; og medens hun lod sine Fingre glide 
i hans Haar, sagde hun med sin urokkelige 
Tillid: „Ja — ja! Gutten min! — vær bare 
rolig; alt kommer nok iorden — alligevel!" 

— Rachel vilde ogsaa gjerne taget hjem 
strax. Men Fru Garman havde hørt, at den 
nye Restauratør i Klubben kunde en ny Filet, 
og derfor maatte de vente til efter Aftens- 
bordet. — 

lindelig slæbte Vinteren sig nordover 
som et trægt Udyr med sin lange Hale af 
skiddenhvide Sneflekker langs Gjærderne og 
blaasort Is — smaahullet somom den var 
makstukken — udover Vandene. Og Vaaren 
fulgte lige i Hælene og havde uhyre travelt 
med at male grønt og fiffe altsammen rigtig 
op for en liden Stund, — inden Udyret igjen 
krøb sydover med frisk Sne og flunkende ny, 
blank Staalis. 

Det var den 14de Mai; Onkel Richard 
red paa sin Don Juan indover Byveien fra 
Bratvold. Imorgen var den store Festdag 
paa Sandsgaard: Skibet skulde løbe af Sta- 
belen om Formiddagen, og om Aftenen skulde 
der være det store aarlige Bal. 

Den gamle Herre var falden i Tanker, 
og Don Juan gik i Paradeskridt, dreiede sit 
smukke Hoved til alle Sider, medens Sønden- 
vinden, der kom strygende op langs Kysten, 

over paa den gale Side og legte med den 
lange Haarlusk i Panden. 

Henover bølgende Lyngsletter førte Veien, 
gjennem veldyrkede Gaarde, over Myrer og 
øde Vidder — brolagte med Kampesten. In- 
tet Træ var at se, saalangt Øiet kunde naa, 
og det naaede langt — udover Søen og ind- 
over Heiene ligetil de første Fjelde — flere 
Mil inde i Landet. 

Men der var i hele denne gjennemblødte 
Jord saameget Liv, der piblede frem, saa- 
megen krydret Duft, der steg op, saamange 
Farver, der vexlede, saamegen let Taage, 
der gled henover Vandene, blev hængende i 
Sivet og lagde sig udover Myrene; og i den 
klare Solluft var der en saadan Vrimmel af 
Lærker, der sang omkap, Viber, som jagede 
hinanden, Strandryler, Snepper, Stær. Æn- 
der — et Liv og en jublende Travlhed — , 
og ude mod Vest den skinnende gule Sand- 
stribe mod det mørkeblaa Hav. 

Legationssekretæren saa ikke stort af 
alt dette idag. I hele Vinter havde han ikke 
havt det godt. Hjemme savnede han Made- 
leine, og naar han kom til Sandsgaard og 
saa hende, blev han ikke gladere. 

Hun havde fortalt ham, at Pastor Mar- 
tens havde friet til hende; men det var da 

Garman & Worse. *6 

ikke noget at sørge over — tænkte Lega- 
tionssekretæren, — især da hun jo svarede 
nei. Der maatte være noget andet iveien, 
og idag vilde han spørge Christian Fredrik, 
han vidste Raad for alting. Saa vilde han 
ogsaa endelig tage Mod til sig og spørge 
Broderen, hvorledes det hang sammen med 
disse Vexler og Contocouranter ; det var dog 
for • galt ikke at vide Greie paa sine egne 
Affærer. 

Hjemme paa Sandsgaard fandt han det 
hele Hus i et Røre. I anden Etage blev der 
ordnet Møbler, støvet og sat Lys i Lysekro- 
nerne; nedenunder var der allerede dækket 
til Soupéen, kun de Gamles Soveværelser og 
Kontorerne vare skaanede og i Spisekammer- 
vinduet stodGelée og sligt noget, der skulde 
blive koldt. 

„Ak — Herregud! hvilket Styr her er!" 
— klynkede Fru Garman; hun havde ladet 
sin Lænestol flytte ind i Anretningsværelset 
ved Siden af Kjøkkenet. Her opholdt hun 
sig den hele Dag og lod sig bringe Prøver 
af alt, hvad der lavedes i Kjøkkenet; Koge- 
konerne vare saa bange, somom de skulde 
aflægge Examen. 

Men Jomfru Cordsen gled fra øverst til 
nederst i det store Hus; stiv og stille ordnede 
hun med faa Ord hele det vidtløftige Apparat 

af Dækketøi, Knive og Gafler, Lys, Stentøi, 
Sølvtøi, Glas og Porcellain, -r- alt havde hun 
i sit gamle Hoved — ligefra Damernes Af- 
trædelsesværelse til Aftensmad for Musikken. 

— Men var der travelt i Huset, saa var 
der endnu meget travlere nede paa Værftet. 
Tom Robson havde holdt Ord; Skibet stod 
saa blankt og færdigt „som en Brud" — sagde 
han. Og nu var hele den store Arbeidsstok 
ifærd med ' at gjøre alt istand til Morgendagen 
og rydde op paa Værftet, forat det kunde 
tage sig rigtig godt ud, naar hele Byen kom 
ud, forat se Skibet „gaa". 

„Hvad Tid har vi Høivande? Mr. Rob- 
son!" — spurgte Unge-Konsulen, da han og 
Onkel Richard inspicerede Værftet om Efter- 
middagen. 

„Klokken halv elleve — Sir!" svarede 
Bygmesteren. 

„Godt! — lad mig saa se, at De har 
alting iorden imorgen Klokken halv elleve 
— paa Slaget — De forstaar: paa Slaget 
halv elleve!" 

„All right! — Sir!" svarede Mr. Robson 
og tog til sin Hue. 

Men Tom Robson vilde ikke lade noget 
bero til Morgendagen. laften vilde han slaa 
gig løs; Martin havde allerede faaet Penge 
til et storartet Indkjøb. Der var Tid nok til 

16* 

at sove ud inden Klokken halv elleve om 
Formiddagen. 

Derfor gjorde han alting færdigt iaften. 
Renderne bleve smurte forsvarligt med Talg 
og Grønsæbe og lagt under; Støtterne vare 
færdige til at tages ned, og alt," hvad der 
kunde være iveien paa Havnen, blev halet 
tilside og fortøiet. 

Skibet stod med Agterenden mod Søen 
og Forenden høiest paa Land. Under Bougen 
laa alt parat, som skulde bruges Dagen efter. 
Det sidste Stykke Rende, som skulde slaaes 
under, Kilerne, der skulde drives ind, forat 
løfte Forenden, laa tilhugne, der var Don- 
krafter og Spil — alt — ligetil de lang- 
skaftede Træhammere var paa sin Plads. 

Gabriel fulgte Tom i Hælene den ud- 
slagne Dag. Han vilde vide Besked om alt, 
og det fik han ogsaa. Kun det, han helst 
vilde vide — Skibets Navn — var en Hemme- 
lighed, som Tom ikke vilde forraade. Og 
Tom var ifølge Konsulens Ordre den, der 
selv spigrede Navnebrættene paa om Aftenen, 
da det var halvmørkt. — 

Selskabet hos Anders Begmand havde 
været flittigt i Aften — især Tom Robson. 
Og da Klokken var henad ti, var han alt 
temmelig drukken. Ligesaa Væggelusen; 
men Carl Johan Torpander holdt sig ædru 

som han pleiede — seende mod Døren, hver- 
gang han hørte en Lyd. I Mørkningen 
var det begyndt at .blæse en frisk Syd- 
vest, som feiede nedad Skippermarken og 
stod ud igjennem Fjorden. Det ruskede i 
den gamle Hytte, naar Vinden kastede ned 
fra Fjeldet bagom, og Torpander for hvert 
Øieblik op og troede, at Døren gik — til 
ustanselig Moro for Mr. Robson. 

Martin drak i Stilhed og saa mere skum- 
mel ud end nogensinde. Hele Vinteren havde 
han været uden Arbeide. Tom Robson havde 
laant ham Penge, og det gjorde ham endnu 
bitrere ; thi han var paa sin Vis stolt, og Tak- 
nemlighed laa ikke for hans Natur. 

Endelig kom Marianne. Torpander hilste 
med sædvanlig Ærbødighed, og hun smilede 
svagt til ham. Hun saa ud somom hun vilde 
falde af Træthed og gik hurtigt gjennem 
Stuen. 

„Holloi!" raabte Tom, som først saa 
hende, da hun var ved Kjøkkendøren, „der 
kommer Kjæresten min! Mary Ann, my 
darling! nu er Skuden færdig og Tom Robson 
har Penge! nu holder vi Bryllup — inat om 
du vil! come along! — tt raabte han og vilde 
stige over Bænken. 

Men Martin stødte ham tilbage: „Vil du 
lade Søster min være i Fred!" 



246 

„Kanske hun skulde være for god til en 
ærlig Sømand, fordi om den Helvedes Gros- 
sereren — u 

Længer kom han ikke, thi Martin slog 
efter ham og traf ham i Nakken indunder 
Øret. Marianne skyndte sig ud. Men Tor- 
pander kastede sig modigt over sin gamle 
Fiende fra den anden Side og der opstod en 
forfærdelig Tummel. 

Tom Robson krummede sig sammen paa 
sin engelsk — saa drukken som han var — , 
bøiede Armene sammen med Albuerne ud 
som en Boxer. I Førstningen stødte han halvt 
i Spøg efter Martin; men da han fik et Par 
Slag, som gjorde ondt, sprang han frem paa 
Gulvet, forat faa Plads. 

Gustaf Oscar Carl Johan Torpander for- 
stod sig ikke det mindste paa at slaaes. 
Han hamrede saa fort som et Skovlhjul med 
sine tynde Bogtrykkerarme paa Tom eller i 
Luften — hvor det traf. Mr. Robson gav 
ham leilighedsvis et Puf, saa det skranglede 
i ham; men ellers lod han Svensken banke 
sig i Ryggen, saameget han lystede. 

Væggelusen betragtede en tidlang det 
hele med Velbehag, indtil han fik den Ide 
at rydde Stuen. Dette udførte han med stor 
Ihærdighed, og ved at skubbe og dunke med 
sin svære Krop fik han tilslut den hele Klump 

trykket udenfor. Begmanden rakte dem Huerne 
og lukkede Døren. 

Den friske Vind afkjølede dem allesam- 
men og paa Væggelusens Opfordring blev 
der sluttet Forlig. For at bestyrke dette 
blev det vedtaget, at man skulde gaa hjem 
til Tom Robson og tage en Dram og et 
Stykke engelsk Ost. 

De klavrede da op ad den bratte Sti 
bag Begmandens Hus — Tom Robson foran. 
Men som han hjalp til med Hænderne paa 
de bratteste Steder, fik han fat paa en løs 
Sten; og rent i Ørske og Fuldskab kastede 
han den mod Mariannes Kammervindu, hvor 
der var Lys. Stenen traf med saadan Kraft 
midt i Korset af Vindussprosserne, at alle 
fire Ruder sprang, og Glasstykkerne faldt 
klirrende ned. 

„Det var Tom Robson!" skreg Martin, 
som var den sidste, „lad mig komme op — 
afvei! lad mig bare faa Kloen i ham!" — 
han arbeidede sig forbi de to andre og naaede 
Tom just som han kom indover Skrænten paa 
flad Mark. 

Martin for indpaa ham med saadan Vold- 
somhed, at den anden ikke fik Tid til at 
sætte sig i Forsvarsstilling. Slag paa Slag 
susede ned over ham, indtil han halvt be- 
døvet tumlede om. Men Martin kastede sig 

over ham, satte Knæerne i Brystet paa ham, 
slog ham i Ansigtet, spændte og sparkede, 
hvor han traf, indtil han ikke kunde mere. 

De andre naaede ogsaa op, men lagde 
sig ikke imellem. Martin var aldeles vild; 
han gik foran, fægtede med Armene og bandte 
og svor. 

Tom Robson kom luskende bagefter; 
men ikke saa snart fik Martin Øie paa ham, 
før han igjen kastede sig over ham, indtil 
han atter laa som død i Marken. 

Saaledes drog de sig indover Skipper- 
marken ; men da Martin for tredie Gang vilde 
fare paa Tom, kom der en lang smekker 
Gut springende henover Marken og stillede 
sig midt foran Martin; det var Gabriel Garman. 

„Vil du lade ham i Fred — Martin!" 
raabte han — aandeløs efter Spranget. 

„Hei! — " skreg Martin, „der er 'en af 
Blodsugerne! — du kommer i rette Tid! — 
jeg skal vride Indvoldene ud af dig — din Hel- 
vedes Hund!" — 

Men idetsamme han vilde styrte mod 
Gabriel, blev han greben bagfra over Armene. 

„Er du gal — Martin! — det er Gabriel 

— Søn til Konsulen! — du er fra Vid og Sans 

— Gut!" raabte Væggelusen; baade han og 
Svensken havde kastet sig over Martin og 
holdt ham fast. 

Men Martin skreg og spændte, indtil han 
udmattet faldt tilbage og laa stille. 

Tom Robson sansede ikke noget mer, 
men tumlede alligevel op til sit Hus, som 
var tæt ved. 

„De behøver ikke at være bange — Hr. 
Gabriel," sagde Væggelusen indsmigrende, ' 
„vi holder ham godt." 

„Det skulde I have gjort før," svarede 
Gabriel, „jeg skulde nok have klaret mig." 

Han var saa tynd ogsmekker, at Martin 
kunde have knust ham — saa vild som han 
var; men alligevel sagde Væggelusen, da 
Gabriel gik nedover: „Der er Blod i dem!" 

Martin, som de havde sluppet, reiste 
Hovedet: „Blod — siger du! — ja Blod er 
der i dem! de fattiges Blod, som de har 
suget fra Far til Søn! og alt det Blod har 
de gjort til Guld — rødt, skinnende, blodigt 
Guld. Men — " tilføiede han hemmeligheds- 
fuldt — „jeg skal tappe Guld af dem — jeg, 
saa det skal skinne rødt som Blod over hele 
Sandsgaard! — vent bare!" — og snar som 
et Dyr for han nedover Skrænten. 

— Væggelusen og Svensken saa paa 
hinanden og gik hver sin Vei uden at sige 
et Ord. — 

— Då Vinduet blev knust, havde Mari- 
anne strax slukket Lyset. Hun tog sit Under- 

skjørt og prøvede at stoppe i Vinduet; men 
Vinden kastede saa haardt imod, at hun ikke 
kunde faa det tæt. Hun frøs — der hun stod 
og skyndte sig i Seng. Men for hvert Vind- 
stød kjendte hun den kolde Træk og hun 
kunde ikke blive varm. 

Nedenunder gik Bedstefaderen og rum- 
sterede , mens han drak op Ølslumperne. 
Marianne foldede sine Hænder og bad, at 
hun maatte faa dø; men udpaa Natten for 
hun op, hun var bankende hed og skjælvede 
over hele Kroppen; hun syntes høre Raab 
og Lyden af mange Mennesker. — 

JTru Garman var allerede gaaet tilsengs 
efter den lange besværlige Dag. Madeleine 
havde ogsaa trukket sig tilbage som hun 
gjerne pleiede, naar Fanny var der. 

Og baade Morten og Fanny vare paa 
Sandsgaard iaften. Den smukke Frue var 
ganske som før mod Madeleine — smilende 
og elskværdig, og Madeleine maatte ofte 
spørge sig selv, om hun ikke, naar alt kom 
til alt, havde drømt hele hin Maaneskinsaften. 

Klokken var henad elleve; Gabriel var 
netop vendt tilbage fra sin Expedition i Skip- 
permarken; han havde hørt Skrig deroppe, 
da han var ude, forat se, hvad Vind der var. 

Konsulen og Onkel Richard spillede 
Skak. Morten, Fanny og Rachel talte om 
Ballet imorgen, af og til henvendte de sig til 
Jomfru Cordsen, der sad ved Ovnen og pud- 
sede Sølvtøj. 

„Det er vel Søndenvind? — Gabriel! — a 

sagde Konsulen og lyttede efter Vindkastene 
i Træerne. 

„Frisk Sydvest — Far — " svarede Ga- 
briel. 

„Godt — " sagde Unge-Konsulen, „det 
gjør os ingenting, naar det bare ikke bliver 
Nordenvind; for den sætter Sø ved Værftet." 

Damerne reiste sig, forat sige Godnat, 
og Morten, forat lave et nyt Glas, da der 
lød ivrige Stemmer nedenunder, — en Mand 
kom springende opad Trappen, gjennem For- 
stuen — Døren gik op, og ind styrtede Anders 
Begmand. Hans Ansigt var saa hvidt som 
det kunde blive for Sod og Beg, det stive 
Haar strittede bent ud, medens han med 
Huen i Haanden og stirrende , paa Konsulen 
begyndte: „De — de— de — de—" — hurtigere 
og hurtigere; alle saa, at det var noget af 
stor Vigtighed, han blev ildrød af Anstræn- 
gelse: „De — de — de" 

„Syng! — for Fanden! — " raabte Unge- 
Konsulen og stampede i Gulvet. 

Da sang Begmanden til den muntre lille 
Melodi: 
„Men der er gaaen Ild udi Beghuset — " 

Idetsamme raabte en Mand nede i Gaar- 
den af al Kraft: „Brand — Brand!" 

Morten rev et Rullegardin iveiret, et 
rødligt Skjær saaes paa de duggede Ruder 
alle styrtede derhen. 

„Stille!" lød Konsulens Stemme, og alle 
stansede og saa paa ham. Den lille Mand 
stod ret som et Lys, Øinene rolige og klare, 
og Undermunden fremskudt; Husets Chef 
talte: „Det brænder paa Værftet! — Du 
Morten tager begge Søhussprøiterne — Nøg- 
lerne hænger i Drengestuen — tag Brand- 
spandene med dig! — " Morten løb afsted — , 
„Pirre! — du maa op paa anden Etage i 
Mellemhuset, der ligger et Storseil; kast det 
i Søen og træk det over Materialhuset — du 
forstaar: Materialhuset maa reddes — ellers 
— " Onkel Richard var alt ude af Døren 
med Anders Begmand. „Gabriel! — du løber 
op tilGaarden — Gabriel!" raabte Konsulen; 
men dér var ingen Gabriel, han var løbet ud 
af en anden Dør. „Aa! det er dog en 
Hvalp af en Dreng — " sagde Unge-Konsulen 
uvilligt. 

Der var noget saa uhyggeligt i den sorte 
Røg og den mørkerøde Flamme, som saa- 
ledes Minut for Minut fik Tid til at vinde 
Fodfæste og samle Kræfter uden at et Men- 
neske satte sig til Modværge. Men Gabriel 
ændsede ingenting; han saa bare det røde 
Skjær spille opover Skibet, som ragede uende- 
ligt høit op mod den graa Himmel, og afsted 
for han i rasende Fart opover Skippermarken. 
Da han saa Skibet i Fare, var Tom Robson 

hans første og eneste Tanke, og han for ind 
i Huset, hvor han var godt kjendt. 

„Mr. Robson! Tom! Tom! — " raabte 
han ind i det mørke Værelse, hvor der lug- 
tede som i et gammelt Rumfad, „det brænder 
— Tom! — Skibet brænder!" 

Han famlede sig frem til Sengen og ru- 
skede i Mr. Robson. Idetsamme kom Vært- 
inden — en drabelig Skipperkone ind med 
Lys; hun havde netop faaet Tom afklædt 
paa en Vis. 

„Aa nei da! er det Hr. Gabriel! — " 
sagde hun og trak Nattrøien sammen; „ — er 
der Brand? Mr. Robson!" — raabte hun og 
hjalp Gabriel at ruske i ham. 

; , What is the matter?* brummede han 
og vendte Hovedet — forslaaet og blodig 
som han var. 

„Aa — aa nei da! u klynkede Madammen, 
„han er saa svinagtigt fuld! er det ikke Synd 
for saadan en pen Mand, at han skal være 
sligt et Svin! Tom! Tom! — aa Herregud 
hvor snyd han er!" 

Gabriel slog uden Betænkning Vaske- 
vandsbollen i Ansigtet paa ham. Mr. Rob- 
son prustede og blæste; og idet han reiste 
sig paa den venstre Arm svingede han mat 
med den høire og raabte: „Leve Morten 
Garman? — hip — hip — ", men før han 

kom til Hurra, faldt han om paa Siden og 
snorkede. 

Gabriel gik; der var ingenting at gjøre 
med Tom. Vinden feiede nedover Skipper- 
marken og drev den tykke Røg fra Beghuset 
udover Fjorden. Omkring Hovedbygningen 
var der alt saa lyst som om Dagen, rødlige 
Striber løb langt udover Markerne, skinnede 
hist og her i Brystet paa et hvidt Hus, mens 
det var mørkt opover Skippermarken i Skyg- 
gen af det store Skib. Der kom et Blink 
indover Byen og saa et Drøn, det var Brand- 
skuddene. Oppe fra „Gaarden", henover 
Markerne, men helst i Alléen fra Byen be- 
gyndte Folk at komme springende enkeltvis — 
to og tre — altid flere — indtil Mængden 
fra Byen viste sig i Alléen som en tæt sort 
Masse fuld af hvidrøde Punkter. Da Ga- 
briel kom ned igjen, var han ganske raadløs, 
han støttede sig mod Havemuren og hul- 
kede høit. 

En Mand kom rendende langs Have- 
muren; det var Adjunkt Aalbom; hankjendte 
Gabriel og stansede: „Ja er det ikke som 
jeg siger!" raabte han triumferende, „du er 
en Laban! her staarhan og flæber! — kunde 
du ikke ialfald lange Vand — dit Drog!" 

Da for Gabriel op som greben af en 

Indskydelse, puffede Adjunkten tilside og løb 
ned mod Værftet. 

* „En uopdragen Kanalje — u mumlede Ad- 
junkten, idet han gik videre, forat udsøge 
sig en god Plads, hvor han kunde se Branden. 

— Rachel havde strax følt Trang til at 
være virksom; men der var intet at gjøre for 
hende. Saa stod hun da paa Trappen foran 
Huset og saa Mængden fra Byen strømme 
til, medens Ilden kastede et stærkere Skjær 
indover Byveien, som var fuld af Folk. 

Pludseligt hørte hun en Stemme, hun 
kj endte: „Afvei — afvei for Sprøiterne! 
varsko der! Sprøiterne! afvei!" 

Folk sprang tilside og ud af Sværmen 
kom i fuldt Løb to Rækker Mænd, som trak 
den rødmalte Sprøite i lange Touge. Jacob 
Worse sprang foran raabende og komman- 
derende; han hilste flygtigt paa hende, og 
Sprøiten rumlede over Gaarden. Det slog 
hende, at hans Ansigt var det eneste, som 
saa bekymret eller deltagende ud; alle de~ 
andre vare ligegyldige, nogle lagde endog 
intet Skjul paa, at de fandt det at være en 
herlig Spas med denne Brand. Rachel 
vendte sig og gik ind. 

Imidlertid stod Konsul Garman i Hjørne- 
vinduet mod Nordvest indaf den lille Sal. 
Beghuset var i fuld Brand indvendigt; Flam- 

merne stod udaf Døren og brændte langs 
henad Jorden i det smeltede Beg, som randt 
ud. De tykke Mure vare glohede; han saa 
Folk trække sig tilbage, naar de kom for 
nær. Røgen laa saa lavt nede i den stærke 
Vind, at han ikke saa stort til Folkene og 
Sprøiterne. Men oppe paa Taget af Mate- 
rialhuset saa han Onkel Richard og nogle 
andre Skikkelser arbeide med de vaade Seil. 

Materialhuset stod kun faa Favne fra 
Beghuset og saa tæt indunder Agterenden 
paa Skibet, at dette var saa godt som for- 
tabt, hvis der gik Ild i Huset. 

Konsulen saa, at Seilet blev trukket 
over, men idetsamme styrtede det murede 
Tag paa Beghuset, og Ilden slog pludseligt 
høit i Veiret og kastedes af Vinden lige mod 
Materialhuset. Legationssekretæren og de 
andre maatte i en Fart ned af Taget paa 
den anden Side. 

Der kom en springende opad Trappen, 
gjennem Værelserne. 

„Far — Far! — u det var Morten, som 
aandeløs og gjennemvaad styrtede ind, „Far, 
vi maa have Krudt! — Materialhuset maa 
sprænges i Luften." 

„Snak! — " svarede Konsulen tørt, „Huset 
staar jo lige indunder Skibet." 

„Det er det samme," svarede Morten, 

Garman & Worse. 17 

„noget maa gjøres; hvad Fanden kan det 
blive til med de gamle Fillesprøiter!" 

Unge-Konsulen rettede sig; han hørte 
Gjenklangen fra saamangen Uenighed mellem 
dem, det var det nye mod det gamle, og han 
svarede kort og tørt: „Jeg er endnu Husets 
Chef. Gaa tilbage og gjør din Pligt — som 
jeg har ordineret." 

Morten vendte sig trodsigt og gik. Den 
Ide med Krudtet tiltalte ham, skjønt Ideen 
ikke var hans. Men en Ingeniør havde staaet 
bag Morten med Hænderne i Lommen, som 
Ingeniører pleie at staa; og saa havde han 
sagt, som Ingeniører pleie at sige: „Ja hvis 
jeg fik raade, skulde det Død og Pine gaa 
paa en anden Maner." 

„Hvad vilde De gjøre?" havde Morten 
spurgt. 

„Krudt!" svarede Ingeniøren — kort og 
greit, — som Ingeniører pleie at svare. 

Det var tungt for Morten at opgive dette 
Krudt, og han mumlede mange stygge Eder, 
mens han gik nedad Trappen. 

— Da Konsulen atter saa ud af Vinduet, 
efterat Morten var gaaet, greb han uvilkaar- 
ligt fast i det Damaskes Gardin. Thi den 
Forandring, som var foregaaet i disse Mi- 
nutter, var altfor afgjørende. 

De vaade Seil vare blevne sorte og for- 

kullede i et Secund og pludseligt flammede 
hele den ene Væg af Materialhuset op i 
gule friske Luer. Henover Taget kastede de 
sig som Blink i den tætte Røg, og lange 
Flammer begyndte alt at slikke henunder 
Fartøiet. 

Konsulen vidste, hvad der var i Huset: 
Drev, Maling, Olie, Tjære — Skibet var red- 
ningsløst fortabt — det store Skib, hans 
Stolthed — mere end nogen anede. 

Efter det første overvældende Indtryk 
begyndte hans Hoved at kalkulere. Tabet 
var stort — meget stort; Forretningen vilde 
lammes for en lang Tid, og Huset vilde faa 
en slem Knæk. 

Og dog var det ikke dette, som knugede 
den lille stive Mand,* saaat han næsten følte 
det i Knæerne. Men dette Skib betød mere 
for ham end en Pengesum. Det var et Ar- 
beide, han havde fuldført til Ære for „det 
Gamle" — imod „det Nye" — mod Sønnens 
Raad med Tanken paa Faderen, næsten 
under hans Øine — syntes han. Og nu skulde 
det altsammen gaa saa ynkeligen tilgrunde! 

Den store Sprøite fra Byen rak netop 
saa høit, at den kunde holde Skibets Side 
vaad til opifnod Guldlisten. Men indunder 
Agterenden kunde Straalen ikke komme til 
at virke, og snart hvirvlede der smaa spidse 

17* 

Flammer frem; Konsulen forstod, at der var 
gaaet Ild i Rorstilken. 

Den Del af Skibets Side, som vendte 
mod Branden, var nu saa hed, at den røg, 
hvergang den tynde Vandstraale feiede hen 
over den. Men pludseligt blev et stort Stykke 
bedækket med smaa gnistrende Flammer, 
som om der var kastet store Masser Bogguld 
mod Skibssiden, de hvislede henover i det 
stærke Luftdrag, satte sig fast i lange paral- 
lelle Striber i det tjærede Drev mellem Plan- 
kerne. Vandstraalen feiede det væk; men 
med ét var det der igjen — et andetsteds — 
farende — gribende sig fast med tusinde 
Smaaben løb det helt opover til Guldlisten, 
forbi den og der — kastede Flammerne sig 
med et Sæt over Navnebrættet; de forgyldte 
Bogstaver stod indi den gnistrende Ild — 
alle læste det — Konsulen ogsaa — der stod : 
Morten W. Garman. 

Det var Gamle-Konsulens Navn — hans 
Skib — hans Navn — og nu — 

„Se paa Unge-Konsulen, hvor bleg han 
er — " sagde en blandt Tilskuerne til sin 
Sidemand. 

„Hvor? — hvor er han? — jeg ser ham 
ikke." 

„Han stod just i Hjørnevinduet; han var 
bleg som et Lig; mon det var assureret?" 

Men Unge-Konsulen laa baglængs paa 
Gulvet, han havde revet det tunge Damaskes 
Gardin med sig i Faldet. 

Jomfru Cordsen kom gjennem Stuerne. 
Da hun saa ham, stansede hun og trykkede 
Hænderne mod Brystet; men ikke en Lyd 
kom over hendes Læber. Et Øieblik betænkte 
hun sig; saa lagde hun sig paa Knæ, viklede 
Gardinet løs fra ham og tog indunder med 
sine lange tørre Arme. 

Han var ikke tung, og hun reiste sig op 
med ham i Armene. Men idetsamme faldt 
hendes Øine i det store Speil midt foran. 
Den gamle Dame skjælvede, og det var med 
Møie, hun holdt sig opreist. 

En Hvirvelvind af Erindringer susede 
gjennem hendes Sjæl: han laa ved hendes 
Skulder, hun holdt ham i sine Arme — en 
gammel vissen Mand. 

Jomfru Cordsen pressede sine Læber sam- 
men og rettede sig op, og saa bar hun ham 
som et Barn paa de lange tørre Arme gjen- 
nem Værelserne — alle Døre stod aabne — helt 
ud paa Trappegangen. Her fik hun raabe ned 
til en af Pigerne , som kom og hjalp hende. 



XVIII. 

Da. Onkel Richard blev fordrevet fra 
Taget af Materialhuset og forstod, at alt 
Haab var ude, gik han hen, forat tage fat 
ved Sprøiterne. Det var somom han døvede 
sin Smerte, naar han arbeidede, og han pum- 
pede med af alle Kræfter; — af 'og -til saa 
han op imod Huset og tænkte: „Stakkels 
Christian Fredrik! 11 

Jacob Worse ledede Arbeidet ; han havde 
ladet det høie Plankeværk, som omgav Værf- 
tet hugge ned ved Søhusene, forat skaffe Plads 
for Sprøiterne; der kom Orden i Vandlang- 
ingen, og det ørkesløse Publikum drev han 
op i Gaarden. Da han engang løb forbi 
Onkel Richard, spurgte denne: „Tror De, 
her er Haab? — Worse!" 

„Nei — " svarede den Anden sagte, „jeg 
arbeider i Fortvivlelse." 

Legationssekretæren nikkede: „Jeg og- 
saa; stakkels Christian Fredrik!" 

Idetsamme gik der en Mumlen gjennem 
Mængden. Alle læste Navnet oppe paa Ski- 
bet: Morten W. Garman — det er Gamle- 
Konsulen, blev der sagt. 

Onkel Richard havde faaet Navnet at 
vide af Broderen ; han saa op, hvor Faderens 
Navn stod i Guld indimellem de lette Flam- 
mer, som spillede opad Siden. 

Jacob Worse greb selv Mundstykket paa 
Slangen, og med et Kast fik han Vandstraa- 
len til at fare saa høit opover, at Flammen 
sluktes for den Gang. 

Men nu forstod alle, at Skibets Skjæbne 
var afgjort. Og om der end kunde være en 
og anden, som nok undte Garman & Worse 
en Smæk, saa var det dog for alle et jam- 
merligt Syn at se det stolte Skib gaa saa- 
ledes tilgrunde. 

Morten var kommen ned igjen fra Fade- 
ren ; han stod nu tæt ved Onkel Richard ; alle 
stirrede paa Skibet. 

Ilden øgede fra Secund til Secund; med 
store Smæld kastede Luerne sig helt hen over 
Taget paa Materialhuset, med hvert Vindkast 
slog nye Flammer op og der blev hedt ved 
Sprøiterne. Jo høiere Ilden bragede, desto 
stillere blev der blandt Mængden, ingen Kom- 
mando, ingen Raab af Opmuntring mellem 
Søfolkene, Pumpeslagene faldt ikke længer 



264 

saa taktfast, selv Jacob Worse syntes at have 
tabt Modet. 

Da raabte en liden Gutunge fra west end, 
som var krøbet op i Riggen paa en Jagt 
udfor et af Søhusene: „Hu' sige! — hu* gaar! 
Hurra! hu' gaar!" 

Gjennem Mængden gik der en Mumlen 
af Uvilje over denne stygge Spøg; — men 
se! det ser jo næsten ud somom — se dog! 

— det øger blandt Mændene — Raab, Tvivl 

— jo! — nei! — hun gaar! — Skibet gaar! 

— ingen pumper længer — aandeløs Spæn- 
ding; men hurtigt voxer der en Larm af 
Stemmer udover Værftet, opover Gaarden — 
brusende høiere og høiere, indtil et Brøl, et 
jublende Skrig af Hundreder — Gutter, Fruen- 
timmer, voxne Mænd — alle raaber, de ved 
ikke hvad — bare en stor, stormende Jubel! 

Thi se — Skibet gaar! den store sorte 
Kolos sætter sig i Bevægelse; Tomme for 
Tomme med øgende Fart glider det mægtige 
Skrov ud gjennem Ilden. Den blanke Side 
forsvinder Stykke for Stykke i Røgen, det 
blinker i den gyldne List, — og høit — som 
i Triumf løfter Bougen sig mod Himlen, idet 
Agterenden duver dybt ned i Søen. 

Det hvislede og spragede, somom man 
havde kastet hundrede gloende Jern i Van- 
det, da den brændende Agterende borede sig 

dybt ned i Bølgerne, de skyllede opover Si- 
derne, helt ind under Agterspeilet, og, de lette 
Flammer, som for langs Skibssiden, sluktes 
i det stærke Luftdrag. 

Vinden, som fik bedre Magt, da Skibet 
var borte, kastede sig ned i Ilden; den slog 
ud langsmed Jorden og skjulte som et bøl- 
gende Tæppe af Flammer kantet med Røg 
— Skibet, der gled udover Havnen. 

Og midt paa Pladsen, hvor det havde 
staaet — den var saa stor nu, da den var 
tom — stod en liden Flok krogryggede, 
tjærebredte Mænd og tørkede sig i Hovedet 
med Huerne. Men midt iblandt dem saaes 
en høi, smekker Gut — blussende rød i Skjæ- 
ret fra Ilden. 

„Gabriel! — u raabte Onkel Richard. 
„Gabriel! — u gjentoges der rundtomkring. 
Legationssekretæren banede sig Vei henimod 
ham, Mængden fulgte, men stansede — la- 
dende en ærbødig Ring aaben omkring 
Dagens Helte. 

Onkel Richard omfavnede Gabriel, der- 
paa vendte han sig og raabte: 

„Leve Gabriel Garman! — Hurra! — u 
han vilde svinge med Hatten, men opdagede, 
at han var barhodet. 

„Hurra! — u raabte Mængden, saa det 

dundrede; man var netop i Humør til at 
raabe høit. 

„Hurra — for Tømmermændene! — M 
raabte Gabriel; hans Guttestemme sprang 
op i Discant midt i Ordene; men det var 
ligegodt; der blev raabt et vældigt Hurra 
for Tømmermændene, saa for Skibet og for 
Firmaet — der var en Skraal og en Jubel 
uden Ende. 

„Kom nu med mig — u sagde Gabriel 
til Folkene, „Far vilde trakteret Jer med 
Frokost; men nu faar det blive en Kvelds- 
mad." 

Alle Tømmermændene mumlede og lo 
over denne Vittighed; men endnu bedre blev 
det, da „Kandidaten" tilføiede: „De har s'gu 
fortjent en Frokost ogsaa." 

Dette syntes dem saa over al Maade 
vittigt, at de lo saa det klukkede i dem, og 
det om „Kandidatens" Frokost blev et Mund- 
held blandt dem og deres Efterkommere. 

Imidlertid brændte Materialhuset og alt, 
hvad der fandtes af brændbart paa den yderste 
Kant af Værftet. Ilden begyndte endogsaa 
at æde sig opefter Renderne. Meneder var 
ingen, som brød sig stort om det — Skibet 
var reddet! — det var det vigtigste, og Vin- 
den stod fra Land. Morten fik travelt med 
at ordne Vagthold for Natten, Sprøiterne 

blev staaende parat, om Vinden skulde 
springe om. 

— De gik opover mod Huset Arm i Arm 
— Onkel Richard og Gabriel, og denne maatte 
fortælle, hvorledes det hele var gaaet til. 
Gabriel havde truffet Skibstømmermændene 
samlede indunder Skibet, og saa var han 
pludseligt begyndt at kommandere — 

„At kommandere! — u raabte Onkel Ri- 
chard, „du er eh Fandens Gut — Gabriel!" 

Saa drev de Renden under, slog Karret 
væk og kilede det hele op ; Støtterne blev 
tagne i en Fart, Begmanden tog den sidste 
helt agterud i Ild og Røg — og saa gik 
Skibet netop i sidste Øieblik. Den Ros 
skulde ialfald Tom Robson have, at alt var 
parat og i fortræffelig Stand. 

Rachel tog imod dem paa Trappen. 
Hun gik lige hen til Onkel Richard og hvi- 
skede ham i Øret: „Vær rolig Onkel! — 
lad os ikke ødelægge Aftenen for Gabriel. 
Far har faaet Slag, han ligger derinde; Dok- 
toren er der." 

Legationssekretæren gik ind uden at 
sige noget; men Rachel tog sin Broder om 
Halsen og sagde: „Du er flink Gut — Ga- 
briel!" 

„Gut! — " sagde Gabriel. 

„Eller Mand! — det skal jeg sige her- 

efter," svarede Rachel med et Smil, r hvor 
har du dine Folk?" 

De var lige bagefter. Rachel delte ud 
fra Kjøkkenet 01, Vin, Pølse, Spegekjød, fint 
Brød og en Mængde Ting, saaat Gabriel lo 
og sagde: „Du er meget flottere end Jomfru 
Cordsen. Jeg er vis paa, at Kyllingerne 
skulde været til Ballet." 

Ja — det var ogsaa sandt — Ballet! — 
Rachel blev tilslut saa forpint ved at se Gabriel 
gaa saa munter og glad, at hun ikke kunde 
holde det ud længer; „Du Gabriel! her bli- 
ver nok ikke noget Bal imorgen. Far er 
bleven syg." 

Gabriel behøvede ikke at spørge, han 
saa, at det var alvorligt. Folkene stod foran 
Trappen belæssede med de gode Sager, 
uvisse om, hvor de skulde gaa hen. 

„Kom, lad os gaa ned igjen paa Værf- 
tet — " sagde Gabriel, „der er vi for os selv 
og varmt er der ogsaa." 

Rachel kunde høre paa hans Stemme, at 
Graaden sad ham i Halsen, og hun tænkte 
uvilkaarligt paa, hvor han med en Gang var 
bleven voxen. 

Huset • var styrtet sammen, men det 
brændte endnu i Grunden. Værftet var — 
takket være Mr. Robson saa ryddigt, at Vag- 
ten ikke havde vanskeligt for at holde Ilden 

begrænset. Over Midnat flauede Vinden af, 
og de tykke Røgskyer steg høit op og drev 
langsomt ud over Fjorden. 

Da Skibet løb af Stabelen, skar det tvers 
paa Vinden et Stykke udpaa og ragede om. 
bord i en gammel Brig til Firmaet. Og hele 
Natten udover var der Raab og Opsang af de 
utallige Frivillige, som var ude at klare "Ski- 
bene og fortøie det store nye. 

I en liden hyggelig Kreds sad Skibs- 
tømmermændene paa Værftet saa nær Bran- 
den, at de kjendte Varmen. De havde faaet 
meget mere end de kunde lægge i sig, og 
Vagtfolkene kom stundom hen og bleve trak- 
terede. 

Det eneste Skaar i deres Glæde var, at 
Gabriel ikke kunde være med; han havde 
tilslut sagt, at Konsulen var syg, og saa 
maatte han vel være i Huset; for Ingen 
skulde komme og sige, at Gabriel var stolt! 
Saa drak de hans Skaal og saamange andre 
Skaaler, som de kunde finde paa — i den 
uvante Vin, til den fine Mad, indtil de slet 
ikke kunde mere. 

Levningerne delte de ved at „blinde" — 
ganske som naar de delte Spaanhougerne, 
og lo sig halvt ihjel over den Komedie. 

Derpaa vandrede de alle hjemover mod 
west end med Pølser og Flasker og Kylling- 

ben og alt godt. Solen kom just over Fjeld- 
kanten østenfor Byen og skinnede i alle de 
smaa Ruder somom hele west end var illu- 
mineret. 

Den Morgen var der vist ikke en eneste 
Kone, som skjændte paa sin Mand, fordi han 
var lidt paa en Kant. Der blev en Spisen 
og en Drikken og en Snakken og en Løben 
i Trapper og fra Hus til Hus. Ungerne sad 
overende i Sengen — blændede af Sollyset 
og proppede sig med Pølse — endnu. halvt 
uvisse, om det var virkelig, tilforladelig Pølse, 
de aad, — eller om det hele bare var en 
deilig Drøm — saadan som de Sultne stun- 
dom kunne drømme den. 

Solen skinnede udover Sandsgaardbugten, 
hvor det nye Skib laa fortøiet med Trosser 
paa kryds og tvers, og Lystigheden fra west 
end lød langt udover Søen. 

Men hjemme hos Begmanden laa Mari- 
anne og talte i Vildelse, Nabokonen sagde, 
hun havde „Feberen"; og Anders selv sad 
med et Tørklæde om Hovedet; han havde 
forbrændt sig paa den ene Side af Ansigtet. 

— Byfolkene kom efterhaanden hjem; 
nogle lod, somom de ikke saa Solen og gik 
tilsengs; andre blev oppe og gik og gabede 
hele Dagen. Over den halve By havde været 

ude i Sandsgaard eller ialfald oppe paa Høi- 
derne, forat se Ilden. 

En af de faa, som ikke havde iagttaget 
Branden, var Væggelusen. Da han skiltes 
fra Svensken oppe i Skippermarken, gik han 
lige til Byen. Ved de første Huse mødte 
han Folk, som løb udover, og saa døv som 
han var, hørte han dog tydeligt de to Brand- 
skud. Da han gik forbi Kirken, saa han, at 
Døren var aaben og inde i Klokkerummet 
stod en Lygte paa Gulvet. Væggelusen saa 
Benene af en Mand vexelvis gaa tilveirs og 
komme ned igjen, krumme sig og gaa tilveirs 
igjen. Heraf uddrog han den Slutning, at 
der klemtedes med den store Klokke. 

Han lagde nøie Mærke til, hvad Klokken 
var paa Kirkeuhret, og han gik allerede og 
gjorde op med sig selv, hvorledes han skulde 
svare Politimesteren; thi det anede ham, at 
han vilde komme paa Brandforhør. — 



XIX. 

iVonsul Garman laa i Sengen, det var 
tre Dage efter. Den venstre Side var endnu 
næsten fuldstændigt lam; men Doktoren mente, 
det kunde rette paa sig, siden Patienten havde 
overstaaet de første Dage. 

Konsulen havde ikke talt et Ord; men 
han bevægede Øinene især det høire, det 
venstre laa halvt igjen og Munden var skjæv. 

Onkel Richard sad altid ved Sengen og 
stirrede paa Broderen, indtil deres Øine mød- 
tes, da saa han iveiret med en Mine, som 
skulde være ubekymret. Thi Doktoren havde 
sagt, at den Syge måatte ikke komme i Be- 
vægelse. 

Naar Legationssekretæren var alene med 
den Syge, var han altid ræd for, at denne 
skulde begynde at tale; men somom Kon- 
sulen just havde ventet paa det, begyndte 
han netop en Dag, da Doktoren var gaaet. 

„Du Richard," sagde han utydeligt, — „der 
maa gjøres en Del Forandringer — " 

Se saa! — nu begynder det! tænkte Le- 
gationssekretæren. 

Konsulen ventede lidt, før han fortsatte: 
„Det var et stort Tab — , som vil ramme os 
alle; Skibet var uassureret — u 

„Ja — ser du — Christian Fredrik! — " 
svarede Onkel Richard i en upassende let 
Tone, „det er dog ganske besynderligt, hvad 
der saadan — hm ! saadan kan hænde — for 
Exempel med et Skib." 

Konsulen saa paa ham. 

Hvorledes skal dette gaa? tænkte den 
anden og saa sig om efter Hjælp. 

„Hvad mener du med det? Richard! — " 

„Ja — ja — ja! — det er dog en Pok- 
kers Gut — den Gabriel — " sagde Lega- 
tionssekretæren og prøvede at smile, „ — ikke 
just i Skolen — mener jeg, men saaledes — 
for Exempel paa Værftet." 

„Hvad er det med Gabriel?" — spurgte 
Konsulen hurtigt. 

„Med Gabriel? — ingenting med Gabriel 
— andet end godt — udmærket godt! — 
hvor kan du tro — " — i dette Øieblik kom 
Rachel ind, og Onkel Richard udstødte et 
Suk af Lettelse. 

Garraan & Worse. *8 

Rachel saa strax, at Faderen havde talt, 
og gik hen til Sengen. 

„Fortæl mig det hele, Rachel! — u sagde 
den Syge. „Jeg skulde gjerne fortælle dig 
altsammen Far! — thi det er bare godt alt; 
men jeg er ikke vis paa, om du kan taale en 
Overraskelse — en glædelig Overraskelse — " 
hun saa ham roligt ind i Ansigtet, mens hun 
talte. 

Den Syge blev utaalmodig, og Rachel 
fortsatte, idet hun greb hans høire Haand: 
„Ser du — Skibet var færdigt til at gaa — 
ganske færdigt — og saa gik det — i rette 
Tid — før det brændte — forstaar du — 
ud i Vandet — og nu er det reddet og alt 
godt — Se saa Far! — nu ved du det hele." 

„Men Gabriel? — " sagde Konsulen og 
saa paa Broderen. 

„Det var Gabriel, som ordnede det hele, 
for Tom Robson kom ikke," sagde Rachel. 

„Fuld — ser du! pærefuld! — laa i Sen- 
gen — døddrukken — forstaar du — " for- 
klarede nu Onkel Richard med Tegn og Ge- 
bærder. 

„Se saa Far! nu skal du ikke spørge 
mere," sagde Rachel afgjørende; „nu ved du 
alt." 

Faderen saa paa hende, og hun kjendte 
et svagt Tryk af hans Haand. 

Derpaa tog Rachel Onkel Richard med 
sig ud af Sygeværelset og forbød ham at 
komme der alene, hvilket han fandt saare 
rimeligt. — 

— Jomfru Cordsen havde travle Dage 
baade med den Syge — han vilde ikke have 
andre end hende og Rachel om sig — , og 
med at bringe det store Hus i Orden igjen 
efter Forberedelserne til Ballet. Men den 
gamle Dame fik i denne Tid høie Tanker om 
Frøken Rachel. 

— Præsten Martens havde ikke talt alene 
med Madeleine siden sit Frieri. Men i disse 
Dage af Ængstelse og Spænding, kom han 
meget ofte til Sandsgaard — Fru Garman laa 
tilsengs, man vidste ikke ret hvorfor — , og 
saa traf det sig flere Gange, at ingen andre 
end Madeleine var i Stuen, naar han kom. 

I Førstningen var hun meget sky og for- 
knyt, men da hun mærkede, at han ikke i 
mindste Maade var fortørnet, syntes hun, det 
var smukt af ham. Han var dog den, der 
viste hende mest Venlighed; thi hendes Fader 
havde ikke Tanke for andet end den Syge. — 

En af de følgende Dage, da Konsulen 
havde ligget en lang Stund stille, sagde han 
til Rachel: „Lad Gabriel komme ind til mig." 

Faderen rakte ham den høire Haand, 
som han nu kunde bevæge lidt lettere: „Tak 

1 8* 

— min Dreng! — du har sparet os for et 
stort Tab, Qg vist dig som en Mand. Dersom 
det er saaledes, som jeg hører af Rachel, at 
du fremdeles ønsker at opgive dine Studier — u 

„Hvis du ikke forlanger det — Far! — " 
stammede Gutten. 

„Du skal faa reise til Handelsakademiet 
i Dresden og indtræde i Firmaet naar du er 
færdig." 

„Far — Far! — " raabte Gabriel og bøiede 
sig over hans Haand. 

„Se saa — se saa — min Dreng! — 
lad mig se, du lærer at arbeide, saa der kan 
blive noget af dig, Og saa maa du gjøre 
mig den Tjeneste at finde paa et andet Navn 

— Skibet skal skifte Navn — " sagde Kon- 
sulen sagte. 

Den store Ære overvældede Gabriel; men 
med en pludselig Ide raabte han „Phønix!" 

Konsulen smilede svagt ved den høire 
Mundvig: „Nuvel! — lad det hedde Phønix. 
Vil du besørge Navnebrætterne." 

Da Gabriel kom ud, traf han Jomfru 
Cordsen. Han kastede sig om Halsen paa 
hende, klemte og kyssede hende, medens han 
gjentog: „Phønix! — Dresden! — Firma!" 

„Hvalp!" skjændte Jomfru Cordsen og 
sprællede imod, skrige gik ikke an; men 



277 

„Hvalpen" var hende for stærk, og den gamle 
Dame overlod sig til sin Skjæbne. 

Endelig løb han videre og Jomfru Cordsen 
rettede paa sin Kappestrimmel, idet hun 
sagde ved sig selv: „Det ligger dem i Blodet 
allesammen." 

Men da Gabriel løb over Gaarden og 
gav den tykke Kjøkkenpige Bertha et ven- 
skabeligt Dunk i Ryggen, slog den gamle 
Dame Hænderne sammen og raabte: „Ih — 
men Jøsses — Bitterdød! han bliver den 
værste af dem alle! u 

— Konsulen havde flere lange Samtaler 
med sin ældste Søn, og Morten satte et vær- 
digt Ansigt op, naar han viste sig for „Fol- 
kene". Det var med en underlig Følelse, han 
sad i den gamle Armstol i Kontoret paa 
Sandsgaard. 

Fanny saa lidet til ham og savnede ham 
endnu mindre. Forholdet til Delphin havde 
faaet én Magt over hende, som hun aldrig 
før havde været grebet af, og hunkjæmpede 
med alle sine Midler, forat beholde ham. 

Men fra den Dag, Delphin havde op- 
daget, at Madeleine kjendte hans Forhold til 
Fanny, blev dette Forhold ham næsten en 
Plage. Han vilde bryde, men kunde ikke; 
heller ikke havde han Mod til med en Gang 
at reise fra det hele ; og saaledes slæbte han 

sig videre i det gamle Forhold — træt af at 
lyve, skammende sig, — men uden Kraft til 
at slutte. 

Og mangen Gang, naar Samtalen gik 
istaa, var det somom han følte, at hun vidste, 
hvorledes han havde det, somom den fælles 
Hemmelighed raabte til dem ; men Fanny lo, 
kyssede ham og snakkede, snakkede hurtigt 
for at overdøve det. - 

— En Ting forundrede Alverden sig over, 
og det var, hvor lunkent man drev paa Op- 
dagelsen af Brandstiftelsen; thi at Ilden var 
paasat, tvivlede ingen om. 

Vistnok blev der optaget et Par Brand- 
forhør med lange Mellemrum; men der kom 
ingenting for Lyset. Det var nu forresten 
ikke saa underligt — mente de fleste — naar 
man gav sig til at forhøre gamle Kjærringer 
og Gutunger fra west end, medens man lod 
de mistænkte gaa uspurgte. 

Anders Begmand havde jo været ind- 
kaldt; men Politimesteren eragtede, at han 
„paa Grund af Legemss vaghed og manglende 
Begreb" ikke kunde afhøres som Vidne, og 
derved blev det. 

Væggelusens Anelse gik ikke i Opfyl- 
delse, hverken han eller Svensken eller Martin 
blev indkaldte, og efter et Par ildesindede 

Skumlerier i Avisen døde Sagen hen og blev 
glemt. 

Ude i west end — ja inde i Byen ogsaa 
blandt simple Folk blev der smilet saa smaat 
og nikket hemmelighedsfuldt med Hovedet. 
De kunde nu ellers sige, hvad de vilde om 
Garman & Worse; men den Ros skulde Fir- 
maet have, at de ikke brugte at bringe sine 
Folk ,.i Omstændigheder". Og siden det nu 
gik saa heldigt med Skibet, saa var det ikke 
mere at rode op i. Alle vidste jo, hvad der 
engang var hændt Marianne, saa nu kunde 
det være kvit og gaa op i op. At Politi- 
mesteren satte sig i Stolen og saa alvorlig 
ud, og spurgte og grov, somom det gjaldt at 
komme rigtig tilbunds — det kunde jo være 
vel nok — for en Ordens Skyld. Men det 
var dog noget, som alle vidste, at tilslut gik 
det som de fine Folk vilde have det ; og naar 
Garman & Worse ikke vilde, at der skulde 
findes noget, saa maatte det være Fanden til 
Politimester, som skulde finde noget alligevel. 

Mangengang kunde det være skidt nok 
— dette; men denne Gang var det jo heldigt. 
Og deraf kunde man lære — hvis der endnu 
var nogen, som ikke vidste det — , at det er 
godt at holde sig tilvens med „de Fine", — 
selv om det skal koste noget. 

Men ingen vilde længer have noget at 
bestille med Atartin. Han var sluppen fri 
for Politi og Dom — de store Fællesfiender 
— ; men han var alligevel en mærket Mand 
blandt Sine; og hans Venner betydede ham 
uden Omsvøb, at nu gjorde han bedst i at 
pakke sig af Landet jo før jo heller. — 

Unge-Konsulen maatte dø. I fjorten 
Dage var det gaaet op og ned med ham. 
Stundom syntes det, somom den høire Side 
skulde seire; men saa fik den venstre igjen 
Overtaget og stærkere hver Gang. 

Jomfru Cordsen hørte Doktoren sige til 
Legationssekretæren: — „kanske nogle Timer 
endnu, men han lever ikke Natten over." 

Den gamle Dame gjorde en Tur gjennem 
Sygeværelset og gik saa ovenpaa. I hendes 
Værelse var der lunt og gammeldags. Tæpper 
og Klædelidser, laasede Skuffer, ingen løse 
Smaating laa omkring, — alting tæt, velfor- 
varet og hemmelighedsfuldt. 

Der kom en Lugt af rent Tøi og tørrede 
Lavendler, da hun aabnede Chatollet, og i 
den lille hemmelige Skuffe — bagom en 
Bunke stivede Natkapper — laa der forsigtigt 
indpakket et Miniaturportræt i sort Ramme. 

Det var en ung Mand i grøn Snorefrak 



282 



med bred Fløielskrave. Haaret var rødligt 
og rullet frem efter den Tids Mode i store 
Bukler foran Ørene; Øinene vare blaa og 
klare, og Undermunden en liden Smule frem- 
skudt. 

Jomfru Cordsen sad en lang Stund og 
stirrede paa Billedet, og Taare efter Taare 
dryppede ned til de andre Hemmeligheder, 
som forvaredes i det gamle Chatol mellem 
Tøi og tørrede Lavendler. — 

— Onkel Richard sad og stirrede paa 
Broderen. Doktorens Ord havde taget alt 
Haab fra ham, og alligevel kunde han ikke 
forstaa, at det var muligt. 

„Det er snart forbi med mig — Richard!" 
— sagde den Syge ganske svagt. 

Legationssekretæren lagde sig ned ved 
Sengen, og efter en liden Kamp brød han 
ud i Graad og lagde sit Hoved ned paa 
Tæppet. 

„Her ligger jeg saa stærk og sund — " 
hulkede han, „og saa kan jeg ikke gjøre et 
Gran for dig! — jeg har aldrig været dig til 
andet end Plage og Bryderi ! u 

„Snak — Pirre!" svarede Konsulen, „du 
har været mest for mig i Livet — du og saa 
Forretningen. Men jeg har . noget at bede 
dig om Tilgivelse for, før jeg dør — " 

„Du? — " Onkel Richard troede, han 
talte over sig, og saa op. 

„Ja ser du — " sagde Konsulen og der 
gled noget over de halvt stivnede Træk, „jeg 
har narret dig; — du har ingen Vexler Ri- 
chard — det var bare Spøg — er du sint 
paa mig?" 

Om han var sint! — han lagde sit An- 
sigt ned igjen paa den visne Haand, og som 
han laa der og smaajamrede sig med det 
krøllede Hoved nede i Puderne, lignede han 
en stor lodden Newfoundlænder. 

Doktoren kom ind : „Men Hr. Konsul — 
det gaar paa ingen Maade an, at Legations- 
sekretæren ligger saaledes, det besværer 
Deres Aandedræt; — dersom De ikke — " 

„Min Broder — " afbrød Unge-Konsulen 
med noget, der mindede svagt om Kontor- 
stemmen, „min Broder Legationssekretæren 
skal ligge netop der, hvor han ligger." Derpaa 
tilføiede han med Anstrængelse: „Vil De 
hente Familien." 

Doktoren gik. Lidt efter drog den Syge 
en lang Pust og sagde: 

„Farvel '— Pirre! — og Tak for alt ifra 
vi var smaa -— " det var vel første Gang 
Konsul Garman citerede Digt — — „al Bur- 
gunderen skal du have — alt er ordnet — 
jeg skulde gjort det rigeligere — men — u 

og der kom en liden Trækning i Ansigtet, 
somom det kunde være en mat Efterligning 
af den Bevægelse, hvormed han pleiede at 
lægge sin Hage tilrette i det stive Halsbind, 
idet han langsomt og næsten uden Lyd sagde : 
„men Huset er ikke længer, hvad det har 
været!" 

Det var de sidste Ord, han sagde; thi 
før Doktoren fik hentet de andre ind i Syge- 
værelset, var Unge-Konsulen død — rolig og 
korrekt som han havde levet. — 



XXI. 

Oamme Formiddag gik Gustaf Oscar 
Carl Johan Torpander udover Sandsgaard- 
veien. Han gjorde sig en Frimandag, hvilket 
ellers ikke var hans Vane. 

Paa Hovedet bar han en høi graa Filt- 
hat af det Slags, som man kaldte Konkurs- 
hatte. Hattemageren havde forsikret ham, 
at den oprindeligt var gjort til Grosserer 
Morten Garman; men at den var bleven en 
Smule for liden. Derimod passede den ak- 
kurat til Torpander, og han kjøbte den — 
saa dyr som den var — og tænkte idetsamme, 
at det dog var et underligt Træf, at han just 
idag skulde bære en Hat, som Morten Garman 
havde vraget. 

Vaarfrakken var ogsaa kjøbt for Anled- 
ningen, den var ikke ganske ny, men den 
havde en sjelden, lysebrun Farve. Buxerne 
var det daarligst med; men Frakken var saa 
lang. Torpander kunde nok have kjøbt Buxer 

ogsaa; men han vilde ikke gribe for dybt i 
sine Spareskillinger,- før han fik se hvorledes 
det gik ham idag. Gik det ham godt, skulde 
hun have alt, hvad haneiede; og gik det ham 
galt, vilde han reise hjem til Sverige; han 
holdt det ikke længer ud. 

Og meget Haab havde han — sandt at 
sige — ikke — der han gik. Rygtevis havde 
han hørt, at Marianne var syg, kanske var 
hun ogsaa ulykkelig for den Skam, Martin 
havde ført over Huset. Og naar han just 
friede i denne Tid, kunde det kanske gjøre 
et godt Indtryk; — og dog! — det var en 
altfor svimlende Lykke — tænkte Bogtryk- 
kersvenden. 

Det var en fin Solskinsdag og den lange 
lysebrune Skikkelse gik hurtigt udover — 
bevægende ubevidst sine Arme, alteftersom 
han øvede sig paa sit Frieri. I den venstre 
Frakkelomme med Snippen hængende uden- 
for havde han et Silkelommetørklæde — det 
havde længe været hans Drøm — orangegult 
med lyseblaa Bord. 

Det var ikke Meningen at bruge det til 
nogensomhelst Fugtighed — dertil havde han 
et rødt Bomuldslommetørklæde med Abraham 
Lincolns Portræt; men med Silkelommetør- 
klædet figurerede han. Hvergang nogen 
kom imod ham i Alléen, som han gad vise 

sig for — og det var jo de fleste — trak 
han det skinnende nye Tørklæde frem og 
førte det varsomt opimod Ansigtet, lagde det 
saa ned igjen og frydede sig overmaade ved 
at føle Silken med bittesmaa Klør gribe fat 
i den haarde Hud paa Indsiden af hans 
Fingre. 

Ved Værftet traf han Martin, som kom 
hurtigt indover. 

„Er din Søster hjemme?" spurgte Tor- 
pander. 

„Ja — du træffer hende hjemme," sva- 
rede Martin med et stygt Smil. 

I selve Gaarden ved Sandsgaardhuset 
mødte Martin Præsten Martens, der kom gaa- 
ende fra Byen i Samarie og Krave. 

Martin lettede paa Huen: „Vil Præsten 
komme hjem til Søster min? — hun ligger 
for Døden." 

„Hvem er din Søster? — " spurgte Præsten. 

„Marianne — Sønnedatter til Anders 
Begmand." 

„Aa — ja — jeg husker hende!" — 
svarede Præsten, han kj endte hele Historien, 
„men jeg kan nok ikke komme strax. Jeg 
skulde først indom her; Konsul Garman lig- 
ger nok ogsaa paa sit yderste. Men efterpaa 
— min Ven! — efterpaa — " 



288 

„Aa — ja! jeg kunde tænke det — " 
mumlede Martin og vilde gaa. 

„Vent lidt — unge Mand! — " raabte 
Præsten, „hvis du tror, at det haster, vil jeg 
gaa til din Søster. Det er jo det yderste 
Hus — ikke sandt?" dermed gik han forbi 
Sandsgaardhuset og udover mod west end. 

Martin stod igjen forbauset, næsten skuf- 
fet. Men Præsten fortsatte roligt sin Vei, 
der var besværlig nok udover mellem Hyt- 
terne. Fillede Unger laa iveien for ham, 
Piger og Kjærringer stak Hoderne ud og 
gloede paa ham, et lidet Kompani af Gut- 
ter, som laa og grov i Stranden, raabte Hurra 
for ham; der lugtede Fattigdom og Svineri, 
hvor han vendte sig. 

— Da Torpander ikke fik nogen Besked 
af Anders Begmand, som han traf sammen- 
krøbet i en Krog af Stuen, gik han ovenpaa 
og bankede paa Mariannes Dør. Der blev 
ikke raabt kom ind, og han glyttede paa 
Døren. 

Den stakkels Mand — han blev saa for- 
færdet, at han neppe kunde staa paa sine 
Ben. Der laa hun — hans elskede Marianne! 
Munden halvaaben og stønnende "hurtigt — 
aa saa hurtigt! Kinderne vare hule og blaa- 
hvide, og i de mørke Fordybninger om Øi- 
nene stod der tæt af smaa Svedperler. Han 

havde ikke havt nogen Anelse om, at det 
var kommen saa vidt, — og han kom paa 
Frieri ! 

Marianne slog Øinene op; hun kjendte 
ham, han var vis paa det; thi hun smilede 
svagt; det var hendes velsignede Smil; men 
Tænderne vare blevne saa underligt store. 
Tale kunde hun ikke længer; men de store 
Øine gik flere Gange fra ham og hen til 
Vinduet, og han troede tilsidst , at hun bad 
om noget. 

Torpander stillede sig ved Vinduet — det 
var et nyt, Tom Robson havde besørget — 
og lagde Haanden paa Krogen. Hun smi- 
lede igjen og da han aabnede Vinduet, kunde 
han se paa hende, at hun takkede ham. 

Middagssolen skinnede ned mellem Fjel- 
det og Husvæggen og faldt skraat indover 
den nye Vinduskarm og et Stykke bortover 
Gulvet. Inde i Byen ringede Klokkerne for 
en Begravelse og Lyden slog mod Fjeldsiden 
og faldt dæmpet og blødt ind i Kammeret. 

Marianne vendte sig mod Lyset og hen- 
des Øine bleve vidunderlig klare, en fin 
Skygge af rødt steg endog op i hendes Kin- 
der, og Torpander havde aldrig seet hende 
saa deilig. 

Da Præsten Martens traadte ind, blev 
han ligesaa overrasket ved den Syges Ud- 

seende som Torpander var bleven, men paa 
en anden Maade. Hun kunde umuligt være 
saa .nær Døden, og han kunde ikke lade være 
at føle en liden Uvilje mod Martin, som i den 
Grad havde overdrevet Søsterens Tilstand og 
kanske bevirket, at Præsten kom for sent til 
Konsul Garmans Dødsleie. Heller ikke ligte 
han den lysebrune Karikatur, som uaflade- 
ligt bukkede for ham, og muligens blandede 
der sig noget af alt dette i de .Ord , han nu 
henvendte til den Syge. 

Præsten tog Plads midt foran Sengen 
saaledes, at han skjulte Vinduet for Marianne; 
hendes store Øine hvilede paa ham. Han 
vilde ikke være stræng, men den Kvinde, 
han saa for sig, var jo falden. Ved Slutnin- 
gen af et saadant Liv var der al Grund til 
at tale alvorligt om de onde Lyster og Syn- 
dens haarde Følger. 

Mariannes Øine begyndte at gaa uroligt 
omkring, fæstede sig atter ved Præsten og 
gled saa hen paa Torpander. Hun gjorde en 
Anstrængelse med Hovedet og vendte Ansig- 
tet til den anden Side. 

Det var ikke Præstens Mening at slutte 
sin Tale uden ogsaa at vise Forsoningen over 
et saadant Liv; og medens han talte videre 
om Anger og Tilgivelse, kom Nabokonen 

ind; hun havde været hjemme og spist 
Middag. 

Konen stillede sig ved Foden af Sengen ; 
men da hun fik se Mariannes Ansigt, sagde 
hun: „Om Forladelse Hr. Pastor! — hun 
er død." 

„Død? — " raabte Præsten og reiste sig 
hurtigt op; „det var dog mærkværdigt — -" 
han tog sin Hat, sagde Farvel og gik. 

Konen tog den Dødes Hænder og fol- 
dede dem pent sammen; derpaa stak hun 
Armene ind under Teppet og rettede Benene 
ud, forat Liget ikke skulde stivne med krumme 
Knær. 

Munden stod lidt aaben, hun lukkede 
den; men Hagen faldt ned igjen. Torpander 
forstod, hvad Konen saa sig om efter og 
rakte sit Silketørklæde frem — og hvor 
glad var han ikke nu, fordi han ikke havde 
brugt det. 

Konen betragtede det mistænkeligt; men 
da hun saa, at det var rent, lagde hun det 
sammen til et smalt Bind og bandt det om 
Mariannes Hoved. 

Torpander stod og saa det lille udtærede 
Ansigt i Rammen af hans smukke Silketør- 
klæde, og det syntes ham, somom han dog 
tilslut fik nogen Andel i hende. Hendes 
sidste Smil, hendes sidste Blik havde han 

faaet, og til Gjengjæld havde hun modtaget 
den første og sidste Gave fra ham. Naar 
alt kom til alt, havde hans Frieri faaet den 
bedste Udgang, han overhovedet kunde vente ; 
— han bøiede sit Hoved og græd stille i 
Abraham Lincolns Portrait. 

Begmanden kom op og satte sig til at 
stirre paa Liget; siden hin Ildebrand havde 
han været ligesom fra sig selv. 

„Skal jeg gaa til Zacharias Snedker og 
bestille Kisten? — u spurgte Nabokonen. 

Men da hun ikke fik noget Svar, gik 
hun og bestilte Kisten paa egen Haand; den 
skulde vel ikke være finere end almindeligt 
for wesl encFs Folk. — 

— Imidlertid skyndte Præsten Martens 
sig indover; han medtog et ubehageligt Ind- 
tryk fra Mariannes Død, som lagde sig til 
hans forrige Misstemning. 

Kjærringer og Piger vare igjen paafærde 
overalt; en Præst i ivest end var en stor 
Mærkværdighed. Guttekompaniet kom mar- 
cherende opover; de havde fundet en død 
Kat i Stranden, som den ældste af Gutterne 
drog efter sig. Tilslut kom der en liden 
Tingest — han var ikke høiere end en Skafte- 
støvle, — med Moderens Trætøfler og en 
Papirpose paa Hovedet. Den hele Flok var 
i en stolt Stemning og sang med skingrende 

Stemmer Fædrelandssangen efter den vittige 
Version, som var i Brug ude i west end: 

„Ja vi elsker dette Landet, 
Jamen gjør vi saa! 
Den som siger noget andet, 
Han skal Juling faa!" 

Præsten maatte lige forbi den lille Bande, 
Sangen skar ham i Ørene; Katten, som han 
ogsaa fik et Glimt af, var halvraadden, saa 
Skindet hang i Filler om den. Præsten Mar- 
tens trykkede sit Lommetørklæde for Mun- 
den; han var bange for, at den usunde Luft 
kunde være skadelig for hans Helbred. 

Saa fort som det lod sig gjøre i Samarie 
og mellem Sølepytterne, skyndte han sig ud 
af west end og naaede op til Hovedbygningen. 
Men han kom for sent. 

Konsulen var død for en halv Time siden, 
og Præsten Martens begyndte at gaa indover 
mod Byen. Varmt var det i den lange sorte 
Dragt og det var allerede en god Stund efter 
Middagstid. 

Madam Rasmussen løb hamimøde: „Men 
bedste Hr. Pastor! — Maden! — Klokken er 
halv tre! — hvor De ser medtaget ud!" 

„Lader os glæde os — Madam Rasmus- 
sen — u svarede Præsten med det stille Smil, 
„naar vi stedes i haarde Prøvelser." 

— Det var dog en velsignet Mand — 

den Pastor Martens. Hvor god og venlig 
han saa ud som han sad der ved Middags- 
bordet; ingen skulde ane, at han bar Paryk. 
Madam Rasmussen bestemte sig til at 
brodere nogle Puder til at lægge i Vindus- 
karmen; thi Kapellanen taalte ikke Træk. — 

iVonsul Garmans Død vakte megen Be- 
vægelse i Byen. Den mærkelige Begivenhed 
med Skibet var allerede Stof nok til flere 
Ugers Snak, og nu kom dette Dødsfald til 
med alle dets nærmere Omstændigheder og 
mulige Følger; — der var en Snakken og en 
Fortællen, saa det formeligt summede over 
den hele By. 

Grossererne blinkede saa smaat til hver- 
andre. Den Gamle ude i Sandsgaard havde 
været dem tung at trækkes med; nu blev 
her mere Alburum, og Morten var ikke farlig. 

Forberedelserne til Begravelsen vare stor- 
artede. Liget skulde føres fra Sandsgaard og 
indsættes i Kirken. Der vilde Provsten Sparre 
holde en Tale, og Kapellanen skulde forrette 
Begravelsen paa Kirkegaarden. 

Alle Korporationer skulde møde op med 
sine Faner, Borgermusiken holdt Øvelser til 
langt paa Nat; — der var et Styr som til 

syttende Mai, og der var dannet en formelig' 
Festkommite. 

Jacob W.orse var ikke med paa alt dette. 
Han sørgede oprigtigt over Konsulen, der 
altid havde været næsten som en Fader mod 
ham. 

Fru Worse ærgrede sig mere end hun 
sørgede. „Det var skidt — jagu var det 
skidt!" — mumlede hun, „at den Gamle 
skulde dø. Han vilde have Partiet istand, 
for det var da en fornuftig Mand; nu er der 
ikke andet end Kvindfolk derude, — for den 
Legationstingesten er nu heller ikke stort 
andet end et Fruentimmer! — hm! — hm! — u 
tænkte den gamle Frue, „at den Rachel, 
som havde slig en klog Far, ikke har bedre 
Forstand!" 

— I det Garmanske Hus paa Sands- 
gaard var der øde og stille fra øverst til ne- 
derst. Liget laa ovenpaa i den lille Sal mod 
Nord og der hang hvide Gardiner for alle 
Vinduerne i anden Etage. 

Ikke en Lyd hørtes uden de ensformige 
Skridt af en, der gik uafladeligt gjennem de 
tomme Værelser. 

Saaledes havde Onkel Richard gaaet hver 
Dag, siden Broderen døde — [rastløs fra Ende 
til anden i Stuerne ovenpaa, frem og tilbage 
i den store Dansesal, af og til ind til Liget, 



297 

saa atter frem og tilbage, ud og ind den hele 
Dag til langt udpaa Natten. 

— Rachel sørgede over Faderen saa dybt, 
som hun neppe selv havde troet muligt, 
mens han levede. Men der var foregaaet et 
Omslag i hendes Sind i den sidste Tid. De 
store Fordringer, hun altid havde stillet til 
andre, vendte hun nu mod sig selv, og hun 
indsaa, hvormeget hun havde at rette paa. 
Det blev hende ogsaa klart, at det hoved- 
sageligt var hendes egen Skyld, at Faderen 
var forblevet hende saa fremmed. Først under 
Sygdommen havde de begge forstaaet, hvor- 
meget de havde tilfælles, og hvad de kunde 
have været for hinanden. Nu var det for 
sent og hun saa trøstesløs fremover i sit 
unyttige Liv; — thi Jacob Worses Raad var 
der ingen Mening i. — 

Dagen før Begravelsen sad Madeleine i 
Havestuen; det var en raakold Vaardag med 
fint Regn og Sydvest ; hun havde lukket Have- 
døren. Ovenover sig hørte hun Faderens tunge 
Trin — de nærmede sig, passerede over hende 
og tabte sig indover de andre Stuer. 

Aldrig havde hun været saa beklemt og 
hjertesyg, og aldrig havde hun følt sig saa 
ensom — i det store Hus — fyldt med den 
Stilhed, der følger et Lig. 

Det bankede, og Præsten Martens traadte 

ind. Fru Garman havde bedet ham komme 
hver Dag i denne Tid. 

„Godmorgen — Frøken Madeleine! — 
hvorledes lever De idag?" — 

„Tak — " svarede hun, „jeg har det nok- 
saa godt — det vil sige: som almindeligt." 

„Og det vil nok sige: ikke synderligt 
godt — " sagde Præsten deltagende, „dersom 
jeg var Deres Læge — Frøken! vilde jeg for- 
ordne et Badested for Sommeren." 

Han beholdt sin Hat i Haanden, men 
blev staaende ved Havedøren; hun sad i 
Sofahjørnet længer inde i Stuen. 

„Det er en trist Dag til at være saa 
langt paa Foraaret," fortsatte Præsten seende 
ud i Haven, „og et saadant Hus, hvor Døden 
netop har været med sit kolde Budskab — 
— er et trist Sted — " hun hørte paa ham 
med bøiet Hoved, men sagde ingenting. 

„Et saadant Hus, u blev han ved, „hvor 
der ligger et Lig, ligner mangt et Menneske- 
liv. Hvormange af os bære ikke et Lig i 
vort Indre, et eller andet Haab, der er døet 
ud for os — eller en bitter Skuffelse, som 
vi have begravet i en Krog af vort Hjerte." 

Han saa, at hun bøiede sig dybere ned 
over Sofaarmen, og han blev ved at tale — 
alvorligt, sagte — halvt til sig selv: 

,.Da er det godt for et Menneske, at 



^99 

han ikke staar ensom; da er det godt at 
have nogen at støtte sig til, naar Livets bitre 
Alvor kaster sin Skygge over vort Liv — " 

Madeleine begyndte med en Gang at 
græde, saaat han hørte det. 

„Jeg beder om Tilgivelse," sagde han og 
nærmede sig Sofaen, „jeg gav efter for min 
egen Stemning; jeg har gjort Dem bedrøvet, 
°S J e g skulde dog snarere have prøvet at 
opmuntre Dem — stakkels Barn!" 

Graaden var kommen saa heftigt over 
hende, at hun opgav at skjule sin Bevægelse. 

„Kjære Frøken Madeleine!" sagde Præsten 
Martens og satte sig i Sofaen et Stykke fra 
hende, — „De har det ikke godt, det har 
jeg længe seet. Og De kan vel tænke Dem, 
hvor smerteligt det er for mig at gaa her 
og se Dem lide — og saa ikke faa Lov til 
at hjælpe Dem." 

„De har altid været saa god mod mig — " 
hulkede Madeleine, „men der kan ingen 
hjælpe mig; — jeg har det saa ondt — saa 
ondt!" 

„Tro aldrig — kjæreste Frøken! — at 
nogen Sjælenød er saa stor, at den ikke kan 
lindres. Der er en vidunderlig Lægedom for 
det syge Hjerte i den fortrolige Meddelelse 
til en Ven, som forstaar os. Men netop der- 
for — " tilføiede han med et Suk, „er det 

dobbelt tungt for mig, at De ikke kan — at 
De ikke vil tillade mig at være en saadan 
Ven for Dem." 

„Jeg kan ikke — " stammede hun for- 
virret, „De maa ikke blive vred paa mig ! — 
jeg er ikke utaknemlig — De er jo den 
eneste — ; men jeg er saa bange — jeg for- 
staar det ikke — vær ikke vred paa mig — " 
og hun rakte sin ene Haand en Smule heu- 
imod ham. 

Præsten Martens tog Haanden og holdt 
den roligt mellem sine. 

„De ved, jeg mener det godt med Dem 
— Frøken Madeleine," sagde han i en al- 
vorlig, beroligende Tone. 

„Ja — ja — jeg ved det! men — men tror 
De, at jeg? — " hun saa ængsteligt paa ham. 

„Jeg tror, at Deres Sjæl er forvirret, og 
jeg haaber, at jeg skulde kunne være Dem 
en paalidelig Fører gjennem Livet. De har 
ikke villet modtage mig, og jeg skal ikke 
plage Dem; men De skal vide, at alt, hvad 
jeg formaar, tilhører Dem." 

„Men — naar jeg ikke — naar nu jeg 
ikke" — hun skjulte sit Ansigt, „nei — jeg 
kan ikke — ." 

Hans Stemme var saa venlig, næsten 
faderlig, da han flyttede helt hen til hende 
og sagde: 

„Sig — Madeleine! føler De ikke ligesom 
en Tilskikkelse i dette? — dengang jeg bad 
om Deres Haand, afslog De mit Tilbud — 
hurtigt — uden Overveielse — tør jeg nok 
sige. Se — nu holder jeg Deres Haand — " 
hun trak lidt i den, men han beholdt den — 
„atter er vi ført henimod hinanden. Er det 
ikke somom De ligefrem bliver henvist til 
mig — medens De staar saa ene og forladt 
mellem Deres egne. Thi — ikke sandt? — 
Madeleine! — De føler Dem ensom?" 

„Ak — jo! — jeg er saa ensom, saa 
sørgeligt ensom! — u sagde hun mismodig; 
og enten han nu trak hende til sig eller om 
hun lod sig glide, saa laa hun til hans Skul- 
der træt og viljeløs. Og medens hans Stemme 
lød mildt og beroligende over hende, aandede 
hun ud som efter en lang Besværlighed. 

Men med et for hun op; han havde 
kysset hende paa Panden. Præsten reiste 
sig ogsaa, men beholdt hendes Haand. 

„Vi vil ikke tale til nogen idag," sagde 
han fortroligt, „paa Grund af Familiesorgen. 
Men lad os gaa ind til Fru Garman og bede 
om hendes Velsignelse. Din Fader der- 
imod — " 

„Nei — nei! — " raabte hun, „Far maa 
ingenting vide — aa min Gud, hvad er det, 

jeg har gjort!" mumlede hun og holdt Haan- 
den for øinene. 

Han smilede stille og tog hendes Arm 
i sin: „Du er endnu lidt forvirret — Barn! 
men det vil snart gaa over." 

Dermed førte han hende hen mod Fru 
Garmans Værelse. 

„Kunde det ikke være til imorgen — 
jeg har saa ondt i Hovedet," bad Madeleine. 

„Vi skal bare vise os for din Tante," sagde 
han mildt, men bestemt, idet han aabnede 
Døren. 

Fru Garman sad i Lænestolen i sit store, 
lune Soveværelse. Foran sig havde hun et 
Bræt med en Karaffel Vand og en liden 
straaflettet Flaske Cura9ao. Paa en Assiette 
laa rundt-omkring Kanten Brystet af en Kyl- 
ling — skaaret i smaa Terninger, og midt i 
stod en liden Form Aspergessmør indgnedet 
med finhakket Persille. 

Da de Forlovede traadte ind, holdt hun 
just en liden hvid Terning paa Gaffelen, idet 
hun trykkede den ind i Smørret ; men da hun 
fik Øie paa de to, lagde hun Gaffelen lige- 
gyldigt fra sig og sagde: 

„Jeg vil haabe — Madeleine! at du ikke 
glemmer at takke Vorherre, fordi han har 
bøiet dit gjenstridige Sind; og for Dem — - 

Hr. Pastor! — vil jeg ønske og bede, at De 
aldrig maa komme til at fortryde dette." . 

Et lidet Secund flammede der noget i 
Madeleines Øine; men hendes Forlovede sagde 
i det samme: 

„Min kjære Madeleine er saa angreben 
af Sindsbevægelse. Vil du ikke helst gaa 
op paa dit Værelse? — Barn! — vi sees 
imorgen." 

Madeleine var ham virkelig taknemmelig 
for dette, og gav ham et lidet, svagt Smil, 
da han fulgte hende til Døren. 

Da Præsten var gaaet, tænkte Fru Gar- 
man paa, hvor underligt det er med Folk 
strax, djs blive forlovede. Hun anede, at hun 
ikke vilde faa saamegen Glæde af Kapel- 
lanen for Fremtiden. 

Men Præsten Martens var lykkelig; han. 
kunde næsten ikke sove Middagssøvn. Udpaa 
Dagen klarnede det op; det var bare en 
Skoddebanke, som havde ligget nedover 
Kysten fra Natten, saaledes som Havskodden 
pleier om Vaaren. 

Hele Verden skinnede af Solskin for 
Præsten Martens, da han kom opover Gaden 
fra Guldsmeden, hvor han havde bestilt Rin- 
gene, Men han holdt sit Ansigt itømme, 
det gik ikke an, at han Dagen før sin Kjæ- 
restes Onkels Begravelse saa oprømt ud. 

Paa Torvet traf han Skolebestyrer Johnsen. 
„De bliver vel med i Ligfølget imorgen 

— Hr. Skoleinspektør!" — sagde Martens, 
forat faa en Samtale i Gang, han følte Trang 
til at meddele sig. 

„Nei — " svarede Johnsen kort — „jeg 
skal holde et Foredrag i Missionsbazaren." 

„I Middagstimerne!" raabte Kapellanen 
overrasket, „men den halve By er jo med i 
Ligfølget!" 

„Det er for Kvinderne, jeg vil tale — " 
sagde Skolebestyreren med Kraft og fortsatte 
sin Vei. 

Hm! hm! tænkte Præsten Martens, han 
har sandelig forandret sig: Kvindeforeninger, 

— Bazarer — Bibellæsninger; anden Rangs 
Arbeide! — sagde Kapellanen i al Hemme- 
lighed til sig selv; han var saa oprømt. 

Lidt borte i Gaden kom Kandidat Del- 
phin tilhest. Præsten saa saa interessant ud, 
at Delphin holdt sin Hest an og raabte: 
„Goddag — Hr. Pastor! er det med Deres 
Ligtale for imorgen, De er saa tilfreds?" 

Ligtalen! — Ligtalen — for det gjennem 
Præstens Hoved, den var jo ikke færdig; 
det var sandelig, godt, han kom til at huske 
det. Imidlertid svarede han: 

„Dersom jeg — trods min — hm! vor 
Sorg ser mere oplivet ud end kanske pas- 

sende kunde være, saa er det af rent per- 
sonlige Grunde — rent personlige — " 

„Og turde jeg spørge, hvad det er for 
en Privatglæde, De gaar og nyder?" spurgte 
Delphin let. 

„Ja — det skulde jo ikke netop blive 
bekjendt idag, — men til Dem — ," Præsten 
talte halvsagte : „jeg har idag havt den Lykke 
at blive forlovet." 

„Ei, ei! — jeg gratulerer," raabte den 
anden muntert, „jeg tror endogsaa, jeg kan 
gjætte med hvem — ;" han vilde gjættet paa 
Madarn Rasmussen. 

„Aa ja — det kan De vel — " svarede 
Martens roligt, „det er med Frøken Garman 

— Madeleine — * 

„De lyver!" raabte Delphin og greb om 
Ridepisken. 

Præsten traadte forsigtigt et Skridt læn- 
gere ind paa Fortouget, hilste og gik videre. 

Men Delphin red hurtigt udover Veien 

— udenom Sandsgaard — bestandigt fortere, 
indtil Dyret skummede. Han var redet over 
en Mil halvt uden Besindelse. Kysten be- 
gyndte at blive flad og sandet; Skjærgaarden 
hørte op, og det aabne Hav laa foran ham. 
Solen skinnede paa den blaa Flade; langt ude 
stod Havskodden som en Væg; den vilde 
komme ind igjen til Natten. 

Delphin satte Hesten ind paa en Bonde- 
gaard og gik tilfods nedover Sandet. Det 
store rolige Hav trak ham til sig; han følte 
Trang til at være alene med sig selv og følge 
sine Tanker længer end han pleiede. 

Alvorlige Tanke/ fik ikke ofte Tag i 
Georg Delphin, dertil var han dem for be- 
hændig og snar i Vendingen. Men idag 
maatte der være et Opgjør — det følte han, 
da han kastede sig i Sandet lige i Havkanten, 
hvor der var varmt i Eftermiddagssolen. 

Først gik Tankerne bølgende som Bræn- 
dingen, han saa udover. Han rasede først 
og fremst mod Præsten Martens, — hvem 
skulde tro, at han — Georg Delphin skulde 
lade sig stikke ud af en Kapellan, som til- 
ogmed var Enkemand ! — og Madeleine, hvor- 
ledes kunde hun tage ham? — og jo mere 
han tænkte paa hende, desto mere kjendte 
han, hvor han elskede hende. 

Og det kunde blevet anderledes; ja meget 
kunde blevet anderledes i hans Liv, naar han 
ret saa efter. Han kom til at tænke paa 
Jacob Worse, som havde trukket sig tilbage 
fra ham. Det var ofte hændt Delphin, at 
Folk ikke holdt længe ud med ham! det 
var bare Fanny, som holdt ud. 

Endnu engang prøvede han at gjøre hen- 
des Billede saa skjønt og bedaarende som 

muligt; meit det vilde ikke lykkes. Made- 
leine skjød frem overalt, saa kom Præsten, 
og de pinlige Tanker begyndte omigjen. 

Saa var der da intet Holdepunkt i hans 
Liv, det var altsammen forspildt — forfusket 
— ødelagt — ; og tilslut blev han sig selv 
saa væmmelig som han laa der — uden en 
Ven — i et Forhold fuldt af Løgn til en, 
han ikke elskede — og foragtet af den, han 
elskede. 

Imidlertid nærmede Taagen sig i løse 
Dotter til Stranden, gled henover Bølgerne 
opover Sandet, stansede lidt ved den smukke 
Mand, som laa der, for derpaa videre og 
lagde sig bag de store Tuer af Marehalm. 
Den graa Vægjude i Søen steg saa høit, at 
den naaede Eftermiddagssolen og slukte den 
ud, saa der blev graat og koldt i et øieblik, 
medens Taagen kom flyvende tættere og 
tættere. 

Delphin strakte sig i Sandet og lagde 
sit Hoved ned paa den venstre Arm — 
træt af Rideturen og sine tunge Tanker. 
De lange hvidgraa Brændinger kom væltende, 
krøllede sig og faldt sammen med en dæm- 
pet, ensformig Knurren. 

Han kom til at tænke paa, hvorlidet der 
skulde til, for at blive kvit hele dette Liv, 
der syntes ham saa lidet værdt; bare rulle 

sig et Par Gange nedover den' lille Sand- 
skraaning, saa vilde Bølgerne gribe ham, 
trille hans Lig op og ned — kanske føre det 
langt ud og lægge det op paa en fremmed 
Strand. 

Men han var sig bevidst, at han ikke 
havde Mod, og som han laa saaledes og stir- 
rede ud over sit eget Liv, faldt han hen i 
en Døs, mens Brændingen knurrede sin lille 
ensformige Sang, og den lille Aftenbrise, som 
fulgte Taagen, strøg koldt henover ham. 

Alle Linier i Landskabet flød udover i 
graat. Taagen kom tæt og sammenhængende 
indover, og Omridsene af Manden, som laa i 
Havkanten, udslettedes mer og mer. Tilslut 
blev han ganske borte; Havet tog sit store 
Viskelær og viskede ham ud. Men Hav- 
skodden drog tæt som en Væg opover Stran- 
den, naaede de første Gaarde, svingede om 
Hjørnerne og sendte kolde Gufs ind ad aabne 
Vinduer og Døre. 

— Men hurtigere end Taagen — tættere 
og mere gjennemtrængende end den — for 
Rygtet om Kapellanens Forlovelse omkring 
i Byen. Det trængte ind gjennem Sprækker 
og lukkede Døre, fyldte Husene fra Kjælder 
til Loft og stod saa tæt i Gaderne, at det 
stansede Trafiken. 

„Har De hørt Nyheden? — en Forlovelse? 

— gjæt — hvor? — hvem? — Frøken Gar- 
man — jeg har hørt det for en Time siden! 

— har De hørt Nyheden? — Kapellanen er 
forlovet! — Gud, hvor jeg er overrasket! — 
de kunde ventet til over Begravelsen — er 
det vist? — han har været hos Guldsmeden 

— har De hørt Nyheden? — " saaledes gik 
det — snurr — snurr — fra Hus til Hus. Og da 
endelig den udmattede By gik tilsengs, var 
der sikkert ikke et Menneske, som ikke 
havde hørt Forlovelsen mindst fem Gange. 
Det var en mærkelig Tid — rig paa store 
Begivenheder. 

Men som man stundom ser en liden 
skidden Lerbæk falde ud i en klar Elv og 
følge med nedover — bestandigt holdende 
sin lille Stribe graagult Lervand adskilt fra 
den rene Strøm, saaledes fulgte der med den 
store Nyhed en anden liden, utækkelig Efter- 
retning. Den fulgte altid med, dukkede op 
overalt, hvisket, mumlet, betvivlet, men altid 
gjentaget. 

Og det var den Nyhed, at Pastor Mar- 
tens gik med Paryk. Man kunde næsten ikke 
tro det; men det var ganske vist; Madam 
Rasmussen havde selv fortalt det. 

1 Lighed med alle gode Regenter, der 
mene, at de bør markere sin Regjerings Til- 
trædelse med enkelte milde Handlinger, havde 
Morten givet Per Karl Tilladelse til at kjøre 
Ligvognen med „de gamle sorte", saa skulde 
de skydes Dagen efter. 

Den gamle Kusk havde øvet dem i „Lig- 
takt" — som han sagde, og pudset dem uaf- 
ladeligt i tre Dage; den sidste Nat havde 
han holdt sig i Stalden, forat de ikke skulde 
faa lægge sig ned og „grise sig til". 

Derfor skinnede de ogsaa som de aldrig 
havde skinnet, da de Klokken elleve Lørdag 
Formiddag holdt med Ligvognen udenfor 
Døren paa Sandsgaard. 

Der var tre Slags Ligvogne, saa man 
kunde kjøre til Kirkegaarden — ganske som 
man reiser med Jernbanen — i første, anden eller 
tredie Klasses Coupée; — medmindre man 
da forlod Livet i en saa afpillet Forfatning, 

at man maatte lade sig bære ud — tilfods 
af sine Venner. Konsul Garman kjørte i 
i. Klasse med Englehoveder og Sølvzirater. 
Per Karl sad indunder den sorte Baldakin 
med Flor om Hatten og saa med Vemod og 
Stolthed paa sine gamle sorte. 

Da Kisten — bedækket med Blomster 
og hvide Silkebaand — blev baaret ned oven- 
fra, stod Jomfru Cordsen ved Foden af Trap- 
pen og alle Husets Piger bagom. Den gamle 
Dame lagde sin Haand paa Brystet og neiede 
dybt, da de bar ham forbi. Derpaa gik hun 
op paa sit Værelse og laasede Døren. • 

I den lukkede Vogn fulgte Husets Da- 
mer og Onkel Richard, forat overvære Cere- 
monien i Kirken; Morten og Gabriel kjørte 
i aaben Vogn. Hele Firmaets Arbeidsstok 
og mange Byfolk, der ikke vilde nøies med 
at følge [fra Kirken til Graven, fulgte med 
tilfods, da Ligvognen satte sig i Bevægelse. 
Vaarsolen skinnede i de sølverne Zirater, paa 
Englehovederne og paa de blanke Heste, der 
høitideligt og Skridt for Skridt gjorde sin 
sidste, sørgelige Kjøretur. 

— Det faldt sig saa forkjert, at Marianne 
ogsaa skulde begraves idag. Martin havde 
prøvet at forhindre det. 

Men i Klokkerkontoret havde man sva- 
ret ham, at man ikke kunde gjøre Ophævel- 



ser for hans Skyld; det faldt mest bekvemt 
for alle Parter, naar Præsten først var paa 
Kirkegaarden alligevel. Det skulde jo bare 
være Jordpaakastelse — ingen Ligtale? 

Nei — der skulde ikke være Ligtale. 
Altsaa paa Lørdag mellem tolv og to. 

Ude ved Begmandens Hytte forsamlede 
der sig nogle unge Søfolk fra west end, som 
havde kjendt Marianne, et Par Slægtninge 
fra Byen, Tom Robson, Torpander og Vægge- 
lusen. 

Anders Begmand var der ikke. Det 
hjalp ikke, hvad de sagde, han maatte følge 
Husets Chef. 

I Mariannes Følge var der ingen Bede- 
mand, og de unge Sømænd gik raskt indover 
med Kisten. Derfor naaede de Byen just 
som man bar Konsulens Lig ind i Kirken. 

Nu kunde det ikke gaa an for dem at 
passere gjennem Byen og udover Veien til 
Kirkegaarden, hvor der var strøet for Kon- 
sul Garman med grønne Blade, Syrener og 
Guldregn. Der var altsaa ikke andet for end 
at vente, til de blev færdige i Kirken. 

Inde i et Gaardsrum fik man sætte Kisten 
fra sig paa en Stentrap; det var varmt at 
bære Lig i Søndagsklæder, og Flere trak Trøien 
af, forat svale sig. 

Paa den anden Side af Gaden var der 

et „Usalg aff 011 og Wind"; der var nok dem, 
som havde god Lyst paa et Krus 01 og Skil- 
linger ogsaa; men det gik kanske ikke an. 

Folkene stod og smaasnakkede, vendte 
Skraaen i Munden; tørre i Halsen var de, og 
de blev da aldrig færdige i Kirken. Døren 
til Øludsalget stod aaben, Kruset paa Disken, 
der saa saa kjøligt og fugtigt ud derinde, 
Gaden var tom, Alverden var stimlet sammen 
paa Kirkegaarden — en sneg sig over Gaden 
og smuttede ind, to fulgte. 

Det saa truende ud, det hele Ligfølge 
syntes at ville følge med. Men Torn Robson 
gik hen til Gruppen og stak en Femkrone- 
seddel i Haanden paa den ældste: „Den kan 
I drikke op, men saa skal der bare gaa to 
om Gangen." 

Denne Betingelse blev antaget uden Knur, 
og det gik meget ordentligt paa Tørn hele 
Tiden; der gaar mange Krus Potøl paa en 
P^emkroneseddel. 

Martin og Tom Robson vendte Ryggen 
til Fristelsen; Væggelusen stred imod i det 
længste; men tilslut bukkede han under. 

Carl Johan Torpander sad i en Krog af 
Gaarden og stirrede paa Kisten. Silketør- 
klædet havde paa hans indstændige Bøn faaet 
følge med hende, og paa Kistelaaget — ved 
hendes Hjerte — laa en Buket, som han 

havde betalt med tre Kroner. Ellers var 
Kisten temmeligt bar; de fleste Blomster i 
west end vare kjøbte af Byfolk til Unge-Kon- 
sulen, — ellers havde nok Marianne faaet 
flere. 

Endeligt strømmede Folk ud af Kirken. 
Mariannes Følge maatte vente til det store 
Ligfølge var kommet ind paa Kirkegaarden, 
saa spyttede de i Næverne — Sømændene 
og tog fat med fornyede Kræfter. Der var 
ingenting igjen af Femkroneseddelen. 

Saa langt Ligfølge som Unge-Konsulens 
kunde ingen mindes at have seet. Det rak 
næsten fra Kirken til Kirkegaarden, som laa 
i Udkanten af Byen. Da det langsomt be- 
vægede sig opad Veien, var det en hel Skov 
af høie Hatte — aislags høie Hatte. Der 
var Mortens nye Pariser og Provsten Spar- 
res bredbræmmede Hyrdehat, der var gamle 
Skorstene næsten uden Bræm, og der var 
Bræmmer, som hang udover som Schweitzer- 
tag; nogle skar i det røde, naar de kom i 
Solen, andre vare bustede som Katteskind; 
— tyve Aars vexlende Moder vare blandede 
sammen som mixed drops \ — alene gamle 
Anders gik med sin Begklat af en Hue. 

En Mængde Børn og Halvvoxne fulgte 
paa begge Sider, og selve Kirkegaarden, som 

skraanede opad en Bakke, var pakfuld i Om- 
egnen af den Garmanske Begravelse. 

Ved Indgangen til Kirkegaarden var der 
plantet to høie Flagstænger omvundne med 
Grønt; Flaggene — paa halv Stang — hang 
helt ned til Jorden og viftede sagte i den 
svage Vind. Borgermusiken fik nu hvile; 
den havde spillet uafladeligt helt fra Kirken 
— noget ubegribeligt noget, som man først 
fik Greie paa om Aftenen, da det stod i 
Avisen, at det havde været Chopins Sørge- 
marsch. » 

Kantoren med sine Gutter — „de Satans 
Degnedrenge", som han kaldte dem, naarhan 
var sint — istemte en Salme. Liget blev 
løftet af Ligvognen og baaret opover Kirke- 
gaarden af Byens første Grosserere. 

Det var et prægtigt Syn, da den store 
Sørgeskare — hist og her en Uniform — , de 
mange floromvundne Faner — , bevægede sig 
høitideligt op igjennem den brogede Mængde 
af Kvinder og Børn, som stod tæt mellem og 
oppaa Gravene til begge Sider. 

Følget trykkede sig sammen om den 
aabne Grav, hvor Liget blev nedsænket. 
Grossererne, som havde baaret, saa ud 
somom de følte sig lettede, da han var bragt 
tilro dernede; han havde været dem tung at 
trækkes med baade i Livet og i Døden 

Sangen hørte op, der blev stille omkring, da 
Præsten steg op paa den lille Jordhoug ved 
Graven. 

Under den sidste Udarbeidelse af Lig- 
talen havde Kapellanen følt, hvor vanskelig 
hans Stilling var bleven til den Afdøde efter 
Forlovelsen med Madeleine. Det gjaldt at 
være strængt upartisk; ikke lade sig henrive 
til nogen Lovtale, som vilde tage sig ilde ud 
i hans Mund, der netop var bleven Medlem 
af Familien. Provsten havde desuden i Kir- 
ken dvælet tilstrækkeligt ved den Afdødes 
Fortjenester som Kommunemand, som stor 
Forretningsmand, „der — lig en Fader — 
skaffede Hundreder det daglige Brød og 
udbredte Lykke og Velstand trindt om- 
kring sig." Derfor begyndte han sin Tale 
saaledes : 

„Sørgende Forsamling! naar vi skue ned 
i denne Grav — sex Fod lang og sex Fod 
dyb — , skue denne sorte Kiste, tænke os 
dette Legenre, der nu gaar Opløsningen imøde, 
— og vi saa — kjære Venner! sige til os 
selv: der ligger en rig Mand, en meget 
rig Mand! — da maa vi vel gribes dybt i 
vor inderste Sjæl. 

Thi hvor er nu Rigdommens Glans, der 
stikker saa mange i Øinene! hvor er nu den 
Overlegenhed, som for os — kortsynede! — 

synes at følge det jordiske Gods? — Her i 
denne dunkle Fordybning — sex Fod lang, 
sex Fod dyb — er det gjemt altsammen. 

O Venner! lader os lytte til denne Kirke- 
gaardens tause Veltalenhed! Her er det 
slut — her er Enden paa al den Ulighed, som 
nu engang er en Følge af Synden; her i 
Kirkegaardens hellige Fred hvile de Side om 
Side — fattig og rig — høi og lav — alle 
lige for Dødens Majestæt, al jordisk For- 
krænkelighed strøget bort som et broget 
Klæde — sex Fod Jord — det er alt — det 
er ligt for alle!" 

Den lette Vaarvind for ind i Handels- 
standens Silkefane, løftede de tunge Kvaster 
ud fra Stangen og slog smaa lystige Smæld 
med Silketøiet. Med det samme bar den 
ogsaa Ordene ud over Kirkegaarden til de 
gamle Kjærringer, som sad paa Ligstenene, 
til de mange Piger og Damer, som stod op- 
efter Skraaningen; — ja helt hen til den anden 
Ende af Kirkegaarden bar Vinden den lange, 
smukke Tale, saa den tydeligt kunde høres 
henne ved Mariannes Grav. Og det var netop 
Ord for de fattige og ringe — dette om Lig- 
heden og det jordiske Gods's Forkrænke- 
lighed. 

Men de, som stod ved Mariannes Grav, 
hørte neppe efter — ikke engang Torpander. 

Han stod og stirrede ufravendt ned paa sin 
ensomme Buket paa den" bare Kiste. 

Væggelusen var undskyldt, for han kunde 
ikke høre. Men istedet anstillede han Iagt- 
tagelser og filosofiske Betragtninger, hvilket 
var hans Vane. 

Der laa i den Grushoug, som var kastet 
op af Graven, nogle Knokler og Ben og et 
Par Hjerneskaller. Sagen var nemlig den, 
at denne Del af Kirkegaarden — hvor der 
især jordedes Fattige — havde været Begra- 
velsesplads før i Tiden. Men de Gravsteder, 
for hvilke der ikke var betalt i tyve Aar, 
bleve atter tagne i Brug efter kirkelig Skik 
og Anordning. Saa traf det sig da jævnligt, 
at man under Gravningen stødte paa Kister, 
der faldt sammen under Spaden; de Døde 
laa tæt, og der kom ofte flere af en Grav. 

Men det var en stor Uskik, at Knoklerne 
blev liggende udpaa Formiddagen, til de nye 
Lig kom, forat begraves. Graveren — Abra- 
ham Klokkerdreng — almindeligt kaldet Abram 
Fylledreng — havde Ordre til strax at bringe 
Knoklerne hen i Benhuset — et Skur i et 
Hjørne af Kirkegaarden, hvor det saa blev 
overladt til hver enkelt Skalle at holde Greie 
paa sine Ben saa godt, den formaaede. 

Men naar nogen af de Overordnede 



319 

skjændte paa Abram Fylledreng for hans 
Forsømmelighed, saa støttede han sig paa 
Spaden saavidt, at han stod, lagde det røde 
Næb paa skakke og svarede smilende: „Ja 
ser De! — Gudbevar os! — de Fattige er 
just som til Uleilighed saavel i Livet som i 
Døden. Aldrig kan de dø som de fine, 
skikkelige Folk en for en og af og til; men 
i flokkevis — ser De! kommer de herud og 
vil i Jorden. Og helst udover Vinteren, naar 
Jorden er haard, og paa Vaarparten — Gud- 
bevar os! — da er det nu rent galt — ser 
De! — for saa kommer her en ustyrtelig 
Masse med Unger — aa Gudbevar os for 
Unger her kommer — ja Voxne ogsaa — og 
alle vil de ned i Utide — bestandigt i Utide! 
Og dersom en endda kunde knibe lidt paa 
Maalene; men — ser De! der er ingen 
værre end de Fattige til at maale efter — 
sex Fod lang — sex Fod dyb — det vil de 
have, aldrig en Tomme ' mindre ! Derfor ser 
De ! er det ikke altid saa greit at faa gjemt 
væk disse Benene, før de kommer med Fat- 
tigligene. Nei — nei! — det er som jeg 
siger: de Fattige — Gud bevar os! — de 
Fattige er til Uleilighed saavel i Livet som 
i Døden!" 

Der var engang en ny Klokker, som 
vilde afsætte Abraham; han vakte Forargelse 

i Menigheden, naar han tumlede drukken 
om mellem Gravene. Men Provsten sagde: 

„Hvad skulde saa den arme Mand tage 
sig for; han vilde falde Dem eller mig til 
Byrde. Og desuden, jeg har nu havt ham, 
saalænge jeg har været her og baaret over 
med hans store Skrøbelighed. Jeg kan vir- 
kelig ikke føre over mit Hjerte at jage ham 
bort — u ; og Menigheden beholdt Abram 
Fylledreng som et Pant paa Provsten Sparres 
gode Hjerte. — 

Væggelusen stod i sine filosofiske Be- 
tragtninger foran Knoklerne, og det syntes 
ham, somom der var noget af Trods i det 
Grin, hvormed den ene Hjerneskalle saa paa 
ham. Det faldt ham ind — Væggelusen — , 
at denne Skalle muligens kunde synes, det 
var en underlig Fred, han fik i Kirkegaardens 
hellige Jord. Men Benhuset var vist ogsaa et 
fredeligt Sted; og naar hverken Kirken eller 
Provsten eller Præsten eller Kapellanen eller 
Klokkeren eller Overgraveren eller Undergra- 
veren eller Organisten eller Kirketjeneren eller 
Klokkerdrengen eller Kaikanten — ingen af 
dem havde faaet sit, saa kunde det jo ikke være 
anderledes. Og naar han ret saa efter — 
Væggelusen — saa syntes han, at han gjen- 
fandt i disse afspiste Ben og disse blankpillede 
Skaller et Udtryk, han kjendte fra Livet — dette 

afskrabede Udtryk, der pleier at følge dem, 
som ikke have betalt. 

Imidlertid lød Pastor Martens's velklin- 
gende Stemme udover Kirkegaarden. Han 
nærmede sig Slutningen af sin Tale. De „sex 
Fod" gik igjen, ligesom de korte Themaer, 
paa hvilke Komponisterne skrive en hel Sym- 
foni, og hver Gang gjorde de stærkere Ind- 
tryk. Der kunde vel være nogen Overdrivelse 
i det, naar Aftensavisen sagde, at intet Øie 
blev tørt. Men sikkert er det, at mange 
græd, ikke bare de gamle Koner, men ogsaa 
Mænd — endog et Par af Grossererne tør- 
rede sine Øine. 

Thi det var en udmærket Tale; fra først 
af lød det lidt ængsteligt — dette om den 
rige Mand — den meget rige Mand. Man 
kunde frygte for en upassende Anvendelse 
af Kamelen med Naaleøiet; men Pastor 
Martens havde netop truffet det Rette. Det 
var just noget, de Fattige havde godt af at 
høre, hvor liden Magt der igrunden ligger 
paa dette jordiske Gods, hvor lidet det er at 
misunde, naar det kommer til Stykket, — 
og disse „sex Fod" var ligefrem gribende. 

Da Ligtalen var forbi, traadte Abram 
Fylledreng frem med den flade Kasse med 
Jord, som skulde kastes paa Kisten. 

Kjæmpende med sin indre Bevægelse 

Garman & Worse. 21 



322 

greb Præsten Skuffen, fyldte den med Muld 
og blottede sit Hoved. Alle de forskjellige 
Hatte kom af, og ligesaamange ligesaa for- 
skjellige Hoveder kom frem; nogle vare 
glatte, andre ruskede, nogle havde langt 
Haar, andre vare tætklippede som Kufferter, 
hist og her en Skalle saa blank som en Bil- 
lardkugle. 

Præsten forrettede Jordpaakastelsen — 
dybt bevæget og næsten nølende — som var 
det ham altfor tungt. Man hørte den løse 
Muld rasle ned mellem Blomsterne og Silke- 
baandene ; endnu en kort, brændende Bøn, — 
den hellige Handling var tilende, og Hattene 
kom paa igjen. 

Borgermusiken, som havde staaet i Flok 
indimellem Sørgeskaren — holdende sine In- 
strumenter under Frakken, for at de ikke 
skulde blive kolde, satte pludseligt i af al 
Magt paa et hemmeligt Vink af Instruktøren. 

Det var af megen Virkning. Som naar 
en stor Sten falder i Vandet, og Bølgen ruller 
til alle Sider i en Ring, saaledes kastede den 
vældige Lydbølge de Omkringstaaende tilbage 
i alle Retninger, saaat der blev en aaben 
Plads omkring Musiken. 

Dette benyttede Bedemanden sig af;, han 
stillede sig i Spidsen, og Sørgeskaren gik 
bort. i samme Orden som den var kommen. 

Lige bagefter Musiken kom iCantoren med 
,.de Satans Degnedrenge"; han var yderst 
fornærmet paa Borgermusiken og i stor Æng- 
stelse for, at de sørgende Efterladte ikke 
skulde bemærke, hvilken Extra-Umage han 
havde gjort sig med Sangen. 

Men Bedemanden var vel tilfreds med 
Borgermusiken, som blæste alt afveien; og 
da han kom hjem til sin Kone, sagde han: 
„Ihvorvel mine Tromlehinder muligens ere 
noget bedærvede, saa sætter jeg dog st6r 
Pris paa Hornmusik. Intet kan være mere 
paa sin Plads, naar det gjælder at føre Sørge- 
skaren gjennem Pøbelen efter et fint Lig." 

Men et Stykke fra Graven forlod Præsten 
Følget og gik en anden Vei bortover Kirke- 
gaarden. Da han var kommen saa langt, at 
han ikke kunde sees af Folkemassen, tog han 
en Gjenvei over Gravene. De var lave og 
græsgroede i denne Del af Kirkegaarden; af 
og til tog han Tag i Samarien og steg over 
en, som laa midt iveien. 

Abram Fylledreng havde taget sig en 
extra Overhaling idag ianledning af det fine 
Lig; han tumlede bagefter med den sorte 
Kasse — : det var den samme, som benyttedes 
til alle Lig — uden Forskjel. 

Da Præsten naaede frem til Mariannes 
Grav, var ogsaa Anders Begmand og nogle 

andre west end Folk komne til fra Konsulens 
Følge. 

Kapellanen tog Hatten af og tørrede sin 
Pande, medens han saa sig om efter Abraham; 
de andre blottede sine Hoveder. 

Endeligt naaede Abram Fylledreng frem, 
og de trende Skuffer Jord faldt hurtigt og 
taktfast paa den bare Kiste: „Af Jord er du 
kommen — til Jord skal du blive — af Jor- 
den skal du igjen opstaa — Amen! — u 

Præsten skrævede videre over Gravene. 
Der var endnu et Par Fattiglig, og Klokken 
var mange. — 

Unge-Konsulens Død medførte ikke store 
Forandringer hverken i Husvæsenet eller i 
Forretningen. Det hele var i en saa solid 
og regelret Gang, at det vedblev at gaa som 
en god Maskine. Men den nye Maskinmester 
fik travelt; og der var dem, der mente, at de 
finere Dele af den komplicerede Mekanisme 
ikke vilde fare godt under hans Hænder. 

Imidlertid skulde ingen sige andet om 
Morten, end at han tog sig af sine nye Pligter 
med stor Iver.. Nu var han næsten umulig 
at træffe — stadigt paa Farten mellem Byen 
og Sandsgaard. Hans Vogn stod og ventede 
paa de utroligste Hjørner; pludseligt dukkede 
han op a,f en Baad ved Bryggen, saa for han 
ind i sit Kontor og raabte noget til Boghol- 
deren og saa paa Dør igjen. 

Men naar Bogholderen sprang efter, forat 
spørge, hvad det var, saa han Snippen af 
den lille Vogn, som dreiede om Hjørnet. 

Grossererne i Byen pleiede at sige — 
sig imellem, at Morten Garman var lettere 
at arbeide „imod" end „med". Garr \n & 
Worses store Overvægt begyndte at tage af, 
og Magten fordeltes paa flere Hænder. De 
Aar, som nu fulgte, vare uheldige for Skibs- 
farten; de fleste af Firmaets Skibe gik med 
Tab og liden Indtægt. Det bedste var „Fønix", 
der var sat i Guanofarten. Det forblev hele 
Byens Yndling og fulgtes med spændt Op- 
mærksomhed i Aviserne. Byens Digter havde 
skrevet en Sang til dets Ære: 

Vug stolt — du Ildens Datter! 
Din flammevarme Stilk. 

Det var sikkert denne Hentydning til 
Rorstilken, der var mest angrebet af Ilden, 
som gjorde Digtets Lykke og sikrede det en 
varig Plads blandt Byens Selskabssange. 

Ifølge den Afdødes udtrykkelige Bestem- 
melse var Jacob Worse bleven valgt til Værge 
for Rachel og Gabriel — Fru Garman skulde 
hensidde i uskiftet Bo med Morten som For- 
retningsfører — ; og der var for hvert af de 
yngste Børn udsat en temmelig stor Sum, 
omtrent saa meget, som Morten havde taget 
op, da han satte Bo. 

Derved kom Rachel flere Gange til at 
søge Oplysninger hos Jacob Worse; thi hun 
vilde have ordentlig Besked om, hvad hun 

eiede, og hvorledes idethele hendes Stilling- 
var. Worse svarede hende i en rolig, af- 
maalt Forretningstone. 

„Disse Penge — u sagde hun en Dag, „er 
altsaa mine, som jeg eier ganske alene?" 

„Foruden hvad De eier i Firmaet," for- 
klarede Worse; Samtalen førtes i hans Kon- 
tor; „og — naar Deres Moder engang dør, 
vil Deres Part tilfalde Dem ved Skifte. Det 
vil da afhænge af Dem — eller af Deres 
eventuelle Mand — " 

„Min eventuelle Mand faar vel lade mig 
selv raade over min Eiendom?" sagde Rachel. 

„Forhaabentlig vil han det, men — som 
De kanske ved — naar De gifter Dem, bliver 
De umyndig." 

„Saa vil jeg aldrig gifte mig!" 

„Jeg mener ogsaa, at De kan gjøre noget 
bedre end at gifte Dem — " sagde Jacob 
"Worse. 

Rachel tog ham skarpt i Øiesyn; men 
hun blev ikke klog paa ham. 

„Hvor jeg misunder Dem dette kolde, 
forstandige Blod," sagde hun lidt haanligt, 
„De foreskriver Dem selv eller en anden den 
eller den Livsplan, og dermed er det hele 
gjort for Dem. Saa følger De roligt Deres 
Plan, ligesom De ogsaa venter, at den, De 
giver Raad, skal følge det bent frem — 

rolig og sikker! — De er ligesom Far: De 
er altfor korrekt!" 

„Det anser jeg som den største Kompli- 
ment, jeg nogensinde har modtaget," svarede 
Worse smilende. 

„Men Far var dog i mange Stykker en 
fordomsfuld, gammeldags Mand. Og netop 
mange af de moderne Ideer, hvoraf De er saa 
stærkt optaget, vare ham fremmede eller endog 
ligefrem forhadte — " hun sagde det mere, for 
at prøve Worse end for at nedsætte Faderen. 

„Konsul Garman," sagde Worse og reiste 
sig op, „var en misfornøiet Mand. Hele hans 
Liv var en indestængt Kamp mellem det 
gamle og det nye. Mig viste han en for- 
underlig Fortrolighed, og jeg traf hos ham 
Ideer, som Ingen skulde anet hos den korrekte, 
gammeldagse Kjøbmand. Men han kunde 
ikke faa de uensartede Strømninger til at 
forliges i sit Liv. Det umodne, stormende 
— „ukorrekte" i den nyere Tid var ham al- 
deles modbydeligt; og naar hans store Ret- 
sindighed tvang ham til at erkjende Sand- 
heden, som laa bag, saa var det ikke langt 
fra, at han ærgrede sig. Derfor søgte han 
ogsaa — tror jeg — en Modvægt i sin ube- 
grændsede Beundring for Gamle Konsul 
Garman." 

„Men var ikke Bedstefar en mærkelig 

Mand — tror De? ■— " spurgte Rachel med 
Interesse. 

„Jeg skal sige Dem, hvad- jeg tror — 
Frøken! han var en Mand, som levede i en 
Tid, hvor han passede og hvor der over 
hovedet var saa meget lettere at leve." 

„Hvad mener De? — var Tiden lettere 
at leve i?" 

„Ja ganske vist! — " fortsatte han hurtigt 
gaaende op og ned, som han pleiede, naar 
han blev ivrig, „ser De ikke, hvorledes Livet 
Aar for Aar bliver vanskeligere. Opdagelser 
og Undersøgelser dukke frem hver Time, 
Tvivlen ligger og roder og graver under det 
hele ; ærværdige, grundmurede Sikkerheder 
falde overende, og de Gamle flokkes fortviv- 
lede om de raadne Stilladser — - støttende, 
bevarende, forskræmte — bandende Ung- 
dommen og spaaende Verdens Undergang. 
Deres Farfar stod paa Høiden af sin Tids 
Dannelse i et roligt selvsikkert Samfund — 
med aristokratiske Kundskaber opover, og 
med den aristokratiske Uvidenhed nedover. 
Deres Far var en voxen Mand, da Bevægelsen 
naaede os; han havde allerede en fast Livs- 
anskuelse, da det nye strømmede ind paa 
ham; — deraf den lange, misfornøiede Kamp. 
Men vi — en Generation yngre — naar vi 



33° 

træde ind i Livet med de gamle Sikkerheder 
kun halvveis fæstnede i vore Hoveder fra 
Skolen, saa vakler det hele; Tvivl, Usikker- 
hed paa alle Kanter — snart i kaad Jubel 
snart alvorligt bekymret. Hvorhen vi flytter 
vor Fod, svigter Jordbunden, og ville vi sætte 
os ned, trækker en usynlig Haand Stolen 
under os. Saa hvirvles vi rundt i en Kamp, 
til hvilken vi ikke vare udrustede, og en 
Mængde af os gaa tilgrunde. Og Fædrene 
skjænde og trodse, og Mødrene græde, fordi 
vi sveg vor Barnetro; bitre Ord og Parti- 
navne opsnappede i Dagens Strid fare ind i 
Familierne, den ene forstaar ikke den anden, 
de staa og raabe til hverandre i Begmørke, 
ingen Forskjel paa oprigtig Overbevisning 
og Fusentasteri, alt slaaes sammen, og et 
indfiltret Net af Fiendskab, Mistro, Løgn, 
Fusk, Hykleri spinder sig ud over det hele 
Samfund!" 

Rachel saa paa ham med store Øine'; 
tilslut udbrød hun: „Men hvorledes kan De 
dog holde ud at leve paa denne Maade — 
taus og indesluttet — naar der er etsaadant 
indre Oprør i Dem?" 

Jacob Worse stansede, og hans Ansigt 
blev roligt, da han sagde: „Jeg har et Hus- 
raad, som jeg har lært af Mor — Deres Fader 

brugte det ogsaa — og det er at arbeide. 
Fra Morgen til Aften at hænge i Arbeidet; 
begynde Dagen med en høi Bunke af Uden- 
landsposten der £>aa Pulten og slutte om Af- 
tenen træt og færdig — færdig med den Dag. 
Det er mit Husraad, det holder Liv i mig; 
til det duer jeg ogsaa; men videre rækker 
ikke mine Evner." 

„Jeg sagde for lidt siden, at jeg mis- 
undte Dem Deres kolde Forstandighed; det 
var just ikke nogen pen Maade, jeg sagde 
det paa; — idetheletaget kommer jeg ofte 
— jeg ved ikke hvorfor — til at tale — til 
at tale til Dem — w hun stammede og blev 
en Smule rød. 

„— lidt aabenhjertigt — mener De?" sagde 
Worse og lo saa smaat, „lad mig haabe, at 
det er fordi De finder mig værdig til det." 

Hun saa igjen op paa ham; men han 
saa paa et Landkort overrendes Hoved. 

„Nuvel — u sagde Rachel, „maaske er det 
derfor. Men hvad jeg virkeligt misunder 
Dem, det er denne Lyst til Arbeide — eller 
rettere sagt — , ikke saameget Lysten, thi 
den har jeg ogsaa; men at De har fundet et 
Arbeide, som tilfredsstiller Dem; — at De 
kan arbeide — deri ligger det — " tilføiede 
hun eftertænksomt. 

„Det har altid været min Mening om 
Dem — Frøken! at det ørkesløse Liv, en 
Dame i Deres Stilling næsten er nødt til at 
føre herhjemme, sent eller tidligt maatte blive 
Dem aldeles utaaleligt." 

„Jeg kan ikke arbeide," svarede hun mod- 
faldent. 

„Nuvel! — saa prøv dog ialfald!" 

„Hvor skal jeg tage fat? — naar ikke 
engang Far vilde have mit Arbeide — " 

„Deres Fader kunde ikke forstaa Dem; 
heller ikke vil De have let for at finde til- 
fredsstillende Arbeide herhjemme. Men reis ! 
— se Dem omkring! — De er rig og uaf- 
hængig; der er andre Lande, hvor der 
arbeide s; der vil ogsaa være Brug for 
Dem." 

„Raader De mig til at reise bort? — 
Hr. Worse!" spurgte Rachel. 

„Ja — det vil sige — jo, jeg tror, det 
er bedst for Dem; De vil ikke kunne udvikle 
Dem herhjemme, — De — kort sagt: jeg 
tror, De bør reise — "; i de sidste Ord fik 
han sin Stemme igjen, og han kunde roligt 
og uden at blinke se hende i Øinene. 

„Men hvorhen? — en ensom Dame — 
uden Bekjendtskaber — ; jeg er bange, De 
overvurderer mine Kræfter — " sagde Rachel 

lidt uvillig 1 ; det var somom hun ikkeligte, at 
han raadede hende til at reise bort. 

„Jo nu skal De høre," begyndte han hur- 
tigt, „jeg har nogle Venner i Paris; det er 
egentligt et amerikansk Firma — „Barnett 
irothers"; men de har en Filial i Paris, og 
Mr. Frederic Barnett er en personlig Ven 
af mig — " 

„De synes længe at have spekuleret paa 
at faa mig bort," sagde Rachel, „De har jo 
den hele Plan færdig." 

Han blev lidt forvirret; thi det var en 
overtænkt Plan ; men han havde altid haabet, 
at han ikke skulde faa Brug for den. 

„Ja — " svarede han og prøvede at le, 
„som Deres Værge er det jo min Pligt at 
hjælpe Dem efter bedste Evne med at ar- 
rangere Deres Fremtid." 

„Men vilde De da sende mig alene til 
Paris?" 

„Nei — jeg havde tænkt at tilbyde Dem 
Svendsen til Følge — De kjender vist gamle 
Svendsen — min Bogholder? — Han har 
yæret flere Gange i Paris og er en meget 
paalidelig Mand. Jeg er vis paa, at De vil 
finde Dem vel i Mr. Barnett's Hus; det er 
indrettet halvt paa engelsk, og det — tror 
jeg — vil passe Dem bedre end en fransk 
Husholdning." 

„Tager Deres Ven mod Pensionærer ? u 
spurgte Rachel kort. 

„Ialmindelighed ikke — saavidt jeg ved. 
Det vil derfor blive mere kostbart for Dem 
end en almindelig Pension. Men jeg er næsten 
vis paa, at baade Mr. og Mrs. Barnett — 
hun er fransk — ville falde i Deres Smag, 
og netop i den amerikanske Pariserverden 
vil der være mest Udsigt for Dem til at finde 
en Beskjæftigelse, om De ønsker det. Ialfald 
kan De jo blive nogen Tid i Mr. Barnetts 
Hus, indtil De finder noget, som De synes 
bedre om." 

Han talte saa jævnt og afgjørende, som 
om det hele var en afgjort Sag, og Rachel 
vidste ikke selv, hvorledes det gik til; men 
da hun reiste sig, forat tage Afsked, havde 
hun taget sin Bestemmelse. Halvt glad og 
forventningsfuld var hun ved Udsigten til et 
nyt og mere bevæget Liv; men saa var hun 
ogsaa halvveis uvillig — nei ikke uvillig, 
men sørgmodig — nei ikke det heller; men 
det forekom hende dog saa underligt, at netop 
han skulde være saa ivrig for at faa hende 
afsted. 

Jacob Worse fulgte hende ud i Gade- 
døren; men da hun var borte, vendte han 
ikke tilbage til Kontoret; han gik over 
Gaarden op i Bagbygningen til sin Moder. — 

En Maaneds Tid efter reiste Gabriel og 
Rachel i Følge med gamle Svendsen, Gabriel 
til Dresden og Rachel til Paris. Madeleine 
forlod ogsaa Sandsgaard. Hendes Forlovede 
satte det igjennem — understøttet af Lægen 
— , at hun skulde ligge ved Modum Bad, og 
Martens's Moder — en Præsteenke paa Øst- 
landet — skulde ledsage hende. 

Legationssekretæren var bleven aldeles 
fortumlet, da han hørte, at hans Madeleine 
vilde gifte sig med en Præst; og det fore- 
svævede ham dunkelt, at han vist heller 
burde beholdt hende inden den store Kik- 
kerts Omraade. Men den gamle Herre, som . 
aldrig havde været stærk i Overveielser, var 
bleven endnu sløvere i sin Sorg, og da han 
ikke længer havde Christian Fredrik at raad- 
føre sig med, gav han efter i alt. 

Hvad Madeleine angaar saa havde den 
Mathed, der fulgte hendes Sygdom, gjort 
hende næsten ligegyldig ; da det store Skridt 
var taget, lod hun sig villigt lede, og det var 
hende ikke ubehageligt, at hendes Kjæreste 
paatog sig i et og alt at tænke og handle 
for hende. Men da hun skulde sige Farvel 
til sin Fader, faldt hun sammen, og de bar 
hende bevidstløs ud i Vognen. 

Pastor Martens erkj endte strax, at skulde 
det lykkes ham at danne Madeleine til en 

Hustru efter sit Hjerte, maatte han faa hende 
bort fra Sandsgaard, Af samme Grund søgte 
han ogsaa strax et Kald langt inde i Landet, 
som han fik — Pastor Martens var vel an- 
skreven paa høiere Steder; og et Aars Tid 
efter Forlovelsen holdt han Bryllup hjemme 
hos Moderen. — 

— Efter hin Ridetur til Kysten faldt 
Georg Delphin i en alvorlig Brystbetændelse. 
Sygdommen varede saa længe, at der maatte 
ansættes en Stedfortræder i Amtskontoret. 
Og saa snart han blev saa frisk, at han kunde 
skrive, lod Delphin Amtmanden vide, at det 
vilde være ham kjært, om han kunde betragte 
sig som løst fra Fuldmægtigposten. 

Heri samtykkede Amtmanden med stor 
Beredvillighed; Georg Delphin havde aldrig 
været af hans Folk. 

.Men Fanny gik den hele Tid i en ner- 
vøs Spænding. Der kunde ikke være Tale 
om at besøge den Syge eller sætte sig i 
nogensomhelst Forbindelse med ham. Hun 
maatte nøies med den Besked, hun kunde 
faa tilfældigvis eller gjennem Morten; men 
hun turde ikke spørge saa meget som hun 
havde Lyst til. 

Naar hun stod foran Speilet, opdagede 
hun tre smaa Rynker ved det venstre Øie; 
naar hun lo, klædte de hende, men naar hun 

var alvorlig, gjorde de hende gammel. Ingen- 
ting vilde længer klæde hende — ikke en- 
gang „Sorg*, som ellers var hendes Bravour. 
Fanny led saameget, som hun overhovedet 
var istand til at lide; — og saa kom dér 
en Dag et Brev fra ham, hvori han tog 
Afsked: 

„Jeg reiser inat — forat spare os begge 
en kvalfuld Time — Farvel!" — det var det 
hele! 

Hendes deilige Ansigt blev næsten graat; 
men bare et Øieblik. Hele den Nat laa hun 
vaagen og hørte sin Mand snorke ved Siden ; 
men Dagen efter sad hun ved Vinduet — 
glat og straalende. 

Veninderne kom — som hun havde ven- 
tet — ; men hun skuffede dem alle. Der 
blev talt om Delphins pludselige Afreise; 
hun talte med, lo og spøgte — der var ingen 
Forandring at mærke; — og der var dog 
bleven fortal* saa meget om Fru Fanny og 
Fuldmægtigen. Nu kunde man se, hvad Folk 
kan finde paa! 

Men Fanny mærkede selv Forandringen, 
og hun mindedes den sidenefter hver Gang, 
hun saa sit Billede i Speilet. — 

— I smaa Kredse komme de store Be- 
givenheder i Flok og Følge. Den gode By 
havde sprængt sig med alle de Mærkværdig- 

Garman å Worse. 22 



338 

heder af glædelig, sørgelig og blandet Art, 
som fulgte efter hin Brandnat ude i Sands- 
gaard; og medens flittige Tunger gjenoptog 
og bearbeidede det indvundne Stof, rullede 
Aarene forbi, uden at der foregik noget- 
somhelst. 

— Tom Robson havde taget Martin med 
sig til Amerika, hvor de forsvandt, fylen 
Gustaf Oscar Carl Johan Torpander reiste 
ikke hjem til Sverige — som han havde 
tænkt. Han opsatte Reisen fra Gang til 
Gang, aldrig syntes' han Graven var smuk 
nok, og aldrig syntes han, at dens Vedlige- 
holdelse var tilstrækkeligt sikret. Saa blev 
han, hvor han var, og flyttede tilslut ud til 
Anders Begmand. 

Den Gamle var bleven lidt underlig i 
Hovedet; han hævede hver Lørdag sin Uge- 
løn, men gjorde ikke det mindste Gavn. 
Men hjemme i Hytten fik Torpander et vist 
Sving paa det hele, og de to sad mangen 
Vinteraften hyggeligt ved Ovnen og fortalte 
hinanden de samme Historier — ordret fra 
Aar til Aar — om hende, som for dem 
begge havde været deres Livs Solskin og 
vedblev at være det. 

— Onkel Richard tog strax Afsked som 
Fyrforvalter, og han og Fru Garman delte 
Sandsgaardhuset mellem sig. Nedenunder 



339 

kjørte Fruen i Rullestol; hun havde ladet 
alle Dørtærsklerne tage bort, saa hun kunde 
rulle lige ud i Kjøkkenet. 

Men ovenpaa gik Onkel Richard uaflade- 
ligt op og ned — ud og ind — frem og til- 
bage — ganske som han havde begyndt 
Dagen efter Broderens Død. En Gang lod 
han Don Juan sadle; men da han kom ud 
paa Trappen, var der altfor lyst for ham. 
Han holdt Haanden forøinene, gik ind igjen 
og lod Don Juan føre tilbage til Stalden. 

Saa blev han ved at gaa i Stuerne oven- 
paa — Sommer og Vinter, — Dag efter Dag. 
Der var lagt en Strimmel blødt Tæppetøi 
gjennem hele Husets Længde, dels for at 
dæmpe Lyden af hans Skridt, dels for Var- 
mens Skyld. Om Vinteren gik han med lang 
foret Frak, Peltshue og Hjortelæders Han- 
sker; og der var dem, som paastod, at han 
gik med opslaaet Paraply, naar det reg- 
nede. 

I den lille Sal mod Nord var der en 
Skjænk, og i den maatte der altid staa en 
Flaske Burgunder. Naar den gamle Herre 
kom hertil, stansede han stundom, drak et 
Glas og saa dybsindigt ind i det store Speil. 
Saa rystede han paa Hovedet og fortsatte 
sin Vandring. 

Jomfru Cordsen forandrede sig ikke. De 

stivede Kappestrimler, de tørrede Lavendler 
fulgte hende, hvor hun gik, og alle Husets 
Hemmeligheder laa vel forvarede sammen 
med hendes egne; og den fast sammenpres- 
sede Mund med de utallige smaa Rynker 
var en sikker Laas til det sidste. 

oaaledes forløb sex Aar. Provsten 
Sparre var ganske rigtig bleven Biskop. Hans 
Forgjænger i Embedet havde været en altfor 
myndig og stræng Herre; derfor var der 
stundom lidt Mudder i Leiren. 

Men fra det Øieblik, Provsten Sparre 
besteg Bispestolen, forstummede enhver Mis- 
lyd, og alt gik glat og stille. Det var, som 
naar man overtrækker Hammerne i et gam- 
melt Piano med ny Filt; den skarpe Tone 
giver Plads for en blød behagelig Klang; 
og efterat Biskop Sparre's Patentfilt var ind- 
ført i Mekanismen, arbeidede det hele stille 
og lydløst, saa det var en Fornøielse for alle 
Parter. 

Biskoppen glemte ikke sin unge Ven 
Skoleinspektør Johnsen, til hvem han be- 
standigt havde „saa stort et Haab". Han fik 
Johnsen kaldet til en Kapellanpost i Stifts- 
staden; og ondskabsfulde Mennesker vare saa 

vittige at paastaa, at Biskoppens „store Haab u 
gik i Opfyldelse, da Pastor Johnsen kort efter 
blev forlovet med Frøken Barbara Sparre. 

Men med den fordums Skoleinspektør 
var der foregaaet en stor Forandring. Da 
først Omslaget var skeet hos ham, tog han 
det grundigt, — som det var at vente af 
hans energiske Karakter. Han lod sig aldrig 
mere blænde af den høiere Filosofi, ligesaa 
lidt som af det høiere Selskab ; hvorimod han 
blev en Præst, om hvilken især Kvinderne 
trængte sig tæt. Hans Prækener vare altid 
strænge — meget strænge; og de, som hørte 
nøie efter, lagde Mærke til, at han aldrig 
medtog „Krigsmagten tillands og vands" — 
i sin Kirkebøn. — . 

— Nede i det mørke Smug i Madam 
Worses Krambod gik Handelen jævnt og godt. 
Lille Pitter Nilken var forlængst kommen til 
det Punkt af Indtørkethed, paa hvilket baade 
Frugter og Mennesker kunne holde sig utro- 
ligt længe uden at forandres. Han svang sig 
endnu — let som en Tørfisk over Disken, 
naar „Koret" blev ham for plagesomt, og den 
mægtige Jernlineal havde intet tabt af sin 
uhyggelige Gru. 

Fru Worse var derimod bleven lidt be- 
sværlig med Aarene; Benene vilde ikke læn- 
ger „ballancere" hende — som hun sagde. 

Vogn vilde hun ikke heller kjøbe, ,.før alt 
kom iorden" ; men hun mente, det kunde ikke 
vare længe nu. 

Naar alt kom iorden! — der behøvedes 
en Tillid — blind som Fru Worses, til at 
tro paa en saadan Mulighed. Rachel havde 
været sex Aar i Paris uden at nævne et Ord 
om at komme hjem. Ikke engang hvad hun 
egentlig bestilte dernede, kunde Jacob Worse 
faa vide. 

Hvergang han sendte hende Penge — 
og det var forbausende, hvormange hun 
brugte — , skrev han et Par Linier. Hun 
svarede altid, men kort og forbeholdent. 
Gjennem sin Ven Mr. Frederic Barnett fik 
han heller ikke udførlig Besked; han vidste 
bare, at Rachel fremdeles boede der i Huset, 
og at de holdt meget af hende. Mrs. Bar- 
netts Salon var Mødested for den amerikanske 
Koloni; der kom mange dannede og rige 
Mænd — det vidste han — ; hver Dag 
kunde bringe Efterretning om hendes For- 
lovelse. 

Han pleiede hver Morgen at læse Avi- 
serne over i Bagbygningen hos sin Moder, 
naar de spiste Frokost. En Dag læste Fru- 
Worse, som ialmindelighed beskjæftigede sig 
den halve Formiddag med sin Avis, høit for 

sin Søn, at Præsten Martens var udnævnt til 
Sognepræst i Byen. 

„Tænk — saa kommer de her vestover 
igjen! — " udbrød Fru Worse, „jeg gad vide, 
hvorledes den lille Madeleine har havt det i 
sit Ægteskab? 44 sukkede den gamle Kone; 
hun vidste, at der kan hænde noget af hvert 
i den Stand. 

Hos Jacob vakte denne Efterretning 
mange smertelige Erindringer, og han gik 
længe op og ned i Kontoret, inden han 
kunde beslutte sig til at tage fat paa Uden- 
landsposten, der laa i en stor Pakke paa 
Pulten. 

Mellem Brevene laa der et fra Barnett 
brothers i Paris; han kjendte Haandskriften; 
men der var ikke Kontorstempel paa. Idet 
han åabnede det, slog det ham, hvor langt 
det var; han vendte det hurtigt — hvad var 
dog dette? der stod Rachel Garman under 
Brevet. 

Jacob Worse læste: 

„Kjære Hr. Worse! Naar jeg idag 
skriver til Dem, forat holde et længe udsat 
Opgjør, saa føler jeg mig saa underligt be- 
væget, at jeg maa tvinge mig selv til at 
skrive Ord for Ord. Men nu skal det 
gjøres, lad det da blive kort og klart. 

Jeg har — som De nu kanske forstaar 



345 

— ført den norske Korrespondance hos 
Barnett drothers i flere Aar. I mine Privat- 
breve til Dem fordreiede jeg min Haand- 
skrift, for ikke at forraade mig. 

Jeg vilde nemlig først prøve, om jeg 
kunde blive til noget, og nu er jeg bleven 
det. Jeg har lært at anvende Deres Moders 
Husraad — hils hende fra mig! — jeg kan 
arbeide. 

Et Par Gange i Deres venlige Breve, 
for hvilke jeg takker Dem, har jeg troet 
at mærke en vis Forbauselse hos Dem 
over, hvad jeg vel bruger alle mine Penge 
til. De ere indsatte i vor Forretning, — 
jeg siger „vor", thi Messrs. Barnett brother? 
har tilbudt mig Andel i Pariserforretnin- 
gen. Det var min Ærgjerrighed i den 
Retning. 

De gav mig engang det Raad ( — De 
ser, jeg tager alting punktvis, for ikke at 
forvilde mig og spilde Ord eller glefnme 
noget — ) altsaa: Deres Raad: at optræde 
som Forfatterinde fandt jeg ikke dengang 
godt. Senere har jeg tænkt meget paa det, 
forsøgt saa smaat har jeg ogsaa, og nu 
takker jeg Dem ogsaa for det gode Raad ; 

— jeg har meget at takke Dem for. 

Nu da jeg kan arbeide, er jeg ikke 

længer saa ængstelig; der er i Virkeligheden 

— som De sagde dengang — mange Ting, 
som en Kvinde kan have at sige — især 
hjemme hos os. Jeg har en uafhængig 
lykkelig Stilling — bonheur oblige — , og 
jeg har Mod; altsaa vil jeg prøve! 

Men jeg maa hjem. Ikke blot, fordi 
jeg 4ængter som et Barn; thi jeg ved, at 
efter et kort Ophold, vilde jeg helst reise 
ud igjen. Men jeg føler, at skal jeg ud- 
rette noget, maa jeg staa blandt dem, jeg 
vil hjælpe; jeg vil nok reise og gjøre mit 
Liv bevægeligt; men jeg maa have fast 
Fod hjemme, og kunne vende tilbage, naar 
jeg trænger til det. 

Og nu kommer det store men, som 
egentlig er Hovedindholdet af dette Brev 

— og dette men er De — Hr. Worse! 

Jeg vil ikke komme hjem, førend vort 
Forhold er klaret. Saameget ved jeg, at 
De ikke bærer Nag til mig, fordi jeg var 
saaledes mod Dem, som jeg var. Men 
mere ved jeg heller ikke; og er der ikke 
mere at vide , saa ville vi mødes som gode 
Venner — haaber jeg. Skulde der være 
mere, saa faar De skrive til mig. 

Se saa — nu staar det der! — lad os 
nu forstaa hinanden og vær ærlig og aaben 

mod mig. En Ting kan De trygt stole 
paa, at jeg iethvertfald er 

Deres meget gode Ven 
Rachel Garman. 

Da Jacob Worse havde læst dette Brev, 
sprang han op, greb Hat og Paraply og for 
ud i det ydre Kontor. 

„Er Hamburgeren gaaet?" 

„Nei — den ringede just første Gang — " 
blev der svaret. 

„Har De Guld? — Kasserer!" 

„Ja! — det vil sige — nei! — ikke stort 
— " sagde Kassereren. 

„Lad mig faa, hvad De har, og send 
Thomas over i Kreditbanken efter mere — 
et Par Tusinde Krbner eller saa!" 

Gutten løb afsted med en Bunke Sedler 
og en liden Seildugspose. 

„Jeg reiser bort — Svendsen! for en 
fjorten Dage eller saa, — jeg kan ikke vide 
det. Se her er min Adresse — " og dermed 
snappede Principalen Hr. Svendsens Pen bag 
Øret og skrev tversover et stort Ark. paa 
hvilket Bogholderen netop havde begyndt et 
sirligt Brev: Pavillon Rohan — Paris. 

Dampskibet ringede anden Gang. 

„Jaja! — Svendsen! nu faar De stelle 
saa godt De kan; — telegrafer om behøves 
-— mine Nøgler staar i Pulten — " i Døren 

vendte han sig og raabte: „Ja — det er 
sandt — Svendsen! gaa over til Mor og sig* 
hende — ja sig bare, at alt er iorden! — u 
dermed løb han. 

Gamle Svendsen stod maalløs og stirrede 
ud i Luften, medens han gned Tommelfinge- 
ren mod Pegefingeren, hvilket var hans Vane 
under vanskelige Omstændigheder. Alle Døre 
aabne , en Stol væltet inde i Principalens 
Kontor, og Principalen selv paa Veien til 
Paris med Hat og Paraply, bagefter ham 
Thomas med Seildugsposen i fuldt Sprang; 
Kassereren sad med Pengetutter * og Sedler 
udover, somom han var plyndret, og da 
gamle Svendsens Øine dalede ned paa det 
ødelagte Brev, opdagede han, at han havde 
en stor Blækklat paa Fingrene. Nu var det 
over tredive Aar siden gamle Svendsen havde 
havt Blæk paa sine Fingre, Principalen maatte 
have skvættet med Pennen, da han snappede 
den; og idet den gamle Bogholders Øine van- 
drede fra Blækklatten og ud over den ræd- 
somme Forvirring og tilbage igjen til Blæk- 
klatten, gjentog han langsomt og høitideligt 
— som var det en Trylleformel, der skulde 
vække ham af dette vilde Mareridt — : „Hils 
min Moder og sig, at alt er iorden!" 

Men det blev endnu værre, da han en 
Stund efter fremstillede sig for Fru Worse i 

Bagbygningen, Thi neppe havde han udtalt 
det skjæbnesvangre : alt er iorden, før Fruen 
fløi lige paa ham og kyssede ham midt paa 
Munden. 

Dette Kys i Forbindelse med Blækklat- 
ten gjorde hin Dag uforglemmelig for gamle 
Svendsen, og han pleiede at regne fra den 
som en Mærkedag. 

— Samme Dag bragte ogsaa Posten 
blandt andet et lidet Brev til Morten Gar- 
man. Han aabnede det, smilte paa en un- 
derlig Maade og sendte det ovenpaa til 
Fruen. 

Fanny tog de to Kort, som laa indeni; 
paa det ene læste hun et Damenavn — hun 
kjendte Familienavnet, det var en rig Slægt 
i Hovedstaden, og paa det andet stod : Georg 
Delphin. 

Hun stod foran Spejlet med hans Kort 
i Haanden. og iagttog opmærksomt sit Ansigt, 
medens al den virkelige Sorg, hun havde 
følt over ham, forvandlede sig til Krænkelse 
og Bitterhed. Alt foregik indeni hende; men 
paa Ansigtet kom der næsten ikke en Skygge. 
Hun havde vænnet sig til disse Øvelser foran 
Speilet; dette var en Generalprøve, og hun 
bestod den. Kun de fine Rynker omkring 
Øinene vibrerede lidt; men saa smilte hun 
og da vare de fortryllende. Der skulde ikke 

nogen Sindsbevægelse ødelægge hendes Skjøn- 
hed, og mens disse sex Aars Smerte og Bit- 
terhed brød op igjen, stod hun glat og dei- 
lig som altid og holdt Vagt over sig selv. 

Huslægen kom ind i det samme. 

„Har D e tal* me d mm Mand ? — Doktor !" 

„Nei — Frue! feiler han noget?" 

„Om han feiler noget? — det undrer mig 
virkeligt, at De spørger," svarede Fanny 
skarpt, „ser De da ikke, at han er udslidt 
— overanstrængt ; han maa til Carlsbad iaar, 
ellers gaar han tilgrunde!" 

„Ja — ja! Frue!" sagde Lægen godmodigt, 
„det kunde han ganske vist have godt af; 
men De ved selv, han svarer altid, at han 
har ikke Tid — og saa — " 

„Bah! — u svarede Fru Fanny og vendte 
sig, „skulde en Doktor bryde sig om sligt!" 

Doktoren gik lige ned i Kontoret og 
skræmte Morten i den Grad, at Reisen blev 
fastsat til næste Uge. 

Jacob Worses „Forsvinden" — som det 
blev kaldt, vakte megen Røre; men Forbau- 
selsen steg, da der kom Telegram om hans 
Forlovelse med Rachel Garman. Samtidigt 
bad han Morten besørge alting til Bryllupet, 
da de agtede at gifte sig strax efter Hjem- 
komsten. 

Morten svarede efter sin Kones Raad, 

at Doktoren havde „befalet 1 ' ham at reise til 
Carlsbad strax. Men han foreslog de For- 
lovede et Møde i Kjøbenhavn, saa kunde de 
vies der. Derpaa indløb samtykkende Svar 
og Dagen blev fastsat. 

Alt vel overveiet ligte Morten ret godt 
Partiet. I disse sex Aar havde han mange 
Gange tænkt paa det Raad, Faderen havde 
givet ham en af de sidste Dage: at associ- 
ere sig med Jacob Worse. Morten havde 
aldrig nævnt det til nogen, og han kunde 
ikke bekvemme sig til en saadan Ydmygelse. 
Nu kom det af sig selv og paa den belei- 
ligste Tid, just som han skulde ud og reise. 
Saa kunde Worse sætte sig ind i alt, mens 
han var borte, og der var et Par raadne 
Flekker i Forretningen, som Morten generede 
sig for. Sligt var altid lettere at komme 
over, naar det kunde forklares skriftligt. 

Saa blev de da viede i Kjøbenhavn. Ga- 
briel var der ogsaa. Han var for Tiden paa 
et Kontor i England; de havde telegraferet 
efter ham fra Paris, og han stødte til dem i 
Colin. Det var allerede halvt om halvt aftalt, 
at Gabriel skulde tage Rachels Plads hos 
Barnett brothers i Paris, hvorover han var 
meget lykkelig. 

Bryllupsmaaltidet blev holdt i et af de 
store Værelser i Hotel d' Angleterre, som vende 

ud mod Kongens Nytorv. Stemningen var 
meget munter, og Morten holdt en Tale for 
„Garman & Worse", som nu igjen skulde 
blive fuldstændigt. 

„Og min gamle Fiende Aalbom?" raabte 
Gabriel ved Desserten. 

„Aa — han er netop den gamle!" sva- 
rede Morten, „forleden skal han have holdt 
en yderst infam Tale i et Selskab om „Dyna- 
stiet Garman — "; han er saa forbitret, fordi 
han aldrig bliver inviteret mere." 

„Stakkels Aalbom!" — sagde Gabriel 
tankefuld. Han var selv saa lykkelig og saa 
oplagt til at tilgive, at han satte sig hen i 
Vinduet efter Bordet, og tegnede med stor Flid 
og Nøiagtighed Rytterstatuen paa Kongens 
Nytorv. Det skulde være en Present til Ad- 
junkt Aalbom. 

Dagen efter reiste de hver til sin Kant: 
Morten og Fanny til Carlsbad, Gabriel til 
England, for at ordne sin Flytning, og de Ny- 
gifte hjem til Norge. 

— Paa Dampskibsbryggen holdt en skin- 
nende ny Vogn med ny Kusk og nye Heste, 
og i Bagsædet sad Fru Worse med Silke- 
kaabe og ny Hat; — hun havde telegraferet 
efter altsammen til Husets Kommissionær i 
Kjøbenhavn, hos hvem der længe havde lig- 
get Penge færdige. 

Paa Forsædet i den skinnende Vogn sad 
Hr. Samuelsen og krøb sammen. Det havde 
ikke været muligt at formaa ham til at tage 
Plads ved Siden af Fruen; han syntes, det 
var galt nok som det var. 

En Del Gutunger stod der naturligvis 
omkring, dels forat se paa Hestene, dels forat 
tage den frygtelige Pitter Nilken i Øiesyn. 
Og pludseligt fandt en af de smaa Kanaljer 
paa at give den berygtede Smædevise til- 
bedste , — ikke * syngende med Lyd , det 
turde han ikke, men bare ved at bevæge 
Læberne. Dette vandt stor Tilslutning, og 
hvorhen den ulykkelige Hr. wSamuelsen saa, 
kunde han læse „Koret" paa de travle Læber 
og følge Sangen: 

Lille Pitter Nilken 
Sidder paa Stilken — ; 

det var til at blive gal over: 

Jo, længer han sidder 
Des mindre han blir; 

— endeligt kom Dampskibet ind til Bryggen. 
De Nygifte steg op, og Vognen rullede 
indover Byen. Fru Worse skoggerlo hele 
Tiden med Taarer i Øinene ; hun hilste straa- 
lende til alle Sider; og da de dreiede ind i 
Gaardsrummet, var hendes nye Hat netop 
kommen saa langt ned paa det venstre Øre, 
at den faldt af, da Vognen holdt for Døren. 

Garman & Worse. 23 

Og den gode Hr. Samuelsen hoppede, i 
sin store Iver for at hjælpe Damerne, med 
begge sine Ben midt i Hatten, og det uagtet 
han saa Faren, mens han dalede. 

Det var et helt Arbeide at „ballancere" 
Fru Worse opad Trappen saaledes som hun 
lo; — alle lo — Kusken lo, Pigerne lo, de 
Nygifte lo — allesammen undtagen Hr. Sa- 
muelsen. Han gik bagerst og bar med bort- 
vendt Aasyn Madamens nye Hat efter det 
ene Hagebaand — slæbende det andet efter 
sig i Trapperne — den nye, kostbare Hat, 
som sletikke længer var nogen Hat! 

Middag blev der spist i de Unges Væ- 
relser, hvor Fru Worse gav den fine Dame 
og talte noget, hun selv kaldte „franskt". 
Men om Aftenen, efterat Rachel og hendes 
Mand havde været ude paa Sandsgaard, 
flyttede man over i Bagbygningen. 

Og der blev leet, fortalt, lavet Punsch, 
drukket og jubileret, indtil Pitter Nilken blev 
ganske overstadig og selv tilbød sig at synge 
„Skjærsliberens Elskovssang" — hvilken havde 
været overordentligt yndet i hans Ungdom. 
Og saa sang han under stort Bifald med en 
liden forunderlig Stemme; — det lød somom 
han med én Gang gjenfandt sin Guttestemme 
— høi, sprukken og forligget, men saare 

følsom. Og hans Øine dvælede ved Fru 
Worse, mens han sang: 

„Pige — o hist! med det venlige Øie, 
Du ser saa god og saa elskelig ud, 
Kunde til mig du dit Hjerte henboie, 
Sig vil du være en Skjærslibers Brud?" 

Og Madam Worse slog Takt med sit 
Strikketøi, idet hun istemte Omkvædet: 

„Snurr, Snurr, 

Lystig og fro 

Vil jeg i Ro 

Hjulet paa Baaren med Foden omsno!" 

XXVI. 

1 den klare Sommersol strakte den gul- 
hvide Sand sig nordover med grønne Dotter 
af Marehalm saa langt Øiet kunde naa. Kyst- 
linien bøiede sig i Næs og Bugter, hist og 
her en Klynge Baade, Maager og Ringgjæs 
havde travelt i Stranden, medens Brændin- 
gerne rullede med smaa krumme Bølger, der 
tindrede i det klare Solskin. 

Imellem Lyngbakkerne længer inde i 
Landet kom en Vogn, hvori der sad en Herre 
og en Dame. De var taget af fra Postveien 
og kjørte nu paa den småle, sandede Bygde- 
vei, der førte nedover mod Bratvoldsgaar- 
dene. 

Det havde været meget mod Madeleines 
Ønske; men da hendes Mand tilfældigvis 
hørte af Kusken, at det bare var en Omvei 
paa en Times Tid, gav han Ordre til at kjøre 
nedom til Bratvold; der skulde saa alligevel 
hviles et Sted paa Veien. 

Præstefolkene vare paa Reise vestover, 
forat besøge det nye Kald — Embedet skulde 
først tiltrædes til Høsten. De vilde leie Hus, 
hilse paa gamle Venner og Slægtninge og 
saa videre. 

Saameget som Madeleine kunde glæde 
sig til at gjense sin Fader, saa var hun dog 
alt andet end glad, da hun hørte, at hendes 
Mand søgte Kaldet. Men det var paa ud- 
trykkelig Opfordring af Biskop Sparre, og 
det blev anseet som en overordentlig For- 
fremmelse. 

Madeleine havde hellerikke sagt stort 
imod, det pleiede hun aldrig at gjøre. Det 
var virkelig lykkedes Pastor Martens at danne 
hende til en Hustru efter sit Hjerte. 

Som hun sad henne i den ene Kant af 
Vognen — hendes Mand var bleven noget 
svær — mindede hun ikke meget om den 
Madeleine, som engang hørte hjemme i disse 
Omgivelser. — Hun saa ikke syg ud, men 
træt — meget træt. I en stor Præstegaard 
paa Landet er der meget at gjøre, tre Børn 
er heller ikke saa lidet at begynde med. 

I det første Aar var hun rent fortvivlet 

— et Par Gange brød hun ud i Heftighed 

— det var den gamle Trods. Men han havde 
en ganske eiendommelig Maade at tage hende 
paa — hendes Mand. Aldrig blev han heftig; 

jo mere Madeleine blussede op, desto sagt- 
modigere svarede han — med et stille Smil 
og et Strøg nedover hendes Skulder. 

Men naar saa Madeleines Sind var kom- 
men i Ro, talte han formanende til hende, 
og umærkeligt gled alle Ting ind i det Spor, 
han ønskede. Tilslut havde hun vænnet sig 
til altsammen. 

Pastor Martens's aabne, venlige Ansigt 
tog sig ikke ganske ud til sin Fordel idag. 
Han havde nemlig været over al Beskrivelse 
søsyg, hvorfor de ogsaa havde forladt Damp- 
skibet, forat kjøre det sidste Stykke overland. 
Derfor havde det fyldige Ansigt et vist sø- 
grønt Skjær, og han spyttede af og til ud af 
Vognen med en Grimace. 

Han var en lykkelig Mand, og han var 
taknemlig for det. Madeleine havde artet 
sig over al Forventning godt under hans 
Hænder. Den gamle Trods kom nu næsten 
aldrig frem mere, og hændte det, saa var 
han ganske sikker paa sin Methode. Mange 
Gange mindedes han med Taknemlighed sin 
kjære Biskop Sparre, af hvem han havde 
lært saa meget, og som fulgte ham med et 
saa faderligt Venskab. 

Jo mere de nærmede sig Havkanten, 
desto bredere blev den mørkeblaa Stribe mod 
Vest, der glitrede i Solskinnet. Madeleine 

stirrede og stirrede, og gamle Tanker og 
Minder begyndte at skvulpe i høie Bølger 
omkring hendes Hjerte. 

Viberne havde Unger, de fulgte efter 
Vognen, slog ned lige foran Hestene med de 
kj endte Skrig; Lærker i hundrede vis fyldte 
Luften med en liden svingende Jubel, der gik 
hende lige til Hjertet, og Vinden begyndte 
at føre med sig den friske, salte Søsmag — 
lidt Tåre, lidt Fisk, men saa vidunderligt rig 
paa Minder. 

Madeleine bøiede sig fremover og trak 
Pusten i lange Drag. Det var en Hilsen fra 
det Hav, hun kjendte, og som kjendte hende, 
fra hendes Lykkes Tid, fra hendes Kjærlig- 
heds korte Sommerdag. 

Hun vilde ligesom fylde sig helt med 
denne rene, friske Søluft, saa at hver eneste 
mørk, støvet Krog i hendes tillukkede Sjæl 
kunde blive rigtig udluftet. Og al den Tid, 
hun havde været borte herfra, blev hende 
saa støvet og uren. Ansigt til Ansigt med 
Havet skammede hun sig ved at komme saa- 
ledes tilbage, — hun ønskede, at hun laa 
derude i det kjølige Dyb og kjendte friske, 
rene Bølger skylle hen over sig. 

Men da Vognen naaede op paa den 
sidste Bakke, og Bratvoldsgaardene og Fyr- 

huset laa foran hende, da slog hun begge 
Hænderne for Ansigtet og stønnede. 

Hendes Mand lagde vist ikke Mærke til 
det ; thi han saa mest indover mod Landsiden ; 
han kjendte sig ikke endnu stærk nok til at 
se paa Bølgerne, som rullede. 

„Hvor skal vi tage ind?" spurgte han 
Kusken. 

„Per Bratvold har de fineste Huse, ellers 
er det gode Gaarde allesammen." 

„Lad os tage ind til Per," sagde Præsten. 

Madeleine havde længe ikke vidst, om 
Martens kjendte hendes Forhold til Vente- 
Per ; men efter en Tids Ægteskab lærte hun, 
at et Rygte ikke løber langt uden at komme 
indom til Præsten; og uden at se op følte 
hun, at hans Øine hvilede paa hende med 
det Smil, hvormed han pleiede at bøie hendes 
Vilje. 

Vente-Per stod i Torvskuden, da de kom. 
Han kigede ud af en Sprække, og idetsamme 
han saa hende, spyttede han uvilkaarligt 
Skraaen langt fra sig. Thi efterat han havde 
ventet en Stund, var han begyndt at tygge 
Tobak igjen; og da han havde ventet en 
meget lang Stund, havde han giftet sig. 

Det var derfor Pers Kone, der førte 
Præstefolkene ind i Bedstestuen under mange 
Undskyldninger, „fordi der nok ikke var som 

slige Folk var vant til." Medens hun ledte 
efter Per, forat sende ham ind til de Frem- 
mede, gik Præsten omkring i Stuen og under- 
søgte alt, hvad der fandtes. Ved Vinduet sad 
Madeleine og stirrede ud i Luften; Synet af 
Pers Kone — saa frisk og fornøiet, . havde 
gjort hende saa ondt, hun vidste ikke hvorfor. 

„Nei se her! — Lena! — " raabte han, 
hvergang han fandt noget nyt. 

Lena var etKjælenavn, han havde givet 
hende trods alle hendes Bønner. Lena lød 
saa hjemligt, saa præstekoneagtigt; ved Made- 
leine var der en fremmed, fransk Sving, som 
ikke passede for hans Kone. 

I Stuen var der ogsaa mange mærkvær- 
dige Ting. Først Skilderier af Vesuv ved 
Dag og Vesuv ved Nat, dernæst Galeasen 
„Tre Søstre" af Farsund; saa kom Fredrik 
den Sjette i rød Uniform og Hængenæse, og 
bortover Sengen, der var belagt med Dyner 
opstablet i Mandshøide, hang et mægtigt 
Overflødighedshorn af hvid Pap, hvorpaa var 
klistret med Guldpapirbogstaver : Vorder 
frugtbare og formerer Eder; det havde været 
en Bryllupspresent til Huset. Paa den ma- 
lede Kommode stod en gul Kanariefugl af 
Alabast paa en rød Pære og ligeoverfor stod 
en rød Bogfinke paa en gul Pære. Gulvet 
var skinnende rent og sandstrøet, Ruderne 

smaa og forskjelligtfarvede, og over det ene 
Vindu var der spigret et Navnebræt fra et 
Fartøi, hvorpaa stod i gyldne Bogstaver: 
„Fespérance." 

Endelig kom Per ind. Han rakte først 
Præsten og saa Madeleine Haanden og hilste : 
„Goddag og Tak for sidst". Da Madeleine 
berørte den store haarde Haand, trak hun sin 
uvilkaarligt tilbage og vendte sig bort uden 
den brugelige Hilsen, hun fik ikke Ordene 
frem. 

Idetsamme kom Pers Kone ind og bad 
ham hviskende hugge lidt Fliser, det gik saa 
sent med Torvgloen; hun vilde koge Kaffe. 
Per gik, og Præsten fulgte med den lille 
trivelige Bondekone, forat inspicere Huset. 

Madeleine gik et Par Gange frem og til- 
bage i Stuen, saa gik hun ud foran Døren. 

Naar hun stod paa Hellen foran Bislaget, 
kunde hun se lige ned i den lille Baadhavn. 
Øiet fulgte den lille Sti tversover den flade 
Mark — opover den bratte Skrænt — lige 
til Fyrhuset. Der laa hendes gamle Hjem 
— de tykke solide Stenmure og Fyrlygten 
med den rødmalte Hat. 

Hun vendte sig bort, det var hende ikke 
muligt at se derhen. I Torvskuden hørte 
hun Per hugge; halvt uden at vide, hvad 

hun gjorde, gik hun derhen og stillede sig 
ved Siden af ham. 

Han stansede om en Stund, reiste sig 
op og saa forbi hende udover Havet. Per 
havde faaet stivt Skipperskjæg under Hagen, 
og Ansigtet var blevet meget ældre og gro- 
vere; men alligevel kjendte hun hvert Træk. 

Madeleine gjorde et lidet Skridt hen- 
imod ham og greb efter hans Haand; men 
hun fik ikke fat paa den, han drog den lige- 
som tilbage. Da kunde hun ikke længer styre 
sig, men kastede sig om hans Hals og lagde 
sit Hoved tæt ind til hans Bryst. 

Det var sandt, hvad Delphin engang 
havde sagt : det var denne Blanding af Fisk, 
Tobak og vaadt Uldtøi, men alligevel: her 
var hendes Plads; hun følte det nu. Og i 
den samme Stund blev det hende ogsaa klart, 
hvorfor det havde stukket hende i Brystet, 
da hun mødte Pers Kone. Hun misundte 
hende, hun misundte hende alt — Manden 
— Huset — Livet — altsammen; thi det var 
hendes! — her var det Liv, hun forstod, 
og den Mand, hun elskede. 

O — hvor de havde løiet for hende og 
handlet ilde mod hende — alle de fine Menne- 
sker. Hvad var det for et Liv, hun havde 
ført — et Liv uden anden Mening end den: 

at være Kone for en Mand, hun ikke elskede, 
stelle hans Hus, føde Børn for ham — alt- 
sammen i en kvalm Luft af Vane, Ceremoni 
og Selvdyrkelse. 

Hun klyngede sig fastere og fastere til 
den brede, stærke Mand ; og i et vidunderligt 
Øieblik af Lykke og Kval strømmede det 
over — dette Hjerte saa indsnøret og vel 
dresseret, medens hele hendes Ungdom og 
al hendes Kjærlighed drog hulkende gjennem 
hendes Sjæl. 

„Det var ikke min Skyld — det var ikke 
min Skyld — " klagede hun — som et Barn, 
der er „kommen til" at slaa noget istykker. 

Han løftede sin tunge haarde Haand og 
lagde den paa hendes Hoved — saa blødt og 
mildt strøg han hende over Haaret; nu for- 
stod han det altsammen ; men han kunde ikke 
faa et Ord frem. — 

„Lena! Lena!" raabte Præsten fra Hus- 
døren, „du maa komme herind og se! — her 
er Tvillinger ! Lena ! — hvor er du ? — skynd 
dig! — hvilken prægtig Kone — du! tænk 
Tvillinger første Gang!" 

Det var ikke godt at vide, hvad Vente- 
Per tænkte paa der han stod igjen alene og 
saa udover Søen. Saaledes havde Bølgerne 
rullet i Storm og Solskin — frem og tilbage, 

og* imens havde han ventet og ventet. Og 
nu var det kommet. 

Han drog en lang Pust og det klarnede 
op i hans Ansigt, idet han langsomt nikkede 
flere Gange ud imod Havet. 

Pers Kone gjorde mange Undskyldnin- 
ger for Opdækningen — som Skik er. Men 
der var baade Flødemælk og Lefse med 
Sukker og Smør paa, Æg, Kaffe, bløde Suk- 
kerkavringer , Puddersukker og endelig et 
Fad smaa Hummere. Konen mente, det var 
„Skam" at byde slige Folk saa smaa Hum- 
mer, — havde de bare havt nogle større 
— saa — 

Men nu var det en af Præstens Ynd- 
lingstheorier, som han pleiede at forsvare med 
Iver og Overbevisning — denne, at de smaa 
Hummere i Virkeligheden ere bedre — finere 
i Smagen end de store. Derfor var han i 
straalende Humør og drev megen uskyldig 
Spas med den venlige Bondekone. 

Per kom ogsaa ind og sagde: „Værsaa- 
god! — naa maa de spise!" hvorefter han 
satte sig — som sig hør og bør — paa Ovns- 
bænken foroverbøiet med Armene paa Knæ- 
erne. 

Solen skinnede saa smukt ind ad de 
smaa Ruder, Stuen var saa ren og hyggelig, 
Dugen saa hvid, Fløden saa gul og de smaa 

Hummere saa appetitligt røde, at Præstøn 
fik Lyst til at tale. 

Han valgte til Udgangspunkt det, han 
havde faaet vide hos Konen: at Per nemlig 
havde bygget hele Huset af Vragtømmer fra 
en fransk Brig, som var strandet nordenfor; 
det var Briggens Navnebræt, som stod over 
Vinduet. 

Præsten dvælede ved de menneskelige 
Anliggenders Usikkerhed, hvorofte vi skuffes, 
men hvorledes der dog gaar en ledende Traad 
gjennem alt. 

„Og se! — tf sagde han, „dette stolte Skib 
udrustet i hint hovmodige Frankrige, med 
dette forventningsfulde Navn — thi Jespé- 
rancé J ' — mine Venner! betyder Haabet — 
det maatte ynkeligen omkomme paa vor fat- 
tige Kyst. Saaledes ogsaa med Menneske- 
livet! Hvor mangt et forfængeligt Haab sei- 
lede ikke ud med Flag og Vimpel, for ynke- 
ligen at omkomme i Livets Storme. Men 
se ! — hvad Stormen havde splintret til Vrag- 
stumper, det føiede ydmyge Hænder sammen 
til et nyt Hjem, saa spirer Livet af Døden, 
Haabet af Ødelæggelsen, Lykken af det knuste 
Vrag og der leves et helt Liv paa lutter 
Vragstumper!" 

Det var med den sidste Levning af den 

gamle Trods, at Madeleine sagde: „Saaledes 
leve vi alle!" 

Idetsamme reiste ogsaa Per sig og gik 
ud. Hans Kone kunde ikke forstaa, hvor- 
ledes Per kunde opføre sig saa upassende. 

Men Præsten Martens forstod det hele. 
Dog — man kunde tale senere om Sagen, 
hvis det var nødvendigt; det var ikke værdt 
at forspilde det skjønne Maaltid. Han rakte 
sin Kone Fløden med et venligt Smil og 
strøg hende over Skulderen. 

Derpaa tog han fat paa sine smaa Hum- 
mere, som smagte ham fortræffeligt. — 






This book sko uld be r e turne d to 
the Library on or before the last date 
stamp ed below. 

A fine of flve cents a day is incurred 
by retaining it beyond the specifled 
time, > 

Flease return promptty. 



'MJ I« « VM 

niOflliaB'ill ~ 



v f** 



EJ 






^ 



N*' 



1 



". x 



KJ 



